
Kommissionen har modtaget et spørgsmål fra Folketinget til justitsministeren 
om PET's mulige forbindelse til ”Operation GLADIO”7 GLADIO var ifølge en 
udbredt opfattelse et kodeord for et hemmeligt okkupationsberedskab, eller 
'stay-behind'-net, som en række efterretningstjenester oprettede på dansk og 
vesteuropæisk grund under den kolde krig. Nettet bestod ifølge flere vidnesbyrd 
af en række guerilla-enheder, der skulle aktiveres i tilfælde af en fjendtlig besæt- 
telse. Disse grupper er i aviser, tidsskrifter, bøger og diverse dommerundersøgel- 
ser blevet sat i forbindelse med ekstremistorganisationer på højrefløjen og med 
nogle af de terroranslag, som ramte Vesteuropa i 1970'erne og i begyndelsen af 
1980'erne. 

GLADIO-strukturen blev først kendt i 1990, da den italienske ministerpræ- 
sident Giulio Andreotti under en vidneafhøring nævnte eksistensen af et hem- 
meligt beredskab med forbindelse til NATO. Siden 1990 har der verseret mange 
rygter i pressen om GLADIO, mens der fra officielt hold kun er afgivet et fåtal af 
oplysninger. Hvad den internationale forskning hidtil har kunnet dokumentere 
er da også beskedent, nemlig at en række hemmelige og illegale grupper med ud- 
spring i de europæiske modstandsbevægelser i tiden efter 1945 opbyggede net af 
illegale bevæbnede grupper.” Disse netværk blev gradvist afløst af et mere profes- 
sionelt militært beredskab efter oprettelsen af NATO. Som et led i etableringen 
af NATO's beredskab blev det i 1949/50 besluttet at oprette 'stay-behind”-net over 
hele Europa. Der var med andre ord tale om enheder, som skulle være klar til at 


1. Spørgsmål 3 til justitsministeren: ”Kan ministeren dementere, at der har eksisteret forbindelser 
mellem PET eller medarbejdere i PET og efterretningsorganet ”Gladio'?”. 

2. Se f.eks. Paolo Cucchiarelli og Aldo Giannuli, Lo Stato parallelo. Italia oscura' nei documenti e 
nelle relazioni della Commissione Stragi (Rom, 1997), S. 50, 70-72. 

udføre militære operationer bag fjendens linjer i tilfælde af en sovjetisk besæt- 
telse. 

Som det vil fremgå nedenfor, havde Danmark et okkupationsberedskab med 
internationale forbindelser. Det var primært et anliggende for Forsvaret, men 
gang på gang kom PET i berøring med nettet. Okkupationsberedskabet blev 
inddraget i de løbende forhandlinger mellem PET og FE i forbindelse med ko- 
ordineringen af tjenesternes virke. Det var således væsentligt for FE at kunne 
drage nytte af PET's efterretninger om kommunistisk femtekolonnevirksomhed 
i Danmark. Det befrygtedes nemlig, at herboende kommunister i tilfælde af krig 
ville gå Sovjetunionens ærinde og forsøge at hindre opstillingen af det danske 
okkupationsberedskab. 

Under gennemgangen af PET's arkiv er Kommissionen stødt på nyt og væ- 
sentligt materiale om PET's tilknytning til det danske okkupationsberedskab, 
der blev endeligt nedlagt i 1999. Nærværende fremstilling har derfor til formål 
at redegøre for hovedtrækkene i 'stay-behind'-nettets udvikling samt analysere 
PET's forbindelser til de private grupper, der fra flere sider hævdes at have ind- 
gået i dette beredskab, og som under den kolde krig gjorde front imod DKP og 
kommunismens udbredelse i Danmark.” Dette bind kan således også kaste lys 
over, hvorvidt PET har anvendt private organisationer til politisk overvågning. 
Disse spørgsmål må anses for at være principielt vigtige for en bedømmelse af 
den politiske overvågning i perioden 1945-1989. 


Den internationale debat om GLADIO 
Efter Murens fald har man i flere NATO-lande sat spørgsmålstegn ved efter- 


retningstjenesternes virke under den kolde krig. Flere europæiske aviser har 
fremsat beskyldninger vedrørende ulovlige aflytninger, sabotage, likvideringer 


3. Dokument nr. 15 (1995-1996). Rapport til Stortinget fra kommisjonen som ble nedsatt av Stortinget for 
å granske påstander om ulovlig overvåking av norske borgere (Lund-rapporten), stk. 13.3.3. Rapport 
afgivet til Stortinget den 28. marts 1996. Herefter benævnt Lund-rapporten. 

4. Der har også eksisteret antikommunistiske organisationer i Danmark uden tilknytning til okkupa- 
tionsberedskabet. Flere af disse grupper er beskrevet andetsteds i Kommissionens beretning. De- 
mokratisk Alliance er eksempelvis omtalt i afsnittet om trotskisterne i Kommissionens beretning, 
bind 9. 

og sågar medvirken i terroranslag mod civilbefolkningen.; Faghistorikere og 
politologer har argumenteret for eksistensen af en såkaldt ”spændingens stra- 
tegi” under den kolde krig. Deres tolkninger, som i vid udstrækning bygger på 
dommerundersøgelser og parlamentsrapporter, har forsøgt at sandsynliggøre, 
at højreekstremister og private antikommunistiske grupper med forbindelse til 
vestlige regeringer, og måske endda NATO, begik attentater og forsøgte at skyde 
skylden for deres blodige handlinger på venstreekstremister. Tillige peger disse 
forskere på, at flere efterretningstjenester har forsøgt at opildne en i forvejen 
revolutionært stemt venstrefløj til at begå samfundsundergravende virksomhed. 
Formålet med sådanne operationer har ifølge flere udsagn været at miskreditere 
venstrefløjen eller retfærdiggøre indførelsen af et autoritært og antikommuni- 
stisk præsidentstyre under henvisning til den eksisterende trussel mod statens 
eksistens fra både det yderste venstre og det yderste højre. Deraf betegnelsen 
”spændingens strategi” Én historiografisk retning har typisk anskuet en række 
kupforsøg og politiske attentater i Italien ud fra en sådan optik og forsøgt at 
sandsynliggøre en forbindelse til ”Operation GLADIO”. Kritikere af sådanne ud- 
lægninger har dog ikke manglet.7 


5. For referencer til avisartikler, der sammenkæder terrorisme og efterretningsvæsen i flere europæi- 
ske lande, se Daniele Ganser, NATOS Secret Armies. Operation Gladio and Terrorism in Western 
Europe (London, 2005). Kommissionen vil gerne i den forbindelse takke lektor, dr. phil. Gert Sø- 
rensen, Københavns Universitet, og seniorforsker ved Baris Universitet, Aldo Giannuli, der begge 
har stillet materiale om GLADIO til rådighed for Kommissionen. 

6 Betegnelsen blev første gang anvendt af den britiske avis The Observer den 14. december 1969 om 
bombeattentatet på Piazza Fontana i Milano og har siden vundet indpas i forskningen. Begrebets 
tilblivelseshistorie er nærmere analyseret i Aldo Giannuli (red.), Appunti per un glossario della re- 
cente storia nazionale, allegato alla relazione de Sen. Athos De Luca, Commissione Parlamentare di 
Inchiesta sul terrorismo in Italia e sulle cause della mancata individuazione dei responsabili delle 
stragi (Bari, 2000), s. 261-297. 

7. For en indføring på dansk til den internationale debat om ”spændingens strategi” se Gert Sørensen, 
Den dobbelte stat. Krønike om magtens hemmeligheder i Italien (Museum "Tusculanum, 1998). Om 
fænomenet GLADIO i relation hertil, se ibid., s. 143-164. For et vidnesbyrd om, hvor forskellige 
holdningerne er til begrebet ”spændingens strategi”, se de vidneafhøringer, partsindlæg og ekspert- 
kommentarer, som den italienske parlamentariske undersøgelseskommission Commissione parla- 
mentare d'inchiesta sul terrorismo in Italia e sulle cause della mancata individuazione dei respon- 
sabili delle stragi har lagt ud på det italienske parlaments officielle hjemmeside: www.parlamento. 
it/bicam/terror/home.htm . Se også Lars R. Møller, Operation Hurricane. Efterretningsvirksomhed 
før og nu (Høst & Søn, 2000), s. 350-351, og Ole Hasselbalch, Den stille krig. Sovjetiske påvirknings- 
operationer mod Danmark under den kolde krig — forudsætninger, teknik og resultat (Holckenfeldt, 


2001), S. 234-235. 

Debatten om ”spændingens strategi” fik ny næring, da den italienske mini- 
sterpræsident Giulio Andreotti den 3. august 1990 under vidneansvar oplyste 
om eksistensen af et 'stay-behind'-net med tilknytning til NATO og CIA. Dets 
kodeord var ”Operation GLADIO”. Navnet hentyder formentlig til det antikke 
Rom og gladiatorernes tveæggede sværd. Afsløringen af GLADIO havde på det 
tidspunkt været undervejs i næsten 20 år. I 1972 blev tre carabinieri dræbt tæt 
ved den italiensk-jugoslaviske grænse. I den forbindelse blev to officerer dømt 
for at have forhindret en tilbundsgående undersøgelse af sagen og for at have 
vildledt undersøgelsesretten, mens to neofascister blev dømt for selve attentatet. 
Den ene af de dømte, Vincenzo Vinciguerra, valgte efterfølgende at samarbejde 
med undersøgelsesdommeren Felice Casson. Under en afhøring i 1985 forkla- 
rede Vinciguerra, at der eksisterede et hemmeligt netværk, som skulle forsvare 
Italien i tilfælde af en sovjetisk invasion, ligesom han redegjorde for eksisten- 
sen af en parallel struktur i efterretningsvæsnet, der var sanktioneret af ledende 
politikere og NATO. Da den italienske general Vito Miceli, som var chef for 
det italienske militære efterretningsvæsen, blev anholdt i 1974, skete det under 
anklage for at have ”promoveret, opbygget og organiseret i ledtog med andre, en 
hemmelig organisation af militærfolk og civile med det formål at fremprovokere 
en væbnet opstand som kunne føre til en ulovlig ændring i statens forfatning og 
regeringsform”? Med fundet af et memoriale, som den italienske kristendemo- 
kratiske leder Aldo Moro angiveligt havde skrevet under sit fangenskab hos De 
Røde Brigader i 1978, voksede presset på de ledende italienske politikere. Moros 
efterladte papirer beskriver blandt andet en række ”parallelle” magtstrukturer, 
der har været med til at præge italiensk politik i efterkrigstiden. ”Spændingens 
strategi” og samarbejdet med amerikanerne på det antikommunistiske område 
nævnes også i Moros sidste skrifter.” 


8. Om neofascisten Vincenzo Vinciguerras samarbejde med undersøgelsesdommeren Felice Casson, 
se Daniele Ganser, NATOS Secret Armies, s. 3-6. Vinciguerra udgav inden sin død en bog om spæn- 
dingens strategi. Se Vincenzo Vinciguerra, Ergastolo per la libertå. Verso la veritå sulla strategia 
della tensione (Firenze, 1989). 

9. Oversat og citeret efter Daniele Ganser, NATO'S Secret Armies, s. 8. 

10 Gert Sørensen, Den dobbelte stat, s. 146-147. Flere af den italienske undersøgelseskommissions 
medlemmer mistænkte efterfølgende GLADIO for at have været involveret i attentatet på Moro, 
idet der efter deres opfattelse var tale om ”et kriminelt projekt, hvor De Røde Brigader med stor 
sandsynlighed blot var redskab for en større politisk ramme”, Pellegrinos senatsrapport citeret efter 
Daniele Ganser, NATO'S Secret Armies, s. 80-81. Dette synspunkt er ofte blevet fremført af politikere 

Efter Andreottis vidneudsagn i 1990 bredte debatten om NATO's og efterret- 
ningstjenesternes hemmelige aktiviteter sig hurtigt til andre europæiske lande. 
I Belgien, Schweiz og Tyskland udsendte regeringerne skriftlige redegørelser 
om 'stay-behind'-nettet. Den tyske regering bekræftede okkupationsberedska- 
bets eksistens, men understregede samtidig, at nettet nu var under afvikling.” De 
tre officielle redegørelser betragtes i dag som væsentlige kilder til forståelsen af 
fænomenet GLADIO/stay-behind” i en international sammenhæng. Den norske 
Lund-rapport vedrørende påstande om ulovlig overvågning af norske borgere er 
vigtig i en nordisk sammenhæng og indeholder tillige oplysninger om det dan- 
ske okkupationsberedskab.”? 


Den danske debat om GLADIO 


Danmark mærkede også efterdønningerne fra de opsigtsvækkende afsløringer i 
udlandet. Kort efter offentliggørelsen af Andreottis skriftlige rapport om GLA- 
DIO fortalte et tidligere medlem af den højreorienterede gruppe Absalon om en 
række hemmelige aktiviteter i Danmark. I et interview i Berlingske Tidende af- 
slørede en anonym kilde, kaldet ”Q”, at Absalon havde fungeret som den danske 
afdeling af GLADIO.” Få dage forinden havde forsvarsminister Knud Enggaard 
afstået fra at komme med oplysninger om GLADIO til Folketinget, hvilket skete 
under hensyntagen til landets sikkerhed: ”Efterretningsspørgsmål er klassifice- 
ret stof, det ved hr. Pelle Voigt bedre end nogen, og derfor vil jeg ikke være i 
stand til i denne spørgetid at drøfte de mange spørgsmål, som hr. Pelle Voigt har 
stillet eller vil kunne stille i denne sammenhæng” 

Den danske presse gik ufortrødent videre med sagen, men set i bakspejlet 
tegnede aviserne et forvirrende og fejlagtigt billede af GLADIO. PET indsamlede 
i1990-91 en lang række avisartikler, som stort set alle indeholdt oplysninger, der 
ikke var korrekte. Typisk var der tale om allerede kendte historier om Arne Sejrs 
hemmelige antikommunistiske organisation ”Firmaet” krydret med de nyeste 


og historikere på den italienske venstrefløj og skarpt afvist af højrefløjen. Også danske militærfolk 
har udtrykt skepsis over for denne tolkning, se Lars R. Møller, Operation Hurricane, s. 350-351. 

11 Daniele Ganser, NATOS Secret Armies, s. 211. 

12. Om Lund-rapporten se kapitel 3. 

13. Iver Høj, ”Også Danmark havde hemmelig hær”, Berlingske Tidende, 25. november 1990. Dette 
synspunkt er gentaget i Daniele Ganser, NATOS Secret Armies, s. 168-175. 

14. FT 1990-91, Forhandlingerne, s. 168, ff. 2215. 

internationale GLADIO-afsløringer samt interviews med enkeltpersoner, der 
hævdede, at de havde spillet en afgørende rolle i opbygningen af en hemmelig 
antikommunistisk hær i Danmark.” 

Forvirringen blev heller ikke mindre, da GLADIO-afsløringerne blev en del 
af valgkampen. MF Pelle Voigt offentliggjorde to dage før valget den 12. decem- 
ber 1990 en række dokumenter, som skulle dokumentere GLADIO's eksistens i 
Danmark og PET's forbindelse til denne organisation.” Da PET af principielle 
årsager ikke ønskede at kommentere pressens oplysninger, og slet ikke under en 
valgkamp, kom MF Pelle Voigts oplysninger til at henstå uimodsagte. 

Hans Hækkerup besluttede senere at bryde tavsheden. Den tidligere forsvars- 
minister skriver i sine erindringer fra 2002, at han i sin ministertid havde været 
med til at afvikle et 'stay-behind”-net i Danmark: ”Også okkupationsberedskabet 
— det 'stay-behind'-net, som skulle holde de danske myndigheder i eksil informe- 
ret om situationen i hjemlandet, hvis Danmark blev besat — er afviklet” Hæk- 
kerups oplysning om 'stay-behind'-nettet er, bortset fra en pressemeddelelse 
udsendt af Forsvarsministeriet den 22. februar 1991, den hidtil eneste officielle 
udmelding om beredskabets eksistens i Danmark.” Nærværende fremstilling vil 
bidrage med adskilligt mere. 


GLADIO og NATO 


Historikernes behandling af GLADIO-sagen har været besværliggjort af den 
manglende arkivadgang, og ofte har de måttet basere deres tolkninger på, hvad 
forskellige aktører anonymt har udtalt til pressen. Eksempelvis bygger den 
schweiziske forsker Daniele Ganser sin gennemgang af den danske GLADIO- 


15. Eksempelvis den tidligere modstandsmand Jens Toldstrup. Se ”Jeg var partisanchef i Gladio”, inter- 
view i Ekstra Bladet, 26. november 1990. 

16  ”SF'er finder bevis for Gladio's virke”, Jyllands-Posten, 13. december 1990; ”FE-officerer i dansk Gla- 
dio”, Land og Folk, 11. december 1990; ”SF: Gladio arbejdede ulovligt i Danmark”, Information, 1. 
december 1990 samt ”SF-krav: Gladio frem i lyset” Politiken, 11. december 1990. Land og Folk trykte 
et af de dokumenter, som ifølge SF dokumenterede PET's relation til GLADIO. 

17. Hans Hækkerup, På skansen (Lindhardt og Ringhof, 2002), s. 212. 

18 Pressemeddelelse, FM, 22. februar 1991: Pressemeddelelsen oplyste bl.a., at Folketingets kontrolud- 
valg var blevet orienteret om den planlægning, som foreligger med henblik på at kunne håndtere en 
situation, hvor Danmark bliver besat af en fjendtlig styrke, samt ”at regeringen ikke har kendskab til 
en Gladio-organisation i Danmark eller til nogen NATO-støttet CIA-organisation i Danmark”. 

struktur på førnævnte interview med ”Q” i Berlingske Tidende fra 1990.” Som 
det vil fremgå nedenfor, kan der sås begrundet tvivl om, hvorvidt den nævnte 
person, ”Q”, overhovedet kan relateres til det danske 'stay-behind'-net. Der her- 
sker med andre ord usikkerhed om, hvad GLADIO/stay-behind” var, både i en 
dansk og international sammenhæng. Lige så usikre er oplysninger om, hvorvidt 
disse grupper havde opbakning fra NATO og de vestlige regeringer. Forvirrin- 
gen og usikkerheden skyldes den jævne strøm af modstridende oplysninger, der 
har præget debatten om GLADIO siden 1990. Oplysningerne kan systematiseres 
således: 


& En række mundtlige og skriftlige vidnesbyrd fra ledende politikere, ge- 
neraler og embedsmænd om GLADIO's eksistens, organisering og for- 
bindelse til CIA og NATO. 

e  STilkendegivelser fra NATO om, at man intet kender til Operation 
GLADIO/stay-behind” eller ACC, som flere kilder ellers nævner som 
det koordinerende NATO-organ for GLADIO. 


Daniele Ganser har på denne baggrund givet udtryk for, at NATO ikke har for- 
talt sandheden om GLADIO. Med henvisning til den belgiske undersøgelses- 
rapport fra 1990 skriver den schweiziske forsker, at et koordinerende organ for 
'stay-behind” kaldet ACC blev oprettet af NATO i 1950'erne.” I sommeren 2000 
forelagde Ganser disse oplysninger for NATO, som svarede: 


”Vi har kontrolleret vort arkiv og kan ikke finde noget spor af de komiteer, som De 
har nævnt. Jeg vil endnu engang gerne bekræfte, at de komiteer, som De henviser 
til, aldrig har eksisteret inden for NATO. Derudover, har den organisation, som De 
betegner som 'Gladio, aldrig været en del af NATO's militære struktur” 


Hvordan forklarer man NATO's reaktion på denne henvendelse, når nu leden- 
de generaler som Paolo Inzerilli og Gerardo Serravalle, der havde ansvaret for 


19 Daniele Ganser, NATO'S Secret Armies, s. 168-175. 
20  Ibid., s. 30. 
21. Tbid.,s. 31. 

”Operation GLADIO” i Italien i perioden 1971-1986, nævner en forbindelse mel- 
lem GLADIO og ACC?>” 

Her er der givet grund til at se nærmere på samspillet mellem politik og ef- 
terretningsvæsen under den kolde krig. Der er fra NATO's side sandsynligvis 
tale om en formulering, der ikke fornægter GLADIO's eksistens, men blot pro- 
blematiserer alliancens engagement i foretagendet. Nærlæser man det belgiske 
ministersvar vedrørende GLADIO, forstår man måske bedre baggrunden for 
NATO's svar. Det fremgår, at den belgiske sikkerhedstjeneste efter 2. Verdenskrig 
etablerede kontakt med britiske og amerikanske efterretningstjenester med hen- 
blik på at skabe de nødvendige sikkerhedsforanstaltninger i tilfælde af fremmed 
besættelse. I første omgang vedrørte samarbejdet etablering af radiokontakter, 
men senere udviklede der sig et regulært samarbejde mellem en række lande i 
det såkaldte CCWU, som står for Clandestine Committee of the Western Union. 
CCWU blev i 1958 omdannet til ACC eller Allied Coordination Committee. 
ACC var et koordinerende organ for de pågældende landes sikkerhedstjenester. 
Foruden USA og Belgien talte ACC i begyndelsen Nederlandene, Luxembourg, 
Frankrig og Storbritannien. I de følgende år kom Vesttyskland, Italien, Danmark 
og Norge til. Det belgiske ministersvar viser, at alle ACC-landene var medlem- 
mer af NATO, men at ACC ikke havde nogen direkte forbindelse til NATO: 


”Selv om alle landene er medlem af NATO, eksisterer der ikke nogen forbindelse 
til denne organisation og disse lande modtager ingen politiske og militære ordrer 
fra NATO”; 


Der var med andre ord tale om et samarbejde mellem NATO-lande uden for 
NATO-regi. ”Stay-behind”-nettets autonome status og placering uden for NATO 
var givet tænkt som en ekstra sikkerhedsforanstaltning, som skulle afskærme det 
imod infiltration fra østblokken. Andre forhold kan også have spillet ind. Det 
er nærliggende at antage, at ledende NATO-officerer anså det for fordelagtigt, 
at NATO ikke formelt kunne forbindes med nettet, såfremt organisationens ar- 


22 Se Paolo Inzerilli, Gladio. La veritå negata (Bologna, 1995), passim, og Gerardo Serravalle, Gladio 
(Rom, 1991), passim. 

23. ”Bien que tous ces pays soient membres de POTAN, il n'existe aucun lien avec cette organisation et 
ces pays ne recoivent aucune directive politique ou militaire de TOTAN”, PET, emnesag: Justitsmi- 
nister og vicestatsminister M. Wathelets svar af 29. november 1990, ”Chambre des Representants 
de Belgique, Compte Rendue Analytique, Réunion publique de la Commission de la Défense na- 
tionale” s. 10, kopi tilsendt PET fra den danske ambassade i Bruxelles via Udenrigsministeriet, 
3. december 1990. 

bejde skulle blive kendt. Dette skulle vise sig at være en forudseende disposition, 
der senere gjorde det muligt at afværge det pres på institutionen, som Andreottis 
oplysninger om GLADIO forårsagede. Omvendt rummede konstruktionen, som 
Andreottis vidneudsagn ligeledes viser, mulighed for, at politikerne i de enkelte 
lande med rette kunne frasige sig ansvar under henvisning til, at der var tale 
om internationalt indgåede aftaler. Ansvaret for 'stay-behind'-nettet befandt sig 
med andre ord i en gråzone mellem det nationale og det mellemstatslige niveau. 
Dette forhold bekræftes også af danske kilder. Den danske Repræsentation ved 
det nordatlantiske Råd nærede nemlig en vis forståelse for et andet medlems- 
lands bitterhed over for NATO's afvisning af ethvert kendskab til GLADIO. len 
rapport om ”Operation GLADIO” skrev DANATO, at ”Forholdet er, at der rent 
faktisk er "links? mellem SHAPE [Supreme Headquarters Allied Powers Europe] 
og GLADIO” en oplysning, der i øvrigt blot bekræfter de ansvarlige italienske 
generalers allerede offentliggjorte vidnesbyrd. Den italienske parlamentariske 
kommission, der undersøgte GLADIO i Italien, fandt i 1992 et notat fra den ita- 
lienske efterretningstjeneste SID, dateret den 20. januar 1970. Notatet bekræfter 
en uofficiel forbindelse mellem NATO og 'stay-behind”-strukturen: ”Disse orga- 
nisationer ”bag fjendens ryg” har fået den generelle betegnelse ”Stay-behind' og 
man har forsøgt at koordinere studier og planlægning gennem dannelsen af en 
række internationale "komiteer; der, selv om de ikke udgør en integreret del af 
NATO, har samarbejdskontakter både med SHAPE og de større underordnede 
kommandoer” Det belgiske ministersvar vedrørende GLADIO bemærkede da 
også, at ”Man kan imidlertid ikke frigøre sig fra den tanke, at i realiteten har 
snævre forbindelser til NATO udviklet sig mere og mere” 

Som det vil fremgå nedenfor, benyttede ledende danske politikere og em- 
bedsmænd sig af en lignende konstruktion i forbindelse med oprettelsen af de 
første 'stay-behind'-enheder og private antikommunistiske grupper på dansk 
jord. Disse hemmelige grupper var placeret uden for efterretningstjenesterne og 
dermed uden for forsvarsministerens og justitsministerens formelle ansvarsom- 


24. "Operation Gladio i Italien”, 9. november 1990, notat fra Den danske Repræsentation ved det nord- 
atlantiske Råd til UM, FM og FE, materiale stillet til rådighed for Kommissionen af Forsvarsmini- 
steriet. 

25. Cit. i Paolo Cucchiarelli og Aldo Giannuli, Lo Stato parallelo, s. 80. Kommissionens oversættelse. 

26 PET, emnesag: Justitsminister og vicestatsminister M. Wathelets svar af 29. november 1990, ”Cham- 
bre des Representants de Belgique, Compte Rendue Analytique, Réunion publique de la Commis- 
sion de la Défense nationale” s. 10, kopi tilsendt PET fra den danske ambassade i Bruxelles via 
Udenrigsministeriet, 3. december 1990. 

råde. Hvis arrangementet, som man officielt ikke kendte til, men uofficielt støt- 
tede eller blot tolererede, blev opdaget, og ministeren efterfølgende måtte gøre 
ophævelser, måtte de direkte involverede selv tage ansvaret. Dette skete i øvrigt 
i et enkelt dokumenteret tilfælde, nemlig i 1963, hvor PET drog Arne Sejr til an- 
svar for aflytningen af kommunisten Alfred Jensens lejlighed og forbød ham at 
have med efterretningsvirksomhed at gøre i al fremtid. Dette skete på trods af, at 
Sejrs organisation var sanktioneret af ledende danske politikere og indgik som 
led i en international trepartsaftale. Det bemærkes, at den eksisterende kold- 
krigsforskning, både den danske og den internationale, har haft vanskeligheder 
med at analysere denne ofte helt grundlæggende præmis, også kendt som ”plau- 
sible denial”, som diverse efterretningsenheder under den kolde krig har måttet 
acceptere at operere under.” 


GLADIO eller 'stay-behind”? 


Udtrykket ”Operation GLADIO” optrådte sandsynligvis første gang i 1950'erne 
i forbindelse med oprettelsen af et CIA-støttet 'stay-behind”-net i Italien. Andre- 
ottis skriftlige redegørelse fra 1990, der blev gengivet i diverse medier både i og 
uden for Italien, og som også den danske NATO-repræsentation blev delagtig- 
gjort i, nævner, at ”Operation GLADIO” kom på tegnebrættet i 1951, og at be- 
redskabet var en realitet den 26. november 1956. Den dag blev der underskrevet 
en bilateral aftale mellem det italienske militære efterretningsvæsen SIFAR og 
CIA vedrørende organiseringen af et hemmeligt militært netværk. Dokumentet 
forklarer, at der under en særlig afdeling ”R” i det militære efterretningsvæsen 
oprettedes en Sektion SAD, hvis leder koordinerede ”Operation GLADIO”. En 
anden struktur var den såkaldte CAG, som forestod den militære træning af net- 
tets medlemmer. Træningen foregik på en militærbase på Sardinien. ”Operation 
GLADIO” bestod af ca. 40 operative enheder, hvoraf seks havde med efterret- 
ningsopgaver at gøre, ti med sabotage, seks med propaganda, seks med ”escape 
and evasion” og tolv med guerilla-krigsførelse. Derudover var der seks specielle 


27 Om ”plausible denial” se Norman Polmar and Thomas B. Allen, The Encyclopedia of Espionage 
(New York, 1997), S. 440. 

guerilla-enheder, som skulle sættes ind i regioner af vital interesse i tilfælde af 
fremmed besættelse.” 

Kort efter afsløringerne af GLADIO i 1990 offentliggjorde de italienske myn- 
digheder en liste på 622 navngivne personer, der havde deltaget i det italienske 
'stay-behind'-net.” Efterfølgende er det blevet diskuteret, hvordan en guerilla- 
styrke på få hundrede mand, hvoraf flere på tidspunktet for offentliggørelsen 
var mellem 70 og 80 år, kunne fungere effektivt under en sovjetisk besættelse. 
Formanden for den undersøgelseskommission, der har undersøgt GLADIO i 
Italien, senator Giovanni Pellegrino, fremfører to hypoteser, som det dog ikke er 
lykkedes forskerne at verificere: Enten at der eksisterede helt andre 'stay-behind'- 
strukturer ved siden af GLADIO, eller at GLADIO-folkenes eneste opgave var at 
aktivere en række operative underenheder. Med andre ord skulle hver af de 622 
nævnte personer angiveligt have haft til opgave at hverve et ikke nærmere kendt 
antal soldater.” Som det vil fremgå nedenfor, er netop dette spørgsmål væsentligt 
for forståelsen af 'stay-behind'-nettets opbygning og funktion i dansk sammen- 
hæng, idet en central komponent i det danske net i årene inden dets nedlæggelse 
talte ca. 50 mand, som for fleres vedkommende var godt oppe i årene. 

Andreottis redegørelse dokumenterer, at ”Operation GLADIO” var det ko- 
deord, som specifikt anvendtes af SIFAR (den italienske militære efterretnings- 
tjeneste) om det italienske 'stay-behind”-net.> Det er derfor lidet sandsynligt, at 
den samme betegnelse indgik i de bilaterale eller multilaterale aftaler, som an- 
dre vesteuropæiske tjenester, deriblandt den danske, traf med enten CIA eller 


28. Den danske NATO-delegation modtog et oversat memorandum, hvoraf disse oplysninger fremgik: 
”Aide Memoire vedhæftet ”Operation Gladio i Italien”, 9. november 1990, notat fra det Den danske 
Repræsentation ved det nordatlantiske Råd til UM, FM og FE, materiale stillet til rådighed for 
Kommissionen af Forsvarsministeriet. Oplysningerne i det pågældende Aide Memoire er gengivet 
i flere internationale værker om terrorisme og efterretningsvæsen i Italien. Se f.eks. Giuseppe De 
Lutiis, Storia dei servizi segreti in Italia (Rom, 1993), S. 334. 

29. Om begrundelsen for offentliggørelsen fortalte Andreotti under en kommissionsafhøring den 
11. april 1997, at der var tale om en struktur forberedt på en eventuel besættelse af Italien, og efter- 
som den internationale politiske situation nu var fuldstændig forvandlet, kunne man med sindsro 
omtale GLADIO. Afhøring af Giulio Andreotti den 11. april 1997, se Commissione Stragis officielle 
hjemmeside under det italienske parlament: www.parlamento.it/bicam/terror/home.htm 

30 Giovanni Fasanella, Claudio Sestiero & Giovanni Pellegrino, Segreto di Stato. La veritå da Gladio al 
caso Moro (Torino, 2000), s. 25. 

31. Jf. Aide-Memoire vedhæftet ”Operation Gladio i Italien”, 9. november 1990, notat fra det Den dan- 
ske Repræsentation ved det nordatlantiske Råd til UM, FM og FE. Materiale stillet til rådighed for 
Kommissionen af Forsvarsministeriet. 

diverse samarbejdskomitéer under SHAPE i samme periode. Alligevel har der 
været en klar tendens både i den internationale historiografi og i pressen til at 
anvende GLADIO som en samlet betegnelse for alle eksisterende 'stay-behind”- 
net i Vesteuropa.” 

I det af Kommissionen indsamlede materiale er der ikke fundet belæg for, at 
udtrykket GLADIO har været anvendt i en dansk sammenhæng. Det bekræf- 
tes også af, at PET slet ikke opererede med udtrykket i relation til 'stay-behind, 
men derimod rubricerede oplysninger om GLADIO under ”højreekstremisme”. 
Udtrykket GLADIO havde PET fra dagspressen. Kommissionen har på denne 
baggrund tolket spørgsmål nr. 3 til justitsministeren på den måde, at der med 
formuleringen ”efterretningsorganisationen GLADIO” ikke hentydes til den 
specifikke italienske organisation, men derimod til det danske 'stay-behind'- 
net og dets mulige forbindelser til PET og udenlandske efterretningstjenester. 
Dette er gjort ud fra den betragtning, at man heller ikke i den danske avisdebat i 
1990'erne skelnede korrekt mellem GLADIO og 'stay-behind" 


Tekstens opbygning og kildegrundlag 


De følgende kapitler redegør for de overvejelser og beslutninger, som lå til grund 
for oprettelsen af et dansk okkupationsberedskab i den umiddelbare efterkrigs- 
tid. Her synes forholdet til USA og Storbritannien i den umiddelbare efterkrigs- 
tid at have spillet en væsentlig rolle. Desuden redegøres der for 'stay-behind'-til- 
tagene i årtierne efter NATO's oprettelse i 1949. Da spørgsmålet om 'stay-behind” 
og antikommunistisk virksomhed endvidere førte til kompetencestridigheder 
inden for det danske efterretningsvæsen, berøres også forholdet mellem For- 
svarets og politiets efterretningstjenester. Desuden redegøres der for de såkaldte 
”A.K.-grupper” en forkortelse for de private antikommunistiske grupper, der 
oprettedes i den umiddelbare efterkrigstid, og som for de flestes vedkommende 
havde rod i den danske modstandsbevægelse. Også hjemmeværnets rolle i ok- 
kupationsberedskabet vil blive belyst. Der foreligger således oplysninger om, at 
PET traf beslutning om at udarbejde lister over kommunister, der ville blive ud- 
leveret til hjemmeværnet i en krigstruende situation. Dernæst analyseres Arne 
Sejrs hemmelige organisation ”Firmaet”, der havde ambitiøse planer for et 'stay- 
behind” -net i Danmark, og som i perioden 1952-1959 aflyttede kommunisten Al- 


32. Gansers anførte arbejde er et af flere eksempler. 


Stay-behind og Firmaet 


INDLEDNING 


fred Jensens lejlighed og brugte de indhentede oplysninger til psykologisk krigs- 
førelse. Alfred Jensen var på aflytningstidspunktet næstformand i DKP. Firmaet 
repræsenterer en af de mest omdiskuterede efterretningssager i efterkrigstiden, 
og både journalister og faghistorikere har påpeget, at aflytningssagen burde gø- 
res til genstand for en nærmere historisk undersøgelse. Spørgsmålet er da også 
relevant i og med, at det er blevet hævdet, at PET overtog Firmaets aflytning af 
Alfred Jensen. 

At Firmaet er gjort til genstand for Kommissionens særlige interesse skyldes 
fortrinsvis et andet og hidtil ukendt forhold: I 1963 blev der indgået en aftale 
mellem Justitsministeriet og Forsvarsministeriet, hvorved PET fik til opgave at 
undersøge aflytningen af Alfred Jensen samt Firmaets relationer til FE, PET og 
to allierede udenlandske tjenester. PET's materiale om aflytningssagen giver ikke 
alene indsigt i det private antikommunistiske arbejde i Danmark. Det er lige- 
ledes en værdifuld kilde til belysning af PET's metoder og arbejdsbetingelser i 
forbindelse med sikkerhedsundersøgelser udført på ministeriel foranledning. 

Endelig redegøres der for PET's mulige forbindelse til højrefløjsgruppen Ab- 
salon, hvis aktiviteter på ny kom i offentlighedens søgelys i 1990, da et tidligere 
gruppemedlem fortalte, at Absalon var en dansk afdeling af GLADIO med re- 
lation til FE. Afslutningsvis analyseres de af tidligere MF Pelle Voigt offentlig- 
gjorte dokumenter om PET's angivelige tilknytning til et privat antikommuni- 
stisk initiativ kaldet ”Operation Survival” 


33. ”Området forventes nærmere belyst i rapporten fra den af Folketinget i juni 1999 nedsatte PET- 
undersøgelseskommissior”, Bo Lidegaard, Jens Otto Krag 1914-1961, (Gyldendal, 2001), s. 728; ”PET- 
undersøgelsen, som i 1998 blev iværksat med henblik på at kortlægge PET's registreringspraksis 
under den kolde krig, kan forventes at give en bedre beskrivelse, end det er muligt med denne bog”, 
Peer Henrik Hansen, Firmaets største bedrift. Den hemmelige krig mod de danske kommunister, 
(Høst & Søn, 2005), s. 18; ”Helt grundlæggende er det en absurditet, at undersøgelsen udelukkende 
omfatter PET, men ikke FET, den socialdemokratiske AIC samt Arne Sejrs Firmaet… Regeringen 
har dog lovet, at udløbere fra PET til disse tre organisationer kan forfølges, og en kompetent og 
ihærdig undersøgelseskommission vil da også uundgåeligt blive nødt til at inddrage det hele”, Kurt 
Jacobsen, ”PET: Århus-historie med fjer i hatten”, Information, 18. maj 1999; ”Om den igangvæ- 
rende PET-kommissionen kommer til samme konklusion, når den formentlig i 2006 er færdig med 
at kortlægge omfanget af PET's politiske efterretningsvirksomhed i perioden 1945-1989, skal blive 
interessant at se”, Charlotte Aagard, ”Blikkenslagerbanden”, Information, 21. november 2005. 

34. Jf. Frank Poulsens udtalelser i Jesper Knudsen og Niels Rohleder, ”DKP også aflyttet efter 1960”, 
Information, 21. november 1998. Se også Hans Davidsen-Nielsen, En højere sags tjeneste. PET under 
den kolde krig (Politikens forlag, 2006), s. 72-73. 

Grundstenen i analysen er PET's eget arkiv vedrørende perioden 1945-1989. 
Endvidere bygger fremstillingen på en række arkivundersøgelser i ind- og ud- 
land: PA. Mørchs arkiv i Forsvarets arkiver (Rigsarkivet), P.A. Mørchs embeds- 
papirer i FE's Arkiv (Rigsarkivet), Mødereferater fra Udenrigspolitisk Nævn 
(Rigsarkivet), Frihedsmuseets Arkiv, Arbejderbevægelsens Arkiv samt Natio- 
nal Archives i Washington. Derudover har Kommissionen indsamlet relevant 
dokumentation i Statsministeriet, Justitsministeriet, Forsvarsministeriet og FE. 
Supplerende oplysninger er indhentet via vidneafhøringer. Endeligt inddrages 
dansk og international litteratur samt avisartikler i et omfang, der er skønnet 
nødvendigt for at kunne besvare spørgsmålet om PET's tilknytning til okkupa- 
tionsberedskabet i Danmark. Kommissionen skal dog gøre opmærksom på, at 
det historiske materiale om det danske okkupationsberedskab er fragmenteret, 
og at der intet sted i det analyserede materiale findes en samlet redegørelse for 
de forskellige net, der har eksisteret i Danmark. Det kan derfor ikke udelukkes, 
at der kan have eksisteret andre grupper og organisationer, som blot ikke har sat 
sig spor i det undersøgte materiale. 


35. Kommissionen retter en særlig tak til kommandør P.A. Mørchs søn, lektor Henning Mørch, for 
tilladelse til at anvende P.A. Mørchs arkiv i Forsvarets Arkiver. 

1. ETABLERINGEN AF DET 
ANTIKOMMUNISTISKE BEREDSKAB 
I EFTERKRIGSTIDEN 


Kold krig og påskekrise 


Efter 2. Verdenskrig forholdt Danmark sig afventende i forhold til etableringen 
af nye internationale magt- og retsforhold. På den ene side havde FN's opret- 
telse i 1945 til formål at sikre et forum for multilateralt samarbejde og kollek- 
tiv sikkerhed. På den anden side var Danmark som andre småstater nødt til at 
afvente udviklingen i forholdet mellem stormagterne USA og Sovjetunionen. 
Ministerierne Knud Kristensen og Hedtoft holdt af samme grund igen med mar- 
kante sikkerhedspolitiske tilkendegivelser og sikrede sig dermed et råderum i 
udenrigspolitikken. Det handlede om på den ene side at prioritere det nordiske 
samarbejde og på den anden side at tage højde for en række sikkerhedspoliti- 
ske og også økonomiske spørgsmål, hvor forholdet til særlig USA og Storbritan- 
nien var centralt. Den socialdemokratiske regering tiltrådte Marshall-planen i 
juli 1948, men understregede samtidig, at dette ikke var ensbetydende med en 
politisk alliance med USA. På svensk opfordring havde Danmark allerede i april 
samme år accepteret forhandlinger om muligheden for et nordisk forsvarsfor- 
bund. Forhandlingerne brød dog endeligt sammen i 1949, blandt andet på grund 
af svensk neutralisme og Norges stadig mere åbenlyse orientering mod vest. Med 
den følgende inddeling af Europa i to blokke fandt det internationale system et 
stabilt leje, som Danmarks udenrigs- og sikkerhedspolitik kunne orientere sig 

efter. Herefter vurderedes det, at der intet realistisk alternativ var til et dansk 
medlemskab af NATO. 

Det er omdiskuteret, hvorvidt påskekrisen i 1948 var et afgørende moment 
i denne nyorientering i dansk udenrigs- og sikkerhedspolitik i retning mod en 
alliance med Vesten.” Påskekrisen kaldes den stemning, der opstod i regering 
og forsvar efter den kommunistiske magtovertagelse i Tjekkoslovakiet og det 
sovjetiske tilbud til den finske regering om at indgå en fælles bistandspagt. Dertil 
kom bekymringen over udsigten til en valgsejr til den kommunistisk domine- 
rede ”Folkefront” i Italien. Særligt kuppet i Prag styrkede den europæiske of- 
fentligheds billede af et aggressivt Sovjetunionen. Ej heller Danmark gik fri af 
disse spekulationer. I påskedagene skærpedes det danske beredskab, og frygten 
rettedes imod en mulig sovjetisk invasion. Blandt hjemmeværnsfolk var der ryg- 
ter om, at sovjetiske faldskærmssoldater skulle nedkastes over Dyrehaven nord 
for København. Bevæbnede hjemmeværnsfolk kunne efterfølgende konstatere, 
at der blot var tale om falsk alarm. 

På et møde i Udenrigspolitisk Nævn den 24. marts 1948 berettede statsmini- 
ster Hans Hedtoft om en samtale, han havde ført med sin norske kollega. Den 
norske regering havde oplyst, at den havde modtaget oplysninger om, at Sov- 
jetunionen ville insistere på at danne en norsk-sovjetisk pagt, nøjagtig som det 
havde været tilfældet med Finland. Hedtoft understregede ligeledes, at Holmen 
var sat i forsvarstilstand, ligesom de vigtigste flyvepladser og hærens tekniske an- 
læg var sat under bevogtning. Statsministeren understregede, at regeringen ikke 
havde oplysninger om et forestående angreb, men han ønskede dog samtidig at 
understrege betydningen af, at man satte alt ind på forhindre en gentagelse af 


36 Der findes en omfattende forskning om dansk sikkerhedspolitik i den her beskrevne periode. For 
en forskningsoversigt, se Thorsten Borring Olesen, ”Danmark og den kolde krig 1945-1969 — set 
gennem de sidste 11 års forskning”, Historie, 2, 1995, s. 233-60. Se også Thorsten Borring Olesen og 
Poul Villaume, I blokopdelingens tegn 1945-1972, Dansk Udenrigspolitisk Historie, bind 5 (Gylden- 
dal, 2005). Om den offentlige debat i 1940'erne angående påskekrise, nordisk forsvarsforbund og 
NATO-medlemskab, se Danmark under den kolde krig. Den sikkerhedspolitiske situation 1945-1991, 
(Dansk Institut for Internationale Studier, 2005), bind 1, s. 117-155. Om efterretningstjenesterne set 
i relation til samme periode, se Wilhelm Christmas-Møller, Obersten og Kommandøren. Efterret- 
ningstjeneste, sikkerhedspolitik og socialdemokrati, 1945-55 (Gyldendal, 1995). 

37 Nikolaj Petersen har beskæftiget sig indgående med dette opbrud og forhandlingerne om dansk 
medlemskab af et nordisk forbund eller NATO. Se Nikolaj Petersen, ”Påskekrisen 1948”, i B. Heurlin 
og C. Thune, Danmark og det internationale system (København, 1989). 

38 Peer Henrik Hansen & Jakob Sørensen, Påskekrisen 1948. Dansk dobbeltspil på randen af den kolde 
krig (Høst og Søn, 2000), s. 9. 

den 9. april. Hedtoft fortalte på baggrund af usikre skøn, at antallet af væbnede 
kommunister i hovedstaden kunne være så højt som 4.000. 

Der foreligger ikke oplysninger om, hvor dette tal stammer fra, men som 
dokumenteret andetsteds i Kommissionens beretning byggede sådanne anta- 
gelser typisk på skøn fra CIA og Rigspolitichefens Efterretningsafdeling (REA, 
forløberen for PET) eller Arbejderbevægelsens Informations-Central (AIC). 
En gennemgang af samtidige opgørelser fra REA viser, at 2.820 kommunister 
på landsplan besad eller havde adgang til våben.” Usikkert var det imidlertid, 
hvordan disse kommunister ville stille sig i tilfælde af et sovjetisk angreb på 
Danmark. Kendetegnende for flere samtidige efterretningsanalyser er, at de ikke 
udviser kritisk sans. Det kan ikke udelukkes, at de mange historier om væbnede 
kommunister, der florerede både før, under og efter påskekrisen, også tjente et 
andet formål, nemlig at skabe intern opbakning i regeringen til en række anti- 
kommunistiske tiltag, det være sig de uformelle, såsom en række nydannede 
antikommunistiske organisationer og grupper, såvel som de formelle, eksem- 
pelvis 5.kolonneloven, der blev til over en fireårig periode fra 1948, og som hav- 
de den konservative politiker Ole Bjørn Kraft som en af forslagsstillerne.” Ole 
Bjørn Kraft nævnes i en udenlandsk allieret efterretningstjenestes rapport som 
en blandt flere politikere, der havde forbindelse til Arne Sejrs hemmelige anti- 
kommunistiske organisation Firmaet.” 

Den amerikanske historiker Frank Kofsky har argumenteret for, at panikken 
i kølvandet på magtovertagelsen i Prag var en del af en nøje planlagt amerikansk 
psykologisk krigsførelse, der skulle indfange eventuelle tvivlende nationer i en 
amerikansk antikommunistisk strategi.” Påskekrisens internationale implika- 


39 RA: Referat af møde i Udenrigspolitisk Nævn, 24. marts 1948, kl. 14.,1948-14.09.48 (mikrofilm, 053, 
S. 27-29). 

40. Jf. Kommissionens beretning, bind 6. Se også afsnittet om hjemmeværnet nedenfor. 

41 Om kommunisternes adgang til våben se Kommissionens beretning, bind 6. 

42. Om Ole Bjørn Kraft og 5. kolonneloven, se Kommissionens beretning, bind 2. 

43. Se nedenfor (kapitel 4 og 5). 

44. Kofskys analyse bygger blandt andre på en af datidens fremtrædende politiske observatører, Han- 
son W, Baldwin, der var redaktør ved New York Times, og som havde gode forbindelser i Washingt- 
on. Baldwin bemærkede, at den amerikanske regering ved indgangen til 1948 ikke fandt anledning 
til frygt for krig, men at den ved slutningen af marts 1948 fandt det højst sandsynligt, at Sovjetunio- 
nen nu ville bruge militær magt til at nå sine mål. Dette holdningsskift kunne ikke forklares med 
udviklingen i Tjekkoslovakiet, som magthaverne i lang tid havde taget for givet. Til formanden 
for Atomenergikommissionen fortalte Baldwin, at der snarere var tale om en ”Washington crisis”. 
Kofsky læser således også påskekrisen i lyset af amerikansk indenrigspolitik og ønsket om at styrke 

tioner og mulige indvirkning på hovedlinjerne i dansk udenrigs- og sikkerheds- 
politik skal ikke gøres til genstand for en særskilt analyse her. Dog er det værd 
at bemærke, at det amerikanske pres på de danske efterretningstjenester steg 
markant i maj 1948. Spørgsmålet er imidlertid, om dette pres skyldtes den netop 
overståede påskekrise, eller måske snarere var udtryk for en reel amerikansk 
utilfredshed med de samarbejdsaftaler, som var blevet indgået med de danske 
tjenester i årene forinden. 

Det er dokumenteret, at Generalstabens Efterretningssektion (GE) og Ma- 
rinens Efterretningssektion (ME) allerede i 1945-46 orienterede sig mod et tæt 
samarbejde med Storbritannien og USA. Samarbejdet med englænderne lå lige 
for, dels på grund af den fælles erfaring fra besættelsen, dels fordi Storbritannien 
var det land, Danmark havde de tætteste økonomiske og politiske forbindelser 
til.+ Desuden grænsede den britiske besættelseszone i Tyskland op til Danmark. 
GE indså dog allerede i 1945, at den amerikanske efterretningstjeneste OSS (dele 
af tjenesten blev omdannet til CIA i foråret 1947) ville blive en lige så vigtig med- 
spiller. Et samarbejde med OSS var allerede blevet påbegyndt under krigen.” I 
december 1945 modtog GE fra den svenske militære tjeneste en oversigt over den 
amerikanske organisation. Oplysningerne førte til samtaler i midten af januar 
1946 med de amerikanske residenter i Stockholm og København.” 


Forhandlinger med de britiske og amerikanske tjenester 


En dansk delegation bestående af repræsentanter for GE og politiet lagde under 
et besøg i England den 6.-18. november 1945 grunden til et videre efterretnings- 
samarbejde med MI-5 og MI-6. Aftalen var kommet i stand under et forudgåen- 


en fallitramt amerikansk flyindustri. Se Frank Kofsky, Harry Truman and the War Scare of 1948. A 
Successful Campaign to Deceive the Nation (New York, 1995), S. 95. 

45. Wilhelm Christmas-Møller, Obersten og Kommandøren, s. 96. 

46 Om dette samarbejdes etablering og udvikling se Peer Henrik Hansen, Da yankeeerne kom til Dan- 
mark. Fra Verdenskrig til Kold Krig — den amerikanske efterretningstjeneste og Danmark, 1943-1946, 
ph.d.-afhandling (Roskilde Universitetscenter, 2007). Om opløsningen af de amerikanske tjenester, 
se Kommissionens beretning, bind 4. 

47. RA, FE's Arkiv, P.A. Mørchs Embedspapirer, kasse 1, læg 25: ”Uppgifter angående organisationen 
av amerikanske OSS (Office of Strategic Services)” 12. september 1945; note fra 15. januar 1946, kun 
side 1 er bevaret. Det fremgår, at Mørch samt yderligere en dansk militær efterretningsmand deltog. 

de besøg, som P.A. Mørch"? (ME) og oberstløjtnant Einar Nordentoft (GE) havde 
aflagt i London i oktober 1945. Formålet var at blive introduceret til de engelske 
arbejdsmetoder og samarbejdsformer.;” Rapporterne om englandsturen bærer 
tydeligt præg af dansk taknemmelighed og respekt for de engelske tjenester.” 
Det strategiske samarbejde, der kom ud af aftalerne med briterne, vedrørte især 
MI-6 samt de tre britiske værns efterretningstjenester i Tyskland. Det tætteste 
samarbejde foregik med Naval Intelligence Service omkring forholdene i Øster- 
søen, hvor de danske kontakter, blandt andet på grund af den danske handelsflå- 
des flittige besejling af området, var briternes klart overlegne.” 

Et dokument i Mørchs Arkiv angiver, at de britiske tjenester i 1945 arbej- 
dede uautoriseret i Danmark. En kilde oplyste til GE, at ”forhenværende Major 
JOHN RAY er kommet tilbage hertil Landet og skal overtage en Forretning med 
Eksport og Import”. Kilden meddelte, at Ray i to tilfælde havde henvendt sig 
til danske borgere og opfordret dem til at give oplysninger om danske forhold: 
”Der er afgjort tale om systematiske Efterretninger om danske Forhold”> Andre 
oplysninger peger dog på, at John Ray arbejdede med den danske generalstabs 
billigelse i forbindelse med etableringen af et radio-system i Danmark (”internal 
communication network”) samt med udførelsen en række radiotest mellem et 
sted i Danmark og en britisk modtagestation i udlandet. En anden kilde in- 


48. Mørchs præcise titel og rang i denne periode fremgår ikke af det underliggende materiale. Af Kraks 
Blå Bog fra 1960 bog fremgår det, at han var ”til rådighed for søværnskommandoen og hærkom- 
mandoen 1945-50”. Han blev udnævnt til kommandør i 1950. 

49 RA, FE's Arkiv, P.A. Mørchs Embedspapirer, kasse 1, læg 22: ”Beretning om en i Dagene 6. til 18. no- 
vember 1945 foretaget Tjenesterejse til England sammen med Kaptajn i Reserven K.J. Christiansen”. 
Rapporten er forfattet af Niels Bjarke Schou fra GE. Se også RA, FE's Arkiv, P.A. Mørchs Embeds- 
papirer, kasse 1, læg 25: Takkebrev fra Mørch til cheferne for MI5 og MI6, 6. december 1945. 

50. Forud for mødet havde Ebbe Munck været i London, hvor han havde ført en række uformelle 
samtaler om det sydslesvigske spørgsmål. Det vides ikke, om GE har videreført forhandlinger på 
dette område under opholdet i London. RA, FE's Arkiv, P.A. Mørchs Embedspapirer, kasse 1, læg 
25: ”Privat og fortroligt” brev fra Ebbe Munck til Mørch, 7. november 1946, London. For en nær- 
mere beskrivelse af de indhøstede erfaringer i England foretaget på baggrund af Mørchs Arkiv, se 
Wilhelm Christmas-Møller, Obersten og Kommandøren, s. 89 ff. 

51 For en analyse af dette forhold på baggrund af Mørchs embedspapirer, se Wilhelm Christmas- 
Møller, Obersten og Kommandøren, s. 93-94. 

52. RA, Forsvarets Arkiver, Mørchs Arkiv, kasse 167, løse ark (uden for læg): Udateret og unavngiven 
indberetning fra kilde. 

53. RA, Forsvarets Arkiver, Mørchs Arkiv, kasse 167, løse ark (uden for læg): ”Most Secret” brev fra 
Hollingworth til Major Ray, 14. september 1945; Brev fra John Ray til oberst Nordentoft, London, 

formerede om, at der foregik radioforsøg med kortbølgesendere og modtagere 
fra København, Fyn og Jylland til et sted i England. Ifølge kildens oplysning var 
det kaptajn Duus-Hansen, som gik under dæknavnet NAPKIN, der udførte for- 
søgene, mens Duus-Hansens bror foretog lignende forsøg på Fyn. Disse radio- 
test kan have været forløbere for det meldenet, der siden hen skulle indgå i det 
danske okkupationsberedskab. Den rudimentære beskrivelse af radioforsøgene, 
som findes i Mørchs embedspapirer, leder uvægerligt tanken hen på det radio- 
samarbejde, der i samme periode blev indgået mellem de belgiske myndigheder 
og de britiske og amerikanske tjenester. 

På et møde i København den 15. januar 1946 orienterede amerikanske efter- 
retningsfolk Mørch og Nordentoft om USAs samarbejde med den svenske mi- 
litære efterretningstjeneste. Efterfølgende, nærmere bestemt i november 1946, 
deltog Mørch som medlem af en dansk marinekommission i en række møder i 
Washington. Her indgik han en samarbejdsaftale om tre projekter kaldet A, B, C. 
Denne samarbejdsaftale skulle få afgørende betydning. Vi kender imidlertid ikke 
aftalens præcise indhold, men kun den senere amerikanske udlægning fra maj 
1948 og den efterfølgende danske afvisning og korrektion af denne tolkning. 

1946-aftalen, den efterfølgende forhandling samt det endelige kompromis 
indgået mellem CIA, MI-6 og FE i 1951 udgør den kontekst, som det danske 'stay- 
behind'-net og Firmaet opstod i. Der er tale om et kompliceret forhandlingsfor- 
løb i flere faser. Forløbet er kendetegnet ved en grundlæggende uenighed om, 
hvorvidt amerikanerne måtte udføre ”unilaterale”, dvs. selvstændige efterret- 
ningsopgaver på dansk jord. De danske forhandlere afviste de amerikanske krav 
ved at understrege dansk suverænitet og territorial ukrænkelighed. Uoverens- 
stemmelserne til trods var man fra begge sider indstillet på at opnå et forhand- 
lingsresultat, idet man delte det samme trusselsbillede: Det var en grundlæg- 
gende nødvendighed at bekæmpe kommunisme og femtekolonnevirksomhed 
i Danmark. Tillige var det nødvendigt at iværksætte effektive beredskabsforan- 
staltninger, der kunne træde i kraft, hvis landet blev besat. Mørchs embedspapi- 
rer om dette forløb afspejler således primært det, man var uenige om, og ej det, 
der var væsentligst, og som man var enige om: Bekæmpelsen af kommunismen. 


11. oktober 1945. 

54. Jf. PET, emnesag: Justitsminister og vice-statsminister M. Wathelets svar af 29. november 1990, 
”Chambre des Representants de Belgique, Compte Rendue Analytique, Réunion publique de la 
Commission de la Défense nationale”, s. 10, kopi tilsendt PET fra den danske ambassade i Bruxelles 
via Udenrigsministeriet, 3. december 1990. 

Der eksisterer kun ganske få dokumenter om disse bilaterale forhandlinger, 
og forståelsen af hændelsesforløbet besværliggøres af, at mødereferaterne og den 
indbyrdes korrespondance er skrevet i kode og desuden henviser til en række 
andre ukendte aftaler og forhold. Dertil kommer, at de amerikanske forhandlere 
nedfældede deres breve på et ukorrekt dansk, mens de danske forhandlere skrev 
på et lige så ukorrekt engelsk. Forhandlingsforløbet 1946-1951, som vil blive nær- 
mere uddybet og analyseret nedenfor, kan inddeles i tre faser: 


Den første fase udgjordes af de indledende forhandlinger i Washington 
i november 1946 mellem repræsentanter for den amerikanske regering 
og den danske marinekommission. Ved den lejlighed diskuteredes tre 
projekter kaldet A, B og C. Af særlig betydning for den senere udvikling 
af 'stay-behind'-nettet var projekt A. De amerikanske forhandlere frem- 
satte i den forbindelse krav om at måtte oprette to amerikansk ledede 
organisationer i Danmark: En organisation til penetrering og indsam- 
ling af oplysninger om kommunistisk virksomhed i Danmark og en an- 
den organisation, der skulle fungere som en hvilende amerikansk ledet 
modstandsorganisation eller 'stay-behind'-net i tilfælde af, at Danmark 
blev besat. 

I den anden fase af forhandlingerne, som udspillede sig i perioden om- 
kring påskekrisen i 1948, fremførte de danske forhandlere et krav om 
dansk kontrol med 'stay-behind'-nettet og afviste tillige USÆs ønsker 
om en amerikansk efterretningsorganisation i Danmark. Forhandlin- 
gerne gik i hårdknude med konsekvenser for det dansk-amerikanske ef- 
terretningssamarbejde. 

I den tredje fase, efteråret 1951, blev der indgået en trepartsaftale mel- 
lem CIA, MI16 og FE, hvorved amerikanernes kontaktmænd i Danmark, 
Arne Sejr og Erik Husfeldt, udtrådte af ”stay-behind'-projektet. Wa- 
shington måtte tillige fravige kravet om en selvstændig efterretningsor- 
ganisation på dansk jord. De danske forhandlere accepterede til gengæld 
oprettelsen af en amerikansk finansieret, men dansk ledet organisation 
til psykologisk krigsførelse vendt mod kommunismen. Dette blev be- 
gyndelsen til Firmaets operationer i 1950'erne. 


En analyse af dette forhandlingsforløb kan ydermere hjælpe til at forstå nogle 
af de vanskeligheder, som PET's undersøgelse af Firmaet i 1963 løb ind i. PET 
var nok orienteret om udenlandske myndigheders involvering i Firmaet og om 
trepartsaftalen af 1951, men tjenesten var tilsyneladende uvidende om de kom- 

plekse forhold, der præcist bevirkede, at generalstaben og ledende politikere ac- 
cepterede oprettelsen af Firmaet på dansk grund. Værdifulde oplysninger herom 
er imidlertid bevaret i P.A. Mørchs embedspapirer. 

Der er således grund til at dvæle ved punkterne A, B og C i den danske ma- 
rinekommissions aftale i Washington i 1946. Ifølge den amerikanske udlægning 
blev den fælles konference afholdt efter anmodning fra den danske generalstab. 
USA var repræsenteret ”paa højeste niveau”. De danske forslag og aftaler blev 
nedskrevet, og, understregede et amerikansk dokument, ”selv om de ikke er un- 
derskrevet er de attesteret af adskillige af de højeste Embedsmænd af USAs Re- 
gering. Disse Overenskomster anses for bindende for den danske Regering uan- 
set Forandringer i DIS [Danish Intelligence Service] Personel eller Forandringer 
i Organisation”> Ifølge brevet dækkede de tre punkter: 


”Projekt A, hvorefter DIS approberede at støtte og assistere en hemmelig Efter- 
retningstjeneste og garanterede Amerika udelukkende og fuldstændig Produktion 
mod at faa Forsikring om amerikansk effektiv Behandling af en Saadan Produk- 
tion samt for en vis direkte operationsmæssig og anden Assistance til den anden 
hemmelige Efterretningstjeneste. DIS foretrak at forblive underrettet om Perso- 
nellet og om de operationsmæssige Ytringsformer. 

Projekt B, hvorefter DIS indvilgede i at levere USA dets fuldstændige Efterret- 
ningsstof mod at faa den samme Forsikring om effektiv Behandling og Assistance 
fra USA. Radiomateriel-Fasen af Projekt B, hvorunder DIS paatog sig Brug af Ra- 
diomateriel til Udvidelse af dets Efterretningsindsamling til fælles Bedste og til 
at overføre Udrustning til en hvilken som helst Organisation USAs regering er i 
Forbindelse med i en nødsituation. 

Projekt C, hvorefter DIS lovede et vist Materiel angående russisk og kommunistisk 
Aktivitet og Personel (som ikke var leveret tidligere af Sikkerhedshensyn)”5f 


Der er tale om en tekst skrevet på et ikke helt korrekt dansk af de amerikan- 
ske forhandlere. Det fremgår af konteksten, og af andre dokumenter i den så- 
kaldte ”swingpjattesag”, at de to hemmelige tjenester, der er nævnt under Projekt 
A, hentydede dels til en efterretningstjeneste til indsamling af oplysninger om 
kommunistisk virksomhed, dels til et hemmeligt ”Efterbesættelses-System”, der 


55. Af en note fremgår det, at teksten blev læst op af den amerikanske repræsentant i Danmark, ”i 
noget anden form” den 19. maj 1948. Noten blev modtaget den 21. maj 1948. RA, FE's Arkiv, P.A. 
Mørchs Embedspapirer, kasse 2: Brev modtaget den 21. maj 1948 og påhæftet ”Memorandum for 
Major Winkel, Top Secret, modtaget 22. juni 1948. 

56. Ibid. 

skulle træde i kraft, såfremt Danmark blev besat. Med andre ord henvistes der til 
den type organisation, som kort efter opstod i Danmark under navnet Firmaet, 
og til det danske 'stay-behind”-net. Muligvis er udtrykket ”Materiel” under Pro- 
jekt C, en anglicisme, hvormed der i virkeligheden menes ”materiale”. Formålet 
med at oprette et hemmeligt ”Efterbesættelses-System” var ifølge amerikanske 
dokumenter fra august 1946 ”i tilfælde af at en russisk besættelse af Danmark 
ikke bliver forhindret, at anvende den etablerede organisation under projekt A 
som en undergrundsefterretnings- og sabotageenhed”> 


P.A. Mørch. Fotografi taget af Elfeldt og sig- 
neret af Mørch. Anledningen var formentlig 
Mørchs pensionering fra FE i 1960. Mørch 
deltog i 1946 i de forhandlinger i Washing- 
ton, der gik forud for oprettelsen af et 
dansk ”Efterbesættelses-System”. (Henning 
Mørch). 


Før man vender blikket mod de divergerende opfattelser af projekt A, kan der 
være grund til kort at skitsere indholdet i projekt B og C, som indgik i en slags byt- 
tehandel med danskerne. Den danske militære efterretningstjeneste skulle ifølge 
projekt B levere fuldstændige efterretninger til Washington, der så til gengæld 
lovede at være behjælpelig med behandling og analyse af stoffet. Efterretnin- 


57 Peer Henrik Hansen, Hansen, Da yankeeerne kom til Danmark, s. 374. Kommissionens oversæt- 
telse. Samme afhandling beskriver på baggrund af amerikanske dokumenter de bilaterale forhand- 
linger i sommeren 1946, der gik forud for marinekommissionens møde i Washington i november 
1946. Se s. 370-385. 

gerne skulle indsamles særligt ved hjælp af radiomateriel, som USA ville stille til 
rådighed. Hvad angår indsamling af oplysninger om sovjetisk og kommunistisk 
aktivitet (Projekt C) vides ikke andet, end hvad der er anført i citatet ovenfor, og 
at danskerne ifølge den amerikanske udlægning afviste at samarbejde herom. 
Det var også vigtigt for den amerikanske tjeneste at modtage oplysninger om 
eventuelle sovjetiske aktiviteter i Østgrønland. GE havde angiveligt garanteret, 
at alene amerikanerne måtte modtage de hemmelige efterretningsresultater fra 
Ebbe Munck og Eigil Knuths Pearyland-ekspedition. De amerikanske forhand- 
lere udtrykte derfor mistillid til Munck, som efter deres opfattelse havde skjult 
vigtige oplysninger for Washington og tillige havde favoriseret ”en anden venlig- 
sindet tjeneste”. Det var givet den britiske tjeneste, som amerikanerne her sigtede 
til. Washington stillede sig uforstående over for, at GE/ME tilsyneladende havde 
bakket op om Muncks handlinger. Dertil kom, at den danske tjeneste ifølge den 
amerikanske udlægning ”misbilliger USAs Grønlands Holdning”. De amerikan- 
ske forhandlere udtrykte irritation over, at København udøvede kontrol med 
Muncks virksomhed, som alene burde være under amerikansk ledelse. Endelig 
havde Danmark lovet at levere oplysninger om atomfysik og atomenergiprojek- 
ter, hvilket ifølge de amerikanske forhandlere ikke var sket.” Amerikanerne ud- 
arbejdede en oversigt, der skulle vise den aktuelle status på udførelsen af de ind- 
gåede aftaler i A, B og C. Oversigten viser, at Washington var misfornøjet med, at 
projekt A endnu ikke var ført ud i livet, ligesom der udtryktes utilfredshed med 
kvaliteten i B og C. 

De danske forhandlere havde ifølge Washington været utilfredse med valget 
af lederen af den hemmelige organisation, der er nævnt i projekt A. Alligevel 
havde den danske tjeneste angiveligt godkendt konstruktionen ”paa sikrere og 
mere effektiv Basis, med eneste Betingelse, at DISs Chef personlig skulde være 
underrettet om ny Ledelse”. Washington beklagede sig over den måde, hvorpå 


58 Der kan være tale om et forgæves amerikansk forsøg på i perioden inden maj 1948 at få indsigt 
i GE's arkiv om kommunistisk virksomhed i Danmark. REA synes derimod at have været mere 
samarbejdsvillig over for amerikanerne. I efteråret 1948 indledtes med amerikansk assistance en 
mikrofotografering af 20.000 kortsider i REAs arkiv. Det er sandsynligt, at disse oplysninger via 
CIA blev videregivet til amerikanske immigrationsmyndigheder. Jf. afsnit om mikrofotografering 
af PET's arkiv i Kommissionens beretning, bind 3. 

59. RA, FE's Arkiv, P.A. Mørchs Embedspapirer, kasse 2: Brev modtaget den 21. maj 1948 og påhæftet 
”Memorandum for Major Winkel”, Top Secret, modtaget 22. juni 1948. 

60 Ibid. 

den danske generalstab behandlede den amerikanske repræsentant i Køben- 
havn, og over den forvirring og interne rivalisering i GE/ME, som besværlig- 
gjorde samarbejdet. De amerikanske forhandlere påpegede, at først havde ”N” 
(Nordentoft) og dernæst ”W” (Winkel) modsat sig godkendelse af et ”Nyt Pro- 
jekt A”. Derved havde de: 


”kompromitteret Projektets Sikkerhed (f.Ex. i Nødssituationer, naar Organisatio- 
nen gaar under Jorden) ved at insistere paa personelle og operationelle Data og end- 
og henvise til Anvendelse af Straffelov mod Lederne og Amerikanerne i Danmark. 


» 62 


Den endelige Approbering som N og W gav under protest er utilfredsstillende”. 


Washington betragtede endvidere Nordentofts og Winkels behandling af sagen 
som intet mindre end en ”Serie af uforsvarlige Brud paa højtidelige Overens- 
komster og forbavsende Demonstration paa politisk Blindhed og Sendrægtighed 
i Udførelsen af fælles Hensigter”.? Ledelsen af det danske militære efterretnings- 
væsen skulle efter amerikansk opfattelse derfor love, at et ”Nyt Projekt A faar 
lejlighed til at udfolde sig uhindret i Forberedelsen til Nødsituationer samt faar 
operationsmæssig og sikkerhedsmæssig Assistance, som oprindelig lovet Pro- 
jekt A7% Kunne disse og andre forhold vedrørende B og C gennemføres, lovede 
Washington at betragte det hændte som en naturlig ”Følge af Forandring fra en 
Forsøgs- og Fejlperiode og [vi] vil tilstræbe at støtte DIS i Fred og i Krig "to our 
Limit” ”,% Skulle ønsket om en selvstændig amerikansk modstandsorganisation i 
Danmark forblive uopfyldt, ville man revidere hele forholdet: 


”Idet vi nægter at tro at ovenstaaende Mangel paa Samarbejde skyldes den danske 
Regerings Politik eller Instruktion, kan vi kun tilskrive det DISs egen Uvilje til at 


følge Overenskomsten og/eller de forskellige Officerers fordomme”, 


Washington forbeholdt sig således retten til at ophæve den nuværende overens- 
komst og ”træffe andre Arrangementer eller at gøre bestemte Skridt i de respek- 


62. Ibid. 
63 Ibid. 
64. Ibid. 
65. Ibid. 

ed 


tive Regeringers høje Plan”.” Generalstaben fik tre måneder til at bringe forhol- 
dene i orden. 

GE var ikke sen til at svare igen på de amerikanske beskyldninger, som man 
fandt grundløse. I margenen på den tilsendte amerikanske skrivelse ses kom- 


over de næste par år lykkedes for begge parter at finde en løsning, der tilgodeså 
de to landes behov, og, skulle det senere vise sig, måske endda var til klar dansk 
fordel. Set fra et dansk militært synspunkt var den store gevinst ved det indledte 
efterretningssamarbejde de amerikanske bidrag til gennemførelsen af ”radioma- 
teriel-fasen” under projekt B. Dette materiel kom til at udgøre kernen i søvær- 
nets radiotjeneste, der i 1950 blev omdøbt til FCR (Forsvarets Centralradio).” 
Men først forestod en forhandling, hvor Mørch og Winkel måtte sætte hårdt 
mod hårdt i et forsvar for dansk selvbestemmelse. 

Mørch og Winkels forhandlingsposition blev dog understøttet af de ameri- 
kanske repræsentanter, som trods de kontante udmeldinger i virkeligheden var 
interesseret i at genopbygge tillidsforholdet. Et memorandum, som den ame- 
rikanske repræsentant i København overdrog Winkel i juni 1948, viser, at Wa- 
shington lod en dør stå på klem i forhandlingerne med København. Memoran- 
dummet står i kontrast til den tone, der blev anvendt i de tidligere beklagelser, og 
synes mere at pege i retning af et fornyet samarbejde om konkrete problemstil- 
linger i forbindelse med projekt A. De amerikanske forhandlere ønskede i den 
forbindelse: 


”a. Fuldstændige enkeltheder om ”UndergrunderY som ønsker at forsyne og be- 
nytte Duus Hansens foreslaaede Forbindelsesorganisation med U.S. 

b. Naar og hvor man har tånkt sig, at en saadan ”Undergrund” begynder sine ope- 
rationer og den nøjagtige Beskaffenhed af saadanne operationer.? 


67. Ibid. 

68 Ibid. 

69  FCR var en selvstændig tjeneste indtil 1971, hvor den blev lagt ind under FE. Det fremgår af en 
skrivelse af 16. oktober 1970, at man ved sammenlægningen af Forsvarets Efterretningstjeneste og 
Forsvarets Central Radio kunne opnå en personelbesparelse på 23 personer. Forsvarsminister Erik 
Ninn-Hansen tiltrådte FE's forslag ved skrivelse til FE og FCR. Jf. JM, PO, liste 6, 71-8: skrivelse fra 
forsvarsminister til FE og FCR, 25. februar 1971. For en nærmere beskrivelse af det radiomateriel, 
som de danske forhandlere ønskede sig af amerikanerne, se Peer Henrik Hansen, Da yankeeerne 
kom til Danmark, s. 380-382. 

c. Hvad er den nåjagtige Forbindelse mellem en saadan ”Undergrund” og den Dan- 
ske Efterretnings Organisation. Hvilke danske Efterretningsofficerer har været el- 
ler vilde blive knyttet til denne sag? 

d. Hvad vilde den egentlige Form for liaison mellem en saadan ”Undergrund” og os 
våre (d.v.s. via vor organisations Repræsentant i København)? 

e. Hvad er forbindelsen, saafremt der en saadan, mellem denne ”Undergrund” og 
den Plan, som har våret under diskussion med vore to venner? ””? 


Det fremgår, at Duus-Hansens organisation skulle formidle forbindelsen mellem 
den danske ”undergrund” og Washington. Den afdøde historiker og tidligere 
FE-medarbejder Wilhelm Christmas-Møller har tolket memorandummet såle- 
des, at Duus-Hansen, der hidtil havde været tilknyttet briterne, nu var gået over 
til amerikanerne, efter at Storbritannien overlod det sikkerhedspolitiske ansvar 
for Vesteuropa til amerikanerne i løbet af 1947.” 

De oplysninger, som Kommissionen har indhentet, tyder imidlertid på, at 
briterne ikke forlod samarbejdet på ”'stay-behind'-området i 1947. Tværtimod 
skærpedes det britiske engagement først for alvor i slutningen af 40'erne. MI-6 
deltog således i den afgørende forhandling om 'stay-behind' med FE i 1951. Det 
er derfor en oplagt mulighed, at Duus-Hansen fortsatte i sin hidtidige funktion 
som radio-kontakt til briterne, samtidig med at han nu også skulle varetage for- 
bindelsen til Washington. Den amerikanske generalstab og CIA havde på dette 
tidspunkt påbegyndt et tæt samarbejde med briterne omkring udviklingen af 
'stay-behind”-net i Tyskland, Østrig, Nederlandene og Skandinavien. Lederen af 
MI-6, John Sinclair, besøgte Washington i december 1950 for at præsentere CIA 
for det britiske syn på kontrollen med og organiseringen af hemmelige operatio- 
ner i krigstid.” 

Efter at have modtaget det amerikanske memorandum med de fem punk- 
ter (a-e) i juni 1948 forsøgte den danske generalstab at forholde sig dels til en 
række af de tidligere fremsatte beskyldninger, dels til de nye og fremadrettede 
spørgsmål vedrørende opbygningen af en hemmelig ”undergrund” i Danmark. 


70 RA, FE' Arkiv, P.A. Mørchs Embedspapirer, kasse 2: ”Memorandum for Major Winkel” Top Secret, 
modtaget 22. juni 1948. 

71. Wilhelm Christmas-Møller, Obersten og kommandøren, s. 113. 

72. Dobbeltagenten Kim Philbys tilstedeværelse i Washington gjorde, at Moskva sandsynligvis kom 
under vejr med disse tophemmelige planer. Jf. Trevor Barnes, ”The Secret Cold War: The C.I.A and 
American Foreign Policy in Europe 1946-1956. Part II, The Historical Journal, 25, 3, 1982, s. 658. 

Den danske holdning er beskrevet i det danske svar til amerikanerne samt i en 
række udkast. Disse dokumenter indeholder vigtige oplysninger om de danske 
beredskabsplaner og om dannelsen af den organisation, der senere blev kaldt 
Firmaet. 

Ifølge det danske svar til Washington havde formålet med samtalerne i no- 
vember 1946 fra dansk side været at få en bekræftelse på det igangværende ef- 
terretningssamarbejde og sikre sig, at de dansk-indsamlede oplysninger nåede 
frem til det rette sted i Washington. Dette forekommer sandsynligt, idet der her- 
skede forvirring i den amerikanske hovedstad på grund af opløsningen af OSS 
og efterretningsvæsnets opdeling i nye enheder under State Department og en 
række militære organer. Det danske svar pointerede endvidere, at man nu skulle 
se fremad og fortsætte med at arbejde efter de hidtil benyttede retningslinjer. GE 
ville således tage størst muligt hensyn til eventuelle amerikanske ønsker, som 
dog altid måtte afvejes under hensyntagen til ”danske økonomiske og personelle 
Muligheder”7 GE forklarede, at CIA havde afgivet et løfte om, at Winkel, der 
var udset som dansk forhandler, i løbet af foråret 1949 kunne komme til Wa- 
shington for at gennemgå aftalerne ”med Henblik på bedst mulig Udførelse i 
Praksis”. København havde dog konstateret, at adskillige danske henvendelser til 
Washington vedrørende Winkels forestående rejser end ikke var blevet besvaret. 
Hvad angik de amerikanske klagepunkter, meddelte GE: 


”….den skarpe Form og eensidige Fremstilling af Forholdenes Udvikling kun kan 
forstaas ud fra Tilstedeværelsen af fundamentale Misforstaaelser. Saafremt disse 
skulde bero paa, at Projekt A fra USA's Side eensidigt var opfattet som Dannelse af 
en udenforstaaende, selvstændig virkende Organisation, der havde efterretnings- 
mæssige Opgaver i Danmark i forbindelse med en Modstandsorganisation, der 
allerede i Fredstid arbejdede udelukkende for USAIS [forkortelse for amerikansk 
efterretningstjeneste], skal man fra dansk Side udtale, at man selvsagt paa intet 
Tidspunkt har villet frasige sig en ubetinget national Ret til at have Kontrol med en 
saadan Organisation, andet vilde være ganske i Strid med de fra dansk Side under 
Verdenskrigens Besættelse indhøstede Erfaringer?”+ 


GE var med andre ord af den opfattelse, at den nye ”modstandsorganisation” 
skulle være under dansk kontrol. Dog understregedes det fra dansk side ”meget 


73 RA, FE's Arkiv, P.A. Mørchs Embedspapirer, kasse 2, ”swingpjattesagen”, læg 24: 3 1/2 sides svar, 
udateret. 
74. Ibid. 

kraftigt”, at ”vi fortsat i Fred som i Krig og under en eventuel russisk Besættelse 
af vort Land er villige til frivilligt at yde USAIS [den amerikanske tjeneste] alt, 
hvad vi er i Stand til under Hensyntagen til fælles Interesser i Kampen mod den 
samme Fjende””> GE pointerede dernæst, at de berørte punkter under samtalen 
i Washington i november 1946, blandt andet et tilbud om at forsøge at indhente 
oplysninger i den sydøstlige sektor i Tyskland, var et frivilligt dansk tilbud til 
Washington og ”ikke Udtryk for kontraktmæssigt Forretningsforhold””? Tjene- 
sten refererede også til en række rapporter og brevvekslinger, hvori amerikan- 
ske embedsmænd havde udtrykt tilfredshed med danskerne, ligesom der blev 
gjort opmærksom på, at den amerikanske tjenestes repræsentant i København 
gentagne gange havde ytret sig positivt om samarbejdet.” Efter GE's opfattelse 
skyldtes misforståelsen en række misvisende indberetninger, som den ameri- 
kanske repræsentant i København havde sendt til Washington efter at have ført 
forhandlinger med to danske repræsentanter fra det såkaldte ”nye Projekt A”. 

Projekt A vakte ingen begejstring hos den danske tjeneste, som ud over at 
true de to danske deltagere med sagsanlæg havde taget et drastisk middel i brug 
over for Washington: 


”I anledning af 'Telegrammets Krav om vor Godkendelse og Understøttelse af 
ukontrolleret amerikansk Efterretningsvæsen her i Danmark - Forlangender vi 
ikke under nogen Omstændigheder mener, at et endnu frit og Selvstændigt Lands 
Efterretningstjeneste kan gaa ind paa — indstillede vi vor Levering af Efterretnings- 
stof til Dem. Skulde De imidlertid fortsat ønske at faa vort Stof, vil dette omgaa- 
ende blive tilstillet Dem igen””? 


Det er givet her, at årsagen til den stejle amerikanske holdning i foråret 1948 skal 
søges. Snarere end påskekrisen var det amerikanske pres i maj 1948 udløst af, 
at den danske tjeneste angiveligt havde afskåret Washington fra efterretninger i 
protest mod Projekt A. GE forklarede dog, at eftersom de angivne ledere af det 
”nye Projekt A” netop havde meddelt, at de ”udelukkende vil beskæftige sig med 
Indsamling af antikommunistisk Stof og Efterforskning af internationalt kom- 


75. Ibid. 

munistisk Arbejde specielt i Danmark, stillede situationen sig nu anderledes.” 
Var dette rigtigt, forklarede København, ville man gerne støtte dette arbejde så 
meget, som man nu formåede. Den eneste betingelse var, at Generalstaben blev 
holdt orienteret om forhold, der havde ”Betydning for vort Arbejde og for Dansk 
Sikkerhed”? Den danske tjeneste gjorde ligeledes opmærksom på, at dette ar- 
bejde aldrig var blevet nævnt under samtalerne i Washington i november 1946. 
Det var magtpåliggende for GE, at der blev indført en klar adskillelse mellem 
det nye ”Projekt A” og det 'stay-behind'-net, som GE var i færd med at oprette 
i Danmark. Endvidere fastholdt GE retten til fortsat at holde den stedlige ame- 
rikanske repræsentant i Danmark i uvidenhed om 'stay-behind”-nettet, hvilket 
begrundedes med, at den amerikanske repræsentant havde røbet ”den Smule, 
han af os har faaet at vide om vort hemmelige Efterbesættelses-System til nyt 
Projekt As Folk”",% 

Med hensyn til punkterne a)-e) i det ovennævnte amerikanske memoran- 
dum til Winkel fra juni 1948 forklarede GE, at man ville orientere Washington 
mundtligt vedrørende den af Duus Hansen foreslåede forbindelsesorganisation. 
Hvad angik b (hvornår operationerne tænktes påbegyndt), oplyste GE, at dette 
ville ske umiddelbart efter en hel eller delvis sovjetisk besættelse af Danmark. Til 
c svarede man, at ”Organisationen er udført af enkelte af DIS's Officerer: Disse 
Officerer, der har opstillet Organisationen, vil sandsynligvis blive søgt bragt ud 
af landet ved — om muligt inden — en russisk besættelse. De Øvrige Medlem- 
mer af DIS vil blive anvendt til specielle Opgaver. Navnene paa de paagælden- 
de Officerer vil af sikkerhedshensyn ikke kunde meddeles Deres herværende 
Repræsentant?” Til d svarede den danske tjeneste, at den ville tilstille CIA en 
kode, som efter en sovjetisk besættelse af Danmark og efter nærmere angivelse i 
Washington ville give sikker adgang til det danske efterbesættelses-system. Det 
understregedes slutteligt, at København på ingen måde ønskede en forbindelse 
mellem et dansk 'stay-behind”-net og det nye projekt A.£ 

Med andre ord lagde man fra dansk side op til, at CIA kunne disponere over 
en selvstændig organisation i Danmark. Blot skulle den nye organisation un- 
der ”Projekt A” orientere GE om eventuelle danske forhold af sikkerhedsmæs- 

sig interesse. Desuden måtte den ikke beskæftige sig med efterretningsarbejde 
i traditionel forstand. Endelig skulle man fra amerikansk side respektere dansk 
suverænitet og overkommando over 'stay-behind'-nettet. At suverænitetshånd- 
hævelsen lå det danske militære efterretningsvæsen på sinde, kan næppe undre, 
når man tænker på de danske officerers engagement i den danske modstands- 
kamp. 

Mørchs embedspapirer vidner om en hård forhandling. En afskrift af en sam- 
tale med den amerikanske repræsentant i København viser ikke overraskende, 
at Washington brugte de pressionsmidler, der stod til rådighed. På et møde i 
København den 26. maj 1948, en uge efter, at den stedlige amerikanske repræ- 
sentant havde læst protestbrevet fra Washington højt for GE's ledelse, erindrede 
han om, at USA havde givet fem millioner dollars til Danmarks genopbygning, 
hvorfor Washington så sig berettiget til at få noget igen. Desuden forsøgte den 
amerikanske repræsentant at kæde den afgivne støtte til den tekniske udbygning 
af en dansk signal-efterretningstjeneste (den såkaldte ”radio-materielfase”) sam- 
men med en ubetinget dansk støtte til projekt A. Hensigten med et nyt projekt 
A var ifølge den amerikanske repræsentant at oprette en efterretningstjeneste i 
Danmark og ”først og fremmest at indsamle Oplysninger samt at penetrere”% 
Mørchs holdning var, at ”vi maa kræve, at Projekt A-folkene arbejder under vor 
Kontrol”, mens Winkel supplerede med en række lidet flatterende bemærknin- 
ger om de to danske projekt A-folk, som dog ikke nævntes ved navn: ”USA vil på 
den Maade nok få Folk, men ikke de bedste, til at hjælpe sig”. Mørch supplerede: 
”disse folk er ikke Fagfolk ..Mange Folk i Danmark har siden Krigen arbejdet 
med E-arbejde”.” 

Den amerikanske repræsentants fremstilling viser, at de to danske ”Amatø- 
rer” havde kontaktet ham i sommeren 1947 for at oprette en underjordisk orga- 
nisation, hvorefter han straks, i august, kontaktede Nordentoft, som på det tids- 
punkt endnu var leder af GE. Nordentoft havde ifølge CIA-repræsentanten ingen 
umiddelbare indvendinger haft. Hertil svarede Winkel, Nordentofts afløser, at 
der ingen forbindelse var mellem dette projekt og det aftalte under marinekom- 
missionens besøg i Washington i november 1946. CIA-repræsentanten replice- 
rede ironisk, at når nu GE ønskede at kontrollere alle amerikanske forbindelser 
i Danmark, måtte dette jo også gælde politiet: ”jeg kan ikke se nogen forskel på 


84 RA, FE's Arkiv, P.A. Mørchs Embedspapirer, kasse 2, læg 24: Afskrift af møde i København 26. maj 


1948. 
85. Ibid. 

dette og på de to Mænd, der er kommet til mig” Af denne kommentar fremgår 
det, at der fra 1948, og som anført andetsteds i beretningen også tidligere, havde 
eksisteret et samarbejde mellem den amerikanske tjenestes repræsentant i Kø- 
benhavn og REA, forløberen for PET.” 

De to mænd eller ”Amatører”, der henvises til i ovenstående citater, kan have 
været Arne Sejr og Erik Husfeldt.” Dette bestyrkes af en række oplysninger i 
Mørchs embedspapirer og PET's arkiv. Både tidspunktet for igangsættelsen af 
Arne Sejrs og Husfeldts planer (medio 1947 ifølge Sejrs egne oplysninger til 
PET), og formålet med deres organisation (indsamling af antikommunistisk 
materiale, propaganda og efterforskning af internationalt kommunistisk arbejde 
i Danmark) passer med den beskrivelse, der blev givet fra amerikansk side af de 
to danske plan A-folk og af deres projekt.” I et efterfølgende udkast til et brev 
til Washington (skrevet af Mørch eller Winkel) ses desuden, at den ene af de to 
mænd er omtalt som ”the Proffessor”, hvilket kunne passe med professor Hus- 
feldt.”” Men der er andre lighedspunkter. I de løbende forhandlinger 1946-51 om 
en amerikansk organisation i Danmark lagde man fra dansk side op til, at den 
nye organisation skulle fungere på følgende præmisser: 


1) Den skulle være under dansk opsyn 
2) Efterretningerne skulle alene tilflyde amerikanerne 
3) Den måtte ikke have noget med 'stay-behind”'-strukturen at gøre 


86 Ibid. 

87 Om samarbejdet mellem den amerikanske tjeneste og REA se Kommissionens beretning, bind 4. 

88 En anden mulighed er Frode Jakobsen, som efter Gladio-afsløringerne i 1990 fortalte, at han fik 
en føler fra en repræsentant for den amerikanske ambassade, ”som spurgte mig om modstandsbe- 
vægelsen var villig til at gå i kamp igen i tilfælde af et fremstød fra Stalin mod Vesteuropa”. Denne 
kontakt fandt dog sted i 1946, og Frode Jakobsen kontaktede dernæst Erik Husfeldt, men hørte 
aldrig mere fra amerikanerne. Se Jacob Andersen og Steffen Widtfeldt, ”Frode Jakobsen fik en føler 
fra USA, Information, 30. november 1990. 

89  Husfeldt optræder tillige på en liste over amerikanske efterretningsagenter og kontakter i Danmark 
fra 1946. Da forbindelsen var kendt af den danske militære tjeneste, var der sandsynligvis tale om 
en åben kontakt. Det fremgår af en liste fundet i de amerikanske arkiver, at Husfeldt havde kode- 
navnet ”Babylon”. Se Peer Henrik Hansen, Da yankeeerne kom til Danmark, bilag 5. 

90 RA, FEs Arkiv, P.A. Mørchs Embedspapirer, kasse 2, læg 24: Håndskrevet udkast til brev på engelsk, 
ikke færdiggjort. 

Lige præcis disse tre punkter, fremgår det af et senere dokument, havde været 
omdrejningspunktet på et møde mellem FE, CIA og MI-6 i 1951 vedrørende op- 
rettelsen af Arne Sejrs organisation: 


”Som et resultat af en i 1951 truffet beslutning om på trepartsbasis at iværksætte 
forberedelse af en ”stay-behind”-organisation blev det aftalt med forsvarsstabens 
efterretningsafdeling at afstå fra unilateral forberedelse på dette område. Arne Sejr 
og professor Husfeldts gruppe af tidligere medlemmer af modstandsbevægelsen, 
som skulle have udgjort kærnen i en ”stay-behind”-organisation, erklærede sig 
indforstået med at trække sig ud af en sådan aktivitet og overlade de aktiver, de 
måtte være i besiddelse af, til forsvarsstabens efterretningsafdeling”” 


Aftalen er gengivet i et notat, som en udenlandsk allieret tjeneste sendte til PET 
i 1963. Vi kender imidlertid ikke den danske udlægning af aftalen, hvorfor den 
naturligvis må tolkes med en vis forsigtighed. Det vides end ikke, om den var 
mundtlig eller skriftlig. Dog passer beskrivelsen af forhandlingsforløbet, hvor- 
ved Firmaet udtrådte af 'stay-behind'-projektet, og tidspunktet herfor, med de 
danske kilder. 

Ovenstående udlægning af 1951-aftalen vidner om, at man efter års forhand- 
linger var nået frem til et kompromis. Forsvarsstabens Efterretningsafdeling 
(FE), som tjenesten kom til at hedde efter sammenlægningen af ME og GE i 
1950-51, ville nu acceptere en udenlandsk finansieret organisation ledet af Sejr og 
Husfeldt mod, at denne ikke beskæftigede sig med 'stay-behind'” 

FE havde i månederne inden september 1951 forsøgt at imødekomme ameri- 
kanerne ved forsøgsvis at samarbejde med Sejr omkring udviklingen af dele af 
'stay-behind'-nettet. Den FE-medarbejder, Gustav 'Thomsen, der skulle forestå 
samarbejdet, nedlagde imidlertid protest med henvisning til Sejrs manglende 
militære indsigt.”> Sejr blev herefter fjernet fra okkupationsberedskabet. Til gen- 
gæld accepterede FE en trepartsaftale med briterne og amerikanerne om udvik- 
lingen af det danske 'stay-behind”-net. 


91 PET, efterforskningssag: Brev fra udenlandsk allieret tjeneste til PET, bilag 15, 30. september 1963. 

92 For nemheds skyld anvendes forkortelsen FE både om Forsvarsstabens Efterretningsafdeling og 
Forsvarets Efterretningstjeneste, som blev den nye betegnelse i 1967: ”Indtil 1967 varetoges de efter- 
retningsmæssige opgaver indenfor forsvaret af Forsvarsstabens Efterretningsafdeling. I 1967 blev 
afdelingen udskilt som en særlig tjeneste. Forsvarets Efterretningstjeneste (FE), der blev direkte 
underlagt forsvarsministeriet”. Jf. Beretning afgivet af Kommissionsdomstolen af 13. juli 1977, s. 6. 

93 Se nedenfor (kapitel 4). 

Det internationale samarbejde vedrørende 'stay-behind” styrkedes i årene ef- 
ter denne trepartsaftales indgåelse. ”Lokale tripartite” samt årlige ”Stay-Behind 
Tripartite Policy- og Kommunikationsmøder” med udenlandske allierede tjene- 
ster blev således en fast bestanddel af FE's beredskab frem til nettets nedlæggelse 
i 1999.” Selve nettet, som det vil fremgå længere nede, udgjordes dog af rent 
dansk personel. 

At briterne, som slet ikke var nævnt i de tre planer A, B og C fra november 
1946, kom med i 1951-aftalen, er interessant. Det vidner om, at de britiske stabs- 
chefer i stigende grad, og særlig fra sommeren 1947, var blevet bevidste om, at 
en tæt sikkerhedspolitisk relation til Danmark og de skandinaviske lande var af 
betydning i tilfælde af krig med Sovjetunionen.” Omvendt opfattede danskerne 
givet briterne, der havde været en nær samarbejdspartner under besættelsen, 
som et bolværk mod amerikansk pression. Det er således bemærkelsesværdigt, 
at de dansk-britiske forbindelser fortættedes i perioden 1948-50 samtidig med, 
at USA styrkede sit militære engagement i nordeuropæiske anliggender.” Også 
andre og mere psykologiske forhold kan have øvet indflydelse på ønsket om bri- 
tisk tilstedeværelse, nemlig den gensidige sympati og det venskab, som prægede 
de danske og britiske militære efterretningstjenester.” 


De danske ”Amatører” 


Flere forhold peger på, at Sejr og Husfeldt var identiske med ”De to Mænd”; der 
i sommeren 1947 havde henvendt sig til den amerikanske repræsentant i Køben- 
havn. En enkelt oplysning i det materiale, som en udenlandsk allieret tjeneste 
overdrog PET i 1963, taler dog imod. Her oplystes det, at Arne Sejr var i kontakt 
med CIA første gang i 1950. Spørgsmålet er imidlertid, om der kan have eksiste- 
ret kontakter med tidligere og nu opløste amerikanske efterretningsorganer, som 


94. Skriftlige oplysninger indhentet i FE. 

95. Rasmus Mariager, I tillid og varm sympati. Dansk-britiske forbindelser og USA under den kolde krig 
(Museum "Uusculanums Forlag, 2006), s. 73. 

96  Ibid., s. 176. 

97 P.A. Mørchs søn, lektor Henning Mørch, har til en repræsentant for Kommissionen fortalt, at bri- 
tiske efterretningsfolk var flittige gæster i barndomshjemmet i modsætning til de amerikanske. 
Washington synes i øvrigt at have været opmærksom på denne dansk-britiske affinitet på det sik- 
kerhedspolitiske område. Eksempelvis udtalte H.C. Hansen sig ganske bramfrit herom til BBC's 
danske radio-afdeling i 1952. Ibid., s. 392. 

blot ikke var blevet registreret i det nye CIA. Flere amerikanske tjenester brugte 
således udenrigstjenesten som dække for deres repræsentanter i udlandet.” 

I den tidlige efterkrigstid havde GE tilkendegivet sin utilfredshed med kommu- 
nikationen mellem den amerikanske repræsentant i København og Washington, 
ligesom korrespondancen med CIA, efter dansk opfattelse, ikke havde fungeret 
hensigtsmæssigt. Det er derfor ikke usandsynligt, at oplysningerne om Sejr og 
Husfeldt strandede et sted i systemet under omstruktureringen af de amerikanske 
tjenester. En anden mulighed er, at den amerikanske repræsentant i København 
af sikkerhedshensyn undgik at nævne ”De to Mænd” ved navn. Disse forhold kan 
muligvis forklare, hvorfor Sejrs kontakter med CIA først blev registreret i 1950. 

Det ligger dog fast, at GE/ME under det lange forhandlingsforløb 1946-51 
udtrykte undren over, at den amerikanske tjeneste ville bruge danske ”Amatører” 
til at arbejde for amerikanske interesser i Danmark. Som GE skrev i et udkast til 
et brev til Washington: ”Eftersom jeg ikke mener, at vi bør acceptere folk, der 
er amatører, hvem er så den egentlige leder?” GE oplyste ligeledes, at man fra 
amerikansk side havde fået at vide, at de to danske ”amatører” nærede mishag 
ved at samarbejde med den danske tjeneste, hvilket var uacceptabelt for GE: 


"Ingen efterretningsofficer fra noget land kan acceptere en sådan opførsel fra sine 
landsmænd…i det mindste ikke uden at føle sig ilde til mode. Ikke desto mindre 
accepterede jeg aftalen som et offer til den fælles sag. Efter hr. Ls [den amerikanske 
repræsentants] seneste opførsel, skulle jeg ikke have gjort det…Jeg forstår ikke, 
hvorfor min accept af denne nye organisation overhovedet er vigtig, hvis jeg ikke 
engang er berettiget til at vide noget som helst, bortset fra de to ledere, der er er- 
klærede amatører?” 


98 Et amerikansk memorandum af 8. januar 1946 viser, at en efterretningsagent arbejdede på ambas- 
saden i København: ”Finn Jensen is a sort of ”lone-wolf” who is not working directly with the Lega- 
tion; his connection with us is merely for the purpose of cover” National Archives: Record Group 
59, Lot Files, Records of the Office of British Commonwealth and Northern European Affairs 1941- 
1953 Subject Files 1941-53, box 10: Garret G. Ackerson Jr., Confidential Memorandum, January 8, 
1946, påhæftet Ackerson til Trimble, March 4, 1946. 

99 ”AsI do not think we accept people (amateurs), who is then the real leader?” Jf. RA, FE's Arkiv, P.A. 
Mørchs embedspapirer, kasse 2, læg 24: Håndskrevet udkast til brev på engelsk. 

100 ”No intelligence officer of whatever nation can accept from countrymen [such] a behaviour. at 
least [not] without feeling ill at ease. Never-the-less I gave my agreement as an offer to the common 
cause. With Mr L:s [den amerikanske repræsentants] latest behaviour I should not have done it… I 
do not understand why my agreement to this new organisation is of any importance if I am not en- 
titled to know anything but two leaders who declares themselves amateurs” Jf. RA, FE's Arkiv, P.A. 
Mørchs Embedspapirer, kasse 2, læg 24: håndskrevet udkast til brev på engelsk, ikke færdiggjort. 

I 1951 endte FE med at acceptere Arne Sejrs nye organisation, der var begræn- 
set til primært psykologiske operationer. Aftalen kom derved til at ligne det 
kompromisforslag til projekt A, der var kommet på forhandlingsbordet efter 
den amerikanske protest i maj 1948. Det lykkedes dermed Winkel og Mørch at 
begrænse amerikanernes ”unilaterale” tiltag, ligesom de formåede at beholde 
'stay-behind'-nettet på danske hænder, selv om Forsvarsstaben måtte give sine 
udenlandske allierede partnere en vis indsigt og indflydelse. Man fandt således 
en løsning, som tilgodeså det amerikanske ønske, uden at dansk suverænitet fra 
et efterretningsmæssigt synspunkt blev krænket. 

Firmaet og 'stay-behind'-nettet, der fik fastlagt rammerne for deres videre 
virke i 1951, går med andre ord tilbage til den første efterkrigstid og synes at have 
haft deres oprindelse i de omstridte bilaterale forhandlinger, der blev ført i Wa- 
shington i november 1946. 


PET's kendskab til Firmaets oprettelse 


Der er kun fundet en enkelt oplysning i PET's arkiv, der muligvis kan kaste lys 
over PET's kendskab til Firmaets oprettelse. Et referat fra et møde med de nor- 
diske tjenester viser, at amerikanerne på et tidspunkt før den 24. november 1950 
informerede PET's ledelse om, at to danske forretningsmænd agtede at drive en 
privat efterretningstjeneste i Danmark. Der kan være tale om en reference til Fir- 
maet. Udlægningen i referatet giver imidlertid det indtryk, at PET havde opfattet 
det som en oplysning til hjælp for PET's kontraefterretningsindsats og ikke som 
en henvendelse om, at amerikanerne agtede at foretage omfattende privat efter- 
retningsvirksomhed i Danmark: 


”Haslund forklarede, at man i Danmark havde en udmærket kontakt med amerika- 
nerne, som syntes loyalt indstillet, idet han som eksempel nævnede, at amerikanerne 
for nylig havde underrettet REA om en henvendelse fra 2 danske forretningsmænd, 
der havde planlagt at drive privat efterretningsvirksomhed i Danmark og i den an- 
ledning havde søgt forbindelse med amerikanerne. Haslund nævnede, at amerika- 
nerne i Danmark fik visse generelle oplysninger om kommunismen, og man i øvrigt 
gensidigt udvekslede en række konkrete oplysninger, men at der på ingen måde fra 
amerikansk side var lagt noget pres på de danske myndigheder””” 


101 PET, aftalemapper, bilateral korrespondance fra tiden forud for 1. september 1966: Referat af for- 
handlingerne på mødet i Stockholm den 24. og 25. november 1950. Haslunds bemærkning om, at 

Haslunds udlægning kan forstås således, at PET ikke var vidende om amerika- 
nernes reelle hensigter endsige om deres komplicerede forhandlinger med FE. 
En anden mulighed er, at Haslund ikke ønskede at oplyse om disse forhold over 
for sine nordiske kolleger. 


Historikerdebatten om Firmaet og ”stay-behind 


Oprettelsen af Firmaet er blevet opfattet som et eksempel på, at FE og PET yn- 
dede at anvende private efterretningsenheder til det beskidte arbejde og tillige 
overlod efterretningerne herfra til fremmede tjenester.” Omvendt har nyere lit- 
teratur fremhævet Firmaets patriotiske sindelag og nævnt organisationen som 
et eksempel på, at der i Danmark var ansvarlige kræfter, der tog den kommu- 
nistiske trussel alvorligt og handlede samvittighedsfuldt derefter. Ud fra denne 
nye synsvinkel er det således afgørende, at historikerne søger at forstå Firmaets 
tilblivelse, arbejde og ophør på dets egne og ikke nutidens præmisser. Man må 
derfor ikke lade sig forarge af Firmaets uortodokse metoder, ”men søge at forstå 
Firmaet på baggrund af de forhold, som herskede fra 1940'erne og op gennem 
den kolde krig”% Begge synspunkter kan givet nuanceres. 

Med hensyn til det første synspunkt glemmes det ofte, at også sikkerhedspoli- 
tik er det muliges kunst, og inden for det internationale efterretningssamarbejde, 
der typisk består i at udveksle oplysninger, er den ene tjeneste ofte den anden 
værd. Firmaet blev ikke oprettet ud fra et dansk ønske om en ”grå” efterretnings- 
tjeneste, der kunne arbejde udenom de gældende retningslinjer. Organisationens 
oprettelse på dansk jord var derimod en pris, som FE mente, at tjenesten måtte 
betale for at kunne opretholde en rimelig kontrol over det danske 'stay-behind'- 
net og samtidig sikre fortsat tilførsel af midler og materiel til opbygningen af 


amerikanerne kun fik visse generelle oplysninger er en underdrivelse, idet PET-medarbejderen 
Christian Madsen gav en kopi af alle indsamlede oplysninger i tjenesten frem til 1951. Herom se 
Kommissionens beretning, bind 4. Hvad der taler imod, at der skulle være tale om reference til 
Firmaet, er, at en udenlandsk tjeneste normalt ikke ville oplyse PET om detaljerne i samarbejdet 
med den danske militære tjeneste, FE. 

102 ”De officielle tjenester måtte helst have private, uofficielle organisationer til at ordne den slags ting, 
der kunne give bæ på fingrene”, Kurt Jacobsen og Ole Lange, ”PET, FET og Den Tredje Hemmelige 
Tjeneste” Information, 30. oktober 1998. Se også Ole Lange, ”Hemmelige Tjenester og officiel poli- 
tik”, Information, 24. oktober 1998. 

103 Peer Henrik Hansen, Firmaets største bedrift, s. 329. 

Forsvarets Centralradio. Som anført af historikeren Wilhelm Christmas-Møller 
var den tekniske udbygning af Forsvaret Centralradio ”utvivlsomt det projekt, 
som Mørch tillagde den største E-mæssige værdi”.”» Da Danmark i begyndelsen 
af 1970'erne indtog en kritisk holdning over for den amerikanske Vietnampolitik, 
overvejede det amerikanske udenrigsministerium forskellige sanktionsmulighe- 
der. Af et memorandum kaldet ”Possible Pressure Points on Denmark” fremgår 
det, at USA blandt andet overvejede at afskære Danmark fra militære efterret- 
ninger, men at dette imidlertid indebar, at amerikanerne ”ville blive afskåret fra 
nyttig information fra danskerne, såsom data om sovjetiske flådebevægelser i 
Østersø-området.”” Centralradioen, som var opbygget delvist med amerikanske 
midler, sikrede paradoksalt nok en vis variationsmulighed i udenrigs- og sikker- 
hedspolitikken i forhold til netop USA. Mørchs tiltag på dette område må siges 
at have været præget af en ikke ubetydelig forståelse for, hvordan man med al- 
lieret hjælp kunne sikre danske interesser i fremtiden. Ud fra en overordnet sik- 
kerhedspolitisk betragtning kan Firmaet siges at have været en beskeden pris at 
betale for øget dansk selvbestemmelse på andre og for datidens militære beslut- 
ningstagere mere væsentlige områder. Endelig var Firmaets formål at bekæmpe 
et parti, DKP, og en ideologi, kommunismen, som Mørch og hans politiske bag- 
land nærede mistillid til. 

Med hensyn til det andet synspunkt, der synes at understrege Firmaets pa- 
triotiske sindelag, er det værd at bemærke, at det netop var blandt de militærfolk, 
der i 1940-50'erne var sat til at forvalte dansk sikkerhed (Mørch, Winkel, Nor- 
dentoft og Thomsen), at man så med størst skepsis på Arne Sejrs organisation. 
Den danske tjeneste stillede sig aldeles uforstående over for, at danske statsbor- 
gere, oven i købet ”Amatører”, ville arbejde for en udenlandsk magts interesser i 
Danmark. Ligesom PET var FE opsat på at begrænse fremmede tjenester, hvad 
enten de var venligtsindede eller fjendtlige, i deres virketrang på dansk grund. 

Endelig kan en tredje udlægning af Firmaet problematiseres. Efter den kolde 
krigs afslutning har Niels Frommelt, en af hovedkræfterne i Firmaet, hævdet, 
at den antikommunistiske organisation var et konkret resultat af påskekrisen 


104 Wilhelm Christmas-Møller har fortalt, hvorledes han i en periode, hvor han havde sin gang i ”Vil- 
laen” (FCR), af Mørch fik at vide, at den var opbygget uden om de traditionelle bevillingskanaler og 
bl.a. ved donationer fra amerikanerne. Jf. Wilhelm Christmas-Møller, Obersten og kommandøren, 
s. 103. P.A. Mørchs Embedspapirer (kasse 1+2) indeholder i forskningsmæssig sammenhæng ube- 
nyttet materiale om denne signaltjenestes tekniske udbygning. 

105 National Archives, Record Group 59, Subject Numeric Files 1970-73, POL DEN, box 2239: ”Possible 
Pressure Points on Denmark”, Department of State, Briefing Memorandum, 30. oktober 1973. 

og af den frygt for et kommunistisk kup, som fulgte. Det samme synspunkt er 
gentaget i en ny historisk redegørelse om Firmaet, der betegner organisationen 
som et ”barn af Påskekrisen”, kort sagt som en reaktion på, hvad man i marts 
1948 opfattede som en yderst konkret sovjetisk trussel.” Der synes her at være 
tale om en ex-post facto-udlægning, som modsiger, hvad de implicerede parter 
selv lagde vægt på i deres tidligste skriftlige redegørelser om organisationens liv 
og virke, nemlig at den opstod i 1947.” Dette årstal bekræftes ligeledes i de ame- 
rikanske oplysninger til GE, hvori det hedder, at mødet med de danske projekt 
A-folk blev afholdt i sommeren 1947. Set i et internationalt perspektiv giver dette 
god mening. 1947 var på mange måder et skæringsår i den antikommunistiske 
kamp: Truman-doktrinen formuleredes, Marshall-planen fremlagdes, CIA dan- 
nedes, og budgettet for efterretningstjenesterne forøgedes kraftigt, ligesom kom- 
munisterne blev isoleret fra magten i de vesteuropæiske lande. I løbet af de første 
14 dage af maj opsagde de regeringsbærende partier i både Frankrig og Italien 
samarbejdet med kommunisterne. 

På baggrund af det undersøgte materiale er det ikke muligt at bedømme, 
hvorvidt PET's og FE's efterretningsmæssige samarbejde vestover var en del af 
en overordnet og muligvis fra politisk hold sanktioneret strategi, der ad bagvejen 
skulle få Danmark listet ind i en vestblok, før det blev officiel dansk udenrigs- 
politik. PET's arkiv indeholder ingen oplysninger herom, mens der i Mørchs 
embedspapirer ses refleksioner, som kan tolkes i stik modsatte retninger. I et ud- 
kast til et brev til amerikanerne skrev Mørch, at samarbejdet havde til formål ”at 
konsolidere [og] udbygge Samarbejdet fra og efter Krigen” samt at agere ”militær 
Spydspids for den naturligt forsigtige neutrale Regering, der ikke vil [ulæseligt 
ord men ud fra sammenhængen må det tydes som:] involvere sig 'storpolitisk ””” 
Dette blev i en anden kladde fra 7. juni 1948 udvidet til, at man ”ville udbygge E- 
samarbejdet mellem de to Lande og derved bidrage til et militært Samarbejde af 
forberedende Art, der kunde blive af Betydning i Kampen mellem Øst og Vest”? 
Et bilag udarbejdet af den afgåede chef, Nordentoft, formentlig fra ultimo maj- 
juni 1948, pointerede imidlertid, at samtalerne i Washington i 1946 slet ikke var 
bindende for den danske regering, idet GE ”ikke havde hverken ret til eller Mu- 


106 Peer Henrik Hansen, Firmaets største bedrift, s. 39-41. Indeholder referencer til Frommelts udtalel- 
ser. 

107 Se nedenfor (kapitel 4). 

108 RA, FE's Arkiv, P.A. Mørchs Embedspapirer, kasse 2, læg 24: Mørchs håndskrevne kladde, 1948. 

1og Ibid., Maskinskreven kladde, 7. juni 1948. 

lighed for at indblande andre myndigheder endsige den danske regering i disse 
samtaler”"” Begge argumenter blev bortcensureret i det endelige svar til ameri- 
kanerne. Det var sandsynligvis Winkel, afløseren for Nordentoft som chef for GE 
i1948, der forestod denne afvejning. 


110 RA, FE's Arkiv, P.A. Mørchs Embedspapirer, kasse 2, læg 24: Bilag I, udateret. 

2. OPBYGNINGEN AF DET DANSKE 
OKKUPATIONSBEREDSKAB OG 
AFGRÆNSNINGEN AF PET'S VIRKE, 


1948-1953 


Dette kapitel redegør for opbygningen af det danske okkupationsberedskab i 
perioden fra 1948 til ca. 1953. Kildematerialet er fragmentarisk, hvilket gør det 
vanskeligt at skabe et fuldstændigt overblik over 'stay-behind”-strukturen. Det 
vidner først og fremmest om et til tider problemfyldt samarbejde mellem PET og 
FE angående hjemmeværnet og forskellige private antikommunistiske grupper, 
som var tiltænkt en central rolle i det beredskab, der skulle træde i kraft, såfremt 
Danmark blev besat. 


Det militære beredskab med krig for øje 


I efteråret 1945 afsluttedes den militære efterretningstjenestes arbejde med at op- 
rulle den tyske efterretningstjenestes virksomhed i Danmark. Samtidig hermed 
blev den militære tjeneste opmærksom på, at russere bosiddende her i landet i 
samarbejde med danske kommunister havde iværksat en række efterretningsak- 
tiviteter i Danmark. Dette var en medvirkende årsag til, at GE/ME tog kontra- 
spionagespørgsmålet op til fornyet overvejelse, og det besluttedes ”med krigsfor- 
hold for øje” at opbygge et net af meddelere i hele landet. Af praktiske årsager, 
som det hed i en senere redegørelse, blev Danmark opdelt i regioner, der omtrent 
svarede til den regionsopdeling, som modstandsbevægelsen havde organiseret 
under krigen. I hver region udpegedes en officer, der fik i opdrag at organisere et 
net af meddelere. Eftersom krigen var forbi, var det tidligere modstandsnet ikke 
længere intakt, og en udbygning med en bredere kontraefterretningsmæssig 
basis blev anset for en nødvendighed. Arbejdet med organiseringen af kontra- 
spionage-nettet afsluttedes i april 1947. Sektionens meddelernet var skabt til at 

fungere under krigslignende forhold, men anvendtes også til indsamling af op- 
lysninger om kommunistisk virksomhed rundt om i landet. Som anført i rede- 
gørelsen: ”Det er sektionens erfaring, at det er uhyre vanskeligt at holde sammen 
på et net, hvis nettet ikke får opgaver at løse. Da også sektionens meddelere selv 
ønskede at arbejde med dette stof, benyttede sektionen dette til fredsmæssigt at 
træne meddeleren op med en udvikling af deres brugbarhed og duelighed under 
krig for øje”. Det skulle imidlertid vise sig, at denne form for efterretningsind- 
hentning skabte problemer i forhold til REA, som i begyndelsen af 1948 tog det 
antikommunistiske arbejde op. Det nye militære krigsnet synes i vid udstræk- 
ning at have benyttet sig af medlemmer af en række private antikommunistiske 
grupper (de såkaldte A.K.-grupper) med rod i modstandsbevægelsen. 


Hjemmeværnet 


Sideløbende med etableringen af A.K.-grupperne diskuterede danske politikere 
og tidligere modstandsfolk, hvorvidt der som led i et forbedret nationalt bered- 
skab skulle oprettes et hjemmeværn. Et kardinalpunkt i debatten var spørgs- 
målet om, hvorvidt det skulle være en parallel institution og dermed et reelt 
alternativ til hæren eller en frivillig forsvarsstyrke under hærens kommando.”” 
Det såkaldte Wagner-udvalg, der blev nedsat af organisationerne bag Friheds- 
rådet den 9. juni 1945, foreslog, at Frihedsbevægelsens Samråd skulle have af- 
gørende indflydelse på hjemmeværnets sammensætning, hvilket dog blev afvist 
af forsvarsminister Ole Bjørn Kraft på et regeringsmøde den 9. august 1945. 
Efterfølgende accepteredes et forslag fremsat af Frode Jakobsen om, at de nye 
hjemmeværnsforeninger skulle oprettes i Krigsministeriets regi. Den 4. septem- 
ber 1945 modtog modstandsbevægelsens regionale enheder en skrivelse, hvori 
Generalkommandoen informerede om den kommende oprettelse af hjemme- 
værnsforeningerne. Skrivelsen pointerede ydermere, at kun de modstandsfolk, 
der ønskede at indtræde i foreningerne, måtte hjemsendes med våben. Med an- 


11 RA, FE's Arkiv, P.A. Mørchs Embedspapirer, kasse 2, læg 22: ”Redegørelse for den militære efterret- 
ningstjenestes (generalstabens og marinestabens efterretningssektioner) udvikling siden 5/5 1945 
med henblik på samarbejdet med rigspolitiet”, udateret, formentlig 1950. 

12 Henrik Lundbak, ”Hjemmeværnsforeningerne” i Hans Kirchhoff, John T. Lauridsen og Aage 
Trommer (red.), Gads Leksikon om Dansk besættelsestid 1940-1945 (Gads Forlag, 2002). Følgende 
beskrivelse af hjemmeværnets tilblivelse bygger hovedsagelig på Henrik Lundbaks artikel. 


Stay-behind og Firmaet 


DET DANSKE OKKUPATIONSBEREDSKAB OG AFGRÆNSNINGEN AF PET'S VIRKE 


” PIERRE GE == 


Frihedsrådet. Set fra venstre: Niels Banke, C.A. Bodelsen, Mogens Fog, Arne Sørensen, Aage Schoch, 
Frode Jakobsen, Børge Houmannn, Alfred Jensen, Erling Foss, Ole Chievitz, Hans Øllgaard og Erik 
Husfeldt. De afbildede personer var ikke repræsenteret i Frihedsrådet samtidig. Georg Jakobsens bil- 
lede er derfor konstrueret, således at de forskellige grupper og personer fik hver deres rolle. Kom- 
munisten Alfred Jensen og Erik Husfeldt fra den socialdemokratisk dominerede modstandsgruppe 
Ringen var under krigen allieret i kampen mod besættelsesmagten. Få år senere fungerede Husfeldt 
som politisk bindeled mellem regeringen og Firmaet, der aflyttede Alfred Jensen. Husfeldt blev gjort 
bekendt med operationen i foråret 1954. Efter udrensningen af kommunisterne blev Husfeldt også 
formand for hjemmeværnsforeningerne, hvorfra FE rekrutterede medlemmer til 'stay-behind'-nettet 
(Det Nationalhistoriske Museum på Frederiksborg). 


dre ord var det væsentligt for både hærledelse og politikere at opnå kontrol med 
de våben, som modstandsfolkene lå inde med. Omvendt ville en indmeldelse 
ligeledes styrke det overordnede danske beredskab i tilfælde af en ny national 
krise. I perioden indtil 1948 dannedes ikke mindre end 282 hjemmeværnsfor- 
eninger, der alle fik statstilskud. I 1945-46 var foreningernes formand kommu- 
nisten Svend Wagner. Ifølge kommunisterne skulle hjemmeværnet fungere som 
en folkemilits ved siden af militæret og derved sikre landet mod, at man på ny 
kom i en situation, hvor politikerne og officerskorpset ville vise eftergivenhed 
over for en fjendtlig besættelsesmagt (USA og Storbritannien). Omvendt fryg- 
tede kommunisternes modstandere, at hjemmeværnet kunne misbruges til et 
kommunistisk kup eller som femtekolonne i forbindelse med en sovjetisk in- 
vasion af Danmark. I 1949 blev hjemmeværnet en statslig institution underlagt 

militærets ledelse og kommunisternes indflydelse stækket.”; Efterfølgende gik 
formandsposten til Erik Husfeldt, som derved kom til at sidde i en nøgleposition 
i det danske beredskab. 

Hjemmeværnsforeningerne blev en vigtig hemmelig brik i det fremtidige ok- 
kupationsberedskab, idet de af det militære efterretningsvæsen var udset som 
rekrutteringsgrundlag for dele af 'stay-behind'-nettet. Samtidig anvendtes hjem- 
meværnsforeninger til at indsluse og kontrollere de private antikommunistiske 
grupper, som myndighederne ønskede at ekskludere fra okkupationsberedska- 
bet. 

Omkring 1949 var det ikke usædvanligt, at hjemmeværnsgrupper i samarbejde 
med det lokale politi udarbejdede anholdelseslister over kommunister til brug for 
”en given situatiom, dvs. en krigstruende situation. En FE-ansat udtalte således til 
Rigspolitiets Rejseafdeling, der i 1978 foretog afhøringer i FE i forbindelse med den 
såkaldte Hetler-sag, at han havde været med til at udarbejde sådanne lister sammen 
med politifolk i Ndr. Birk, og at materialet blev overgivet til daværende politimester 
Platau. Da Brix kom til som chef for PET, blev der imidlertid nedlagt forbud mod 
et sådant samarbejde. Dette forbud blev fulgt op af civil kommitteret for hjemme- 
værnet, Frode Jacobsen." Spørgsmålet om hjemmeværnets og PET's involvering i 
udarbejdelsen af likviderings- eller anholdelseslister er behandlet nedenfor. 


PET's første beredskabsplaner 


Rigspolitiet udgjorde naturligt den tredje søjle i beredskabet ved siden af mili- 
tæret og det nyoprettede hjemmeværn. I slutningen af 40'erne var REA indstil- 
let på, at det kunne komme til væbnet kamp på dansk grund mod en fremmed 
besættelsesmagt eller såkaldte ”5.-kolonnefolk. Det vidner en række beredskabs- 
planer fra den første efterkrigstid om. 

Beredskabsplanen for Politiregion VI fra 1951 var reelt en håndbog i guerillakrig. 
Under titlen ”Kamp i byer og om huse, oplystes det, at ”Bebyggede arealer begunsti- 
ger almindeligvis et forsvar, thi ikke alene kræves der fra angriberens side en særlig 
indsats for at bemægtige sig sådanne områder, men disse er ofte i stand til at holde 
ud, selv om angriberen trænger frem til en betydelig dybde på begge sider af disse. 
Styrker af alle våben må derfor til enhver tid være rede til at organisere forsvar i be- 


113 Se Kommissionens beretning, bind 6. 
114 JM, bilag I-6: Rapport for Kommissionsdomstolen af 13. juli 1977, afhøring, 7. april 1978. 

byggede områder og vide, hvorledes man kæmper i gader og huse?” Planen beto- 
nede ligeledes vigtigheden af, at forsvareren skulle have et indgående lokalkendskab 
til det forsvarede område. Hvad angik hovedstaden, kom en anden rapport frem til, 
at under en trussel om fjendtlig besættelse eller opstand burde følgende politistatio- 
ner forsvares: Frederiksberg, Gentofte, Rødovre, Kastrup, Politigården, station 2-7 
og 9 samt alle garageanlæg. Denne indsats ville kræve ca. 500 mand i døgnet, forud- 
sat at der var tale om et forsvar mod irregulære styrker, der kun var bevæbnet med 
håndskydevåben. Bortset fra den helt nødvendige bevogtning af politiets egne byg- 
ninger fandt rapporten det uhensigtsmæssigt, at politiet påtog sig ”varige bevogt- 
ningsopgaver, der i en kritisk situation, hvor ydre fjender endnu ikke direkte truer 
landet, naturligt vil kunne varetages af militæret eller hjemmeværnet?” Derudover 
nævntes en række ”livsvigtige virksomheder”. Om Slotsholmen hed det, at ”Politiet 
har altid betragtet det som en vigtig opgave at sikre rigsdagen og regeringens sæde 
på Slotsholmen mod demonstrationer 0.l., der kan virke som en trusel. Med hen- 
blik herpå eksisterer der en plan for udrykning til Slotsholmen med eventuel efter- 
følgende militær bistand?” Hvad angik fremmede ambassader var antallet så stort, 
at opgaven var uoverkommelig, hvorfor man anså det for nødvendigt kun at kon- 
centrere sig om de få, der var særligt truede: Den amerikanske, den engelske, den 
franske ambassade samt det polske og sovjetiske gesandtskab. Af særlig vigtighed 
var Købmagergades telegraf- og posthus, som ”anses for at være ”hjerne i telegraf-, 
telefon- og fjernskrivernettet til landsdelene uden for Sjælland, hvorfor en sikring 
er ganske overordentlig nødvendig”. Det samme gjaldt radiofonien og diverse ra- 
diostationer samt kabel- og elektricitetsnet." Desuden udpegedes Amalienborg, 
Københavns Rådhus, Industrisyndikatet, Knippelsbro, Langebro, Nationalbanken 
samt viadukterne på 'Tagensvej og Lyngbyvej. Industrisyndikatet, det tidligere ”Rif- 
felsyndikatet; havde sin egen hjemmeværnsafdeling på 50 mand, der kunne påtage 
sig den nødvendige bevogtningsopgave. Under et besøg i virksomheden i marts 
1951 fik PET oplyst, at der var indgået en underhåndsaftale ”mellem myndighederne 


15. PET, emnesag: ”Kamp i byer og om huse, s.1. Det pågældende lægs forside angiver Region VI, mens 
der på første side i teksten er anført ”IIT'. 

116 PET, emnesag: ”Overvejelser vedrørende politimæssige foranstaltninger i området Storkøbenhavn 
under indre uroligheder eller stærkt truende udenrigspolitiske forhold”, s. 5. 

117 Ibid., s. 6. 

118 Ibid., s. 7-12. 

ed 


og firmaet om netop det samme emne”” Til forsvar af firmaets areal rådede man 
over ca. 2.000 maskinpistoler samt 25.000 skarpe patroner.” 

PET's rolle i beredskabsplanen var at holde ”politiets ledelse underrettet om 
modstanderen og af denne forberedte større aktioner, således at ledelsen bliver i 
stand til at træffe de rigtige beslutninger?””> Der foreligger ikke nærmere instrukser 
om, hvordan PET skulle organisere en sådan meldetjeneste. I et udkast til forholds- 
ordre for politiet gjordes udtrykkeligt opmærksom på, at såfremt der foregik mili- 
tære handlinger i det område, som hørte under politistationens jurisdiktion, skulle 
den del af personalet, der var tilknyttet hjemmeværnet, og som ikke allerede var 
overført, iføre sig hjemmeværnsuniform og tilslutte sig hjemmeværnet. Instruksen 
gav endvidere besked på, hvordan kartoteker og andre oplysninger, som fjenden 
kunne have gavn af, mest hensigtsmæssigt kunne bortskaffes.” 


REA og dannelsen af de private antikommunistiske grupper i 
Danmark 


Som en naturlig følge af det eksisterende trusselsbillede var REA opsat på at 
opspore og optrevle mulige hemmelige kommunistiske grupper rundt om i lan- 
det.” Udbyttet af denne kommunistjagt var sparsomt, og paradoksalt nok var 
det under denne efterforskning, at REA fik nys om en række illegale og væbnede 
antikommunistiske grupper. A.K.-grupperne, som de blev kaldt, indgik for fleres 
vedkommende i de første primitive net, som GE opbyggede i anden halvdel af 
40'erne med henblik på at kunne håndtere en krigstruende situation i Danmark. 
REA/PET's kontaktmænd rundt om i landet indberettede i perioden 1948-52 om 
disse antikommunistiske enheder, der så det som en hovedopgave at udkæmpe 
en guerillakrig under en eventuel sovjetisk besættelse af Danmark. 


ng Ibid., s. 13. PET, emnesag: bilag 9, rapport fra efterretningsafdelingen ved Kbh. Politi, 14. marts 
1951. 

120 PET, emnesag: ”Overvejelser vedrørende politimæssige foranstaltninger..”, s. 13. PET, emnesag: 
bilag 9, rapport fra efterretningsafdelingen ved Kbh. Politi, 14. marts 1951. Om det såkaldte nøgle- 
punktsberedskab, se Kommissionens beretning, bind 8. 

121. PET, emnesag: ”Overvejelser vedrørende politimæssige foranstaltninger.” s. 13. 

122. PET, emnesag: ”Udkast til forholdsordre for politiet”, udkast II, 26. juli 1951. 

123 I dette afsnit besvares spørgsmål til justitsministeren nr. 200 delvist: ”Hvilke organisationer blev 
overvåget/registreret op til oprettelsen af Wamberg-udvalget i 19642”. 

På diverse møder rundt om i landet i 1950 instruerede PET's Centralafdeling 
kontaktmændene i politikredsene om, at ”vi bekæmper — og skal bekæmpe - et 
bestemt politisk parti [DKP]. Dette sker ikke for vor egen fornøjelses skyld, men 
vi skal”. Selv om et cirkulære fra 1947 i princippet forhindrede en registrering 
af kommunister, udtrykte REASs repræsentant i 1950 den opfattelse, at medar- 
bejderne ude i provinsen skulle være klar over, at ”det nu var det primære at 
beskæftige sig med kommunisterne”. Han udtalte endvidere, at ”ingen — hver- 
ken politimester, stationsleder eller medarbejder — ville kunne drages til an- 
svar for en registrering, man kunne se bort fra cirkulærets ordlyd og arbejde med 
opgaverne”,”+ Som det fremgår af Kommissionens beretning, bind 6, om PET's 
overvågning af DKP, var der politisk rygdækning for disse udtalelser. Den 4. maj 
1948 havde Justitsministeriet nemlig truffet beslutning om i al hemmelighed at 
fravige cirkulæret, hvorefter PET kunne påbegynde kommunistregistreringen.” 

En af REAs vigtigste forbindelser til kontaktmændene i provinsen var krimi- 
naloverbetjent Max Weiss, som indtil sin fratræden i 1951 tog sig af spørgsmålet 
om de illegale grupper. På møder rundt om i landet omtalte han de forskellige 
illegale organisationer og pointerede nødvendigheden af, at Centralafdelingen 
fik oplysninger om de A.K.-grupper, der var vigtige at følge. Kriminaloverbe- 
tjenten understregede, at REA var nødt til at sikre sig imod, at personer fra disse 
grupper optrådte som meddelere til andre magter og derved måske udleverede 
handelspolitiske oplysninger. Ledelsen i REA ønskede at modtage generalia på 
personer i sådanne illegale grupper samt oplysninger om, hvortil disse var med- 
delere. Weiss lovede ydermere, at sådanne oplysninger ville blive behandlet for- 
troligt.” På et kontaktmøde i Kolding gik man så langt som til at sige, at ”Eng- 
land og Amerika havde for øjeblikket en stab af betalte spioner her i landet”” Af 
REAs rejseindberetninger fra juni 1948 fremgik det, at ”Det er konst., at den fra 
modstandsbevægelsen kendte Jens Lillelund for amerikansk regning har organi- 
seret en landsomfattende organisation med spionage for øje”.”? Denne oplysning 
virker lidet troværdig, idet GE sandsynligvis ville have skredet hårdt ind over for 


124 PET, emnesag: ”Beretning vedr. Kontaktmødet i Århus den 4. april 1950”, Kommissionens kursive- 
ring. Om PET og 1947-cirkulæret se Kommissionens beretning, bind 6. 

125. Om fravigelsen af cirkulæret se Kommissionens beretning, bind 6. 

126 PET, emnesag: ”Beretning vedr. Kontaktmødet i Århus den 4. april 1950” 

127 Ibid.,”Referat af Stationsleder- og Kontaktmøde i Kolding den 17. februar 1950”. 

128 PET, administrativ sag: "Rejseberetning, Region IV, Aarhus”, 8. juni 1948. 

danne aktiviteter. Der var nok snarere tale om en af de danske A.K.-grupper, som 
havde bibeholdt forbindelserne til de allierede tjenester fra besættelsestiden. 

På møder i Viborg, Ringkøbing og Kolding forklarede REA registreringen 
af A.K.-virksomheden som en ren og skær nødvendighed. Kontaktmændene i 
Ringkøbing-området havde imidlertid lovet de lokale A.K.-folk, at de ikke ville 
videregive deres navne af frygt for, at oplysningerne under en sovjetisk besæt- 
telse ville falde i de forkerte hænder.” REA lovede, at de våben, som de anti- 
kommunistiske grupper havde opbevaret rundt om i Danmark, ikke ville blive 
beslaglagt. Gruppernes våben ”ville man meget nødigt interferere med”, men for 
ikke at forveksle disse våben med eksempelvis kommunisternes, var det ifølge 
REA nødvendigt med en vis registrering.;” REA imødekom dog delvist kravet 
fra kontaktmændene og accepterede at, ”Hvis kontaktfolkene ikke vil give REA 
besked om de antikommunistiske grupper, så sørg i hvert fald selv for at få disse 
oplysninger og gem dem, således at de i givet fald kan benyttes”,> 

En kontaktmand fra Kolding-egnen fortalte, at ”man fra nogle A.K.-grupper 
havde hørt, at de skulde have velsignelse fra allerhøjeste sted”, Dette udsagn er 
understøttet af det ovenfor anførte citat om, at REA ikke ønskede at ”interferere” 
med gruppernes våben. I denne periode var det ellers officielt en af politiets og 
hjemmeværnets pligter at inddrage de mange illegale våben fra krigens tid. En 
undtagelse herfra var formentlig sanktioneret fra politisk hold. 


”29.-august-gruppen” 


”Påskepanikken” i 1948 skabte en række problemer for REAs arbejde med at 
kontrollere de antikommunistiske grupper. En indberetning fra REAs forskel- 
lige møder med kontaktmændene rundt om i Danmark skildrede situationen 
således: 


”Som Følge af ”Påskepanikker” opstod der praktisk talt overalt i landet anti-kom- 
munistiske Grupper med Tilslutning fra vidt forskellige Befolkningslag. Rigspoli- 


129 PET, emnesag: ”Beretning vedr. Kontaktmødet i Ringkøbing Politikreds den 10. februar 1950”. 

130 Ibid., ”Referat af Kontaktmøde i Viborg den 3. april 1950”. Se også ”Referat af Stationsleder- og 
kontaktmøde i Kolding den 17. februar 1950” samt ”Beretning vedrørende kontaktmøde i Nykøbing 
Falster den 18. marts 1950”. 

131 Ibid., ”Beretning vedrørende kontaktmøde i Nykøbing Falster den 18. marts 1950”. 

132 Ibid. 

tichefens Efterretningsafdeling har lagt stor Vægt paa gennem de stedlige Kontakt- 
mænd at opnaa Forbindelse med disse Grupper, dels for at bremse dem i deres ofte 
overdrevne Virketrang — af og til ogsaa præget af Dramatik og Lysten til at "lege 
Røvere og Soldater” — dels for at forsøge paa at faa dem koordineret med Hjem- 
meværnsforeningerne. Arbejdet har ikke været let, først og fremmest fordi man 
næsten overalt i disse Kredse har sporet en udtalt Mistillid til Myndighederne og 
mange steder ogsaa til Hjemmeværnsforeningernes Ledelse. De fleste steder er 
Politifolk ogsaa aktivt med i disse anti-kommunistiske Grupper. Selv om man gør 
alt for at faa disse Politifolk til at forstaa, at de først og fremmest er Politifolk og 
skal blive paa deres Post i Politiet og først efter et almindeligt Sammenbrud kan 
slutte sig til deres Gruppe, mener jeg, at det maa befrygtes, at mange med den 19 
September 1944 in mente vil gaa under Jorden, saa snart det ”brænder løs' ”5 


Gruppernes mistillid skyldtes en udbredt opfattelse af, at politiet ikke havde ud- 
vist tilstrækkeligt nationalt sindelag under krigen, bl.a. på grund af forbindelsen 
til GESTAPO. De antikommunistiske enheder var præget af stærkt antinazistisk 
engagement, hvilket sandsynligvis medvirkede til at undergrave politiets autori- 
tet blandt medlemmerne. 

Hvordan fungerede de private A.K.-grupper, og hvilke idealer lå til grund 
for deres virke? I det følgende ses der nærmere på en A.K.-gruppe, der kaldte 
sig ”29. august”. Navnet var taget fra den dato i 1943, hvor samarbejdspolitik- 
ken brød endeligt sammen. Dokumenter om denne antikommunistiske gruppe, 
som Frihedsmuseet er kommet i besiddelse af, viser, at gruppen havde rod i den 
tidligere modstandsgruppe ”Ringen”. Gruppens primære opgaver var at oprette 
illegale væbnede grupper samt indhente oplysninger om kommunister og nazi- 
ster i Danmark.'+ Et ark med kodeord angiver, at gruppen beskæftigede sig med 
sabotage og, må man deraf udlede, også var involveret i opbygning af illegale 
lagre af sprængstof.'> 

Til indhentning af oplysninger om ”kommunister eller sympatiserende af det 
kommunistiske parti” anvendtes et skema, som medlemmet skulle lære udenad 
og brænde efter gennemlæsning. Følgende skulle derefter oplyses til gruppens 
leder: 


133 PET, emnesag: Udateret indberetning, formentlig fra sommeren 1948. 

134 Frihedsmuseet, Vilhelm Hansens privatarkiv: Brev af 20. marts 1948 fra gruppens leder ”Bob” tilen 
”kammerat”. 

135. Ibid., ”Regnskabskode for Organisationsarbejdet”. 

e Navn, adresse, stilling, ansættelsessted, medlemskab af DKP eller sym- 
patisør 

Tilhørsforhold til partiafdeling og evt. tillidserhverv i denne 
Medlemskab af hjemmeværnsforening samt evt. tillidshverv i denne 
Kendskab til evt. illegale våbendepoter 

Supplerende oplysninger, såfremt der var ændringer i allerede afrappor- 
terede personforhold”' 


Det er usikkert, hvornår gruppen opstod, men i en skrivelse fra 8. marts 1948 
anmodede gruppens leder, ”Bob”, medarbejderne om ”at forcere Arbejdet mere 
end i den forløbne Tid”. Et vidnesbyrd om, at gruppen var organiseret, inden 
påskekrisen indtraf. ”Bob” bekendtgjorde videre, at ”vi ved ikke hvor lang Tid 
vi har til at arbejde i, men vi er vidende om at Kommunisterne arbejder meget 
intensivt, og at vi skulle gerne naa et Hestehoved foran dem inden det skal gaa 
løs, for selv om dette ikke skulde ske, maa vi indstille os paa, at det kan ske”, 
Gruppens arbejde var rettet mod alle former for ”diktaturtendenser”, herunder 
”nyfascistiske Gruppedannelser”. Til brug for indsamling af oplysninger om na- 
zistiske sympatisører anvendtes et skema magen til det ovenfor beskrevne.” 

729. august”-gruppen betragtede naturligt den kommunistiske fare som mere 
overhængende end den fascistiske. De nye medlemmer fik derfor følgende ord 
med på vejen: 


”Kommunisterne har Øjne og Øren aabne i Dag og noterer enhver Antydning om 
illegalt Arbejde, rettet mod dem. Den dag, Kommunisterne ved Kup eller ved Rus- 
lands Hjælp faar Magten, vil enhver Mistænkt enten blive afhentet med det samme 
eller blive skygget, indtil vedkommende har ført dem til andre Medlemmer af Or- 


136 Ibid., ”Strængt Fortroligt. Opgave 3”, Vilhelm Hansen afleverede papirerne til Århus Politi og op- 
lyste i den forbindelse, at han havde fået overdraget papirerne af forstander Hans Munck, Århus, i 
1942-43. Dette er naturligvis forkert, idet samtlige dokumenter refererer til den umiddelbare efter- 
krigstid. Jf. brev fra Kriminalpolitiet i Århus til Frihedsmuseet, 7. september 1982. 

137 Det har ikke været muligt at identificere den nævnte ”Bob”, idet der er tale om et hyppigt anvendt 
kodenavn fra besættelsestiden. Eksempelvis Mogens ”Bob” Jarset. Se Jørgen Kieler, Den første HOL- 
GER DANSKE gruppe. Nordens lænkehunde (Gyldendal, 1993), bind 2, s. 13. 

138 Frihedsmuseet, Vilhelm Hansens privatarkiv: ”Strængt Fortroligt”, 8. marts 1948, underskrevet 
”BS 

139 Ibid. 

ganisationen, som saa vil blive arresteret og samtidig blive sendt i Fængsel eller 
Koncentrationslejr eller til Henrettelse”,+ 


At gruppens ledere følte, at de levede i en højspændt tid, fremgår af en instruks 
om, at medlemmerne altid skulle lægge pistolen og stavlygten på natbordet eller 
på en stol ved siden af sengen. Derved kunne en eventuelt indtrængende person 
blændes af lygten i medlemmets venstre hånd, mens pistolen holdtes klar i højre. 
Gruppelederne skulle altid tage forholdsregler for at undgå at blive skygget på 
gaden. Derfor skulle organisatoren ”altid gå på Fortovskanten af Gaden… . Det 
giver større Reaktionstid ved pludselige Overfald” ligesom ”Pistolen skal under 
saadanne Forhold bero i Pistollommen i Frakken. Pistollommen skal være an- 
bragt lige indenfor Frakken i Mellemgulvshøjde,” 

Forskellige bilag viser, at de illegale lokalgrupper var opbygget efter ganske 
bestemte principper, der skulle gøre det umuligt for fjenden at identificere med- 
lemmerne af nettet alene på baggrund af et indgående kendskab til det danske 
samfund og modstandsbevægelsen under 2. Verdenskrig. Således skulle grup- 
pens ledere og medlemmer opfylde bestemte kriterier. Blandt andet måtte de 
ikke være befalingsmænd i hæren, ej heller tilhøre de årgange af værnepligtige, 
der havde været indkaldt efter krigen. De måtte heller ikke have indtaget kom- 
mando- eller lederstillinger inden for hjemmeværnet eller være aktive medlem- 
mer på optagelsestidspunktet. Desuden måtte de ikke have deltaget i illegalt 
arbejde under krigen på gruppeleder-niveau eller derover. Et medlems illegale 
arbejde under krigen måtte ikke have været kendt ud over en snæver kreds. Det 
var ligeledes vigtigt, at man ikke bestred tillidsposter i de politiske partier, og 
man måtte naturligvis aldrig have været medlem af DKP eller have været straf- 
fet for unational virksomhed efter krigen. Endelig måtte man ikke bestride en 
økonomisk fremtrædende post i samfundet.” 

”29.-august”-gruppen var af socialdemokratisk og borgerlig observans. Flere 
medlemmer havde en fortid i den socialdemokratisk dominerede modstands- 


,» 


gruppe ”Ringen”% Der var også repræsentanter for Dansk Samling, som havde 


140 Ibid., ”Disciplinære Regler”. 

141 Ibid., "INSTRUKTIONER OG RETNINGSLINIER FOR ORGANISATORERNE”. 

142 Ibid., ”Direktiver med Hensyn til Organiseringen af illegale Grupper”. 

143 Efter 1943 blev ledelsen af Ringen centraliseret omkring Frode Jakobsen, Viggo Villadsen, Niels 
Busch-Jensen og Erik Husfeldt. Ringens aktiviteter kan også på anden måde have inspireret 
”29.-august”-gruppernes organisering på landsplan i den umiddelbare efterkrigstid. Efter aftale 
med Frode Jakobsen rejste kaptajn Aage Højland Christensen og to assistenter i 1944 land og rige 


Stay-behind og Firmaet 


59 


60 


DET DANSKE OKKUPATIONSBEREDSKAB OG AFGRÆNSNINGEN AF PET'S VIRKE 


haft nære forbindelser til SOE siden foråret 1942, og for Frit Danmark, der under 
krigen havde været involveret i illegal bladvirksomhed. Det var en broget orga- 
nisation, hvor alle samfundslag var repræsenteret: Postbude, skolelærere, læger, 
selvstændige mfl. A.K.-gruppen var repræsenteret i de fleste egne af landet, men 
havde hovedstaden som sit organisatoriske udgangspunkt. Herfra udgik forbin- 
delseslinjer til andre lokalgrupper. Medlemmerne var delt i henholdsvis civile og 
væbnede medlemmer. 

Grupperne valgte af deres midte et antal ”gennemgangsmænd”, en slags for- 
bindelsesofficerer, hvis opgave var at præsentere gruppens ansvarlige ledere, 
de såkaldte ”organisatorer” for mulige nye medlemmer, kaldet ”emner”. Ifølge 
en skrivelse var organisatorernes fornemste opgave at gøre sig selv overflødige, 
”d.v.s. at Organisatorerne i det givne Øjeblik trygt skal kunne forlade Landet vel 
vidende, at enhver Leder, enhver Gruppe og ethvert Medlem er nøje instrueret 
om sine Opgaver, saaledes at intet Medlem er i tvivl om sin Plads og sin opgave i 
Organisationens maskineri”, Af et danmarkskort fremgår det, at ”29.-august”- 
gruppen havde ambitioner om at være landsdækkende, og at den havde udar- 
bejdet en escape- and evasion-plan. På kortet ses således opsamlingscentraler, 
forbindelseslinjer, radioforbindelser, flygtninge- og opsamlingslinjer samt af- 
skibningshavne. 

Desuden rådede ”29. august”-gruppen over to efterretningsorganer kaldet 
”Slør” og ”Efterretningstjenesten”. Hvori forskellen mellem de to tjenester be- 
stod, fremgår ikke. Dog havde de begge ”til Opgave paa den mest diskrete og 
forsigtige Maade at søge Forbindelse med Mennesker, der kan give dem Oplys- 
ninger og Tegninger over de i nedenstaaende Liste anførte Institutioner” Det 
drejede sig om offentlige bygninger, som var egnede til administrations-, fæng- 
sels-, politi- og kasernelokaler for en besættelsesmagt, herunder skoler, hoteller, 
foreningslokaler, selskabslokaler og forsamlingshuse, idræts- og gymnastikhal- 
ler samt større forretningsbygninger. Desuden skulle kort over samtlige civile 
lufthavne, vigtige gasværker og kloaksystemer i de store byer fremskaffes. Dertil 
kom udførlige oplysninger om telefonnettet i Danmark med opkaldscentraler 


rundt og oprettede lokale modstandsgrupper, som blev inddelt efter bestemte regionale principper. 
Ringen blev opløst i oktober 1945, men blev altså kort tid efter genoplivet som en del af ”29. august”. 
Se Aage Trommer, ”Ringen”, i Hans Kirchhoff et al (red.), Gads Leksikon, s. 404-405. 

144 Frihedsmuseet, Vilhelm Hansens privatarkiv: ”INSTRUKTIONER OG RETNINGSLINIER FOR 
ORGANISATORERNE”. 

samt tegninger over elværker og transformatorstationer.…% Den lokale leder af 
E-grupperne skulle være ”en ældre og fornuftig Mand med gode Forbindelser 
til alle lokale Institutioner. Han maa aldrig paa nogen Maade have gjort sig be- 
mærket i det politiske Liv, i Modstandsbevægelsen, i Hjemmeværnsbevægelsen 
og maa ikke kunne risikere Indkaldelse til Soldat. Han skal altid have ført en 
rolig og fredfyldt Tilværelse og sørge for, at hans Medmennesker bevarer dette 
Indtryk af ham. Han maa aldrig blande sig i politiske Diskussioner — hverken i 
Dag eller senere. Tvinges han til at give Svar, maa det være let sympatisk over- 
for Kommunisterne”. Her ses et første tegn på, at A.K.-grupperne i Danmark, 
ligesom de senere kendte danske og italienske 'stay-behind'-strukturer, fandt æl- 
dre personer særdeles velegnede. Desuden rådede ”29.august”-gruppen over en 
nyhedstjeneste, hvis leder for eksempel kunne være ansat på en avis, hvor der 
var let adgang til oplysninger fra lokalområdet, som man kunne nedfælde og 
dernæst affotografere. Filmen skulle dernæst afleveres af en kurer i en postkasse 
på en række opsamlingssteder rundt om i landet. Endelig var der en række blad- 
ansvarlige, der skulle stå for trykning og distribution af materiale. Beskrivelsen 
af disse aktiviteter har visse lighedspunkter med de retningslinjer for illegal blad- 
distribution, som Frit Danmark havde udarbejdet under besættelsen, dvs. med 
en central redaktion, som udarbejdede et hovednummer, der blev mangfoldig- 
gjort lokalt af de såkaldte T- eller Tryk-grupper.” 


REAs afsløring af GE's ”stay-behind'-net 


Indtil 1948-49 synes forholdet mellem REA og de militære tjenester kun at have 
været berørt af mindre uoverensstemmelser, men regeringens indskærpelser 
over for PET om at virke i samme felt som GE gav anledning til konflikt. Rege- 
ringen havde nemlig efter påskekrisen tilkendegivet over for PET, at tjenesten på 
trods af 1947-cirkulæret skulle registrere kommunister. Dertil kom, at regerin- 
gen havde ytret ønske om at sammenlægge REA, ME og GE, hvilket ikke bekom 


145 Ibid.,”SPECIALOPGAVER FOR SLØR OG EFTERRETNINGSTJENESTE I DAG”. 

146 Ibid., ”EFTERRETNINGSTJENESTE”. 

147 Ibid., ”BLAD. Omraadets organisering og Arbejdsmetoder”. Se ligeledes John T. Lauridsen, ”Frit 
Danmark” i Hans Kirschoff et al. (red.), Gads Leksikon om Dansk besættelstid 1940-1945, S. 175-177. 

tjenesterne vel. Statsminister Hans Hedtoft henstillede på et møde med uden- 
rigsministeren, forsvarsministeren og justitsministeren i marts 1948, at der blev 
indledt et tættere samarbejde mellem REA og GE. På et efterfølgende møde mel- 
lem departementschef Eivind Larsen (Justitsministeriet) og statsadvokat Hoff 
samt generalmajor Møller og kaptajn Winkel diskuterede man fremtidige tiltag 
med henblik på at klarlægge og afgrænse de respektive arbejdsområder. Ifølge en 
senere redegørelse udarbejdet af GE i 1950 blev der truffet mundtlig aftale om at 
”gøre det mulige” for ikke at genere hinandens arbejde, selvom de ”i et vist om- 
fang [ville] komme til at virke i samme felt?” A.K.-grupperne, der så det som 
deres opgave i fredstid at registrere kommunister, kom til at spille en væsentlig 
rolle for forholdet mellem REA og GE. 

En udateret notits fra REA, formentlig fra 1948, forklarer, at Generalstabens 
Efterretningssektion, Afdeling B, ”har ganske de samme Opgaver som Politiets 
særlige Efterretningsvæsen, og det er derfor indlysende, at der bør findes det 
mest intime Samarbejde med gensidig Udveksling af Oplysninger”. Notatet 
påpegede endvidere, at udveksling af oplysninger burde finde sted mellem den 
militære efterretningstjeneste og Rigspolitichefens Efterretningsafdeling og ikke 
mellem den militære efterretningstjeneste og de enkelte politikredse. Det oply- 
stes, at alle de militære områdechefer (regimentschefer) havde deres eget lokale 
efterretningsvæsen (”Meldetjeneste”), som arbejdede selvstændigt og uafhæn- 


148 Efterretningstjenesterne forsøgte dog i en periode i 1949 at gøde grunden for en fælles indsats 
mod kommunismen i Danmark. I oktober 1949 tog REA initiativ til et fælles kursus for militær og 
politi i observation og skygningstjeneste (herunder brevcensur, telefonaflytning mikrofonaflytning, 
radioaflytning og skygning). En svensk delegation holdt foredragene på det fælles møde, hvor også 
norsk politi deltog. På dette møde deltog også, hvad der må betegnes som de centrale skikkelser i 
Forsvarets E-tjeneste i de kommende to årtier. REA stillede med 30 deltagere, mens Københavns 
Politis efterretningsafdeling stillede med 12. Derudover stillede diverse politikredse med deres po- 
litimestre samt kontaktmænd til REA. Blandt de mange politifolk samlet kan nævnes som særlig 
relevante for den videre læsning: Max Weiss (REA), Pm. Brix (Åbenrå), kob. Peter Bredahl (Århus) 
og sandsynligvis også kob. Einar Andersen, som senere stod i forbindelse til Firmaet. Jf. PET, em- 
nesag: ”Instruktionsforedrag den 14. og 15. oktober 1949” samt medhørende bilag. 

149 RA, FE's Arkiv, P.A. Mørchs embedspapirer, kasse 2, læg 22: ”Redegørelse for den militære efterret- 
ningstjenestes (generalstabens og marinestabens efterretningssektioner) udvikling siden 5/5 1945 
med henblik på samarbejdet med rigspolitiet”, udateret, formentlig 1950. 

150. PET, emnesag: ”Erindringsliste for kriminalpolitiet vedrørende Efterretningsvirksomheden i poli- 
tikredsene”, stk. 8a. Den 26 sider lange redegørelse er påhæftet en fortrolig skrivelse fra Justitsmini- 
steriet, 26. januar 1950. 

gigt af Generalstabens Efterretningstjeneste. Disse måtte imidlertid gerne ind- 
lede et direkte samarbejde med politikredsene i alle lokale spørgsmål.” 

Konfrontationen mellem militær og politi blev for alvor synlig i 1950 på grund 
af de igangværende planer om at sammenlægge tjenesterne. I en fælles betænk- 
ning fra juni 1950 vedrørende ”regeringens overvejelser om en reorganisation af 
landets efterretningstjeneste” skrevet af oberstløjtnant Lunding og fungerende 
politiinspektør Haslund ses helt nye signaler i retning af at afgrænse territoriet 
for hinandens virke. Man gjorde nu opmærksom på ”de problemer, der måtte op- 
staa ved den forestaaende reorganisation og sammenlægning af tjenesterne”,>” 

Konflikten mellem de to tjenester skærpedes yderligere på et møde i Justitsmi- 
nisteriet den 21. september 1950, hvor departementchef Eivind Larsen, politime- 
ster Brix samt Nordentoft, Mørch, Lunding, Schou og Winkel fra GE/ME var til 
stede. Desuden deltog landsdommer Hermann, der var udpeget til at koordinere 
sammenlægningen af tjenesterne. Baggrunden for dette møde var en række gen- 
sidige beskyldninger. REA var af den opfattelse, at GE ”søger at tilrane sig fordele 
på bekostning af et loyalt samarbejde og søger at trænge ind på politiets naturlige 
arbejdsområde, specielt kommunistisk infiltration i offentlige myndigheder.” 
Omvendt beklagede Generalstaben, at CIA havde afbrudt samarbejdet med GE 
i foråret 1948, efter at REA havde henvendt sig til den amerikanske repræsen- 
tant i København. REA havde opført sig uansvarligt og således ikke overholdt 
”visse regler for spillet”. Det må på baggrund af kapitel 1 om GE's samarbejde 
med CIA konstateres, at GE i denne sag sandsynligvis talte imod bedre vidende. 
Afbrydelsen af samarbejdet skyldtes ikke kun REAs mellemkomst, men også, at 
den danske militære tjeneste i foråret 1948 ifølge eget udsagn havde afskåret den 
amerikanske tjeneste fra efterretninger i protest mod ”Plan A”, 

Mødet den 21. september 1950 tog udgangspunkt i en rapport skrevet af Has- 
lund i slutningen af marts samme år. Det fremgår, at Haslund var blevet udnævnt 
til chef for REA i august 1949, og at han den 18. august 1949 havde holdt møde 
med kommandør Mørch om det fremtidige samarbejde mellem de to tjenester. 


151 Ibid. 

152 RA, FE's Arkiv, P.A. Mørchs Embedspapirer, Kasse 1, læg 20: Haslund og Lundings betænkning, 
21. juni 1950. 

153: REAs beskyldninger byggede på en række rejseindberetninger fra provinsen. Jf. JM, ujournaliseret 
sag: ”Redegørelse for forholdet mellem Generalstabens efterretningssektion og politiets efterret- 
ningsafdelinger”, rapport fra Haslund til Justitsministeriet, 27. marts 1950. 

154 RA, FE's arkiv, P.A. Mørchs Embedspapirer, kasse 2, læg 22: ”Diskussionsgrundlag for møde i GK 
den 16. marts 1950”. 

Ved sammenkomsten havde Mørch fortalt, at der var ”en særlig indstilling hos 
visse af G.E.s folk, specielt de forhenværende politifolk, der var mere indstillet på 
konkurrence end paa samarbejde med politiet, og som savnede forstaaelse for, 
at de opnåede resultater ikke saa meget var personlige gevinster, som de skyldtes 
effektiviteten af den organisation, personerne tilhørte, og at det vigtigste syns- 
punkt var, at enhver oplysning blev rationelt udnyttet af det organ, der var mest 
kompetent hertil',5> Med andre ord dryssede Mørch salt i såret ved at påstå, at 
de elementer, som var skyld i det dårlige samarbejde med REA, var kolleger, der 
af egen drift konkurrerede med deres tidligere arbejdsgiver. Haslund beskyldte 
oberstløjtnant Winkel for den 7. november 1949 at have forsøgt at afbryde kon- 
takten mellem hjemmeværnet og REA. Ifølge REA havde GE ”heftigt bebrejdet” 
den tidligere modstandsmand Anker Olesen, at han samarbejdede med Rigspo- 
litiet. Anker Olesen havde angiveligt indvendt, at han ikke var tjenstgørende i 
hjemmeværnet, men derimod arbejdede for den civilkommitterede, og ”at han 
i lang tid havde haft og ville vedblive at have samarbejde med REA” Den 30. 
samme måned fik REA nys om, at ”G.E£. lader sine distriktsofficerer instruere 
hjemmeværnets personale om, at de, selv om de hidtil har været politiets kon- 
taktmænd, ikke må give oplysninger til politiet, men skal lade alle oplysninger, 
altsaa ogsaa oplysninger om andet end rent militære forhold, gaa ad komman- 
dovejen til G.EX, Det opfattede REA som et forsøg på at bevæge sig ind på den 
politiske overvågning, hvilket blev bestyrket af en oplysning, som var kommet 
Haslund i hænde den 8. november 1949. Schou fremhævede angiveligt på inter- 
ne paroler i GE, at Forsvaret skulle drive efterretningsarbejde mod kommunister 
og 5.kolonnefolk, hvilket REA opfattede som værende ”i eklatant strid med de 
aftaler, der er truffet med G.E.s ledelse”? Haslunds rapport påpegede endvidere, 


155. JM, ujournaliseret A-sag fra liste, Samling 1, 10: ”Redegørelse for forholdet mellem Generalstabens 
efterretningssektion og politiets efterretningsafdelinger”, rapport fra Haslund til Justitsministeriet 
dateret 27. marts 1950. 

156 Haslunds rapport anførte desuden, at Schou fra GE var troppet uanmeldt op til et møde den 
10. december 1949, som Haslund holdt med REAs forbindelsesmand i Haag. Schou havde ved et 
forudgående møde også forsøgt at få chefen for den nederlandske tjeneste til at sende oplysninger 
direkte til GE udenom REA. Enden på historien blev, at REA fortsat varetog forbindelsen, men 
sendte en kopi af de modtagne oplysninger til GE. Ifølge Haslund havde Schou dog forsøgt efter- 
følgende at overbevise ”Dr. E” om, at GE var ”det eneste danske efterretningsorgan, der havde ret 
til at opretholde forbindelse med andre efterretningsorganer uden for Skandinavien”. Jf. JM, ujour- 
naliseret sag: ”Redegørelse for forholdet mellem Generalstabens efterretningssektion og politiets 
efterretningsafdelinger” rapport fra Haslund til Justitsministeriet, 27. marts 1950. 

at ledelsen af hjemmeværnets efterretningsgrupper havde orienteret REA om, 
”at hjemmeværnets folk var tabu for politiet, der blot havde at holde sig fra dem”. 
REA fandt, at denne holdning ”maa utvivlsomt være inspireret af G.E. og synes 
at vise, at G.E. siger et til REA og praktiserer noget andet ude i landet, idet de 
systematisk søger at lukke politiet ude fra en række af dets oplysningskilder”” 

GE gjorde omvendt indsigelser over for REÆs manglende samarbejdsvilje. 
Den militære tjenestes bebrejdelser gik på, at REA var i færd med at afdække det 
militære okkupationsberedskab: 


”Dette uhyre vigtige spørgsmål kan kun løses ved, at man i fredstid hemmeligt 
uddanner et net af meddelere… . Man har erfaring for, at politiet har interesseret 
sig for, hvilke meddelere indenrigsafdelingen benyttede sig af. Det bør forklares 
politiet, at det er af største vigtighed, at de afholder sig fra at snage i efterretnings- 
tjenestens meddelernet, men på den anden side vil det være af stor nytte for denne 
at få at vide, når en af efterretningstjenestens meddelere har røbet sig. Af sikker- 
hedshensyn bør denne derefter sættes ud af arbejdet”, 


Samme dokument omtaler i øvrigt konsekvent REA som politiet og GE som 
”efterretningstjenester”, givet for at understrege, at der efter GE's opfattelse kun 
fandtes én rigtig efterretningstjeneste i Danmark. Som bevis på, at REA havde 
forsøgt at optrevle GE's okkupationsberedskab, vedlagde man et foto af en sten- 
cileret rundskrivelse fra REA, dateret 19. december 1949. Her kunne man læse 
følgende henstilling fra REA: 


”Efter reorganiseringen her i afdelingen er der oprettet kartotek over samtlige il- 
legale antikommunistiske grupper her i landet… . Afdelingen ønsker herefter op- 
lysning om: 

Al antikommunistisk virksomhed i kredsen. Hvilken gren af antikommunistisk 
virksomhed drives der? 

(efterretningsvirksomhed el. andet). 

Hvilket område dækker den pgl. virksomhed? 

Navnene på såvel ledere som underordnede medlemmer”. 


157 Ibid. Det oplyste er således også relevant for besvarelsen af spørgsmål til justitsministeren nr. 420: 
”Hvad kan ministeren oplyse om PET's samarbejde med efterretningsenheder inden for Hjemme- 
værnet inden for det politiske område?” 

158 RA, FE's Arkiv, P.A. Mørchs Embedspapirer, kasse 1, læg 20: ”Hemmeligt P.M. vedrørende Inden- 
rigstjenesten”; 7. september 1949. 

159 Ibid., Fotografi af REA-skrivelse, 19. december 1949. 

GE's harme skyldtes, at REA var i færd med at optrevle grundstammen i det 
hemmelige meldenet, A.K.-grupperne, der skulle fungere, såfremt Danmark 
blev besat. Dette bekræftes også af følgende passage i en GE-redegørelse fra 1950, 
som kommenterede REAss registrering af A.K.-grupperne på følgende måde: 


”Den fremgangsmåde, der her anvendes fra politiets side, hvor man ikke er i snå- 
vert samarbejde med sektionen [GE], må føre til, at politiet afdækker dens net helt 
eller delvist, hvis dette direktiv gennemføres. 

Sektionen må insistere på, at en sådan virksomhed, der vil have en overskuelig 
og dødbringende virkning på enhver organisering af efterretningssamarbejde i 
Danmark med krig for øje, snarest bringes til ophør, og at politiets anstrengelser 
samles om opgaver af umiddelbar betydning for landets sikkerhed. 

Det kan tilføjes, at en kriminaloverbetjent fra rigspolitichefens efterretningsaf- 
deling har udtalt, at man agtede at skride til arrestation af sådanne personer, som 
arbejdede illegalt, for at tvinge dem til overfor politiet at opgive, med hvem og for 
hvem de arbejdede; 


At det net, der var så hemmeligt, at GE ikke engang havde villet indvie ameri- 
kanske efterretningsofficerer i det, nu blev noteret og lagt på akterne i REA, var 
naturligvis problematisk. Mødet på justitsministerens kontor den 21. september 
1950 endte på dette punkt i et nederlag for Rigspolitiet, idet det ifølge møderefe- 
ratet ”viste sig, at en række af klagerne [fra REA] syntes at få et helt andet udse- 
ende, da de blev belyst fra begge sider””” 


Et våbenfund i Århus 


Kriminalpolitiet i Assens indberettede via PET's kontaktmand den 24. oktober 
1949, at en tidligere faldskærmsmand fra besættelsen, Jørgen Gertsen, tre uger 
tidligere havde besøgt en bekendt fra modstandstiden på Vestfyn. Besøget havde 
angiveligt haft til formål ”at fremskaffe penge til et kortfristet lån til indkøb af 
radiomateriale til brug ved oprettelse af efterretningsstationer her i landet”? En 


160 Ibid., ”Redegørelse for den militære efterretningstjenestes (generalstabens og marinestabens ef- 
terretningssektioner) udvikling siden 5/5 1945 med henblik på samarbejdet med rigspolitiet”, ikke 
dateret. 

161 Ibid., ”Referat af møde i justitsministeriet, den 21. september 1950 kl. 10.00, 22. september 1950”. 

162 Dette citat og følgende gennemgang frem til næste note bygger på de indberetninger under stikor- 
det ”Jørgen Gertsen”, nr. 352, som REA/PET's kontaktmænd foretog i perioden 1949-1952. Jf. PET, 
emnesag. 

henvendelse til REA's kontaktmand i Århus bragte ikke nogen afklaring. Dog 
kunne kontaktmanden oplyse, at den tidligere nedkastningschef fra besættelsen, 
Jens Toldstrup, var i færd med at samle penge ind til indkøb af radiomateriel, 
men en henvendelse til Toldstrup førte ikke til nyt i sagen. Sidstnævnte hævdede, 
at han ikke havde været på Fyn. Den 1. december 1949 kunne kontaktmanden 
i Århus meddele, at han havde identificeret Jørgen Gertsen som værende Elvin 
Geertsen. Geertsen nægtede dog at have været i Assens med det formål at skaffe 
radiomateriel. 

To år senere, nærmere bestemt den 1. februar 1952, indberettedes det til PET, 
at Geertsen igen havde forhandlet om køb af radiomateriel, denne gang til brugi 
det hjemmeværnskompagni, han var chef for. Den 9. april 1952 opstod der ifølge 
PET uro omkring lederen af den tidligere Toldstrup-organisation. Geertsen var 
kommet i økonomisk uføre, idet en række personer, som tidligere havde lånt 
ham penge til indkøb af våben i klar forventning om senere tilbagebetaling, nu 
krævede deres penge retur. Geertsen hævdede, at han havde brugt alle pengene 
på våben og opbygget en hemmelig organisation på foranledning af en kaptajn 
fra Forsvarsstabens Efterretningsafdeling, der havde lovet at tilbagebetale alle 
udgifter til opbygning og drift af organisationen. Dette forhold var i sagens natur 
svært at bevise, og Geertsen havde i andres øjne gjort sig skyldig i bedrageri og 
skyldnersvig. Truslen om politianmeldelse førte til krav fra delingsførerne om 
hans afgang som kompagnichef i hjemmeværnet. 

De økonomiske stridigheder truede også med at udvikle sig til en ubehagelig 
sag for det militære efterretningsvæsen. PET meddelte FE, at en politianmel- 
delse mod Geertsen ventedes indgivet når som helst, og at Geertsen ville dække 
sig ind under sin samtale med ovennævnte kaptajn i FE. Den 28. april 1952 blev 
det indberettet, at Geertsen sammen med den øverste frimurer fra Århus havde 
været i København, hvor de havde haft møde med blandt andre oberstløjtnant 
Schou fra FE. Flere af Geertsens kritikere i Århus var ifølge PET frimurere.% 
Ifølge PET havde GE på mødet ”ikke kunnet afvise G.s [Geertsens] påstand om, 
at han har opbygget org. efter opfordring fra [en] kaptajn men FEE. afviser 
et hvert ansvar under henvisning til, at…[den pågældende kaptajn] har handlet 
uden bemyndigelse, og at G. kunne have søgt bekræftelse hos… [den pågældende 
kaptajns] overordnede. G. har lånt i alt 137000,- og hovedparten er ikke tilbage- 
betalt”. 


163 Der har dog rettelig været tale om medlemmer af Odd-Fellow Ordenen (se nedenfor). 

Den 26. april 1952 blev der afholdt møde hos distriktslederen i hjemmevær- 
net i Århus, hvor også Geertsen, kaptajn Willumsen (FE), kaptajnløjtnant Erling 
J. Harder (FE) og en repræsentant for PET deltog. PET meddelte videre den 13. 
maj 1952, at der var truffet aftale om, at Geertsens våben skulle afleveres til hjem- 
meværnets depot i Randers. I de våben, som efterfølgende blev opbevaret for 
politiets regning, var numrene udfilet, hvilket Geertsen begrundede med, ”at de 
er tænkt anvendt i en partisankrig”. Den 23. juli 1952 indleverede Geertsen yder- 
ligere tre stk. tyske rifler, som han ikke havde kunnet inddrage tidligere, da den 
person, der opbevarede dem, var bortrejst. Geertsen hævdede, at alle våben nu 
var indleveret, hvilket skulle vise sig senere ikke at holde stik. Den 20. august 
1952 blev de af Geertsens indsamlede våben overført til Hærens våbenarsenal. 
I 1957 udleverede Geertsen et foto til politiet, der viser de våben, som politiet 
havde registreret i 1952 (se billede på omslaget). 

Ved en efterfølgende retssag i 1955 blev Geertsen dømt ved Århus Civilret i de 
søgsmål, som en række erhvervsfolk havde anlagt i 1953. Geertsens forsvarsposi- 
tion var svækket, idet de folk, han mente at have indgået aftale med fra Forsvaret 
og Politiets Efterretningsafdeling, ikke kunne føres som vidner. De implicerede 
myndigheder nægtede samtykke hertil. Geertsen forklarede under retssagen, 
at han i foråret 1948 blev opsøgt af en daværende kaptajn i efterretningstjene- 
sten, som tilkendegav, ”at man burde sikre sig på en eller anden måde mod en 
kommende revolte”. Geertsen sluttede op om ideen og fandt blandt gamle mod- 
standsfolk de elementer, der kunne indgå i et sådant beredskab. FE-kaptajnen 
fortalte angiveligt, at udgifterne til opstilling mv. af en sådan styrke skulle tilba- 
gebetales af staten, og at der skulle indsamles midler til et sådant udlæg. Geert- 
sen førte regnskab over de indsamlede beløb (100-110.000 kr.), ligesom han fore- 
viste oberstløjtnant Kongstorp en række notater herom under et forsøg på at få 
udlæggene dækket af FE. Geertsen og Kongstorp havde herefter en samtale med 
oberstløjtnant Schou, som fortalte, at han vidste, at den pågældende FE-kaptajn 
”havde været ude på en ekspedition for at starte korps af den pågældende art, 
men at dette var sket uden mandat fra efterretningstjenesten, der fralagde sig 
ethvert ansvar” 

Geertsen forklarede i retten i Århus, at hans ”legalt illegale” kompagni talte 
125 mand, og at de indsamlede midler var blevet anvendt til indkøb af våben 
samt til at dække udgifter i forbindelse med fire øvelser på øen Hjelm. Ifølge 
Geertsens forklaring var den af ham opstillede styrke kendt af Politiets Efter- 


164 PET, emnesag: Udskrift af Dombogen for Civildommerembedet i Århus, 23. november 1953. 

retningstjeneste, idet han i 1949 fik overladt sprængningsmateriel fra REA: ”i 
hvert tilfælde blev dette materiel udleveret efter anvisning af daværende krimi- 
naloverbetjent, nu kolonnechef [i hjemmeværnet] [Max Weiss], København, og 
uden betaling”. PET's arkivmateriale bekræfter, at Weiss på dette tidspunkt var 
ansat i PET, idet han først forlod PET den 31. januar 1951. Geertsen forklarede, at 
han ligeledes gik ud fra, at forholdet var kendt af Forsvarsstabens Efterretnings- 
afdeling, idet han foruden den omtalte kaptajn havde drøftet spørgsmålet med 
blandt andre Willumsen. Kaptajnen og Willumsen forhørte sig således jævnligt 
om, hvordan det gik med opstillingen.” 

Oberstløjtnant Kongstorp blev dernæst ført som vidne. I retten forklarede 
han, at han var blevet bedt om at være ”behjælpelig” med en forhandling med 
FE. Ved en efterfølgende henvendelse til hæren opnåede Kongstorp og Geertsen 
en samtale med oberstløjtnant Schou. Kaptajn Willumsen deltog ligeledes i mø- 
det. Schou gjorde opmærksom på, at opstillingen og våbenindkøbet måtte være 
sket på eget ansvar, ligesom det blev oplyst, at den involverede FE-kaptajn var 
utilregnelig. Schou så desuden ingen mulighed for, at staten overtog våbnene.” 

Et vidneudsagn om PET's rolle kom fra en civilingeniør og sprængningseks- 
pert, der kendte Geertsen fra besættelsestiden. Civilingeniøren fortalte i retten, 
at han var blevet bedt om at fungere som underviser i sprængningsteknik og 
våbenlære ved Geertsens kolonne. Vidnet opsøgte i den forbindelse en krimi- 
naloverbetjent og kontaktmand, der ifølge vidnet virkede som PET's forbindel- 
sesled til FE. Kriminaloverbetjenten henviste i den forbindelse til den ovenfor 
nævnte kaptajn og Schou. Civilingeniøren bevidnede, at kriminaloverbetjenten 
efter en øvelse på Hjelm i 1950 til ham havde oplyst, at ”kolonnen foreløbig fik 
sine midler fra gamle velyndere af den illegale bevægelse….…kolonnens udlæg 
skulle refunderes ved en lov, vistnok ste kolonnelovens vedtagelse”? 

Den tidligere nedkastningschef Jens Toldstrup forklarede retten, at Geertsen 
under en samtale i juli 1950 havde fastholdt, at han arbejdede i forståelse med 
”en person fra højere sted i København”. Toldstrup forklarede endvidere, ”at sag- 
søgte arbejdede for hærens og politiets efterretningstjeneste, i hvert fald i 1948”. 
Toldstrup fandt det imidlertid ”absurd”, at man kunne finde på at lave illegale 
korps i 1950.”” Den retlige afgørelse på affæren blev, at Geertsen skulle betale 


165 Ibid. 
166 Ibid. 
167 Ibid. 
168 Ibid. 

en række private erhvervsfolk de lånte beløb tilbage med renter af 5 procent per 
år. Hvorvidt staten havde sanktioneret den hemmelige hær, sådan som oplyst 
af Geertsen, tog retten i sagens natur ikke stilling til. Det ville ydermere have 
krævet, at man afhørte ansatte i militærets og politiets efterretningsafdelinger, 
hvilket de pågældende myndigheder modsatte sig. 

Denne bemærkselsesværdige sag kan delvis forstås i lyset af en efterfølgende 
forespørgsel til PET, som en dansk historiker foretog i september 1973. Anmod- 
ningen om aktindsigt var ledsaget af en anbefaling fra forsvarsminister Kjeld 
Olesen. I anbefalingen af 11. april 1972 havde Olesen givet den yngre histori- 
ker sin skriftlige opbakning til at søge supplerende oplysninger om Toldstrup i 
Forsvarets institutioner. Historikeren var imidlertid af den opfattelse, at politiet 
måtte være den institution, der havde flest oplysninger i sagen, hvorfor han ret- 
tede henvendelse til PET. Ansøgningen til PET blev imidlertid afvist af Justits- 
ministeriet ”af principielle grunde” efter indstilling fra politiinspektør Skat-Rør- 
dam.” I et internt notat til Skat-Rørdam hed det: 


”så vidt jeg erindrer, er der noget om snakken, men det tør vist betegnes som en 
tilsnigelse, når Politiets Efterretningstjeneste nævnes. P.E.T. som sådan var efter 
min mening overhovedet ikke impliceret, hvorimod for længst afdøde Max Weiss 
(også i dette tilfælde) konspirerede — enten på helt personligt initiativ eller, måske, 
sammen med Christian Madsen. Udadtil har hans (deres) samarbejdspartnere 
sikkert haft indtryk af, at han (de) aldrig præciserede, at han (de) optrådte som 
privatpersoner”,”? 


Oplysningen om, at de pågældende PET-medarbejdere optrådte som privatper- 
soner og ofte agerede på den socialdemokratiske politiker H.C. Hansens vegne, 
er som anført andetsteds i beretningen korrekt.” Dog synes det ikke at have 
været tilfældet i den konkrete sag. Notatet ignorerer således to forhold, nemlig at 
PET, formelt repræsenteret ved Max Weiss, rejste landet rundt og instruerede de 
forskellige kontaktmænd i deres håndtering af de A.K.-grupper, som ledelsen i 
København ønskede at følge. Et notat fra PET fra den 23. juli 1952 lyder da også: 
”Politiets efterretningstjeneste har haft nær føling med Geertsens organisation 
under hele dens beståen, og det må skønnes, at de afleverede våben svarer til 


169 PET, emnesag: Brev fra Justitsministeriet til den pågældende historiker, 19. februar 1974 og brev fra 
Skat-Rørdam til JM den 11. januar 1974. 

170 Ibid., notat, 28. juni 1973. 

171 Se Kommissionens beretning, bind 4. 


Stay-behind og Firmaet 


DET DANSKE OKKUPATIONSBEREDSKAB OG AFGRÆNSNINGEN AF PET'S VIRKE 


den udrustning, organisation vides at have haft'”? Desuden må det formodes, at 
ansatte i politiets og hærens efterretningsvæsen, der var kommet under vejr med 
sådanne illegale aktiviteter, ville skride ind over for dannelsen af private hære og 
opbygning af private våben- og sprængstofdepoter på dansk grund. Det er derfor 
nærliggende at antage, at når dette ikke skete, var det fordi, grupperne var sank- 
tioneret fra højere sted, enten i efterretningstjenesterne eller fra politisk hold. 
Deraf den selvmodsigende betegnelse, ”legalt illegale kompagni”, som Geertsen 
selv anvendte om sin gruppe. 

I forbindelse med en ransagning af Geertsens ejendom i 1957 fandt politiet 
yderligere et antal våben, blandt andet maskinpistoler, 16 stk. karabiner og ge- 
værer samt 14-15 pistoler, ammunition og sprængstof og detonatorer.”; Geertsen 
forklarede politiet, at lageret skyldtes en række ”efternølere”, dvs. våben, som de 
tidligere kolonnefolk havde afleveret siden politiets besøg i 1952. Af forskellige 
avisnotitser fremgår det, at Geertsen fik en bøde på 500 kr. for ulovlig våbenbe- 
siddelse.” 

Spørgsmålet er, hvilket regi Geertsens private hær indgik i. Det fremgår af 
dokumenter, som PET modtog i 1972, at konteksten for organisationens opståen 
kan have været de igangværende nordiske forsvarsforhandlinger i 1948. Direktør 
Viggo Bjerregaard, som var aktiv i modstandsbevægelsen i Nordjylland, flygtede 
på et tidspunkt under krigen til Sverige, hvor han tog kontakt til Anders Graf- 
strom fra den svenske generalstab. I foråret 1948 fik den tidligere nedkastnings- 
chef Toldstrup via Grafstråm og Bjerregaard en henvendelse om at mødes med 
to svenske officerer i Bjerregaards villa i Randers. Godsejer Flemming Juncker 
deltog også i sammenkomsten. Årsagen til mødet, som var strengt fortroligt, 
skulle angiveligt have været en stigende svensk bekymring over den danske rege- 
rings holdning i sikkerhedspolitikken. De to svenskere spurgte Juncker og Tolds- 
trup, hvorvidt de så sig i stand til at genoplive dele af den gamle modstandsbevæ- 
gelse, og bekræftede, at man i positivt fald ville påtage sig fra svensk side at levere 
de fornødne våben. Toldstrup accepterede planen, og mødet sluttede med, at de 
svenske officerer lovede at sende en forbindelsesofficer, som Toldstrup kunne 
forhandle detaljerne på plads med. Toldstrup orienterede politiet i Randers, hvor 


172. Ibid., notat ”Vedrørende de hos Elvin Geertsen inddragne vaaber”, 23. juli 1952. 

173 Ibid., rapport vedr. ”Fængslede Elvin Jarnoff Geertsen”, 5. november 1957. 

174 Ibid., avisudklip fra 25. november 1957 og 26. juni 1958. Avisens navn fremgår ikke, men der må 
være tale om en lokalavis fra Århus-området. 

man ikke mente, at der lå nogen efterretningshensyn i vejen for en fortsættelse af 
forhandlingerne. Imidlertid iværksatte REA en skygning af Toldstrup. 

I maj 1948 modtog Toldstrup en anmodning om et møde fra en advokat i 
Goteborg. Mødet blev holdt i Sverige med Elvin Geertsen som repræsentant 
for Toldstrup. Det eneste konkrete, der kom ud af samtalen, var at Geertsen fik 
overrakt en lang liste over militært materiel — hovedsagelig rester fra den finske 
vinterkrig — som svenskerne i øvrigt krævede et millionbeløb for. Da Toldstrup 
hverken var interesseret i gamle våben eller så sig i stand til at betale de beløb, 
svenskerne nævnte, blev det til et afslag. 

Herefter henvendte Geertsen sig til den danske efterretningstjeneste. Ifølge 
de oplysninger, som PET modtog i 1972, mødtes Geertsen med en repræsentant 
for GE, men det anførte navn på efterretningsofficeren, Max Weiss, viser, at han 
var tilknyttet REA. Geertsen blev angiveligt opfordret af den pågældende REA- 
medarbejder til at gå videre med sagen, men at gøre det uden om Toldstrup-fol- 
kenes kendskab. I sommeren 1948 blev Toldstrup kontaktet af to direktører, der 
havde penge i klemme i Geertsens private guerillahær. De var begge medlemmer 
af Odd Fellow Logen, hvor også Geertsen havde sin gang. De to direktører havde 
fundet ud af, at de begge var blevet afkrævet et større pengebeløb af Geertsen til 
brug for indkøb af våben, som ville blive betalt tilbage ”når loven blev vedtaget”. 
Som en yderligere garanti havde Geertsen gjort opmærksom på, at ”Toldstrup 
stod bag” hvilket Toldstrup benægtede over for de to direktører. Dette førte til 
det sagsanlæg mod Geertsen, som er beskrevet ovenfor. I oktober 1948 mod- 
tog Toldstrup et brev fra chefen for den svenske generalstab, generalmajor Nils 
Swedlund, der meddelte, at man efter grundige overvejelser fra svensk side nu 
også så sig nødsaget til at trække sig ud af projektet.” 

Toldstrup benægtede både over for de to direktører med penge i klemme og 
over for retten i Århus at have stået bag det pågældende 'stay-behind-initiativ, 
som han fandt ”absurd”. 40 år senere var han imidlertid af en anden opfattelse. 
Under overskriften ”Jeg var partisanchef i Gladio” fortalte Toldstrup i Ekstra 
Bladet om sin egen ledende rolle i opbygningen af 'stay-behind'-nettet i Jylland. 


175. Ibid., brev fra Niels Swedlund til J. Toldstrup, 7. oktober 1948. Det fremgår af den svenske historiker 
Lars Olof Lampers undersøgelse, at Swedlund var fortaler for en skærpet antikommunistisk indsats 
i Sverige i denne periode. Jf. Lars Olof Lampers, Det grå brådreskapet — en berettelse om IB. Forsker- 
rapport til Såkerhetstjånstkommissionen (Stockholm, 2002), s. 61. 

Geertsen nævner han slet ikke, og ej heller at denne måtte stå alene med det ret- 
lige ansvar, da sagen fik politiets opmærksomhed i 1950'erne.”' 

Geertsens partisanhær opstod som følge af en genoplivning af den gamle 
modstandsbevægelse. Hvorvidt det har været et privat og til dels svensk spon- 
soreret forsøg på at få Danmark med i et nordisk forsvarsforbund ad bagvejen 
kan ikke afgøres på det foreliggende grundlag. En anden forklaring kunne være, 
at svenske officerer blot så en mulighed for at afsætte nogle udtjente våben fra 
den finske vinterkrig til en god pris på det illegale danske marked. I hvert fald 
studsede de danske forhandlere over svenskernes pris. 

Da Geertsens hemmelige hær kom frem i offentlighedens søgelys, mistede 
projektet enhver støtte fra efterretningstjenesterne. En yderligere grund hertil 
var, at FE i perioden 1950-53 iværksatte en reorganisering og professionalisering 
af hele 'stay-behind'-nettet, hvorfor der med tiden ikke længere blev plads til 
besættelsestidens ”amatører”, som tjenesten få år forinden ellers havde opmun- 
tret til at organisere sig med henblik på en mulig sovjetisk invasion. FE kan ud- 
mærket have opfordret Geertsen til at danne en sådan gruppe i 1948 for siden at 
afgive kontraordre. En sådan kontraordre har givet været svær at acceptere for 
flere tidligere modstandsfolk, hvorfor de fortsatte med deres private initiativer 
en rum tid endnu. 


PET's forhold til hjemmeværnet, herunder spørgsmålet om 
eksistensen af likviderings- og anholdelseslister 


Efter at hjemmeværnet i 1949 fik status af statslig institution, dukkede en række 
historier op i pressen om, at hjemmeværnet lå inde med ulovlige likviderings- og 
anholdelseslister over kommunister. Disse rygter kan sammenlignes med avis- 
skriverier og kritiske skrifter om GLADIO i andre europæiske lande. De betoner 
alle, at der under den kolde krig eksisterede paramilitære enheder, der havde til 
opgave at bekæmpe kommunister med særdeles håndfaste midler, hvilket også 
skal have ført til ukontrolleret efterretningsvirksomhed og blodsudgydelser. Den 
italienske undersøgelsesdommer Felice Casson hævder, at GLADIO-folkene 
muligvis havde ”licens til at dræbe”,””7 


176 Interview med Toldstrup i Ekstra Bladet, 26. november 1990. 
177 ”In some operations the secret stay-behind soldiers together with the secret military services 
monitored and filed left-wing politicians and spread anti-Communist propaganda. In more vio- 

Det fremgår af PET's arkiv, at hjemmeværnet allerede fra begyndelsen af 
50'erne indgik som et led i NATO's planer for et fælles forsvar. En primær opgave 
for hjemmeværnet var rettet mod at stække eventuel femtekolonnevirksomhed, 
idet det ansås for sandsynligt, at sovjettro femtekolonner i Danmark skulle hin- 
dre, at ordren ”Hjemmeværnet er på plads” kom til udførelse.” 

På et møde den 3. marts 1952 mellem repræsentanter for Forsvaret (herun- 
der FE), hjemmeværnet og PET fremkom der forskellige opfattelser af, hvor reel 
truslen fra femtekolonnevirksomhed var. Oberst Kragh indledte mødet med at 
fastslå, at ”Bekæmpelsen af femte-kolonne er af uhyre vigtighed for at sikre, at 
hjemmeværnet kommer på plads”, og at forholdsregler derfor skulle træffes i 
fredstid. Brix udtrykte den opfattelse, at det snarere gjaldt om at sikre sig det 
relativt lille antal ledere af femte-kolonnevirksomheden, dvs. ”agitator-gruppen” 
og de aktionsgrupper, der forventedes at ville udføre sabotage.”? Et problem i 
den forbindelse var dog, at de pågældende givet ville opholde sig på dækadres- 
ser, og spørgsmålet var, om beslutningen om at iværksætte en sådan politiaktion 
kunne træffes tidligt nok i forløbet. Brix understregede tillige sin opfattelse af, 
at den taktiske efterretningsvirksomhed alene skulle følge femte-kolonnevirk- 
somhed rettet mod vitale punkter som højspændingsværker, broer mv. Over- 
ordnet mente PET-chefen ikke, at ”egentlige bevæbnede femte-kolonnegrupper 
til militære aktioner eksisterer, selv om der er enkelte våben fra 5. maj ude”? 
Brix påpegede, at skydeøvelser ikke fandt sted, ligesom våbendepoter ikke var 
konstateret af PET. Oberst Kragh indvendte, at sagen havde to sider: En politisk 
og en militær-taktisk. Førstnævnte var militæret uvedkommende. Hjemmevær- 
nets efterretningsgrupper havde ifølge Kragh lokaliseret en del femtekolonne- 
folk, hvilket fik Brix til at komme med følgende bemærkning: ”Ja, men mange 
udpeges som femte-kolonnefolk, som slet ikke er det?” Chefen for FE, oberst 
Lunding, tiltrådte, at eksistensen af militærgrupper af betydning ikke var bevist, 


lent operations the secret war led to bloodshed. Tragically the secret warriors linked up with the 
right-wing terrorists, a combination that led — in some countries including at least Belgium, Italy, 
France, Portugal, Spain, Greece and Turkey, to massacres, torture, coup détats and other violent 
acts”, Daniele Ganser, NATOS Secret Armies, s. 246. Se også den italienske undersøgelsesdommer 
Felice Cassons anklageskrift mod generalerne Fulvio Martini og Paolo Inzerilli. Anklageskriftet er 
trykt som supplement til Avvenimenti, 48, 1991, S. 24. 

178 PET, emnesag: Mogens Jensen til Justitsministeriet, brev af 2. februar 1953. 

179 Ibid., referat af møde vedr. femtekolonne den 3. marts 1952. 

180 Ibid. 

181 Ibid. 

men efterretningsafdelingen var af den opfattelse, at planlagt sabotage ”i videste 
forstand samt en udpræget efterretningsvirksomhed finder sted fra femte-kolon- 
nes side” Det var derfor nødvendigt ”i påkommende tilfælde” at sætte et fåtal 
fast og overvåge de resterende femtekolonnefolk. Frygten fra hjemmeværnets 
side, sådan som den udtryktes af oberstløjtnant Skjoldager, var, at femtekolon- 
nefolk ville likvidere hjemmeværnslederne og således hindre værnets opstilling. 
Det befrygtedes, at politiet ikke vil kunne yde den fornødne beskyttelse. Et an- 
det problem, set fra hjemmeværnets side, var, at man ikke fik tilbagemeldinger 
fra PET om de oplysninger, man videregav om mistænkelige personer, ”hvilket 
bevirker, at man er nervøse for flere, end der er grund til” PET-chefen repli- 
cerede, at PET af princip ikke kunne oplyse sine kilder om resultaterne af de 
oplysninger, tjenesten modtog. Brix understregede, at hjemmeværnskompagni- 
cheferne ikke i fredstid måtte ligge inde med kommunistlister, da det kunne give 
anledning til ”snak” og ”måske få politiske følger”. Skjoldager var derimod be- 
tænkelig ved, om oplysninger om femtekolonnefolk i krigstilfælde ville nå frem 
til hjemmeværnet i tide. Der blev på mødet nået til enighed om, at det egentlige 
samarbejde skulle finde sted mellem hjemmeværnsdistriktslederen og regions- 
politilederen, og hjemmeværnskompagnicheferne ville herefter få meddelelse 
om, at distriktslederen lå inde med de påkrævede oplysninger, som ville blive 
overbragt i en krigstruende situation. Som det vil fremgå nedenfor, blev det en- 
delige forhandlingsresultat, der forelå godt et år senere, nemlig i marts 1953, dog 
et lidt andet, idet listerne ikke kom til at bero i hjemmeværnet. 

På mødet den 3. marts 1952 enedes parterne ligeledes om, at det daglige efter- 
retningsarbejde med at indsamle oplysninger om kommunisterne stadig skulle 
finde sted på lavere niveau mellem det lokale politi og hjemmeværnskompagniet. 
Men, understregedes det i referatet, ”Af politiske grunde er det sikkert udelukket 
at give bestemmelser for hele efterretningsvirksomheden”"84 

Et brev fra politiinspektør Mogens Jensen til Justitsministeriet den 2. februar 
1953 opsummerede den endelige aftale med hjemmeværnet. Ifølge Mogens Jen- 
sen havde hjemmeværnets ledelse over for PET betonet behovet for at være ”ori- 
enteret om de enkeltpersoner, der kan påregnes under krig eller overhængende 
krigsfare at ville gribe ind over for hjemmeværnet og dets virksomhed, og som 


182 Ibid. 

183 Ibid. Der er i referatet anvendt en forkortelse, som normalt henviser til efterretningsgrupperne i 
hjemmeværnet, men konteksten sandsynliggør, at der her henvises til PET. 

184 Ibid. 

derfor kan tænkes at frembyde en fare for løsningen af de af hjemmeværnet på- 
lagte opgaver” Det kunne tænkes, at hjemmeværnets taktiske opgaver (som 
for eksempel sikringen af en bro) ville blive forhindret af lokale femtekolonne- 
folk. Der fandtes derfor i ”kgl. Anordning af 6. marts 1952 om forholdsordre for 
det militære forsvar ved angreb på landet og under krig” følgende bestemmelse: 
”Femtekolonnevirksomhed skal bekæmpes. Politiet vil på dette område bistå de 
militære myndigheder”. Bestemmelsen forudsatte, som betonet af politiinspek- 
tør Mogens Jensen, at bekæmpelse af femtekolonnevirksomhed ”nødvendigvis 
må være forberedt i fredstid”. PET så sig derfor forpligtet til at levere oplysnin- 
ger om en sådan virksomhed til hjemmeværnet. Det var dog ikke uden betænke- 
ligheder, at man videregav disse oplysninger, og det var under forhandlingerne 
blevet fremsat som et krav fra PET's side, at informationerne blev begrænset 
til det absolut nødvendige, og at man måtte sikre sig mod, at de blev misbrugt, 
for eksempel til at hjemmeværnsforeninger drev klapjagt på kommunister i 
fredstid: ”Efter forhandling med regionschefen (og/eller regionsledelsen) og di- 
striktslederen om omfanget af de oplysninger, der må anses for nødvendige, vil 
regionspolitilederen (evt. politimesteren) derefter udarbejde en som hemmeligt 
klassificeret fortegnelse in duplo over de personer, der inden for hvert kompag- 
niområde (objekt) kan påregnes under krig eller krigsfare at ville gribe aktivt ind 
over for hjemmeværnet… 77 Disse femtekolonnelister skulle revideres to gange 
årligt, og det betonedes af Mogens Jensen, at fortegnelserne kun måtte omfatte de 
personer, som det var ”absolut nødvendigt at have kendskab til" ? De to sæt li- 
ster skulle opbevares på regionalt niveau, det ene sæt hos regionspolitimesteren, 
det andet hos de militære regionschefer (der ikke var tilknyttet hjemmeværnet). 
Listerne skulle kun udleveres til hjemmeværnet, såfremt man fra centralt hold 
modtog et bestemt kodeord. Det understregedes, at ”Det er forbudt på grundlag 
af de meddelte oplysninger eller på andet grundlag at foretage nogen aktion mod 
de på fortegnelserne anførte personer, og det skal ved fortegnelsernes udlevering 
til kompagnichefen meddeles denne, at han personlig er ansvarlig for, at ingen af 
hans undergivne på egen hånd foretager noget indgreb, som f.eks. arrestationer 
eller lignende over for de pågældende, med mindre disse ved angreb eller over- 


185 PET, emnesag: Mogens Jensen til Justitsministeriet, brev af 2. februar 1953. 

186 Ibid. 

187 PET, emnesag: ”Endelig Instruktion”: vedhæftet Mogens Jensen til Justitsministeriet, brev af 2. fe- 
bruar 1953. 

188 Ibid., Mogens Jensen til Justitsministeriet, brev af 2. februar 1953. 

hængende væbnet angreb selv giver anledning til, at man i nødværge sikrer sig 
deres personer” Politiinspektør Mogens Jensen uddybede betydningen heraf 
i brevet til Justitsministeriet: ”Der vil således ikke blive tale om fra de enkelte 
politikredse at give oplysninger om alle personer indenfor kredsen, der kan tæn- 
kes at blive farlige for statens sikkerhed, men kun om personer, der er farlige i 
relation til de opgaver, der skal løses af hjemmeværnskompagnierne”. Mogens 
Jensen pointerede videre, at han mundtligt ville orientere Justitsministeriet om 
de ”retningslinjer efter, hvilken de i den her henseende farlige personer påtænkes 
udpeget… 7 For at sikre imod misbrug skulle den fremtidige procedure være, 
at regionspolitiledelsen kun i tilfælde af overhængende krigsfare måtte udlevere 
de forseglede kuverter til distriktslederen, og at beslutning herom skulle træffes 
af hjemmeværnschefen og PET's chef i forening, dog først efter forelæggelse for 
regeringen. 

Det fremgår af brevet til Justitsministeriet, at PET opfattede den systematiske 
indsamling og bearbejdelse af oplysninger som sit vigtigste middel til at forebyg- 
ge anslag mod rigets sikkerhed.” Derfor var det med nogen undren, at Mogens 
Jensen havde noteret sig, at instrukserne til hjemmeværnet ikke indeholdt no- 
gen formulering om, at det var medlemmernes pligt i fredstid at oplyse politiet 
om mistænkelige hændelser eller tegn på femtekolonnevirksomhed. Det hed for 
eksempel i hjemmeværnsinstruktionen af 11. juli 1952, at sådanne oplysninger 
skulle indberettes til hjemmeværnsmedlemmets foresatte.” Mogens Jensen hav- 
de gjort Forsvaret opmærksom på, at dette indsamlingsarbejde efter PET's op- 
fattelse var ”identisk med størstedelen af det politimæssige arbejde, der udføres 
af det til efterretningsvirksomhed særligt udpegede personel”? Mogens Jensen 
havde derfor henstillet til chefen for hærkommandoen og chefen for hjemme- 
værnet, at instruktionen af 1. juli 1952 blev tilbagekaldt, og at der udformedes en 
ny instruks, som understregede, at meldepligten også gjaldt det stedlige politi. 
Hærkommandoen indføjede efterfølgende en bestemmelse i beredskabsbestem- 
melserne om, at alle hændelser, som må formodes at være forbrydelser eller for- 
søg herpå, burde anmeldes også til politiet.” 


189 Ibid. 

190 Ibid. 

191 Ibid. 

192 Instruktion cit. i ibid. 

194 PET, emnesag: Takkebrev fra Mogens Jensen til generalmajor E. Kragh af 11. november 1954. 

Det fremgår af et referat fra et møde 6. maj 1952, at hjemmeværnets ledelse 
på dette tidspunkt var begyndt at nære betænkeligheder ved kommunistlisterne. 
Man så derfor med velvilje på, at disse oplysninger opbevaredes hos politiet. 
Det måtte heller ikke komme frem i offentligheden, at disse lister i krigssituatio- 
ner ville blive overdraget til hjemmeværnet. General Johnstad-Møller fra hjem- 
meværnet udtalte på mødet, hvor vicepolitichef Brix og politiinspektør Mogens 
Jensen fra PET deltog, at: 


”det under hensyn til den såvel på rigsdagen som i dagspressen stedfindende debat 
om kartoteker m.v. hos hjemmeværnet er af afgørende betydning, at hjemmevær- 
nets ledelse fortsat med sandhed kan hævde, at hjemmeværnet ikke har hverken 
lister eller kartoteker over 5. kolonne folk. Generalen måtte derfor være betænkelig 
ved den udformning, der i instruksen er givet i punkt 4 under afsnit II, idet det 
heraf fremgår, at konvolutter med de omhandlede lister [over kommunister] på et 
vist tidspunkt vil være i hjemmeværnets (distriktledernes) besiddelse. Generalen 
oplyste, at folketingsmand Frode Jacobsen, for hvem det foreliggende udkast er 
forevist, havde været meget utilfreds med denne bestemmelse. Hjemmeværnet så 
derfor helst, at bestemmelsen om fortegnelsernes overlevering til og opbevaring 
hos distriktslederen blev slettet, således at man lod denne del af punkt 4 bero på en 
mundtlig aftale mellem politi og hjemmeværn”.» 


Mødet den 6. maj 1952 vidner også om fortsatte kompetencestridigheder mel- 
lem politi og militær og om den mistro, som særlig Forsvaret havde til politiet 
på grund af dets stilling under besættelsen. Brix udtrykte sin utilfredshed med, 
at instruktionen til hjemmeværnet ikke præciserede tydeligt nok, at hjemme- 
værnsfolk som civile borgere havde oplysningspligt til politiet, og at ”alle de op- 
gaver, der var opregnet i instruktionen, jo netop var politiets område.””f General 
Johnstad-Møller forklarede hertil, ”at det nu engang ikke kunne hjælpe alene 
at regne med politiet, og spurgte om ikke det var sådan, at det den 9. april 1940 
var en politimester i Middelfart, der ydede bistand til de tyske invasionsstyr- 
ker, ligesom generalen mente at vide, at der også i andre tilfælde havde været et 
samarbejde den 9. april mellem politifolk og tyskere”»” Brix spurgte om disse 
bemærkninger skulle opfattes som en mistillid til politiet, hvad Johnstad-Møller 
benægtede, dog med en tilføjelse om, at ”brændt barn skyer ilden”,”? Mødet end- 


195 Ibid., udateret referat af møde hos hærchef oberst Kragh, den 6. maj 1952. 
196 Ibid., referat fra møde hos general Kragh, 19. november 1952. 

te med, at man tiltrådte en ordning om, at det i instruktionen til hjemmeværnet 
skulle præciseres, at hjemmeværnsmanden var ligestillet med den almindelige 
borger i henseende til at melde mistænkelige forhold til politiet. 

Det er på baggrund af ovenstående muligt at fremdrage tre væsentlige for- 
hold vedrørende 1953-aftalen om kommunistfortegnelserne: 


1.… Det var den danske regering, der i sidste instans skulle træffe en afgø- 
relse om listernes eventuelle udlevering til hjemmeværnet. 

2. Listerne indeholdt kun navne på personer, der kunne tænkes at ville 
hindre udførelsen af hjemmeværnets taktiske operationer; der var så- 
ledes ikke tale om fuldstændige kommunistlister fordelt på de enkelte 
regioner. 

3. Det var forbudt at foretage nogen form for aktion mod de pågældende, 
medmindre man blev angrebet, eller der var overhængende fare for et 
umiddelbart angreb. 


Der var således politisk kontrol med kommunistfortegnelserne, og vigtige be- 
grænsninger var indføjet i aftalen mellem politi, militær og hjemmeværn for at 
hindre misbrug. Det betonedes af Mogens Jensen, at ”Det har været mig magt- 
påliggende så stærkt som muligt at præcisere, at de udleverede oplysninger ikke 
må misbruges...” På et møde den 6. maj 1952 var Brix gået så vidt som at poin- 
tere, ”at en aktion i form af likvidation fra et hjemmeværnsmedlems side på et 
tidspunkt, hvor lovlige danske myndigheder, herunder politiet, endnu udøvede 
deres funktioner her i landet, ville være at betragte som mord, og vedkommende 
hjemmeværnsmand ville derfor givetvis blive tiltalt for drab” Et synspunkt, 
som general Johnstad-Møller angiveligt havde erklæret sig enig i. 

Det er på denne baggrund svært at genkende den udlægning af listerne som 
anholdelses- eller likvideringslister, som var fremme i den offentlige debat på 
dette tidspunkt. Kommunisten Alfred Jensen havde fra Folketingets talerstol i 
april 1952 fremsat beskyldninger om, at hjemmeværnet lå inde med likviderings- 
lister. En beskyldning, som Land og Folk gentog i avisens spalter. Frode Jakobsen 
(S), der tillige var kommitteret for hjemmeværnet, svarede, at dette ikke var kor- 
rekt, og opfordrede Alfred Jensen til at afsløre sin kilde til de fremsatte beskyld- 


199 PET, emnesag: Mogens Jensen til Justitsministeriet, brev af 2. februar 1953. 
200 Ibid., udateret referat af møde hos hærchef oberst Kragh, den 6. maj 1952. 

ninger.”” Alfred Jensens oplysninger viste sig at stamme fra formanden for de 
københavnske murere, kommunisten Carlo Hermansen, der dog kun ville ved- 
stå, at der var tale om arrestationslister. Oplysningerne havde han angiveligt fra 
et medlem af hjemmeværnet, som skulle have set sådanne lister.” Den 25. april 
1952 valgte næstformanden for Murersvendenes Fagforening af 1919 for Køben- 
havn og Omegn, Egon Hansen, og et andet bestyrelsesmedlem, H. Chr. Andrea- 
sen, at afgive en erklæring om, at et medlem af hjemmeværnets ”polititropper”, 
havde fortalt dem, at ”På Københavns Politigård findes et kartotek over danske 
statsborgere, som efter ordre, umiddelbart foran en krigs- eller strejkesituation, 
øjeblikkelig skal arresteres”, Erklæringen blev trykt i Land og Folk.” De to fag- 
foreningsmænd var ifølge erklæringen blevet varskoet herom af et medlem af 
politikompagnierne ved hjemmeværnet, angiveligt ”fordi han aldrig havde haft 
grund til at betvivle vort hæderlige, nationale sindelag, tværtimod.” Sammen- 
hængen var rettelig en anden end den, der var blevet fremsat af Alfred Jensen i 
Folketinget: Listerne var ikke i hjemmeværnets varetægt, men beroede derimod 
hos politiet, som i en krigslignende situation ville overdrage listerne til hjem- 
meværnet. Der var heller ikke tale om likvidationslister.”” Frode Jakobsen poin- 
terede gentagne gange i 1952, f.eks. i Politiken den 6. november 1952, at hjemme- 
værnet ikke lå inde med kartoteker, og at hjemmeværnet kun uddannede folk i 
taktisk efterretningsvirksomhed.”” 

PET's tilbageholdenhed med at udlevere fortegnelser over kommunister og 
hjemmeværnets stigende bekymring ved at ligge inde med sådanne lister i freds- 
tid skal givet også forstås i lyset af denne offentlige debat. Alfred Jensens be- 
skyldninger mod hjemmeværnet var dog ikke uden fundament, idet de faktisk 
refererede til en reel situation, der dog ikke længere var gældende. PET havde 
nemlig ved en tidligere lejlighed, i 1950-51, konstateret, at hjemmeværnsgrupper 
i en række politikredse var begyndt at udarbejde fortegnelser over kommuni- 
ster. 


201 Ibid., ”Kommunisterne nervøse for hjemmeværnet” Socialdemokraten, 3. april 1952. 

202 Ibid., ”Nu ikke likvidering, men arrestation”, Information, 24. april 1952. 

203 Ibid., ”Hvad hjemmeværnet skal bruges til”, Land og Folk, 25. april 1952. 

204 Ibid. 

205 Det bemærkes, at PET i slutningen af 1949 havde truffet beslutning om at udarbejde et såkaldt ”an- 
holdelseskartotek” over kommunister, der skulle interneres i tilfælde af krig. Det vides ikke, om et 
sådant specialkartotek rent faktisk blev etableret, men det politikreds-opdelte kommunistkartotek 
kunne eventuelt anvendes som anholdelseslister. Jf. Kommissionens beretning, bind 6. 

206 PET, emnesag: ”Hjemmeværnet har ikke kartoteker”, Politiken, 6. november 1952. 

Den indgåede aftale i 1953 mellem PET og hjemmeværnets ledelse om en 
forsvarlig deponering af kommunistfortegnelserne skal således også ses som 
en måde til at dæmme op for de lokale kommunistlister, som ifølge PET's op- 
lysninger havde været under forberedelse i en række hjemmeværnsafdelin- 
ger. I den forbindelse iværksatte PET i maj 1951 en undersøgelse af forholdene 
i hjemmeværnet, ”nærmere bestemt om hjemmeværnets eventuelle ”illegale' 
efterretningstjeneste”>”7 Undersøgelsen tog konkret sigte på, hvorvidt hjemme- 
værnet ud over ”den naturlige meldetjeneste”, dvs. forpligtelsen til at indberette 
om mistænkelige forhold til foresatte myndigheder, også foretog en bred regi- 
strering af danske kommunister ”for i en given situation at kunne foretage anhol- 
delser, likvideringer eller andre forholdsregler”. Såfremt dette var tilfældet, var 
det et yderligere opdrag at søge belyst, om initiativet hertil var opstået lokalt eller 
på baggrund af afgiven ordre.” Det var ikke uden betænkeligheder, at den af 
PET udpegede medarbejder påbegyndte undersøgelsen af hjemmeværnet. Den 
skulle nemlig udføres i samarbejde med FE, som PET mistænkte for at stå bag 
kommunistregistreringen i hjemmeværnskredse. Den pågældende medarbejder 
hæftede sig ved, at Johnstad-Møller på mødet med PET den 18. maj. 1951, hvor 
det var blevet vedtaget at gennemføre undersøgelsen af hjemmeværnets efterret- 
ningsvirksomhed, indrømmede at have instrueret de lokale hjemmeværnsledere 
om at holde øje med mulige femtekolonnefolk. PET-medarbejderen mente, at en 
sådan instruktion ganske naturligt ville blive opfattet af hjemmeværnsfolk, som 
væsentligst bestod af tidligere frihedskæmpere, som et carte blanche til at udar- 
bejde internerings- og likvidationslister. Det var PET-medarbejderens opgave 
i samarbejde med en FE-medarbejder at undersøge, hvad der foregik i hjem- 
meværnsafdelingerne med henblik at skabe grundlaget for en ny og forbedret 
instruks til hjemmeværnet.”” Resultatet af undersøgelsen kendes ikke, men det 
fremgår af en række af de indberetninger fra politikredsene til Centralafdelin- 
gen, der lå til grund for undersøgelsen, at man i visse hjemmeværnsafdelinger i 
perioden 1950-1951 lå inde med eller var i færd med at udarbejde likviderings- el- 
ler anholdelseslister (22 politikredse). Indberetningerne fra politikredsene (sær- 
lig Nykøbing Falster, Stege, Køge, Nykøbing Sjælland, Hillerød, Åbenrå) giver 
det indtryk, at der var tale om lokale initiativer, hvor hjemmeværnsforeninger 
var gået i gang med at skaffe eller udarbejde komplette lister over alle kommu- 


207 Ibid., notits, 28. maj 1951. 
208 Ibid. 
209 PET, emnesag: Notits, 28. maj 1951, samt referat af møde den 18. maj 1951. 

nister; i andre politikredse blev kun ”de skrappeste” kommunister sat på listen. 
Det ene sted var ordet ”likvideringslister” blevet brugt eksplicit, andre steder 
var det den lokale PET-kontaktmands indtryk, at listerne skulle bruges til dette 
formål i tilfælde af krig. Det fremgår ligeledes, at PET's kontaktmænd i politi- 
kredsene afviste at lade de lokale hjemmeværnsfolk kigge i PET's kartoteker.”" 
Det synes således at være noget usikkert, hvilke ordrer der var blevet afgivet til 
hjemmeværnet, og hvordan sådanne eventuelle ordrer var blevet efterlevet. Det 
er imidlertid ganske givet, at PET's undersøgelse af hjemmeværnet fik betydning 
for det videre forhandlingsforløb 1952-53, hvis hovedresultat var: 


e Enny og mere entydig instruks til hjemmeværnet. 

e Det blev præciseret over for hjemmeværnet, at hjemmeværnsfolk som 
civilborgere også havde indberetningspligt til det lokale politi. 

e Det blev meddelt hjemmeværnskompagnierne, at der var taget hånd 
om femtekolonnespørgsmålet fra centralt hold. Den lokale registre- 
ring skulle derfor ophøre, idet relevante lister ville blive overdraget i en 
krigstruende situation. 


Et vigtigt spørgsmål, der manglede afklaring, var, hvordan man bedst sikrede, 
at eventuelle femtekolonnefolk ikke fik optagelse i hjemmeværnet. Spørgsmå- 
let om femtekolonnevirksomhed inden for hjemmeværnets rækker var blevet 
aktualiseret af en undersøgelse, som PET havde iværksat i 1952. Det fremgår af 
en PET-notits af 14. februar 1952, at hjemmeværnets distriktsledelse, der stod for 
optagelse af nye medlemmer i hjemmeværnet, kun i en tredjedel af landets di- 
strikter havde rettet henvendelse til det lokale politi med henblik på at modtage 
oplysninger om ”ansøgernes egnethed”, hvilket vil sige, om de var kommunister.”” 
Eksempelvis var en kommunist blevet optaget på trods af, at politiet lå inde med 
oplysninger om, at han havde været opstillet for DKP ved kommunevalget den 
12. marts 1946 og var stiller ved folketingsvalget den 28. oktober 1947 samt var 
formand for kommunistpartiets afdeling i en mindre by.”” Det lå således Brix på 


210 Ibid., notits af 24. august 1950, rejseberetning af maj 1950, notits af 31. august 1950, rejseberetning 
af 8. september 1950, rejseberetning af 13. september 1950, rejseberetning af september 1950 (præcis 
dato mangler), rejseberetning af september 1950 (præcis dato mangler også her), rejseberetning af 
september 1950 (præcis dato mangler tillige her). 

211 PET, emnesag: Notits af 14. februar 1952. 

212 Ibid., brev fra Brix til Lunding, 19. februar 1952. 

sinde at undersøge, hvorvidt de allerede trufne foranstaltninger til hindring af 
infiltration af hjemmeværnet var tilfredsstillende.”” FE's svar på PET's gentagne 
forespørgsler herom var i første omgang ikke at besvare PET's henvendelser, for 
siden at svare med henvisning til, at problemet hørte under den kommitteredes 
ressort, dvs. det socialdemokratiske folketingsmedlem Frode Jakobsen. Det ses 
af en påtegning på lægget, dateret 13. februar 1953, at sagen skulle stilles i bero 
indtil videre, idet man afventede udfaldet af ”kartoteksdebatten”. Den 10. april 
1953 meddelte Mogens Jensen landets politimestre, at Justitsministeriet nu havde 
bestemt, at der ikke længere måtte meddeles ”belastende” oplysninger til di- 
striktsudvalgene, der stod for optagelsen af nye medlemmer til hjemmeværnet, 
uden at spørgsmålet forinden havde været forelagt Centralafdelingen. Der måtte 
kun meddeles ”negative” svar, dvs., at der ikke forelå belastende oplysninger om 
den pågældende ansøger.” Opstramningen skal givet forstås under indtryk af 
den såkaldte ”kartoteksdebat”. 


Opsummering 


I den første efterkrigstid var FE's forsøg på at etablere et krigsnet baseret på ud- 
valgte A.K.-grupper. Dog synes flere af disse private organisationer, der ofte var 
båret af spontan virkelyst blandt tidligere modstandsfolk, ikke i alle tilfælde at 
have været under myndighedernes kontrol. Hvor langt PET og FE's autoritet i 
virkeligheden rakte blandt disse grupper, kan der kun gisnes om. Gustav 'Thom- 
sen, der kom til at spille en central rolle i den videre opbygning af okkupati- 
onsberedskabet, har nævnt tidsrummet 1950-1953 som den periode, hvor man 
forsøgte at få så mange af disse aktiviteter som muligt overført fra privat initiativ 
til FE. Det er sandsynligt, at oprettelsen af hjemmeværnet bidrog positivt til at 
få bragt disse grupper og deres våben under kontrol. 

Hjemmeværnet kom efter Danmarks indtræden i Atlantpagten til at udgøre 
en vigtig del af det danske beredskab i tilfælde af krig, og det kan lægges til 
grund, at PET traf beslutning om at udarbejde kommunistlister til hjemmevær- 
net til brug for en krigssituation. Listerne, der kun indeholdt navne på personer, 


213 Ibid., brev fra Brix til Lunding, 25. august 1952. 

214 Ibid., Mogens Jensen til landets politimestre, rundskrivelse af 10. april 1953. 

215 RA, Forsvarets Arkiver, Mørchs Arkiv, kasse 161, læg Thomsen: Thomsen til Mørch, brev af 
6. august 1978. 

der kunne tænkes at hindre udførelsen af hjemmeværnets taktiske opgaver, ville 
blive udleveret til hjemmeværnet i en krigstruende situation. Listerne var ment 
som orientering, og hjemmeværnet måtte ikke foretage sig noget over for de 
pågældende; de måtte kun reagere i nødværge. Det billede, der tegner sig på 
baggrund af PET's materiale, er, at der var tale om en defensiv foranstaltning 
underlagt regeringskontrol.”? 

Fra 50'erne og frem til nedlæggelsen i 1999 fik 'stay-behind'-nettet en profes- 
sionel udformning og hørte nu entydigt under FE. Det betød imidlertid ikke, at 
PET mistede føling med okkupationsberedskabet. 


216 Hermed besvares også spørgsmål nr. 420 til Justitsministeren: ”Hvad kan ministeren oplyse om 
PET's samarbejde med efterretningsenheder inden for Hjemmeværnet inden for det politiske om- 
råde?” 

3. NATIONAL SELVBESTEMMELSE OG 
INTERNATIONALE FORPLIGTELSER: 
UDVIKLINGEN AF DET PROFESSIONELLE 
OKKUPATIONSBEREDSKAB EFTER 1951 


William Colby og de ”unilaterale” tiltag 


Et vigtigt skriftligt vidnesbyrd om det amerikanske bidrag til 'stay-behind'-nettet 
i Danmark findes i den tidligere CIA-chef William Colbys selvbiografi. Colby 
blev under dække af en stilling i den amerikanske udenrigstjeneste sendt til 
Stockholm i april 1951.” Her ledede han Office of Policy Coordination-kontoret, 
der lighed i med OPC-kontorerne ved de andre ambassader var etableret med 
henblik på at iværksætte ”propaganda, politiske og paramilitære projekter”? 
Om situationen generelt i Skandinavien skriver Colby: 


”Mit arbejde med at udvikle stay-behind-nettene i Skandinavien varierede mar- 
kant fra land til land. I et land, som skal forblive uden navn, kunne jeg arbejde frit 
og åbent med de lokale efterretningsmyndigheder i forbindelse med udvælgelsen i 
hver region af gode potentielle ledere, der blev sendt udenlands for at træne i guer- 
rillakrig, sabotage og psykologiske operationer på skoler ledet af CIA og NATO. 
I et andet land, som også er uden navn, udpegede de lokale efterretningsmyndig- 
heder, med deres regerings billigelse, en repræsentant, der skulle samarbejde med 
mig omkring udviklingen af et guerilla-net og en [repræsentant, der skulle samar- 
bejde med mig] omkring det politiske og psykologiske krigsførelses-net.”>» 


217 William Colby & Peter Forbath, Honourable Men. My Life in the CIA (New York, 1978), s. 89. 
218 Ibid., s. 92. 


219 Ibid.,s. 93. Kommissionens oversættelse. 

Med trepartsaftalen fra 1951 in mente synes det oplagt, at det danske tilfælde 
har flest lighedspunkter med det sidstnævnte land, hvor CIAs handlefrihed var 
begrænset, og hvor der var foretaget en adskillelse mellem organisationen til 
psykologisk krigsførelse (Arne Sejrs Firmaet) og 'stay-behind'. Dette forhold be- 
kræftes også af en ny studie i Colbys efterretningsaktiviteter, hvor den danske 
holdning til samarbejdet beskrives som ”lukewarm””>” Problemet med den vi- 
dere skildring i Colbys bog er, at den helt bevidst sammenblander forholdene 
i de enkelte skandinaviske lande, for at læseren ikke skal kunne udlede noget 
specifikt om de forskellige samarbejdsaftaler med CIA." 

Colby gør opmærksom på, at CIA foretog såkaldte ”unilaterale” tiltag på 
'stay-behind'-området i de lande, hvor den lokale regering ikke ville samarbejde, 
ikke engang hemmeligt, med CIA. Derudover, fortæller Colby, bestod arbejdet 
i ”at opbygge uafhængige aktiver i de lande, hvor regeringen byggede nettene i 
samarbejde med os, som sikringsforanstaltninger, såfremt de originale opera- 
tioner blev kendt eller elimineret, i det øjeblik, der var brug for dem, eller hvis 
regeringerne, der var ved magten på invasionstidspunktet besluttede, at samar- 
bejde var ønskeligt og dermed accepterede besættelsen og forrådte nettet” Det 
fremgår med andre ord af Colbys udsagn, at CIA arbejdede ”unilateralt” både i 
de skandinaviske lande, hvor man havde indgået hemmeligt samarbejde, og i de 
lande, hvor regeringen ikke ville kendes ved CIAs planer. En ny studie i Colbys 
CIA-aktiviteter hævder, at OPC-chefen i ét tilfælde brugte en familieskovtur i 
Danmark som dække for transport af en række radiosendere til forskellige vå- 
bendepoter i Danmark. Radioerne vejede så meget, at bagenden af Colbys bil 
sank mistænkeligt. Colby frygtede derfor, at politiet ville stoppe ham. Ved om- 
hyggeligt planlagte steder stoppede han og familien op og forlod bilen for at gå 
en tur, alt imens lokale agenter tømte bilen for indhold.” Det er imidlertid usik- 
kert, hvilke kilder der ligger til grund for bogens skildring på dette punkt. 

I det materiale, som Kommissionen har kunnet fremdrage i PET's og FE's 
arkiver, er der ingen spor af, at allierede tjenester har arbejdet ”unilateralt” på 


220 John Prados, Lost Crusaders. The Secret Wars of CIA Director William Colby. The True Story of one 
of Americas most Controversial Spymasters (Oxford, 2003), s. 48. 

221". I will merge the separate operations into one story, so that amateur (and some professional) cryp- 
tologists will not be able to identify the specifics of the activity”, William Colby & Peter Forbath, 
Honourable Men, s. 93. Der findes ligeledes en beskrivelse af to personer i Colbys bog, som synes at 
passe med Mørch og Sejr. Se ibid., s. 95-96. 

222 Ibid., s. 96. Kommissionens oversættelse. 

223 John Prados, Lost Crusaders, s. 48. 

'stay-behind'-området i Danmark efter trepartsaftalens indgåelse i 1951. I et in- 
terview til Berlingske Tidende den 25. november 1990 ændrede Colby da også 
syn på, hvad han tidligere havde forklaret: ”Jeg ved virkelig intet om den dan- 
ske organisation. Jeg var aldrig i kontakt med den, tror jeg ikke. Jeg husker 
det i hvert fald ikke… . Alt hvad jeg ville have vidst noget om, ville have været 
andenhåndsviden”-+ 

Niels Arne Frommelt, der plejede forbindelser med en udenlandsk allieret 
myndighed i 50'erne, har over for Kommissionen vidnet om forhold, der kan 
tyde på et amerikansk bidrag til 'stay-behind”-nettet i Danmark, men med dansk 
bemyndigelse: 


”Så vidt vidnet husker, kom der fra Sverige en amerikaner, der senere blev leder af 
CIA, William Colby. Han gik meget ind for dette ”staybehind-arbejde” og har talt 
meget med FE om det. Kommadørkaptajn Gustav Thomsen havde mest med det 
at gøre. Omkring 1955 begyndte amerikanerne at levere våben til ”stay-behind”- 
gruppen. Det var blandt andet maskinpistoler og de lå i vidnets kælder i et par 
måneder, indtil hans kone forlangte dem fjernet fra sin vaskekælder. Vidnet havde 
en god ven…, der var murer, og denne byggede en ekstra mur op i garagen hos 
Karl Bjarnhof, og bag denne blev våbnene opbevaret. 

Våbnene blev opbevaret hos Karl Bjarnhof. Da han døde, og datteren Hannah 
Bjarnhof, der intet kendte til våbenlagret, arvede huset, blev de fjernet, forment- 
ligt af FE. Vidnet går ud fra, at der kom andre våben, men har ikke kendskab 
hertil”»s 


Som det fremgår af Frommelts vidneudsagn, havde Gustav Thomsen en koordi- 
nerende rolle på 'stay-behind'-området, hvilket i øvrigt støttes af Thomsens egen 
forklaring til PET i 1963 og af supplerende oplysninger indhentet i FE i 2006.”' 
Interessant i denne forbindelse er også et brev fra Thomsen til Mørch skrevet 
umiddelbart efter udgivelsen af Colbys bog i 1978. Bogen afstedkom en vis be- 
kymring hos Mørch, der straks telefonerede til Thomsen for at høre nærmere 
om blandt andre Arne Sejr-folkene, som kom i et bestemt FE-kontor. "Thomsens 


224 Iver Høj, ”Også Danmark havde hemmelig hær”, Berlingske Tidende, 25. november 1990. Samme ar- 
tikel citerer en tidligere norsk efterretningsmand for, at Colby blot var en biperson i denne historie: 
”Colby er ganske enkelt utroværdig”. 

225 RB, Niels Anders Frommelt, 6. februar 2001. Til Politiken har Frommelt ligeledes fortalt, at ”der 
kom en del våben. USA-carabiner, maskin-pistoler og sprængstoffer. De kom i lastbiler. Formentlig 
fra de amerikanske baser i Tyskland” i ”Firmaets mand”, Politiken, 20. november 2005. 

226 Bilag 18, afhøring af Thomsen, 4. november 1963, PET, efterforskningssag, samt oplysninger ind- 
hentet i FE. Se i øvrigt det følgende kapitel. 


Stay-behind og Firmaet 


87 


88 


NATIONAL SELVBESTEMMELSE OG INTERNATIONALE FORPLIGTELSER 


skriftlige og delvist krypterede svar til Mørch kan tolkes i retning af, at en uden- 
landsk allieret tjeneste i den umiddelbare efterkrigstid havde været ivrig efter at 
oprette et escape and evasion-program (forkortet ”E og E”) i Danmark.77 


Ejendom på Asgårdsvej, Frederiksberg. Ra- 
diomanden Karl Bjarnhof havde ifølge Land 
og Folks oplysninger et lager af maskingevæ- 
rer, plastisk sprængstof og andre våben gemt 
i sin kælder, der var udlejet til major Svend 
Truelsen. Da de nye ejere af huset i 1958 om- 
byggede ejendommen, opdagede de ved et 
tilfælde våbenlagret, der skulle forsyne anti- 
kommunistiske enheder med våben i tilfælde 
af krig. Billedet af kældertrappen blev bragt 
i Land og Folk i december 1990 i forbindelse 
med de internationale GLADIO-afsløringer. 
Niels Frommelt har i sin forklaring for Kom- 
missionen knyttet våbenlagret, som han dog 
mente lå i husets garage, til amerikanske vå- 
benleverancer (Arbejderbevægelsens Biblio- 
tek og Arkiv). 


Der foreligger således kun lidet præcise oplysninger om allierede tjenesters virke 
på dansk grund i 50'erne, og om hvorvidt disse tiltag var ”unilaterale” eller god- 
kendt af de danske myndigheder. En præcis bedømmelse på dette punkt er yder- 
mere vanskeliggjort af, at vi ikke kender det eksakte indhold af den trepartsaftale, 
som blev indgået med MI-6 og CIA i 1951. En skriftlig henvendelse fra Kommis- 
sionen til FE, via Forsvarsministeriet, førte ikke til nye oplysninger om treparts- 


227 RA, Forsvarets Arkiver, Mørchs Arkiv, kasse 161, læg "Thomsen og Hvid: 'Thomsen til Mørch, brev 
af 6. august 1978, J.B. Holmgårds klumme ”Sket i ugen” i Politiken, søndag 21. maj 1978, samt udklip 
fra ikke navngiven avis, 19. maj 1978. 

aftalens indhold.” Dog viser en undersøgelse foretaget af Forsvarsministeriet 
i forbindelse med forsvarsminister Poul Søgaards svar til Folketinget i 1978, at 
ingen allierede tjenester havde trænet private grupper i Danmark i 1950'erne.” 
En oplysning fra 60'erne understøtter Colbys oprindelige udsagn om, at der 
eksisterede ”unilaterale” amerikanske 'stay-behind'-planer for, hvad der skulle 
ske, såfremt Danmark blev besat af Sovjetunionen, muligvis i tilfælde af, at de 
allerede eksisterende net, som var blevet oprettet af FE efter fælles aftale, blev 
optrevlet af fjenden eller forrådt. I 1969 publicerede en gruppe venstrefløjsakti- 
vister i 'Tværpolitisk Kontaktgruppe en række amerikanske militærplaner. Ma- 
terialet havde gruppen fået fra en KGB-agent, der ønskede planerne offentlig- 
gjort med henblik på at skade USÆs omdømme i Danmark. Pjecen ”Oberstkup i 
Danmark?” skulle vise, at ”græske tilstande” ikke var en umulighed i Danmark. 
Hermed mente gruppen, at USA under særlige omstændigheder med militær 
magt ville undertrykke civilbefolkningen i Vesteuropa. Pjecens forfattere argu- 
menterede for, at ”der for alle NATO-lande herunder Danmark af USAs militære 
ledelse er udarbejdet nøje plan for, hvordan NATOmilitæret i en given situation 
kan overtage magten i landet””>"” Både PET og FE orienterede i den forbindelse 
statsminister Hilmar Baunsgaard om, at dokumenterne sandsynligvis var ægte, 
og at de i 1962-63 var blevet overgivet til Sovjetunionen af en amerikansk ser- 
gent, der var hvervet af KGB. Som en analytiker i FE rigtigt påpegede, vedrørte 
dokumentet ikke ”græske tilstande”, dvs. indsættelse af militær magt mod be- 
folkningen i Vesteuropa. Planerne havde heller ikke tilknytning til NATO, men 
var derimod et udtryk for unilaterale amerikanske tiltag: ”Der er ikke tale om 
iværksættelse af aktioner mod landenes lovlige myndigheder, men der er tale om 
forberedelse til 5. kolonnevirksomhed bag fjendens linjer, hvis ulykken er sket, 
hvis området er blevet løbet over ende af fjendtlige styrker… . At de amerikanske 
militære myndigheder er i besiddelse af planer til iværksættelse i tilfælde af, at en 
sovjetisk eller anden aggression mod Vesteuropa eller andre områder har fundet 


228 Jf. skrivelse fra FE til Forsvarsministeriet: ”Anmodning fra Undersøgelseskommissionen vedrø- 
rende PET om adgang til materiale i relation til en række konkretiserede emner”, 5. juli 2006. 

229 Oplysninger indhentet i Forsvarsministeriet den 17. maj 2006. 

230 Hanne Reintoft, Svend Jensen og georgjedde, Obertskup i Danmark?, s. 3. Et eksemplar af pjecen 
findes i RÅ, privatarkiver, Hilmar Baunsgaard, arkiv nr. 8064, pk. 56, læg II. Pjecen er nærmere 


omtalt i Kommissionens beretning, bind 13. 

sted, kan ikke undre eller forurolige. Tværtimod må det tages som et tegn på, at 
USA tager sin garanti alvorligt.” 


FE, PET og NATO-samarbejdet 


Danmark gjorde princippet om national selvbestemmelse gældende i forholdet 
til NATO. Det synes endda at være tilfældet, at Danmark holdt sine militære 
partnere uden for okkupationsberedskabet helt frem til 1959. Det fremgår af den 
norske Lund-rapport, at USA, Storbritannien og Frankrig i 1959 forsøgte at få 
kontrol over 'stay-behind'-nettene i Nordeuropa ved at oprette en fælles ledelse 
i NATO. Et krisemøde fandt derfor sted den 23. september 1959 med deltagelse 
af den norske forsvarsminister og ledende embedsmænd og officerer. Forslaget 
ville ifølge referatet fra mødet medføre, at de små landes ressourcer til okku- 
pationsberedskabet fra åbningsfasen af en konflikt ville blive underkastet stor- 
magternes kontrol, hvilket Norge fandt uacceptabelt. Det fremgår ligeledes af 
Lund-rapporten, at ”Danskerne delte dette syn og resultatet av forhandlingerne i 
NATO ble et kompromiss, felles ledelse ble organisert, men ledelsen av de norske 
og danske organisasjoner skulle koordineres av et organ under Nordkomman- 
doen med et innslag av nasjonale offiserer””> FE har i den forbindelse oplyst, 
at der ikke forefindes materiale i tjenestens arkiv om den danske holdning til 
denne beslutning, men på baggrund af den nedenfor følgende gennemgang af 
FE og PET's samarbejde på beredskabsområdet kan man sætte spørgsmålstegn 
ved, om Danmark, som hævdet i den norske rapport, vitterlig afgav megen su- 
verænitet i 1959. Grundlaget for okkupationsberedskabet var trepartsaftalen fra 
1951 samt en række NATO-planer, som Danmark nok var forpligtet af, men som 
ikke betød, at NATO ville få beføjelser over FE i krigstid. 

Op gennem 50'erne og 60'erne fik PET og FE i opdrag at arbejde videre med 
de overordnede beredskabsplaner, som også angik antikommunistiske foran- 
staltninger. Det skulle dog vise sig, at det eneste, tjenesterne reelt kunne blive 
enige om, var, at de så fundamentalt forskelligt på en række af de opgaver, der 
skulle løses. I takt med et stigende allieret krav om, at NATO skulle koordinere 
beredskabstiltagene i de enkelte lande, blev de to tjenester imidlertid påmindet 


231 Jf. RA, privatarkiver, Hilmar Baunsgaard, arkiv nr. 8064, pk. 56, læg II: FE-notits ”pjecen Oberstkup 
i Danmark, 25. marts 1970. 
232 Lund-rapporten, S. 457. 

om at vise sammenhold udadtil og forsøge at samarbejde om de opgaver, der 
efter aftale med den danske regering blev pålagt fra internationalt hold. På et 
møde i Justitsministeriet den 3. august 1955, afholdt på foranledning af det inter- 
ministerielle koordinationsudvalg for NATO, rejstes spørgsmålet om ”i tilfælde 
af forstærket overgangsberedskab at etablere en nærmere forbindelse mellem 
den civile sikkerhedsmyndighed [politiet] og forsvarschefen med henblik på un- 
derretning af SHAPE [Supreme Headquarters Allied Powers Europe: NATO's 
hovedkvarter] om opl. vedr. sikkerhedstjeneste og kontraspionage af betydning 
for SACEUR'Ss [Supreme Allied Commander Europe: NATO's øverstkommande- 
rende i Europa] ansvarsområde”. 

På mødet fremhævedes, at et forstærket overgangsberedskab måtte ligge tæt 
på selve krigsudbruddet, hvorfor såvel det civile som det militære beredskab 
måtte forudsættes iværksat inden. Mødet sluttede med en anmodning til che- 
ferne for henholdsvis PET og FE om nærmere at ”overveje at fremsætte forslag 
om, hvorledes efterretnings og sikkerhedstjenesten her i landet organisatorisk 
bør tilrettelægges i en krigssituation”. På et efterfølgende møde mellem tjenester- 
ne orienterede FE PET om det internationale såvel som det nationale grundlag 
for den militære efterretningstjenestes opbygning i tilfælde af krig.”;+ PET blev 
således orienteret om, at en kontraefterretningsafdeling under SHAPE havde til 
hensigt at inddele Danmark i en ”communication zone omfattende den del af Jyl- 
land beliggende nord for en en linje ca. fra Varde til Vejle, mens den resterende 
del af landet skulle være en såkaldt combat zone”. Denne plan stred imidlertid 
imod en dansk regeringsbeslutning, hvor man forudsatte, at sikkerhedstjenesten 
forblev et udelukkende dansk anliggende, hvorfor den førnævnte inddeling ikke 
ville blive aktuel i det danske tilfælde. Det bemærkedes under mødet, at uan- 
set udfaldet af disse forhandlinger skulle sikkerhedsorganerne, hvad enten de 
var under dansk eller fælles kommando, ”stå til rådighed for SACEUR ved evt. 
krigsudbrud uanset ansvarsfordeling” Disse sikkerhedsorganer skulle forestå 
en række vigtige kontraefterretningsopgaver. 

FE havde til mødet udarbejdet en nærmere plan for en sådan kontraefterret- 
nings-organisation i Danmark, der på nationalt plan skulle oprettes ved de to 
landsdelskommandoer i krigstruende situationer. FE fremkom med en række 


233 PET, administrativ sag: ”Vedr. samarbejde mellem den civile sikkerhedsmyndighed (pol. efterret- 
ntj.) og den militære efterretntj,” , 13. februar 1957. 

234 Ibid. 

235 Ibid. 

ønsker om, hvad PET kunne bidrage med, men PET afviste med det samme FE's 
ønsker, idet tjenesten betragtede ”den praktiske udførelse af de ønskede foran- 
staltninger som sig uvedkommende”. PET ville kun bidrage med rent efterret- 
ningsarbejde og henviste FE til at kontakte andre politimyndigheder med hen- 
blik på udførelsen af disse foranstaltninger. På mødet fremhævedes imidlertid 
betydningen af, at der blev etableret ”et meget snævert samarbejde mellem den 
militære og civile sikkerhedstjeneste”,>é 

Dette samarbejde måtte ikke indsnævres til kun at omfatte de to tjenesters 
øverste ledelse, men ”udstrækkes til et direkte samarbejde med de lokale mi- 
litære counter intelligence afdelinger, der i krigstillf. vil blive oprettet ved 
landsdelskommandoerne”.”>” Der blev derfor på mødet fremsat den gamle tanke 
om at fusionere de to tjenester. FE og PET blev dog hurtigt enige om, at det 
var formålstjenstligt at opretholde de to tjenester som selvstændige institutioner. 
I forlængelse af beslutningen om at oprette de såkaldte ”counter intelligence”- 
afdelinger ved landsdelskommandoerne skulle PET dog ved siden af oprette 
tilsvarende civile afdelinger, der kunne fungere under optræk til krig. Oprettel- 
sen af en sådan civil sikkerhedstjeneste, påpegede PET, ville imidlertid påvirke 
de fremtidige PET-ansattes folkeretlige stilling, da de involverede politifolk nu 
skulle samarbejde med militære enheder på militært område. PET foreslog da, 
at sikkerhedstjenesten skulle indtage en særstatus inden for politiet. Bedømt 
ud fra det historiske materiale i PET's arkiv synes denne pågældende civile sik- 
kerhedstjeneste aldrig at være blevet oprettet. PET bemærkede i en skrivelse 
den følgende dag blot, at ”Civil sikkerhedstjeneste er rigspolitiet og politiets 
efterretningstjeneste”,7? 


Krigstidskontraefterretningstjenesten (KKE) 


I løbet af 60'erne og 70'erne blev der på møder mellem de to tjenester opnået 
en vis enighed vedrørende definitionerne af de forskellige beredskabsniveauer. 
Af forskellige FE- og PET-skrivelser fremgår det imidlertid, at FE var den in- 
stans, der var længst fremme med planlægningen. Ved indførelse af et såkaldt 


236 Ibid. 
237 Ibid. 
238 Ibid. 
239 Ibid., følgeskrivelse, 14. februar 1957. 

”forstærket fredsberedskab” skulle der oprettes kontraefterretningsenheder ved 
efterretningssektionerne i forsvarskommandoen. I tilfælde af, at forbindelserne 
til forsvarskommandoen blev afbrudt, skulle tjenesten ledes fra de respektive 
landsdelskommandoer. Kontraefterretningstjenesten havde ansvaret for opret- 
holdelse af militær sikkerhed samt iværksættelse af foranstaltninger til bekæm- 
pelse af spionage, sabotage og anden nedbrydende virksomhed.;” Den såkaldte 
KKE (krigstidskontraefterretningstjeneste) skulle særligt efterleve anvisningerne 
i en navngiven allieret militærplan. Ligeledes var det danske beredskab forpligtet 
i forhold til en anden navngiven allieret militærplan.7” I korte træk kan bered- 
skabet skitseres således: Ved ”forstærket beredskab” skulle officerer fra FE, de- 
signeret til landsdelskommandoerne og regionsstabe som kontraefterretnings- 
officerer, møde til tjeneste ved de respektive stabe. Ved ”overgangsberedskab” 
skulle der iværksættes forholdsregler over for ”personel, hvis loyalitet kan drages 
i tvivl” Ligeledes skulle man skærpe kontrollen med militære anlæg, ligesom 
alle østmagtskibe i dansk farvand og østmagtfly i danske lufthavne skulle under- 
søges. Ydermere påbegyndtes tilintetgørelse af sager, ligesom en skærpet post- 
censur og kontrol med telefoner skulle indføres. Ved ”forstærket overgangsbe- 
redskab” sattes de i militær straffelov for ”krigstilstand” fastsatte regler i kraft.” 
Af samme dokument fremgår det, at henimod 60'ernes slutning opererede PET 
endnu kun med forskellige ”udkast til skr. fra PET til Justitsministeriet vedr. sik- 
tjenestens organisation i krigstid” 


Feltsikkerhedssektionerne 


I løbet af 60'erne fandt PET og Justitsministeriet flere argumenter for ikke at ville 
tiltræde FE's planer, før nærmere drøftelser om dette og hint havde fundet sted.-+ 
En af knasterne var de såkaldte feltsikkerhedssektioner under hjemmeværnet, 
der i FE's udkast også var udset til at varetage opgaver, der lå uden for det rent 


240 Ibid., ”Den militære efterretningstjeneste under spændingsperioder og i krig”, skitse fra politiud- 
valget vedr. kontraefterretningstjeneste, 25. februar 1971. 

241 Ibid., notat ”Samarbejde mellem Politiet og forsvaret”, 9. december 1968. 

242 Ibid. 

243 Ibid. 

244 Ibid. 

245 Jf. PET, administrativ sag: kopi af brev fra Justitsministeriet til Forsvarsministeriet, 17. juni 1968 
samt PET til JM, 30. november 1967. 

forsvarsmæssige og derved betrådte civilsfæren, som var PET's domæne.” Felt- 
sikkerhedsfolkene bestod af særligt udvalgte hjemmeværnsfolk, der blev tilbudt 
en række kurser i den ”kommunistiske trussel”, ”kommunistisk teori”, ”østlige 
efterretningstjenesters organisation” ”den danske militære efterretningstjenestes 
organisation”, ”taktisk efterretningstjeneste” ”politimæssig efterforskningslære”% 
”forhøringer”, ”advisering af civilbefolkningen i potentielle landsætningsområ- 
der, dropzoner samt i områder, hvor specialtropper, som faldskærmsjægere, frø- 
mænd m.v. kan tænkes at tage ophold uden for det tidsrum, hvori de er i aktion 
samt i de områder, hvor special-tropper kan tænkes indsat, alt med henblik på 
at aktivere befolkningen i disse områder til at indgive meldinger om påfaldende 
iagttagelser”>” De 33 feltsikkerhedssektioner, der kun skulle operere i krigstid, 
var delt op på forskellige hjemmeværnsregioner. Det fremgår af samme notat, 
at man tilstræbte en styrke på 15-20 mand pr. sektion, i alt ca. 750-800 mand, 
mens det aktuelle styrkeforhold var på ca. 450-500 mand.” De opstillede sikker- 
hedssektioner blev ledet af kontraefterretningsofficerer ved hver enkelt region. 
De pågældende kontraefterretningsofficerer indgik ikke i regionsstaben under 
fredsforhold, idet der var tale om officerer fra FE. PET hæftede sig særligt ved de 
forskellige oplysninger om, at personalet var uddannet til arrestationer, hvilket 
PET mente var dets domæne. Ligeledes var PET bekymret over forskellige be- 
mærkninger i FE-materialet om ”efterforskningsmæssige skridt”, hvor hjemme- 
værnet var tiltænkt at bistå militæret i krigstid.” Den uudtalte bekymring i PET 
var, hvorvidt FE via hjemmeværnet forsøgte at danne et kontraefterretningsor- 
gan, der i krise- eller krigssituationer reelt ville overtage PET's funktioner. PET 
havde for at skabe sig et overblik over situationen meddelere i feltsikkerhedssek- 
tionen. Hvorvidt FE var orienteret herom, vides ikke.” 

Af indhentede oplysninger i Forsvarsministeriet fremgår det, at de specielle 
efterretningsenheder i hjemmeværnet var et af midlerne til at indsamle efter- 
retninger om en given fjende i krigstid. Patruljerne blev uddannet til at løse en 
række opgaver på dansk territorium bag fjendens linjer, såsom: opklaring, as- 
sistance til eventuelle militære enheder og begrænset kamppatruljevirksomhed. 


246 Ibid., PET til JM, 30. november 1967. 

247 Ibid., fortroligt notat vedr. ”Bestemmelser for den militære kontraefterretningstjeneste i krigstid”, 
21. september 1967. 

248 Ibid. 

249 Ibid. 

250 Det fremgår også af PET's arkiv, at en PET-medarbejder i 1980'erne underviste ved Feltsikkerheds- 
uddannelsen i hjemmeværnsregion II. Jf. PET, administrativ sag: skrivelse af 11. november 1987. 

Det fremgår også, at ”der er således ikke tale om, at patruljerne har opgaver, før 
en eventuel fjende har indsat enheder her i landet” I en notits fra 1990 ses føl- 
gende præcisering: ”dette denne tilføjelse dækker, er situationen forud for krig, 
hvor patruljerne planlægges indsat mod fjendtlige såkaldte diversionsenheder. 
(Speznaz-enheder med opklarings- sabotage- og likvidationsopgaver forud for 
eventuel invasion)” 

Materiale i PET's arkiv vidner om, at man op gennem 60erne fra dansk side 
gik langt for at udhule den indflydelse, som man fra SHAPE forsøgte at udøve 
i forhold til det danske efterretningsnet i krigstid. Det fremgår blandt andet, at 
den danske militære ledelse den 20. maj 1960 fik ændret ordlyden i et NATO- 
direktiv fra: 


”at den direkte udøvelse af K[ontra]E[fterretnings]-mæssige funktioner på dansk 
landområde, stilles af den nationale KE-tjeneste som organisatorisk hører til dette 
område, under operativ ledelse af den allierede chef. Han overtager tillige de sik- 
kerhedsmæssige beføjelser, som var tillagt den nationale chef i området” 


til: 


”Såfremt en allieret chef af den danske regering får overdraget den operative le- 
delse af de danske styrker på dansk territorium. udøves denne ledelse på det 
kontraefterretningsmæssige område gennem en dansk chef (fortrinsvis landsdels- 
kommando) og under anvendelse alene af danske kontraefterretnings- og feltsik- 
kerhedsorganer. Dersom der på dansk landområde opererer allierede enheder af 
ikke-dansk nationalitet, skal der til disse knyttes dansk forbindelsespersonel til 
varetagelse af de KE-mæssige funktioner, herunder forbindelsen til det vedkom- 
mende nationale KE-organ””” 


Der synes med andre ord at være tale om en betydelig imødekommelse og accept 
af de danske krav om selvbestemmelse. 

I modsætning til FE forholdt PET sig passivt på beredskabsområdet. Wam- 
berg-udvalget påpegede fra dets oprettelse i 1964 og frem til begyndelsen af 80'er- 
ne en række utilstrækkeligheder i det danske beredskab, blandt andet manglen 
på en realistisk destruktionsplan for sensitive dokumenter, herunder PET's eget 


251 Indhentede oplysninger i Forsvarsministeriet. 
252 PET, administrativ sag: Udkast til FCH-ordrer: ”Bestemmelser for den militære efterretningstjene- 
ste i krigstid”, ikke dateret, sandsynligvis fra 1962. 

arkiv.” Politiudvalgets arbejdsgruppe vedr. de to efterretningstjenester konklu- 
derede i 1971, at ”Politiets Efterretningstjeneste fortsætter [i krig] længst muligt 
uden ændringer. Der foreligger ikke nogen endeligt udarbejdet beredskabsplan- 
lægning, men det forudsættes, at chefen for Politiets Efterretningstjeneste følger 
justitsministeren, og at afdelingen deles op på de to landsdelskommandoer og 
på politiregionerne””;+ Der var med andre ord stort set intet sket på beredskabs- 
området siden det tidligere beskrevne møde med FE den 13. februar 1957. Med 
henvisning til diverse NATO-dokumenter, som politiet blev delagtiggjort i, og 
som indskærpede, hvad politiet skulle tage sig af i en evt. krisesituation, fortalte 
en PET-medarbejder på et regionsmøde i 1976, at ”det er altså hele det problem- 
kompleks vi har med at gøre i dag, og man kan jo umiddelbart sige, hvad skal 
det nytte” 


Skjoldungerne 


11977-78 opdagede Rigspolitiets rejseafdeling, at Forsvarsstabens Efterretnings- 
afdeling i 1956-57 havde oprettet endnu et 'stay-behind'-net efter oplæg fra Oberst 
Lunding.» Nettet, som blev opløst den 14. januar 1964, bestod ifølge dets tidli- 
gere leder og oberstløjtnant i FE af 14-16 personer, der ligesom medlemmerne 
af feltsikkerhedssektionerne hovedsageligt var hvervet i hjemmeværnet. Nettets 
opgaver lå inden for ”det taktiske operationsområde”, men, understregede FE- 


253 PET, administrativ sag: Wamberg-udvalgets stikordsregister: ”katastrofesituation”. En egentlig plan 
for destruering af klassificeret materiale synes først at være blevet til efter udvalgets indskærpelser 
over for vpm. Niels Schmidt den 25. august 1982. Se i øvrigt PET, administrativ sag: udateret notits 
vedr. destruktionsplan for klassificeret materiale i PET-beredskabsplan for spændingsperioder og 
krig. 

254 PET, administrativ sag: ”Politiets Efterretningstjeneste under spændingsperioder og i krig”, 8. marts 
1971. 

255 PET, administrativ sag: Referat fra regionsmødet på ”Fjordgaarder”, Ringkøbing i dagene 9. og 
10. november 1976, bilag 3. Se også Kommissionens beretning, bind 6 om PET's overvågning af 
DKP samt ”notat P.9 -Politiets krigstidsefterretningstjeneste”, maj 1969, hvor der gives en summa- 
risk oversigt over de sikkerhedsopgaver, der var omhandlet i en navngiven NATO-plan omtalt i et 
NATO-dokument af 30. marts 1965, og som tænktes varetaget af politiet. Kun på ganske få punkter 
kunne politiet bidrage til NATO-planens udførelse. 

256 Opdagelsen skete som led i det arbejde, som rejseafdelingen udførte for Kommissionsdomstolen af 
13. juli 1977, der efterforskede den såkaldte Hetler-sag. Om Hetler-sagen se Kommissionens beret- 
ning, bind 3. 

medarbejderen over for Rigspolitiet, det havde aldrig beskæftiget sig med evt. 
anholdelses-, internerings- eller likvideringslister. Den daværende FE-chef 
Erik Fournais bekræftede over for Rigspolitiet, at ”skjoldunge-nettet” blev opløst 
på hans direkte ordre i 1964, men efter hans vurdering var der på opløsningstids- 
punktet ca. 30-40 skjoldunger. Han bekræftede, at nettets opgaver primært var af 
taktisk efterretningsmæssig art.” 

Oplysningen er interessant i og med, at 'stay-behind'-nettet indtil 1956-57 
havde hørt under Mørch og "Thomsens ansvarsområde. 'Thomsen omtalte da 
også skjoldungerne med foragt og kaldte dem for et ”røver og soldater-net"'>? 
Det vides ikke, hvad der har ansporet Lunding til at træffe en beslutning, som 
de ansvarlige for okkupationsberedskabet var imod, men afgørelsen er bemær- 
kelsesværdig, idet den efter alt at dømme førte til dannelsen af en parallel struk- 
tur ved siden af det eksisterende okkupationsberedskab. Måske var den blot et 
udslag af det notorisk dårlige forhold mellem Mørch og Lunding. Der kan også 
have været tale om en ekstra sikkerhedsforanstaltning, såfremt det eksisterende 
net måtte blive forrådt. Hvorom alting er, vakte Lundings skjoldunger ingen be- 
gejstring i FE, og en af Fournais første embedshandlinger som Lundings afløser 
var at opløse nettet. Der foreligger ikke oplysninger om en eventuel forbindelse 
mellem Skjoldungerne og PET. 


Meldenettet og medlemskabet af Allied Coordination Committee 
(ACC) 


I 1970'erne og 1980'erne var det danske okkupationsberedskab fokuseret på at 
kunne fremskaffe brugbare efterretninger til brug for danske beslutningstagere, 
der ville være tvunget i eksil i en krise- eller krigslignende situation. FE havde 
siden begyndelsen af 1950'erne haft kontakt til en gruppe danske statsborgere, 
der frivilligt havde påtaget sig det ansvar at ville drive dette meldesystem. Der 
var tale om helt almindelige borgere fordelt på almindelige danske erhverv, og 
både mænd og kvinder var involveret. De havde en gennemsnitsalder på ca. 50 
år. De pågældende personer havde ingen særlig politi- eller militærmæssig bag- 
grund, ligesom de heller ikke modtog uddannelse i udlandet. De blev trænet 


257 JM, bilag I-6: Rapport for Kommissionsdomstolen af 13. juli 1977, afhøring, 7. april 1978. 
258 Ibid. 
259 Ibid. 

som enkeltpersoner, de kendte ikke hinanden og blev ej heller lønnet for deres 
indsats i okkupationsberedskabet. Denne organisation var et rent dansk og na- 
tionalt ansvar. NATO havde som anført ovenfor ikke nogen beføjelser over FE's 
virksomhed, hverken i fredstid eller i krig. 

Indtil midten af 1970'erne var beredskabet organiseret med henblik på at 
opfylde nationale myndigheders behov for informationer. Nettets medlemmer 
skulle i krigstruende situationer via moderne kommunikationssystemer melde 
om primært militære aktiviteter i Danmark. I 1976 blev beredskabet imidlertid 
omorganiseret med henblik på bedre at kunne bidrage med efterretninger til 
SHAPE og med henblik på senere dansk optagelse i Allied Coordination Com- 
mittee, som koordinerede de vestlige sikkerhedstjenesters indsats på blandt andet 
'stay-behind'-området. Danmark blev først en del af ACC i 1980. At Danmark på 
trods af ACC-medlemskabet har håndhævet dansk suverænitet på okkupations- 
beredskabsområdet fremgår indirekte af det belgiske ministersvar fra 1990. Her 
understreges det, at ACC var sammensat af repræsentanter fra efterretningstje- 
nesterne i en række NATO-lande med henblik på i fredstid at kunne planlægge 
'stay behind -aktiviteter i krigstid. Medlemmerne opretholdt dog fuldstændig 
autonomi og kontrol over de nationale organisationer, selvom de koordinerede 
deres handlinger med deres partnere.” 

ACC blev nedlagt i 1991, men det danske 'stay-behind'-net overlevede helt 
frem til 1999, hvilket igen vidner om nettets løse tilknytning til dette interna- 
tionale organ. De internationale forbindelser, der var af størst betydning på 
'stay-behind'-området, var givet de internationale trepartsaftaler, der lå uden for 
ACC, og som resulterede i hyppige militære øvelser i Danmark og Norge op gen- 
nem 7o'erne, 80'erne og 90'erne. Øvelserne havde typisk med escape and evasion 
at gøre, eksempelvis om, hvordan man i krigstruende situationer fik ”eksfiltreret” 
personer, såkaldte ”klienter” fra Danmark til et sted i udlandet. Enkelte øvelser 
forudså ”klandestine” eller hemmelige operationer foretaget af en allieret part- 


260 ”LACC est un comité de concertation composé de représentants des services de sécurité qui tous 
sont membres de TOTAN et qui a pour mission de préparer en temp de paix la coordination des 
activités STAY Behind en temps de guerre. Chaque pays maintient son entiére autonomie et le 
contråle sur son organisation nationale, en concertation avec les autres pays”, PET, emnesag: Jus- 
titsminister og vicestatsminister M. Wathelets svar af 29. november 1990, ,,Chambre des Represen- 
tants de Belgique, Compte Rendue Analytique, Réunion publique de la Commission de la Défense 
nationale”, s. 10, kopi tilsendt PET fra den danske ambassade i Bruxelles via Udenrigsministeriet, 3. 


december 1990. 

ner på dansk grund.”" PET, som havde en afdeling med særligt ansvar for NA- 
TO-samarbejdet, deltog ikke i disse hemmelige militære øvelser på dansk grund, 
men var altid informeret om stedet og tidspunktet for deres gennemførelse.” 
Det skete ud fra den betragtning, at hvis politiet eller borgere i almindelighed 
registrerede mærkelige hændelser i et bestemt område, kunne PET blot meddele 
det lokale politi, at der ikke skulle gribes ind, eller at eventuelle nysgerrige skulle 
holdes på behørig afstand. 


261 Oplysninger indhentet i FE. 
262 Oplysninger indhentet i FE. RB, PET-medarbejder, 3. december 2002. 

Arne Sejr var engageret i Studenternes Efterretningstjeneste (SE) under 2. Ver- 
denskrig. Organisationen blev dannet i 1940 af en kreds af konservative stude- 
rende. SE var primært beskæftiget med bladvirksomhed, men var også involveret 
i illegale transporter over Øresund. Det illegale arbejde medførte, at Sejr måtte 
flygte til Sverige, hvor han knyttede kontakt til blandt andre P.A. Mørch, Niels 
Bjarke Schou, Ebbe Munch og en amerikansk efterretningsofficer. I SE havde 
Sejr tillige et tæt samarbejde med kriminalassistent Einar Andersen, som senere 
varetog en række uformelle PET-kontakter til Firmaet.” Det var således i årene 
1944-45, at Arne Sejr knyttede de personlige forbindelser, der muliggjorde den 
senere opbygning af en ”grå” organisation i det danske efterretningsmiljø. Efter 
trepartsaftalens indgåelse mellem CIA, MI-6 og FE i 1951 kom Sejrs hemmelige 
organisation, Firmaet, primært til at løse forskellige opgaver inden for psykolo- 
gisk krigsførelse. I 1952 påbegyndte Firmaet rumaflytningen af næstformanden 
i DKP, Alfred Jensen, som boede i en lejlighed i Vester Søgade 78 i det indre 
København. Oplysningerne fra aflytningsoperationen blev anvendt i Firmaets 
psykologiske krigsførelse mod DKP. 

Firmaet har været genstand for megen medieomtale, og i 2005 udkom til- 
lige den første monografi om organisationen.” PET's forbindelser til Firmaet 
og viden om Arne Sejrs forskellige aktiviteter er i den forbindelse blevet gjort til 
genstand for forskellige vurderinger. Det er endda blevet hævdet, at PET overtog 
Firmaets aflytning af Alfred Jensen.”% 

Kommissionens undersøgelse kan bekræfte, at PET spillede en central rolle 
i Firma-sagen, men først efterfølgende, da Arne Sejrs organisation reelt var op- 


263 Om relationen mellem Sejr og Einar Andersen under Besættelsen se Arne Sejr, En kamp for frihed 
(Hans Reitzels Forlag, 1995), S. 128, 139, 140, 159, 171, 172, 175, 177, 181, 185, 192, 195, 224, 251. 

264 Peer Henrik Hansen, Firmaets største bedrift. 

265 Jf. Frank Poulsens udtalelser i Jesper Knudsen og Niels Rohleder, ”DKP også aflyttet efter 1960% 
Information, 21. november 1998. Se også Davidsen-Nielsen, En højere sags tjeneste, s. 72-73. 

hørt med at eksistere. I 1963 gennemførte PET en omfattende undersøgelse af 
hele aflytningssagen. Baggrunden herfor var en intern lækage, hvorved chefen 
for FE, oberst Lunding, fik nys om Firmaets aflytning af Alfred Jensen. Lunding 
gik straks til sin minister, der iværksatte en hemmelig undersøgelse. Som resultat 
af et møde mellem forsvarsministeren og justitsministeren den 7. august 1963 fik 
PET i opdrag at undersøge ”de nærmere omstændigheder vedrørende en efter- 
retningsoperation, som en af direktør Arne Sejr ledet privat sammenslutning af 
tidligere medlemmer af modstandsbevægelsen i et vist samarbejde med nogle 
enkeltstående officerer fra forsvarsstabens efterretningsafdeling (kommandør 
P.A. Mørch og oberstløjtnant N.B. Schou)… samt [en udenlandsk efterretnings- 
tjeneste] angiveligt havde gennemført i årene 1952-1959 mod et fremtrædende 
medlem af Danmarks kommunistiske parti”7” At valget faldt på PET skyldtes 
dels ønsket om størst mulig diskretion, dels behovet for en uvildig undersøgelse. 
Ydermere var der intet, som tydede på, at PET's ledelse havde været involveret 
i aflytningen. Med PET's anstrengte forhold til søstertjenesten in mente kunne 
man tillige være sikker på, at rapporten ville trænge til bunds i forhold, der ved- 
rørte FE. 


Oberst H.M. Lunding. Billedet af den tid- 
ligere FE-chef blev bragt i Land og Folk i 
april 1971 i forbindelse med en omtale af et 
TV-program om Danmarks sikkerhedspoli- 
tik. Billedet viser Lunding med et jagtgevær 
hængende over skulderen. Avisens opsætning 
af billede og tekst er en slet skjult reference 
til myndighedernes påståede kommunistjagt 
(Arbejderbevægelsens Bibliotek og Arkiv). 


266 PET, efterforskningssag: ”Beretning vedrørende en af politiets efterretningstjeneste foretaget un- 
dersøgelse af en i årene 1952-1959 af en kreds af privatpersoner foretaget mikrofonaflytning af den af 
næstformanden i Danmarks Kommunistiske Parti, tidligere folketingsmand Alfred Jensen beboede 
lejlighed Vester Søgade nr. 78, 2. sal, København, side 1 (af 52 sider). Beretningen blev afgivet den 
17. december 1963. I det følgende henvises der til ”beretning”. 

Der er givet tale om en af de grundigste sikkerhedsundersøgelser, som PET 
har foretaget under hele den kolde krig, i hvert fald bedømt ud fra de sager, som 
Kommissionen har kunnet fremfinde i PET's arkiv.7” PET's chef, politiinspektør 


267 Bilagsfortegnelsen giver et ganske godt overblik over undersøgelsens omfang. PET, efterforsknings- 
sag: Bilag 1) Rapport af 7/8-63, hvorefter Justitsministeriet har pålagt PET at iværksætte en under- 
søgelse af de nærmere omstændigheder vedrørende en aflytningsoperation, der fra 1952 til 1959 har 
fundet sted mod et fremtrædende medlem af Danmarks kommunistiske parti; 2) 2 skrivelser fra 
oberst Lunding af 9/8-63 vedrørende de fra obersten foreliggende oplysninger om aflytningsope- 
rationen; 3) Rapport af 12/8-63 indeholdende oversigt over forskelligt fra oberst Lunding modtaget 
materiale; 4) Rapport af 14/8-63, hvorefter Frommelt har udleveret 3 brevordnere indeholdende 
aflytningsresultaterne for årene 1953 og 1954; 5) Rapport af 16/8-63 med kontinuation af 18/11-63 
vedrørende afhøring af kommandør P.A. Mørch; 6) Rapport af 20/8-63 indeholdende en række 
af kommandør P.A. Mørch under afhøringen den 16/8-63 givne oplysninger, som kommandøren 
ikke ønskede nedskrevet; 7) Rapport af 19/8-63 med kontinuationer af 10/9-63 og 21/11-63 vedrø- 
rende afhøringer af oberstløjtnant Schou; 8) Rapport af 21/8-63 vedrørende 2 fra oberst Lunding 
modtagne breve vedrørende samtaler, obersten har haft med Frommelt og Randlev; 9) Rapport af 
21/8-63 med kontinuationer af 25/11-63 og 29/11-6 vedrørende afhøringer af Niels Frommelt; 10) 
Rapport af 23/8-63 indeholdende oplysninger om Niels Frommelts personlige og økonomiske for- 
hold; 11) Rapport af 23/8-63 vedrørende tilmeldingsforholdene for lejlighederne Vester Søgade nr. 
78, l. sal, og nr. 78, 2. sal; 12) Rapport af 5/9-63 med kontinuation af 2/12-63 vedrørende afhøringer 
af oberst Lunding; 13) Rapport af 10/9-63 vedrørende 3 fra oberstløjtnant Schou modtagne eksem- 
plarer af de af Arne Sejr-bevægelsen i tidens løb udsendte ”sorte breve”; 14) Oversigtsrapport af 
26/9-63 vedrørende indholdet af det fra Frommelt modtagne aflytningsmateriale for årene 1952-59; 
15) Rapport af 30/9-63 vedrørende de fra en allieret efterretningstjeneste modtagne oplysninger om 
dennes samarbejde med Arne Sejr; 16) Rapport af 7/10-63 med kontinuationer af 6/11-63 og 12/11-63 
vedrørende afhøringer af direktør Arne Sejr; 17) Notits af 1/11-63 vedrørende en samtale med inge- 
niørassistent Vagn Randlev; 18) Rapport af 4/11-63 vedrørende en den 29/10-63 stedfunden samtale 
med kommandørkaptajn Thomsen; 19) Rapport af 11/11-63 vedrørende en samme dag stedfunden 
samtale med professor Erik Husfeldt; 20) Rapport af 11/11-63, hvorefter Arne Sejr samme dag har 
udleveret en af ham i 1949-50 udarbejdet plan for det psykologiske forsvar; 21) Rapport af 14/11-63 
vedrørende 2 fra oberst Lunding modtagne breve fra 1954 til forsvarsministeren vedrørende tilskud 
til Arne Sejr-bevægelsen fra FE; 22) Rapport af 15/11-63 vedrørende en anden allieret efterretnings- 
tjenestes kendskab til aflytningsoperationen; 23) Rapport af 15/11-63, hvorefter Arne Sejr den 
6/11-63 har udlånt kopier af 2 breve fra 1959 henholdsvis til professor Husfeldt og til Niels From- 
melt vedrørende aflytningens standsning; 24) Rapport af 15/11-63 indeholdende en oversigt over 
det fra Arne Sejr modtagne aflytningsmateriale for tiden 1/12-53 til 9/8-58; 25) Rapport af 15/11-63 
vedrørende en samme dag foretaget afhøring af kommandør Mørch, bilagt en fra kommandøren 
modtaget redegørelse vedrørende hans kendskab til aflytningsoperationen; 26) Rapport af 21/11-63 
vedrørende afhøring af oberstløjtnant Kaj Christiansen, FE; 27) Rapport af 25/11-63 vedrørende en 
samme dag foretaget af høring af kriminalassistent Einar Andersen, tidligere tjenstgørende i PET; 
28) Rapport af 29/11-63, hvorefter Frommelt samme dag har afleveret de hos ham endnu beroende 

E. Mogens Jensen og politifuldmægtig Arne Nielsen forestod de mange afhø- 
ringer, mens førstnævnte forfattede den 52 sider lange beretning til Justitsmini- 
steriet. Sagen viser, at de to PET-folk tog deres opgave seriøst og ofte bragte de 
afhørte personer i vanskeligheder ved at sammenholde deres forklaringer med 
tidligere erklæringer eller med andre vidneudsagn. På et punkt virker beretnin- 
gen og den bagvedliggende spørgeteknik ensidig, idet den konsekvent søger 
at placere et hovedansvar hos kommandør Mørch. Som en konsekvens heraf 
forbigik PET-undersøgelsen i nogen grad Firma-sagens internationale dimen- 
sion, samt at generalstaben i de løbende forhandlinger med Washington 1946-51 
faktisk havde gjort en betydelig indsats for at håndhæve danske suverænitet og 
begrænse Firmaets virke. 

Af historisk interesse er en hidtil ukendt rapport, som Arne Sejr afleverede til 
PET i 1963.7% Sejrs fremstilling er på væsentlige punkter sammenfaldende med, 
hvad der uden hans viden lå oplyst fra anden side, særligt hvad angår forhandlin- 
gerne med forskellige politikere og erhvervsfolk. Oplysningerne om ministres og 
erhvervsfolks indblanding er alligevel behæftet med usikkerhed, da PET's chef 
Mogens Jensen efter et møde med Justitsministeriets departementschef Vilhelm 
Boas den 7. august 1963 fik i opdrag at gennemføre undersøgelsen med den størst 
mulige diskretion. Det fik som konsekvens, at erhvervsfolk og politikere ikke 
blev indkaldt som vidner.” Det fremgår ikke, hvorvidt beslutningen herom var 
PET's egen, eller om der var tale om en direkte ordre fra ministeriet. Mogens Jen- 
sen anførte i rapporten, at Boas på det pågældende møde havde oplyst, ”at rege- 
ringen måtte lægge stor vægt på, at handlingsforløbet blev fuldstændigt klarlagt, 
og at det herunder navnlig blev belyst, om kommandør Mørch, oberstløjtnant 
Schou eller eventuelle andre medarbejdere i forsvarsstabens efterretningsafde- 
ling uhjemlet havde medvirket ved aflytningen eller formidlingen af aflytnings- 
resultaterne til den… [allierede] efterretningstjeneste. Det blev af departements- 
chefen pålagt undertegnede at gennemføre de fornødne undersøgelser under 


originalspoler hidrørende fra aflytningsoperationen; 29) Rapport af 12/12-63 vedrørende afhøring 
af murermester Mogens Christensen; 30) Rapport af 12/12-63 vedrørende en af Arne Sejr den 
11/12-63 afleveret redegørelse vedrørende de forhandlinger og den aktivitet, hans organisation i 
årenes løb har gennemført. I gennemgangen af Arne Sejrs virksomhed henvises herefter blot til 
bilagsnummer. 

268 Bilag 30, Sejr: ”Redegørelse” overrakt PET, 11. december 1963. 

269 ”Beretning”, s. 3-4, 37-38. 

iagttagelse af størst mulig diskretion”? Boas nævnte i hvert fald ikke positivt, at 
regering og erhvervsliv, som var to centrale aktører i sagen, skulle undersøges. 

Tilrettelæggelsen af undersøgelsen bevirkede, at hovedansvaret for det hænd- 
te reelt kun kunne placeres hos Arne Sejr, dennes medarbejdere og enkelte FE- 
folk. Arne Sejr havde hele tiden været orienteret om, at han en dag kunne ri- 
sikere at havne i en sådan situation, og da kommandør Mørch, som ligeledes 
kendte spillets regler, ikke længere var tjenestegørende, udgjorde hans medvir- 
ken i Firma-sagen ikke noget større problem for FE. Omvendt kunne Sejr og 
Mørch under afhøringerne lægge noget af ansvaret for det hændte over på rege- 
ringen og dennes internationale forbindelser, uden at dette kunne modsiges fra 
politisk hold. Som en logisk følge af de begrænsninger, der lå i undersøgelsens 
kommissorium, kom ansvaret for de trufne beslutninger til at svæve i et tomrum 
mellem regering, udenlandske allierede myndigheder, efterretningstjeneste og 
privat initiativ. 


Opbygningen af Arne Sejrs organisation 


Arne Sejr forklarer i sin redegørelse til PET, at han efter 2. Verdenskrigs slutning 
var optaget af tanken om at opbygge et hemmeligt forsvar, der kunne udfylde det 
tomrum, som ledende medlemmer af Frihedsrådet mente at kunne identificere i 
det danske forsvar. Hans planer om et 'stay-behind”'-net, der kunne fungere under 
en eventuel fremmed besættelse, fik opbakning fra Erik Husfeldt, Ebbe Munck 
og nok så vigtigt også fra GE.7' Sejrs redegørelse udtrykte således ikke viden om, 
at generalstabens tilslutning til projektet primært skyldtes overordnede hensyn 
til samarbejdet med Washington og kun i ringe grad entusiasme for Sejrs ideer.” 
Ved årsskiftet 1947-48 påbegyndte organisationen den virksomhed, som Arne 
Sejr ifølge eget udsagn havde grundlagt i løbet af de forudgående måneder.”; 


270 Bilag 1, Mogens Jensen, 7. august 1963. 

271 Bilag 30, Sejr: ”Redegørelse”. 

272. Mørchs holdning var som tidligere nævnt, at ”vi maa kræve, at Projekt A-folkene arbejder under 
vor kontrol”, mens Winkel bemærkede: ”USA vil på den Maade nok få folk, men ikke de bedste, 
til at hjælpe sig”. Mørch supplerede: ”disse folk er ikke Fagfolk … Mange Folk i Danmark har siden 
Krigen arbejdet med E-arbejde” cit. i RA, FE's Arkiv, P.A. Mørchs Embedspapirer, læg 24: Afskrift 
af møde i København 26. maj 1948. 

273 Bilag 30, Sejr: ”Redegørelse”. 

Under PET's afhøring i 1963 forklarede Sejr, at ”i 1947 var Arne Sejr og en 
del af hans nærmeste medarbejdere fra modstandsårene nået til den opfattelse, 
at det under hensyn til den forsvarsløse situation, landet da befandt sig i, ville 
være urigtigt ikke fortsat at udnytte de erfaringer, der var indhøstet under mod- 
standskampen, og det blev derfor besluttet at danne en organisation med det 
formål dels at søge oprettet et stay-behind-net, der kunne træde i funktion, hvis 
Danmark på ny blev besat, dels at etablere et organ, der skulle være ansvarlig for 
iværksættelse af et psykologisk forsvar i fredstid””" Efter Danmarks tilslutning 
til NATO i 1949 kom organisationens primære opgave til at bestå i at opbygge et 
psykologisk forsvar i fredstid. Samme år påbegyndte Arne Sejr et længere teo- 
retisk udredningsarbejde. Der er tale om en afhandling i to dele: ”Krigen vi ikke 
kæmper” (129 sider) og ”Demokratiske Modforholdsregler” (83 sider). Første del 
af afhandlingen belyser kommunismen i teori og praksis. ”Det kommunistiske 
Krigsbillede” fremstilledes som et dobbelt motivkompleks, hvor det uofficielle 
mål var ”Verdensherredømmet og Verdenskontrollen”, mens det officielle var 
”Verdensrevolutionen og Proletariatets Diktatur”. ”Midlet” var ifølge Arne Sejr 
”Krig under enhver form”, og ”Maalets Resultat” at vinde ”verdensherredøm- 
met paa den letteste og billigste maade”.”> Fremstillingen gennemgik detaljeret 
måden, hvorpå Sovjetunionen kunne tænkes at penetrere og undergrave de frie 
vestlige samfund. 

2. del af afhandlingen vedrører ”psykologisk krigsførelse”, der defineres som 
en 


”…[.systematisk metode, som ved psykologiens hjælp og gennem samfundets kom- 
munikationsmidler prøver at paavirke det menneskelige sind og fremkalde en for- 
andring af psyken. Psykologisk krigsførelse arbejder ikke i geografier, men i tid 
og psykologiske interessesfærer. Det tager en vis tid at skabe en ændret psykisk 
tilstand, og denne tid kan ikke afkortes uden fare for, at pågældende individ reage- 
rer mod paavirkningen og indtager en defensiv holdning, der endog kan resultere 
i en offensiv stilling”, ”f 


Sejr gennemgik derefter forskellene mellem bevidst og ubevidst påvirkning og 
sluttede med nogle generelle betragtninger om, at det vigtigste princip i den psy- 


274 Bilag 7, Sejr, 7. oktober 1963. Afhøringen er nedskrevet i 3. person. 

275 PET, efterforskningssag. Nærværende resumé bygger på afhandlingens to selvstændige dele, der 
findes i PET. 

276 Ibid., afhandlingens 2. del. 

kologiske krigsførelse var gentagelsen: ”Mens de [kommunisterne] gentager de- 
res løgne, maa vi gentage sandhederne””” Betegnelsen psykologisk krigsførelse 
måtte aldrig anvendes af organisationen i forbindelse med det praktiske arbejde: 
”Det er den første og vigtigste grundregel” 

Et centralt problem for Arne Sejr var at finde en form for psykologisk krigs- 
førelse, ”der på én gang opfylder demokratiets krav og samtidig besidder kom- 
munisternes effektivitet”, Mens kommunisterne havde ét talerør, 


”…[.staar vi overfor en uhomogen masse af organisationer, foreninger og grupper… 
Demokratiet rummer et utal af organisationer, hvilket betyder, at vi maa samle 
nogle af de mest primære, de største og de mest indflydelsesrige i et kontaktud- 
valg, og gennem dette formidle den ydre aktivitet… Enhver, der ønsker at gøre en 
indsats gennem den psykologiske afdeling, maa igennem en træning, der omfat- 
ter kommunistisk teori og praktik med en redegørelse for, hvordan de fører den 
psykologiske krig, hvilke metoder de anvender, hvilken operationsteknik og hvilke 
maal, de har. Derefter maa vi træne dem i den operationelle teori, der ligger til 
grund for den psykologiske krig”. 


Endvidere forklarede Sejr, at det bedste stof mod kommunisterne leverede 
kommunisterne selv: ”Der er tale om to slags informationer: 1) teoretisk og 2) 
konkret”? Den første gik ud på at finde teoretiske svagheder i den kommuni- 
stiske teori og anvende disse offensivt. Det kaldte Sejr for ”teoretisk psykologisk 
krigsførelse”. Det var således vigtigt at udarbejde eksempelvis håndbøger til jour- 
nalister, hvor man kunne finde informationer om denne og hin ”ismess teoretiske 
svagheder. Til samme formål foreslog Sejr opført en studiecentral indeholdende 
et ”omfattende bibliotek med teoretisk litteratur, der belyser alle sider af kommu- 
nismen og videnskabens kaar i Sovjet”. Den ”konkrete information” kunne være 
oplysninger om Sovjetunionen, biografier, citater, statistikker, diagrammer og 
bibliografier. Organisationen skulle tillige råde over en pressetjeneste, som skulle 
være ”den psykologiske stabs forbindelse med de psykologisk trænede journa- 
lister, forfattere, foredragsholdere etc. Gennem denne udsendes regelmæssige 
analyser fra den kommunistiske presse for at holde dem underrettet om pro- 
pagandalinierne og for at informere dem om kommende kommunistiske kam- 
pagner”. Desuden beskrev 2. del af afhandlingen, hvordan anti-kommunistiske 


277 Ibid. 
278 Ibid. 

frontorganisationer skulle arbejde i hverdagen, nemlig ved at distribuere anti- 
kommunistisk materiale til ”presse, radio, økonomiske bagmænd og politiske 
repræsentanter”. 

Interessante er også Arne Sejrs betragtninger om behovet for en civil efter- 
retningstjeneste. I Arne Sejrs selvforståelse krævede de styrker, som Danmark 
ville stå over for i den civile krig, særdeles omfattende modforholdsregler. Det 
var derfor nødvendigt at oprette en civil efterretningstjeneste, der skulle stå i 
forbindelse med de civile styrker: 


”Hvis vi beslutter os til at forsvare os i den civile krig, hvis vi beslutter at oprette 
civile styrker, maa den civile efterretningstjeneste oprettes som en meget væsentlig 
del af disse. Problemerne i den civile krig kan ikke løses af de eksisterende mili- 
tære eller politiefterretningstjenester, men der maa oprettes et meget nært samar- 
bejde, et centralt efterretningsbureau, hvor alle oplysninger fra de tre afdelinger 


”280 


kan samarbejdes: 
Med andre ord så Arne Sejr sin egen fremtidige efterretningsorganisation som 
en primus inter pares i det danske efterretningsmiljø, et synspunkt, som næppe 
deltes af hverken generalstaben eller REA. 

Arne Sejr anførte, at den civile efterretningstjeneste skulle have to ho- 
vedopgaver. Da efterretningstjenesten var at betragte som en del af de kæmpen- 
de styrker, måtte den bestå af en spionageafdeling og en kontraspionageafdeling. 
Opgaven for spionageafdelingen skulle være at infiltrere de kommunistiske styr- 
ker for at skaffe oplysninger om: 


” - Deres hensigter i kampen i dag 
- Forberedte angreb 
- Virkningen af vor aktivitet 
- Anden kommunistisk aktivitet 
- Moralen i de kommunistiske Styrker paa forskellige Planer: i 
Ledelsen og blandt medlemmerne”. 


Opgaven for kontraspionageafdelingen var: 


280 Ibid. 

at udpege de kommunistiske sympatisører, neutralister, alle grupper og 
individer, der bevidst eller ubevidst samarbejder med de kommunisti- 
ske styrker 

at være ”ildleder” i den psykologiske krigsførelse mod vigtige stillinger, 
der holdes eller er alvorligt truet af kommunisterne 

at afsløre enhver hemmelig aktivitet, alle skjulte og indirekte styrker 

at indsamle oplysninger om virkningen af den kommunistiske psykolo- 
giske krigsførelse og anden aktivitet i offentligheden 

at indsamle enhver oplysning om de mål, den psykologiske stab har 
planlagt at angribe og besætte 


Efterretningstjenesten stod ifølge Arne Sejr over for så store problemer, at en 
løsning af opgaven krævede systematiske og nye efterretningsteknikker. De per- 


Soner, 


som skulle udvælges til arbejdet, skulle være trænede i: 


grundlæggende efterretningsteknik 
speciel efterretningsteknik 
psykologisk efterretningsteknik 
sikkerhed 

kommunistisk teori og praktik 
organisatorisk teknik 
operationsteknik 


Disse minimumskrav var vigtige, idet Danmark efter Sejrs opfattelse stod over 


for en 


særdeles velforberedt fjende, der anvendte et sofistikeret hemmeligheds- 


princip, som var ”arketypisk” for den kommunistiske virksomhed. Ved at holde 
deres legale og åbne aktiviteter inden for partiet hemmelige søgte kommuni- 


sterne 


Stay-behi: 


bevidst at 


”tiltrække opmærksomheden fra den hemmelige til den legale aktivitet. Derved 
opnår de at binde vore efterretningsstyrker i et arbejde med at afsløre deres fuldt 
legale aktivitet. I mellemtiden kan de fortsætte og udvide deres skjulte aktivitet… 
De hemmelige medlemmer optræder som neutralister, liberale og fremskridtven- 
lige folk. De kan tale med og knytte forbindelse med alle uden hensyn til politiske 
anskuelser. De dækker sig bag den demokratiske opfattelse og idé om individets 
rettigheder. De forsvarer deres stilling mod forsøg paa at fjerne dem, idet de an- 
vender demokratiets love og moral”. 


nd og Firmaet 

sg . a 

Arne Sejr. Den tidligere leder af Studenternes Efterretningstjeneste, Arne Sejr, fortsatte efter krigen sin 
efterretningsvirksomhed i Firmaet. Firmaets aflytning af Alfred Jensen blev offentlig kendt i 1976, men 
gik herefter i glemmebogen. I forbindelse med GLADIO-afsløringerne i 1990 fornyedes interessen for 
Arne Sejrs virke, og billedet af Sejr blev bragt i en kritisk artikel i Land og Folk om CIA (Arbejderbe- 
vægelsens Bibliotek og Arkiv). 


Politisk opbakning til Firmaet 


Arne Sejr har udtalt sig forskelligt om, hvordan danske politikere fik kendskab 
til Firma-planerne. Til Weekendavisens Ulrik Høy kom Arne Sejr med to for- 
skellige udlægninger, der blev trykt i henholdsvis 1997 og 2001. Begge versioner 
nævner Sejrs teoretiske skrifter og Erik Husfeldts entusiasme for hele projektet 
som afgørende faktorer i den politiske proces. Den markante forskel mellem de 
to beretninger i Weekendavisen er tidspunktet for den politiske kontakt, som 
angives til henholdsvis 1948 og 1949.” Sejrs teoretiske skrift er, i den udgave 
der forefindes i PET's Arkiv, ikke dateret, men et hoslagt bilag anfører, at det er 


281 Weekendavisen, 14.-20. november 1997 samt 8.-15. november 2001. Se også Peer Henrik Hansen, 
Firmaet største bedrift, s. 42. 

skrevet i 1949-50, dvs. på et senere tidspunkt end angivet i den første forklaring 
til Weekendavisen.”” Det er interessant, at begge avisartikler nævner Husfeldt 
som den person, der, efter at have læst afhandlingen, kontaktede H.C. Hansen, 
for i Arne Sejrs redegørelse til PET fra 1963 er Husfeldt slet ikke nævnt i første 
ombæring. I redegørelsen til PET erindrer Sejr en række militære efterretnings- 
folk, deriblandt kommandør Mørch, og en amerikansk efterretningsmand som 
de centrale skikkelser, der rådede ham til at tage ideen op med ledende danske 
politikere og modstandsfolk: 


”Jeg rettede mig efter deres Ønsker, og Aftalen blev at Planerne kun skulde pro- 
duceres i et lille Antal. Der blev i alt lavet ca. 15. Eksemplarer. Det blev bestemt, at 
følgende skulde have tilsendt Planerne: 

1) Statsminister Erik Eriksen, 

2) Udenrigsminister Ole Bjørn Kraft, 

3) Formanden for Socialdemokratiet Hans Hedtoft, 

4) Generalsekretær i Socialdemokratiet H.C. Hansen, 

5) Forsvarsminister Harald Petersen, 

6) Handelsminister Axel Møller,” 

7) Civilingeniør T.K. Thomsen, 

8) Professor, Dr. med. Erik Husfeldt”-% 


Da Erik Eriksen først tiltrådte 30. oktober 1950, må henvendelsen være sket efter 
denne dato. 

Forholdet er sandsynligvis det, at Husfeldt har været inde over planerne i 
flere omgange, både da Arne Sejr i 1947 tog initiativ til Firmaet (jf. kapitel 1), 
og igen efter at afhandlingen blev endelig udfærdiget i 1949-50, hvilket synes 
afspejlet i de noget forvirrende udmeldinger om Husfeldts rolle, som Sejr kom 
med gennem årene. 

Forud for udsendelsen af planerne var der allerede etableret kontakt til Hans 
Hedtoft, der ifølge Arne Sejr nåede at udtrykke sig positivt om projektet inden 
sin fratræden i efteråret 1950. Forhandlingerne fortsattes dernæst med ministe- 
riet Erik Eriksen. Mod slutningen af året 1953, efter at Hedtofts andet ministe- 
rium blev dannet, var forhandlingerne med de ledende politikere nået så langt, 


282 PET, efterforskningssag: Jf. note vedlagt Sejrs afhandling. 

283 Aksel Møller var ikke handelsminister, som anført i Sejrs redegørelse, men derimod indenrigsmi- 
nister og boligminister. 

284 Bilag 30, Sejr: ”Redegørelse”. 

at Arne Sejr nu følte sig overbevist om, at en løsning på Firmaets finansielle 
problemer var umiddelbart forestående. Forsvarsminister Rasmus Hansen (S) 
anmodede dernæst Lunding om sammen med den centrale skikkelse i AIC og 
senere overborgmester Urban Hansen at gennemgå Sejrs budgetforslag og un- 
dersøge, om nogle af udgifterne eventuelt kunne afholdes over FE's budget.” 
Det oprindeligt udarbejdede budgetforslag var på ca. 300.000 kr. årligt, men 
blev hurtigt reduceret til 165.200 kr. årligt. Efter samråd med Urban Hansen ind- 
stillede oberst Lunding i januar 1954 til forsvarsministeren, at man i det første 
år bevilgede organisationen en statslig støtte på ca. 130.000 kr. I dette beløb var 
der indregnet månedlige udgifter på 1.200 kr. til den ”biografiske leder”, 800 
kr. til dennes sekretær, 500 kr. til driftsudgifter (husleje, telefon, lys m.m.) ved 
det af den ”biografiske leder” drevne kontor. Stillingen som ”biografisk leder” 
var tiltænkt Niels Frommelt, der dermed skulle varetage den ”biografiske afde- 
ling”, hvor alle oplysninger indsamledes og registreredes. Urban Hansen nævn- 
tes dog af Mørch som værende ”skeptisk og nærmest negativt indstillet over for 
hele projektet" Om dette har haft nogen indvirkning på, at bevillingen ikke 
blev givet, er svært at afgøre. Anden dokumentation peger på, at statstilskuddet 
udeblev som en konsekvens af, at den socialdemokratiske regering ikke kunne 
opnå tilslutning fra den borgerlige opposition.” Efter at H.C. Hansen i februar 
1955 havde overtaget ledelsen af regeringen, genoptog Sejr drøftelserne med re- 
geringen med henblik på at skaffe midler fra staten til finansiering af Firmaets 
antikommunistiske virksomhed. Disse forhandlinger forliste ligeledes. I okto- 
ber 1956 meddelte statsminister H.C. Hansen angiveligt, at han ikke så nogen 
umiddelbar mulighed for at hjælpe organisationen med statslige midler, men 
han stillede i udsigt, at der med nedsættelsen af Zeuthen-udvalget, som skulle 
beskæftige sig med diverse beredskabsordninger, herunder psykologisk krigs- 
førelse, kunne banes vej for økonomisk støtte til organisationen på lidt længere 
sigt. H.C. Hansen opfordrede til, at organisationen som hidtil søgte at skaffe de 
fornødne midler fra erhvervskredse. Ifølge Sejrs redegørelse blev der afholdt et 


285 ”Beretning”, s. 7; Bilag 30, Sejr: ”Redegørelse”; Bilag 23: brev fra Arne Sejr til Frommelt, 25. juni 1959. 
286 Jf. posterne 60, 62 og 65 i ”Nødbudget, der er vedlagt bilag 21. 

287 Bilag 6, Mørch, samt kontinuationer. 

288 Jf. oberst Lundings brev til forsvarsministeren af 18/2 1954, sagens bilag 21. 

sådant møde hos general Møller i Kastellet, hvor det lykkedes at sikre private 
tilskud til organisationens fortsatte virke i en treårig periode.” 

I 1960 henviste statsminister Kampmann angiveligt organisationen til at tage 
en forhandling med departementschef Zeuthen, der imidlertid ikke var indstillet 
på at lade organisationen indgå i det da planlagte arbejde med en beredskabs- 
ordning. Efter Krags konstituering som statsminister i 1962 rettede Husfeldt på 
ny henvendelse og søgte om økonomisk støtte til organisationen. Ifølge Mørchs 
vidneudsagn til PET gav statsminister Krag under dennes samtale med Husfeldt, 
”formentlig i slutningen af 1962”, sin opbakning til Firmaet.” Husfeldts henven- 
delse skyldtes, at de arbejdsgiverkredse, der hidtil havde bidraget med penge, 
mente, at staten nu burde overtage denne forpligtelse. Husfeldt fik bemyndigelse 
til på et møde med arbejdsgivernes repræsentanter i januar 1963 at nævne, at 
”statsministeren med sympati så på det arbejde, der blev udøvet fra Arne Sejr 
og organisationens side”, 7” Dette udsagn skal dog næppe tages for mere end 
høflighedsfraser, og efter henvendelsen til Krag gik organisationens virksom- 
hed da også i stå. Det fremgår af samme bilag, at Krag formentlig først på dette 
tidspunkt er blevet orienteret om Firmaets aktiviteter. Om det var under denne 
samtale, at han fik kendskab til aflytningen af Alfred Jensen, vides ikke, men han 
blev senest orienteret herom i foråret 1964, nærmere bestemt den 3. april 1964, i 
forbindelse med regeringens sikkerhedsudvalgs drøftelse af sagen.” 

De forskellige vidneudsagn i PET-redegørelsen peger i retning af, at skiftende 
regeringer har været vidende om Firmaet og accepteret dets virke. Hvorvidt for- 
løbet er foregået præcist som beskrevet ovenfor vides ikke med sikkerhed. De to 
hovedkilder, Mørch og Sejr, havde begge en klar interesse i, at politikernes rolle 
fremstod markant. Det må da også konstateres, at de nævnte ministre og ledende 
oppositionspolitikere tydeligvis ikke har villet involvere sig eller på anden måde 


289 Rekonstruktion foretaget på baggrund af Arne Sejrs redegørelse (bilag 30) samt PET's vurdering 
af forholdet i beretningen sammenholdt med forskellige underbilag, særligt bilag 6 (afhøring af 
Mørch samt kontinuationer). 

290 Bilag 6, afhøring af Mørch 20. august 1963. 

291 ”Det seneste forsøg, der fra bevægelsens side er gjort for at skaffe politisk interesse for denne og 
dens arbejde er en henvendelse, som professor Husfeldt har rettet til statsminister Krag… . Profes- 
sor Husfeldt havde da en samtale med statsminister Krag i Kandestederne, hvorunder professoren 
orienterede statsministeren om Arne Sejr og hans organisation, cit. i bilag 6, Mørch. 

292 ”På statsministerens forespørgsel oplyste Mogens Jensen, at der ikke i aflytningsmaterialet var op- 
lysninger af interesse for danske myndigheder”, PET, efterforskningssag: Ekstrakt af møde i rege- 
ringsudvalget i sikkerhedsspørgsmål, den 3. april 1964. 

udvirke et økonomisk bidrag fra staten. Antagelig har deres entusiasme for Sejrs 
projekt været ganske beskeden. Man kan således ikke frigøre sig for den tanke, at 
den manglende opbakning til Firmaet skyldtes, at det var et delvist udenlandsk 
finansieret foretagende, som man kun nødtvungent havde accepteret. Efterret- 
ningstjenesternes negative indstilling over for unilaterale allierede initiativer på 
dansk grund kan have spillet ind på skiftende regeringers holdninger. Ligeledes 
ville det være uligt nemmere for regeringen at benægte ethvert kendskab til Fir- 
maet, såfremt den ikke var økonomisk involveret i foretagendet. Den eksiste- 
rende konstruktion, som indebar, at den danske støtte til organisationen skete 
fra arbejdsgiverside, bekom givet skiftende regeringer vel. På den måde viste 
Danmark sin udenlandske allierede fuld opbakning, samtidig med at regeringen 
holdt ryggen fri, såfremt organisationens virke ved et uheld blev eksponeret.” 

Ifølge Arne Sejr var der i 1963 kommet en ny opfordring fra erhvervskredse. 
Den skyldtes nervøsiteten for Socialistisk Folkeparti, der havde fået tag i vælger- 
ne. Sejr oplyste derfor PET om, at ”arbejdet vil derfor nu blive søgt genoptaget i 
beskedent omfang og med hovedinteressen vendt mod Socialistisk Folkeparti og 
dette partis aktivitet”? På grund af PET's makulering af dets sag på SF fra den 
tidlige overvågning har det ikke været muligt for Kommissionen at fastslå, hvor- 
vidt Arne Sejr kan have fortsat en virksomhed rettet mod SF.>% Det forekommer 
dog ikke sandsynligt, idet PET efterfølgende tilkendegav over for Arne Sejr, at 
han ikke længere måtte have med efterretningsarbejde at gøre. Sejr måtte den 19. 
marts 1964 underskrive en erklæring herom.” 

Hvorom alting er, har ledende danske politikere været vidende om Firmaets 
eksistens og virke. Det samme var en række erhvervsfolk, som støttede Arne Sejr 
økonomisk. På PET's opfordring udfærdigede en samarbejdende udenlandsk al- 
lieret tjeneste en liste over de involverede personer: 


”Kommandør Mørch, Arne Sejr, professor Husfeldt, folketingsmand Ole Bjørn 
Kraft, Ebbe Munck, Statsminister H.C. Hansen, oberst Lunding, ingeniør TK. 
Thomsen, sekretær Jutta Graae, Schou, kommandørkaptajn Gustav Thomsen, di- 
rektør Aage Rytter, kommandørkaptajn Jørgen Hvid, direktør Ole Lippman, Svend 
Aage Nielsen?” samt et ukendt antal personer i Arne Sejrs gruppe. Det kan formo- 


293 Dette forhold er yderligere uddybet i næste kapitel. 

294 Bilag 16, Sejr, 7. oktober 1963. 

295. Om PET's overvågning af SF se Kommissionens beretning, bind 7. 

296 PET, efterforskningssag: Justitsministeriet til Erik Fournais, chef for FE, København 2. april 1964. 
297 Svend Aage Nielsen var ingeniør og svoger til Arne Sejr. Jf. bilag 16, Sejr, 12. november 1963. 

des, at et mindre antal personer har været klar over aflytningsoperationen, men da 
vi ingen sikker viden har, kan vi kun gisne herom” 


Det bemærkes, at den udenlandske tjeneste undlod at nævne Frommelt direkte, 
hvilket givet skyldtes, at han nu stod i forbindelse med selv samme myndighed. 
Mørch hævdede over for PET den 20. august 1963, at Frommelts rejse til De Ka- 
nariske Øer i 1959-60 samt køb af villa i 1955 angiveligt var sket med midler fra 
den allierede tjeneste.” 


Arne Sejrs ”stay-behind”-planer 


11963 fremsendte PET som nævnt en række spørgsmål vedrørende Firmaet, som 
en allieret tjeneste besvarede udtømmende." Disse svar stemmer i vid udstræk- 
ning overens med oplysninger, som PET formåede at indhente i sagen fra andre 
aktører. Ifølge den allierede myndighed havde Arne Sejr efter 2. Verdenskrig fore- 
slået at oprette et centraliseret civilt efterretningsorgan, der skulle have ”officiel 
status og være ansvarlig for forberedelse af 'stay-behind'-operationer i tilfælde af 
en ny besættelse og for løbende psykologiske operationer samt for efterretnings- 
mæssige funktioner, som lå uden for forsvarsstabens efterretningsafdelings og 
politiets efterretningstjenestes specielle arbejdsområder”;” Efter trepartsdrøftel- 
ser mellem MI-6, CIA og forsvarsstabens efterretningsafdeling besluttedes det 
i 1951, at Arne Sejrs og Husfeldts gruppe af tidligere modstandsfolk nu skulle 
trække sig ud af 'stay-behind'-aktiviteter og udelukkende koncentrere sig om 
psykologisk krigsførelse. Efter i første omgang at have afvist det indrømmede 
Mørch over for PET, at FE med trepartsaftalen havde overdraget ansvaret for 
psykologiske operationer i fredstid til Arne Sejr.” 


298 Bilag 15. Jutta Graae blev efter befrielsen arkivar for den militære efterretningstjenestes arkiver. I 
1960 blev hun gift med modstandsmanden og skovejeren Flemming Juncker, som også havde for- 
bindelse til E-tjenesten fra krigens tid. 

299 Den udenlandske tjeneste ”skal angiveligt bl.a. uden om Arne Sejr have hjulpet Tirmer [identisk 
med Frommelt] med penge i forbindelse med købet af hans nuværende villa og skal have finansie- 
ret en rejse for ham til de canariske øer”, bilag 6, Mørch, 20. august 1963. 

300 Dansk oversættelse og udateret original skrivelse fra udenlandsk allieret tjeneste, modtaget i Kø- 
benhavn den 23. september 1963, begge i bilag 15. 

301 Bilag 15, 30. september 1963. 

Meget tyder på, at det var et anstrengt forhold mellem Arne Sejr og komman- 
dørkaptajn Gustav Thomsen, der medvirkede til beslutningen om at fjerne Sejr 
fra 'stay-behind'-tiltagene. Til PET forklarede Thomsen i 1963: 


”at han i nogle år indtil september 1951 havde haft et tjenstligt samarbejde med 
Arne Sejr efter ordre fra kommandør Mørch. Samarbejdet havde vedrørt opbyg- 
gelsen af et stay-behind-net i Danmark. Samarbejdet mellem kommandørkaptajn 
"Thomsen og direktør Arne Sejr var imidlertid blevet bragt til ophør, efter at kom- 
mandørkaptajnen i et indlæg af 7. september 1951 til kommandør Mørck havde 
taget kraftigt afstand fra Arne Sejrs planer om, hvordan et stay-behind-net burde 


opbygges”, 


Arne Sejrs 'stay-behind'-net trådte derfor aldrig i funktion. Dog nåede han så 
vidt som at skitsere dets opbygning, ligesom han udarbejdede lister over, hvem 
der skulle medvirke i organisationen. Materialet blev overrakt PET af oberst 
Lunding i 1963, og det fremgår af en note, at samtlige dokumenter blev arki- 
veret i PET's arkiv. Det har imidlertid ikke været muligt for Kommissionen at 
finde materialet, som nu synes makuleret. Dog forefindes en liste over materia- 
lets indhold, som kan give en idé om, hvad det var for planer, Sejr syslede med. 
Særligt punkterne f-n synes relevante for forståelsen af, hvordan Arne Sejrs 'stay- 
behind'-net skulle opbygges, før han blev bedt om at udtræde af denne funktion 
og overlade beredskabsinitiativet til FE: 


”f) En navnefortegnelse med følgende overskrift: 1958 - Nedennævnte havde 
kendskab til og kom på Arne Sejers kontor, Rosenvængets Alle I, 


g) En navnefortegnelse omfattende 34 navne. 

h) En navnefortegnelse, udateret, omfattende 19 navne. 
i) En navnefortegnelse, udateret, omfattende 25 navne. 
j) En navnefortegnelse, udateret, omfattende 8 navne. 


k) 4 ssmmenhæftede ark omfattende i alt 131 navne. 
Fortegnelsen er udateret. 


303 Bilag 18, Thomsen, 4. november 1963. 

1) Et udateret stykke papir, der i øverste højre hjørne er mærket: ”Afskrift”, og som 
indledes således: ”Første illegale kontakt efter en eventuel besættelse vil, så snart 
muligheden er til stede, blive foretaget på følgende positioner, idet kontaktbåden 
vil sejle mellem 2 punkter nemlig: .. 


m) 6 evakueringsplaner for henholdsvis Esbjerg, Skagen, Lemvig, Horne og 
Strandby. 


n) 2 sammenhæftede ark indeholdende skitse over flygtningeruter fra 
Danmark”394 


Materialet synes således ikke at have indeholdt noget om, hvordan Danmark 
tænktes forsvaret med illegale kampenheder, hvilket kan skyldes Sejrs manglen- 
de militære indsigt. GE's vurdering var, at de pågældende danske modstandsfolk 
i militær forstand var amatører uden egentlige taktiske og efterretningsmæssige 
kundskaber. Teoretisk var Sejr langt bedre rustet til at udføre psykologiske ope- 
rationer.3% 


PET undersøger en allieret myndigheds kendskab til Firmaet 


En udenlandsk allieret tjeneste fandt på baggrund af PET's forespørgsel doku- 
mentation for, at Arne Sejrs organisation i 1955 fortsat ikke havde fået den offi- 
cielle status i det danske efterretningsmiljø, som man havde håbet på. Omvendt 
var organisation heller ikke selvstændig, idet den havde opnået en ”quasi-officiel 
karakter”. PET sluttede, at der i denne formulering hentydedes til Mørchs uof- 
ficielle overdragelse af ansvaret for psykologiske operationer i fredstid til Arne 
Sejr.39% 


304 PET, efterforskningssag: Udateret liste. Ifølge PET blev ”De ovenfor under pkt.erne d og f - å om- 
talte aktstykker. udskilt af sagen som værende uden direkte betydning for undersøgelsen og beror 
nu i politiets efterretningstjeneste”. Kommissionen har forespurgt hos PET, der oplyser, at man ikke 
er i besiddelse af dette materiale. 

305 Peer Henrik Hansen vurderer i sin bog om Firmaet, at Sejrs 'stay-behind”-net ”meget vel” kan have 
bestået af en ”omfattende organisation med et vidtforgrenet, landsdækkende netværk” med op til 
1.000 mand. Jf. Peer Henrik Hansen, Firmaets største bedrift, s. 62-63. Denne vurdering modsiges af 
kilderne, som viser, at det ikke lykkedes Sejr at få nettet til at materialisere sig. Jf. Nikolaj Petersens 
bemærkninger i anmeldelsen af Peer Henrik Hansens bog i Historisk Tidsskrift, 1,2006, s. 422-423. 

306 ”Beretning”, s. 10. 

Ifølge den udenlandske allierede tjeneste var Arne Sejrs detaljerede planer for 
psykologisk krigsførelse blevet forelagt ledende politikere, herunder statsmini- 
ster Hedtoft, Ole Bjørn Kraft og Erik Eriksen, i håbet om, at disse kunne skaffe 
midler til at drive Firmaet. Et tilsagn om tilførsel af officielle midler via FE blev 
givet i oktober 1952, men aldrig indfriet. På baggrund af dette tilsagn rettede 
Arne Sejr en henvendelse til den udenlandske allierede tjeneste og anmodede 
om et lån for at sætte organisationen i stand til at påbegynde sin virksomhed. 
Arne Sejrs anmodning blev senere støttet af kommandør Mørch. 

Skal man tro den allierede tjenestes svar til PET, havde Arne Sejr under for- 
handlinger fortalt, at de danske politikere ikke havde noget ønske om at overvåge 
de psykologiske operationer. Det besluttedes derimod at danne et forretningsud- 
valg bestående af Husfeldt, Ebbe Munck og Mørch. Sidstnævnte skulle komme 
med præcise anvisninger og dessiner, som Arne Sejr, den operative leder af or- 
ganisationen, skulle tilrettelægge sit arbejde efter. Den udenlandske allierede tje- 
neste deltog i et af disse forretningsudvalgsmøder den 16. januar 1953. Tjenestens 
stedlige repræsentant ved den lejlighed fremkom med en rapport, der forklarer 
den politiske beslutningsproces og de risici, som Arne Sejrs organisation måtte 
løbe, nemlig at politikerne til gengæld for deres uofficielle støtte til projektet for- 
beholdt sig retten til at nægte ethvert kendskab til organisationen, såfremt den 
skulle blive afsløret: 


”Ebbe Munck stillede adskillige spørgsmål vedrørende retningslinierne for ansva- 
ret og kompetencen i Arne Sejrorganisationens kompleks; hvorvidt retningslini- 
erne var klart defineret, og alle uenigheder glattet ud. Kommandør Mørch svarede, 
at for hans vedkommende var alt arrangeret tilfredsstillende. I planlægningen og 
udførelsen af egentlige operationer påhvilede det fulde ansvar Arne Sejr, og så- 
fremt en af hans planer skulle give bagslag og ministrene gøre ophævelser, måtte 
Arne Sejr påtage sig skylden herfor. Det skulle påhvile en anden dansk deltager, 
professor Husfeldt, som leder af den politik, organisationen skulle føre, at virke 
som kontaktmand mellem regeringen og organisationen og i forvejen skaffe ryg- 
dækning for eventuelle operationer, hvis Arne Sejr skønnede, at dette var påkræ- 
vet. Forsvarsstabens efterretningsafdeling ville i almindelighed forvente at blive 
holdt underrettet til enhver tid og blive rådspurgt, når efterretningsmæssige anlig- 
gender var involveret. Dette bragte emnet: efterretningsvirksomhed, som uvæger- 
ligt måtte spille en rolle i organisationens arbejde, på bane. Kommandør Mørch 
erkendte, at det var uundgåeligt, at der ville opstå efterretningsmæssige spørgsmål. 

Da sådanne spørgsmål berørte forsvarsstabens politik, måtte han som dens repræ- 

sentant i organisationen rådspørges”37 
Samme passage vidner om et andet forhold, som er overset af den eksisterende 
forskning, der bygger på Frommelts og Sejrs udsagn, nemlig at Erik Husfeldt var 
øverste politiske leder af organisationen. Under PET's afhøring af Husfeldt kom 
det frem: 


”at denne betegnelse godt kan forsvares under hensyn til, at han havde påtaget 
sig over for politikkerne, der blev nævnt i rækkefølge Hans Hedtoft, H.C. Hansen 
samt Erik Eriksen — at tilkendegive sin faste overbevisning, at et arbejde af den af 
Arne Sejr generelt skitserede karakter var ikke blot vigtigt, men også nødvendigt. 
Professoren søgte på denne måde at medvirke til, at organisationen vandt ikke blot 
politikernes sympati, men også deres direkte støtte… . Professor Husfeldt udtaler, 
at han fra begyndelsen har været fuldt ud informeret om de generelle retnings- 
linier for organisationens virksomhed, herunder også om de mellem Arne Sejr, 
kommandør Mørch og amerikanerne trufne generelle samarbejdsaftaler”.?? 


Mørch bekræftede også over for PET, at Husfeldt var ”en art overleder for hele 
foretagendet og organisationens politiske forbindelsesled til regeringen”: Det 
var med andre ord den kontakt, der muliggjorde, at politikerne havde mulighed 
for at få hånd i hanke med foretagendet, og at der samtidig ikke formelt kunne 
drages forbindelseslinjer mellem Sejrs virksomhed og Christiansborg. Under en 
afhøring den 8. november 1963 forklarede Mørch, at han ikke huskede alle de 
indgåede aftaler om Firmaet i detaljer, men at han stod inde for de på oven- 
nævnte forretningsudvalgsmøde trufne foranstaltninger, herunder også at han 
var den, som Firmaet skulle rådføre sig med i efterretningsspørgsmål. Mørch 
pointerede dog, at dette ikke var ensbetydende med, at FE havde givet deres op- 
bakning til aflytningen af Alfred Jensens lejlighed, som han først blev orienteret 
om på et senere tidspunkt (se næste kapitel). Mørch gjorde endvidere opmærk- 
som på, at han havde bemyndigelse til at indgå samarbejdsaftaler med uden- 
landske efterretningstjenester. Han forklarede desuden, at han i årenes løb havde 
ført utallige samtaler med de af den allierede myndighed i aflytningsperioden i 
København stationerede repræsentanter om problemerne i forbindelse med den 


307 Bilag 15, 30. september 1963. 
308 Bilag 19, Husfeldt, 11. november 1963. 
309 Bilag 6, Mørch, 20. august 1963. 

psykologiske krigsførelse over for DKP.” Lunding ville over for PET da heller 
ikke bestride, at det var Mørch, der suverænt forestod forbindelserne til allierede 
tjenester.” Mørch forklarede PET, at han ikke orienterede Lunding nærmere om 
sit arbejde for Arne Sejr og dennes organisation, idet den tidligere chef for for- 
svarsstaben, Einar Nordentoft, på et tidspunkt indskærpede ham ikke at indvie 
oberst Lunding i mere end nødvendigt. Begrundelsen var, at Lunding ”ved ad- 
skillige lejligheder under samvær med uvedkommende havde lagt en efter hans 
opfattelse til tider ganske chokerende åbenmundethed for dagen”;” Tillige havde 
Lunding været fjendtligt indstillet over for tidligere modstandskredse.>” 

Arne Sejr fortalte PET, at der ved årsskiftet 1951-52 blev indgået en aftale om 
at samarbejde med en udenlandsk allieret tjeneste på alle områder inden for den 
psykologiske krigsførelse. Aftalen omfattede både de ”helt åbne” de ”halvt luk- 
kede” og ”helt lukkede” operationer. Lukkede operationer, forklarede Sejr, var 
lig med rent efterretningsmæssige opgaver, eksempelvis udsendelsen af ”de sorte 
breve; som organisationen sendte til ledende kommunister, og som indeholdt 
afsløringer af partiets interne konflikter og fraktionsdannelser (se næste kapitel). 
Ved alle operationer kunne Arne Sejr efter aftale modtage penge eller materiel 
fra den udenlandske partner, men kun efter Mørchs forudgående godkendelse. 
Mørch bekræftede over for PET, at en sådan aftale, som anført af Arne Sejr, blev 
indgået mellem dem." 


Finansieringen af Arne Sejrs virksomhed 


De udenlandske betalinger til Arne Sejr fandt ifølge den udenlandske allierede 
tjeneste sted fra 1952 til 1. september 1959. Mørch og Sejr blev den 21. juli 1959 un- 
derrettet om, at udbetalingerne ville ophøre ved udgangen af tredje kvartal. Da 
Mørch efterfølgende kontaktede den udenlandske allierede tjeneste med henblik 
på at få oplyst årsagen hertil, fik han den besked, at lukningen af aflytningen af 
Alfred Jensens lejlighed kun var en af flere grunde til, at man havde stoppet for 


310 Bilag 5, Mørch, 8. november 1963. 
31. Bilag 12, Lunding, 2. december 1963. 
312. Bilag 6, Mørch, 20. august 1963. 

tilførslen af midler. Vigtigere var det, at man ikke havde følt sig tilstrækkeligt 
underrettet om Firmaets gøren og laden, og at organisationen havde bevæget sig 
bort fra den oprindelige målsætning. 

Mørch var af den formodning, at de udenlandske midler til Arne Sejr ikke 
stammede direkte fra den udenlandske efterretningstjeneste ”som sådan, men 
fra general Mac Cloyds organisation”, og at de herværende efterretningsfolk kun 
havde været formidlere af pengene.” Den omtalte person har Kommissionen 
ikke kunnet identificere nærmere, men måske var det John McCloy, som ikke 
var general, men derimod højkommissær i Tyskland, som Mørch refererede til. 
McCloy var ifølge et autoritativt værk involveret i psykologisk krigsførelse og i 
hemmelige operationer i Europa.;” Mørchs udlægning støttes af Sejrs egen rede- 
gørelse, hvor det hedder: ”I efteråret [1956] meddelte statsminister H.C. Hansen 
os, at han alligevel ikke kunde finde Udveje og skaffe os den ønskede og lovede 
Bevilling… . Vi foreholdt ham, at vi jo ikke kunde fortsætte med mindre vi fik en 
økonomisk Støtte fra dansk Side eftersom vi for Øjeblikket fik de fleste Midler 
gennem Kommandør Mørch fra NATO-fonds”.? En årsrapport fra januar 1959, 
fundet i FE's arkiv, viser dog, at Sejr var på lønningslisten hos to allierede tjene- 
ster fra samme land.” 

Den udenlandske økonomiske håndsrækning udgjorde i begyndelsen 5.000 
kr. om måneden, steg senere til 8.000 kr. og på et endnu senere tidspunkt til 
13.000 kr. I den sidste periode inden aflytningen blev afbrudt, var beløbet ste- 
get til ca. 15.000 kr.” Arne Sejr forklarede den 6. november 1963, at 3/5 af de 
samlede månedlige udgifter blev dækket af danske penge, mens de udenlandske 
udbetalinger skønsmæssigt dækkede de resterende 2/5 af organisationens udgif- 
ter. Den samlede sum penge, som Arne Sejr har haft til rådighed på månedsba- 
sis, må ifølge en beregning foretaget på grundlag af Arne Sejrs oplysninger i den 
sidste fase således have udgjort i underkanten af 40.000 kr. Et betragteligt beløb i 
1950'ernes Danmark. Til sammenligning havde hele politiets efterretningsvæsen 

i begyndelsen af 1950'erne 80.000 kr. om året at gøre godt med til dækning af 
samtlige meddelere i Danmark.” 

Ifølge den udenlandske allierede tjeneste blev pengene i begyndelsen udbe- 
talt via Mørch. Samme myndighed opfattede betalingerne som et ”lån, der skulle 
tilbagebetales, når de officielle danske pengemidler blev frigivet”>>> Hvorvidt den 
danske regering har været af samme opfattelse er nok tvivlsomt. Regeringen syn- 
tes aldrig for alvor indstillet på direkte at tilføre organisationen midler, og da 
Firmaets efterretningsmæssige ”produktion” alene tilfaldt den allierede tjeneste, 
har det givet også været svært for den danske regering at se, hvorfor den skulle 
tilbagetale Arne Sejrs ”lån”. 

Mørch forklarede PET, at han i perioden 1952-54 formidlede forskellige beløb 
fra udlandet til Sejr. Da den stedlige repræsentant for den allierede tjeneste for- 
lod ambassaden i København, blev denne praksis imidlertid ændret, og pengene 
blev derefter udbetalt direkte til Sejr. Mørch blev dog altid orienteret om størrel- 
sen på de udbetalte beløb. Ifølge PET's egne oplysninger blev den pågældende 
repræsentant afmeldt af ambassaden den 17. december 1954, hvilket i nogen grad 
understøtter Mørchs forklaring.” 

Frommelt redegjorde over for PET den 21. august 1963, at han foruden en del 
materiel modtog et månedligt beløb på 500 kr. direkte fra udlandet.” Beløbet 
anvendtes til at ansætte Mogens Christensen, der skulle bistå ved aflytningen. 
Derudover modtog Frommelt via Sejr et fast månedligt honorar, der i begyndel- 
sen var på 1.000 kr. Det steg senere til 1.200 kr. for til sidst at ende på 1.500 kr. 
pr. måned. Desuden gav Sejr ham penge til at betale huslejen. Mod operationens 
slutning var den månedlige udgift til Frommelt fra Arne Sejr således 3.000 kr., 
heri medregnet de 1.500 kr., som var Frommelts løn. PET's afhøring af From- 
melt resulterede i nye oplysninger om FE' håndtering af Firma-sagen. Frommelt 
nævnte, at en anden af Lundings underordnede, der imidlertid kun refererede 
til Mørch, havde deltaget i udbetalingerne til Sejr. Der var tale om oberstløjtnant 
Schou. Arne Sejr bekræftede over for PET, at han havde modtaget en række luk- 
kede kuverter fra Schou, men erindrede ikke, hvorvidt disse indeholdt penge.” 

Schou fastholdt derimod, at han ikke kendte til den allierede tjenestes udbetalin- 
ger via FE, før Mørch orienterede ham i 1959.” Han erkendte dog over for PET, 
at han omkring 1953 i et enkelt tilfælde havde udbetalt 2.-3.000 kr. til Arne Sejr 
efter anmodning fra Mørch, der dog ikke havde oplyst om formålet.” 

PET undlod at afhøre de implicerede politikere om deres mulige godken- 
delse af de udenlandske udbetalinger til Sejrs og Frommelts organisation. Ifølge 
Mørchs erklæring af 20. august 1963 havde afdøde statsminister H.C. Hansen 
kendt til Arne Sejrs økonomiske forbindelse til den udenlandske allierede tjene- 
ste, ”for hvem det i øvrigt var lykkedes selv at etablere direkte personlig kontakt til 
statsminister H.C. Hansen og muligvis også andre medlemmer af regeringen”? 
Mørch gav imidlertid udtryk for, at han ikke vidste, hvad der nærmere kon- 
kret var blevet diskuteret på de pågældende møder. Derfor kunne Mørch ikke 
udtale sig om, hvorvidt H.C. Hansen havde kendskab til aflytningen af Alfred 
Jensen, ”men han erindrer dog, at det over for ham er blevet refereret, at statsmi- 
nister H.C. Hansen skal have udtalt, at politiets efterretningstjeneste ikke måtte 
få noget at vide herom. Baggrunden herfor skulle have været personen Brix" 
Ligesom PET's Mogens Jensen og Arne Nielsen under afhøringen hele tiden 
forsøgte at presse Mørch til indrømmelser angående FE's medansvar, gengældte 
kommandøren ved at inddrage en tidligere regeringschef og samtidig under- 
strege den daværende statsministers mistillid til PET's ledelse. Politiinspektøren 
kvitterede med en bemærkning om, at Mørch ”besvarede konkrete spørgsmål 
med omstændelige filosofisk prægede udredninger om det psykologiske forsvars 
betydning”> 


328 Bilag 7, Schou, 19. august 1963. 

332 Bilag 25, Mørch, 15. november 1963. 

Hvad angår Arne Sejrs private danske sponsorer, findes der en præcis liste 
i Mørchs Arkiv. Listen er ikke dateret, men den giver alligevel et godt indblik 
i den brede vifte af danske virksomheder, som interesserede sig for og støtte- 
de Sejrs antikommunistiske virke: Thomas B. Thriges hovedkontor, A/S Otto 
Mønsted, A/S Haustrups Fabrikker, A/S Zeuthen & Aagard, Danfoss, A/S Auto- 
matic, Aarhus Privatbank, Dansk Arbejdsgiverforening, Industrirådet, Tuborg 
Bryggerierne, Carlsberg Bryggerierne, F.L. Smidth & Co., A/S Handelsbanken, 
Landmandsbanken, Privatbanken, Dansk Svovlsyre- og Superphosfat-Fabrik, 
De Danske Sukkerfabrikker, A/S Aarhus Oliefabrik og endelig Assurance Comp. 
Baltica A/S. Alle bidrog med 5.000 kr. Det fremgår ikke, hvor mange måneders 
virke de enkelte bidrag gjaldt for. 


333 RA, Forsvarets Arkiver, Mørchs Arkiv, kasse 172: læg Rusland, Finland-Sverige 1955-1957 (givet fejl- 
placeret), fortrolig liste. 

5. AFLYTNINGEN I VESTER SØHUS 


Operationen mod Alfred Jensens lejlighed blev offentligt kendt, da journalisten 
Christian Winther i 1975 med tidligere statsminister Jens Otto Krag som kilde 
afslørede, at der i 1950'erne havde fundet en aflytning sted. I de efterfølgende 
måneder forsøgte aviser, radio og tv at komme til bunds i sagen og placere et 
politisk ansvar for det hændte. Opmærksomheden i medierne skal også ses i 
lyset af Kejsergadesagen og Watergate. Det var således med inspiration fra den 
amerikanske præsidentskandale, at Firmaet af pressen blev døbt ”Blikkenslager- 
banden”, Sagen gik herefter i glemmebogen, men efter den kolde krigs afslutning 
opstod der fornyet interesse for aflytningsoperationen. Kjeld Olesen og Niels 
Frommelt vurderede på dette tidspunkt, at tiden var inde til at stå offentligt frem 
og vedkende sig et ansvar for det antikommunistiske arbejde, de tidligere havde 
været involveret i." Kjeld Olesens medvirken i aflytningsoperationen havde 
dog været kendt af flere politikere på Christiansborg siden 1970, blandt andre 
af Erik Ninn-Hansen. Sidstnævnte brugte angiveligt sin viden politisk til at hin- 
dre Kjeld Olesen i at stille kritiske spørgsmål i det udvalg, som skulle kulegrave 
den såkaldte Kejsergadesag. Ninn-Hansen har siden fortalt, at Kjeld Olesen, som 
normalt var ”ret aggressiv”, nu sad ”fuldstændig stille uden at sige et ord”; Den 
tidligere modstandsmand Poul Dam (SF) nævnte ved samme lejlighed aflytnin- 
gen uden dog at nævne Kjeld Olesens navn direkte.:f 

Tanken om at iværksætte en aflytning opstod ifølge Arne Sejr og Frommelts 
forklaringer til PET i 1963 ved et rent sammentræf.;7 Det lykkedes i 1952 From- 


334 For en opsummering af den lange debat om "Firmaet, se Jacob Krummes, ”Historien om historien 
om "Firmaet ”, i Klaus Petersen og Nils Arne Sørensen, Den kolde krig på hjemmefronten (Syddansk 
Universitetsforlag, 2004), S. 219-232. 

335 Jf. forfatterens interview med Ninn-Hansen i Peer Henrik Hansen, Firmaets største bedrift, s. 229. 

336 Ibid., s. 229. 

337 Bilag 16, Sejr, 16. oktober 1963; bilag 9, Frommelt, 21. august 1963. Forholdet bekræftes i øvrigt af 
indholdet af et brev, som Arne Sejr den 25. januar 1959 sendte til Frommelt og siden overdrog til 
PET. Jf. bilag 23. 

melt, med Sejr som økonomisk garant, at disponere over en lejlighed i Vester 
Søgade 78, 1. sal, som tilhørte en bekendt, der stod for at skulle rejse til udlandet. 
Efter overtagelsen af lejligheden blev Arne Sejr en dag spurgt af Urban Hansen 
fra Arbejderbevægelsens Informations-Central, om han var klar over, hvem der 
boede i lejligheden over det nyoprettede kontor. Urban Hansen gjorde den intet- 
anende Sejr opmærksom på, at næstformanden i DKP, Alfred Jensen, var lejer 
af den pågældende lejlighed. Sejr henvendte sig efterfølgende til en udenlandsk 
allieret tjenestes repræsentant, som gav tilsagn om teknisk bistand til etablering 
af aflytningen.>? 


Vester Søhus. Billedet er taget ud for nr. 78, 
hvor Alfred Jensen boede til leje på 2. sal. Det 
lykkedes i 1952 Niels Frommelt at disponere 
over en lejlighed i Vester Søgade 78, 1. sal. Ef- 
ter overtagelsen af lejligheden blev Arne Sejr 
en dag spurgt af Urban Hansen fra Arbejder- 
bevægelsens Informations-Central, om han 
var klar over, at næstformanden i DKP, Al- 
fred Jensen, var lejer af lejligheden ovenover. 
Umiddelbart herefter iværksattes aflytnings- 
operationen. Ifølge PETs oplysninger flyt- 
tede Alfred Jensen kort tid efter lukningen af 
aflytningsoperationen i 1959 ind i en anden 
lejlighed på 4. sal i samme opgang (Kommis- 
sionens Arkiv). 


File" 


Henvendelsen førte til, at en udenlandsk specialist i aflytningsudstyr kom til 
København, hvor han fik held til via en luftkanal at få anbragt en mikrofon i 
Alfred Jensens lejlighed. Udstyret viste sig at fungere efter hensigten, dog kunne 


338 Ibid., Sejr, 7. oktober 1963. 

samtalerne kun følges, når de fandt sted i lejlighedens opholdsstue.>? Arne Sejr 
hævdede endvidere, at iværksættelsen af aflytningsoperationen lå inden for ram- 
merne af de opgaver, han efter forhandlingerne med kommandør Mørch havde 
fået til opgave at løse, og at det heller ikke gik ud over den givne bemyndigelse, 
når han indlod sig i et samarbejde med en udenlandsk tjeneste om iværksættelse 
af en sådan operation. 

Da det præcise indhold af trepartsaftalen fra 1951 ikke kendes, kan det være 
svært at forholde sig til rigtigheden af Arne Sejrs udtalelse om, at aflytning af 
danske politikere faldt inden for det aftalte. Når man påtænker FEs traditio- 
nelle uvilje mod at lade udenlandske tjenester operere på dansk grund, må man 
forledes til at tro, at Mørch må have været bekymret ved udsigten til en privat 
og udenlandsk finansieret aflytningsoperation. På den anden side var han be- 
vidst om, at Firmaet var den pris, som den danske tjeneste måtte betale for at 
opnå støtte på en række andre og for FE mere væsentlige områder. Faktum er, 
at Mørch ikke skred ind over for operationen, da han blev vidende om dens 
eksistens. 

I det daglige var det Frommelt, som stod for aflytningen, der fik dækbeteg- 
nelsen ”Buret”. Operationen foregik på den måde, at samtalerne i Alfred Jen- 
sens hjem blev optaget på bånd og efterfølgende renskrevet. Renskrivningen 
af båndene blev ligeledes varetaget af Frommelt og dennes hustru. Da arbejdet 
med tiden tog overhånd, fik han som nævnt bistand fra en af sine venner fra 
modstandsbevægelsen, Mogens Christensen. Også Kjeld Olesen, som han har 
forklaret for Kommissionen, var fra oktober 1955 tilknyttet aflytningsprojektet 
i fem-seks måneder.;” Opgaven med at aflytte og renskrive spolerne var så om- 


339 Historikerne Kurt Jakobsen og Ole Langes antagelse om, at aflytningen gjaldt soveværelset, er så- 
ledes ubegrundet: ”blandt de sikkert interessante lyde fra soveværelset fremkom der oplysninger, 
der førte til beslutning om et usædvanligt skridt, der dels skulle bidrage til en sprængning af DKP, 
dels til at partiets formand endte i CIAs net”. Jf. Kurt Jacobsen og Ole Lange, ”Larsen, Inf. CIA% 
Information, 31. oktober/1. november 1998. 

340 Bilag 16, Sejr, 7. oktober 1963. 

341 ”Et par måneder efter vidnets faders begravelse den 29. august 1955, fik vidnet en henvendelse fra 
Arne Sejr. Arne Sejr betonede, at det var en meget fortrolig samtale, og dette har vidnet følt sig 
bundet af og efterlevet. Vidnet kendte kun Arne Sejr gennem Atlantsammenslutningen og vid- 
ste, at han havde været en særdeles aktiv person i modstandskampen. Arne Sejr forklarede, at det 
drejede sig om aflytning af parret Alfred Jensen og Ragnhild Andersen. Vidnet spurgte, hvem der 
stod bag beslutningen om aflytningen, og fik at vide, at aflytningen skete i samarbejde med FE og 
2 toppolitikere, henholdsvis Urban Hansen og Ole Bjørn Kraft. Ole Bjørn Kraft havde vidnet kun 
tidligere mødt i kraft af sit job som elevatorfører på Berlingske Tidende, hvor Kraft kom jævnligt og 

fattende, at Frommelt ikke havde mulighed for at tage andet arbejde endsige at 
passe sine studier, hvorfor Sejr begyndte at udbetale et fast månedligt honorar.” 

I løbet af 1952 flyttede Frommelt med sin familie ind i lejligheden Vester Sø- 
gade 78, 1. sal. Han opretholdt samtidig formelt folkeregisteradresse hos sin mor 
på Enghavevej. I sommeren 1955 købte Frommelt ejendommen Rosbæksvej 16. 
Efter dette tidspunkt kom han kun i i Vester Søgade i de perioder, hvor selve 
aflytningen blev foretaget. Renskrivningsarbejdet foregik derimod i det væsent- 
ligste på hans private bopæl på Rosbæksvej.;” 

Frommelt forklarede PET, at de optagne spoler blev renskrevet i tre eksem- 
plarer, hvoraf han selv beholdt en kopi, mens en anden kopi blev overladt til den 
udenlandske allierede tjeneste. Det tredje eksemplar blev ifølge Frommelts sidst 
afgivne forklaring, der, som PET rigtigt bemærkede, afveg fra hans oprindelige 
vidnesbyrd, i begyndelsen også afleveret til den udenlandske samarbejdspartner, 
der derefter skulle videregive det til Arne Sejr. På et senere tidspunkt blev proce- 
duren ændret, hvorefter han gav den udenlandske allierede tjeneste et eksemplar 
og det andet til Arne Sejr. Foranlediget af PET's direkte spørgsmål konklude- 
rede den allierede tjeneste i 1963, at den havde modtaget det meste af ”produk- 
tionen” fra aflytningsoperationen i Vester Søgade. Det skete nogle gange via Sejr, 
andre gange via Frommelt, idet der ikke eksisterede en fast procedure. Derimod 
havde den allierede tjeneste ikke sikre oplysninger om, hvilke andre personer 
eller organisationer der modtog genparter af aflytningen.;% 

Arne Sejr forklarede, at Mørch oprindeligt havde truffet beslutning om, at 
Frommelt ikke måtte have direkte kontakt til de udenlandske repræsentanter. 
Senere dispenseredes der herfra, således at Frommelt fik tilladelse til at have 
forbindelse med den udenlandske tjeneste på den betingelse, at han skulle holde 
Arne Sejr orienteret om samarbejdet. Denne dispensation blev ifølge Sejr givet 
på et tidspunkt, da aflytningen endnu ikke var påbegyndt. Da aflytningen iværk- 
sattes, blev Frommelt instrueret om, at han til den allierede partner kun måtte 
videregive, hvad der rent analytisk kunne uddrages om situationen inden for 
kommunistpartiet og de kommunistiske dækorganisationer. Selve produktionen 


afleverede noget på redaktionen. Vidnet sagde ja til ”jobbet” om at deltage i aflytningen”, RB, Kjeld 
Olesen, 6. juni 2001. 

342 ”Beretning,”, s. 19. 

343 Ibid., s. 19. 

344 Bilag 9, Frommelt, 21. august 1963. 

345 Bilag 15, 30. september 1963. 

måtte ikke videregives. Sejr blev imidlertid klar over, at Frommelt blev ved med 
at opretholde kontakter til den allierede myndighed, og det kom omkring de- 
cember 1953 til et opgør med Frommelt, hvor Sejr forlangte at få en afskrift af 
samtalerne. Samtidig indskærpede Sejr over for Frommelt, at de allierede repræ- 
sentanter ikke måtte få en fuldstændig afskrift af de førte samtaler, men kun et 
resumé af deres indhold. Frommelt efterlevede ikke disse direktiver. Ifølge egen 
forklaring modtog Sejr først fra 1956 regelmæssigt genparter af aflytningsrap- 
porterne. Som PET rigtigt noterede, bekræftes Arne Sejrs forklaring kun i nogen 
grad af en enkelt bemærkning i et brev til Frommelt dateret den 25. januar 1959, 
hvori det hedder: ”Din reaktion var ikke at komme i møde, at give mig, hvad der 
manglede, at åbne op... 

Sejrs forklaring om, at den udenlandske allierede tjeneste kun måtte mod- 
tage resuméer af aflytningen, forekommer at være en efterrationalisering. I be- 
tragtning af det betydelige pekuniære bidrag, som den pågældende myndighed 
begavede Sejrs virksomhed med, virker det usandsynligt, at Sejr kunne nøjes 
med at give den udenlandske samarbejdspartner et mindre koncentrat af dis- 
kussionerne i Alfred Jensens hjem. Hvad uenigheden snarere grundede i, var, at 
Frommelts stigende engagement for den allierede myndighed udfordrede og på 
væsentlige områder tilsidesatte Arne Sejrs autoritet. Frommelt bestred da også 
Sejrs udlægning og afviste på det bestemteste, at han havde fået pålæg om ikke at 
måtte overdrage genparter af afskrifterne til sin udenlandske arbejdsgiver.” 


PET's vurdering af aflytningsmaterialet 


Det eksemplar af aflytningsrapporterne, som PET modtog fra Arne Sejr i 1963, 
var i flere henseender mangelfuldt.:+ Sejr forklarede under afhøringen den 7. 
oktober 1963, at han havde ladet den ældste del af materialet makulere efter ope- 
rationens ophør i 1959. Frommelt overlod PET det mest komplette sæt afskrifter. 
Hans materiale var samlet i 9 springbind og omfattede i alt 3.038 tætskrevne 
sider. Indholdet var for det meste gengivelser af konversationer mellem Alfred 
Jensen og dennes hustru. Når ledende partifolk havde været på besøg i lejlig- 
heden, blev samtalerne i regelen refereret ordret. PET, der straks iværksatte en 


346 Bilag 23, brev fra Sejr til Frommelt, 25. januar 1959. 
347 Bilag 9, Frommelt, 21. august 1963. 
348. Jf. bilag 24, rapport af 15. november 1963. 

analyse af materialet, erklærede sig overrasket over, hvor få gange Aksel Larsen 
havde besøgt hjemmet. Ifølge PET ophørte de ordrette gengivelser fra og med 
den 12. august 1958, hvorefter renskriften hovedsageligt bestod af resuméer af de 
aflyttede samtaler, og Frommelt indføjede i den forbindelse adskillige personlige 
betragtninger, der, som PET bemærkede, var medvirkende til at svække mate- 
rialets autentiske karakter. 

Sammenfattende konkluderede PET, at udbyttet af aflytningen utvivlsomt 
havde givet dem, der løbende havde fået udskrifter af de aflyttede samtaler — her- 
under to udenlandske allierede tjenester — ”et væld af oplysninger ikke blot om 
udviklingen inden for såvel det danske kommunistparti og den internationale 
kommunisme, men også om forskellige fremtrædende politikere m.v”; 

I et særskilt bilag redegjorde Arne Nielsen for indholdet af aflytningen, inden 
han beordrede de beslaglagte bånd og afskrifter tilintetgjort. PET's analyse af 
afskrifterne viser, at aflytningen blev påbegyndt den 25. maj 1952 og fortsatte til 
den 30. januar 1959. Den sidste kommentar i renskriften lød således: 


”Den hjemlige aktion over for [Vester Søgade] nr. 78, der løb af stabelen den 30. 
januar om eftermiddagen har i hvert tilfælde lukket for videre orientering om for- 
holdene ad denne direkte vej, hvorved 7 års arbejde med konversationerne mellem 
Alfred Jensen og Ragnhild Andersen herved er tilendebragt” 


Koncipisten, formentlig Frommelt, havde følgende kommentar til afbrydelsen af 
operationen, nemlig at det ”forekommer fuldstændigt uovervejet og tåbeligt” 

Skal man tro PET's tolkning af aflytningsmaterialet, var de to aflyttede 
DKP're, Alfred Jensen og dennes hustru Ragnhild Andersen, på intet tidspunkt 
klar over aflytningen. Under en samtale den 18. januar 1958 med en navngiven 
gæst omtalte Alfred Jensen, at et stort stykke puds var faldet ned fra lejlighedens 
loft, hvilket fik gæsten til at fremkomme med den teori, at en mikrofoninstalla- 
tion kunne have forårsaget skaden. Hertil svarede Alfred Jensen: 


”Jeg tror ikke på det, for jeg har regnet ud, at de skal have mindst 5 mand i arbejde. 
Det vil koste 100.000 kr. De skal have 20.000 kr. hver om året. Så skal de have 


349 Bilag 14. 
350 Ibid. 
351 Ibid. 
352 Ibid. 

installationer, og jeg ved ikke alt det, de skal have for at arbejde. Nej, jeg tror ikke 
på det”; 


Derimod fremgik det flere gange af renskrifterne, at Alfred Jensen følte sig over- 
bevist om, at hans telefonsamtaler blev aflyttet. 

To ydre omstændigheder var lige ved at ødelægge operationen. Den ene var, 
at Alfred Jensen den 24. maj 1957 meldte flytning fra adressen i Vester Søgade til 
Århus. Det fremgik af PET's analyse af aflytningsmaterialet, at årsagen til flyt- 
ningen var DKP's dårlige folketingsvalg i maj 1957. Alfred Jensen håbede øjen- 
synligt, at han ved at flytte til Århus kunne rette op på situationen i sin egen 
valgkreds. Hustruen, Ragnhild Andersen, skulle derimod blive i København af 
hensyn til sit arbejde i de københavnske partiafdelinger. Af en samtale den 24. 
maj 1957 kunne det udledes, at Alfred Jensen havde lejet lejligheden i Århus af en 
partikammerat, der var på skole i Moskva. Til Frommelt og Sejrs lettelse flyttede 
Alfred Jensen ikke fast til Århus, men opholdt sig også efter maj 1957 de fleste af 
ugens dage i hjemmet i Vester Søgade. Det andet forstyrrende element, der kun- 
ne have lukket operationen, var, at Alfred Jensen på et tidspunkt i 1957 forsøgte at 
bytte sig til en større lejlighed. Lejlighedsbyttet gik imidlertid ikke i orden." 

Nedenfor redegøres der for indholdet af aflytningsmaterialet. Det vurderes 
som værende af særlig historisk interesse, idet DKP i denne periode var præget 
af stærke uoverensstemmelser som følge af Sovjetunionens politik over for Jugo- 
slavien og Ungarn. Disse brydninger var medvirkende til partiets sprængning i 
1958. Kildesituationen er dog vanskelig: Der er tale om PET's analyse og referat 
af et materiale, der bygger på en antikommunistisk gruppes aflytning, renskrift 
og resumeer af ledende DKP'eres ytringer. Det svækker materialets troværdig- 
hed på flere punkter. Materialet er derimod en glimrende førstehåndskilde til 
belysning af PET-ledelsens opfattelse af Firmaets og DKP's aktiviteter i 50'erne. 


DKP's interne forhold 


Ifølge PET gav aflytningsmaterialet et ”levende indblik i, hvad der har rørt sig af 
tanker inden for DKP's øverste ledelse”, selv om det naturligvis ikke kunne und- 


353 Ibid. 

gås, at beretningerne var farvet af Alfred Jensens egne holdninger. Tjenesten 
noterede sig i den forbindelse, at ”Alfred Jensen er den gamle tro stalinist, og 
hverken den 20. partikongres i Sovjetunionen, Ungarnsbegivenhederne i 1956 
eller noget andet er i stand til at rokke ham i denne opfattelse”. 

PET hæftede sig særligt ved oplysningerne om bruddet med Aksel Larsen og 
citerede en række udtalelser fra maj 1957 og frem, der efter tjenestens opfattelse 
viste, at ”taktikken fra Aksel Larsen og hans tilhængeres side oprindelig var den 
at trække tiden ud så længe som muligt med henblik på at skabe en situation, 
hvor han og hans tilhængere kunne komme i flertal inden for partiledelsen og 
således forblive i DKP”.”7 Eksempelvis refererede politifuldmægtig Arne Nielsen 
til en afskrift fra den 5. august 1958, hvor Alfred Jensen og Ib Nørlund diskute- 
rede Aksel Larsens fremtid. De var begge af den overbevisning, at Larsens taktik 
var at trække tiden ud i et års tid, hvorefter den situation eventuelt kunne opstå, 
at han fik flertal inden for partiledelsen. Og endelig den 21. november 1958 frem- 
kom Alfred Jensen med følgende udsagn: ”Jeg tror nu nok det er bedre for os, 
at opgøret med Aksel skete nu og ikke i forbindelse med Ungarn. At Aksel ven- 
tede med at bryde indtil nu, kommer af, at han havde regnet med, at han havde 
kunnet ordne de andre”? PET pointerede endvidere, at gennemlæsningen af 
materialet ikke gav anledning til at tro, at Aksel Larsens opgør med DKP var sket 
i samspil med russerne. 

PET ledte forgæves efter oplysninger om partiets økonomiske forhold. Alt, 
hvad der forelå, var nogle enkelte og spredte bemærkninger, som alle havde 
adresse til Aksel Larsen. Den 8. maj 1953 fortalte Alfred Jensen sin hustru, at Ak- 
sel Larsen fik ”snart det ene og det andet fra Sovjetunionen”? Den 18. marts 1958 
kom spørgsmålet om Aksel Larsens pekuniære forbindelse til Moskva op igen: 


Alfred Jensen: ”Han (d.v.s. Aksel Larsen) blokker dem derovre (d.v.s. Moskva) for 
penge. Jeg ved ikke hvor mange tusinde kroner om året. Så gav de ham 30-40.000 


kr?” 


Raghild Andersen: ”Da han var derovre?” 


355. Ibid. 
356 Ibid. 
357 Ibid. 
358 Ibid. 

Alfred Jensen: ”Ja, efter krigen. Jeg ved ikke, hvordan fanden det var, han har fået 
dem, men det er blevet ordnet”; 


PET bed desuden mærke i oplysninger vedrørende B & W's bygning af tankski- 
bet ”Apsheron” til Sovjetunionen. Denne transaktion havde ifølge PET udløst 
skarpe amerikanske reaktioner i juli 1952. Både Alfred Jensen og Aksel Larsen, 
fremgår det af citatet fra 4. februar 1953, havde drøftet denne sag i Moskva: 


Alfred Jensen: ”Så sagde han (Tijoskin) om de penge for 'Apsheron, at der havde 
centralkomitéen besluttet: ikke nogen penge i dette tilfælde”. 


Aksel Larsen: ”Det ved jeg godt, for det har fagforeningsformanden fortalt mig og 
givet mig en begrundelse, nemlig at eftersom ”Apsheror" var kommet til dem på en 
illegal måde — nemlig ved arbejdernes aktion, for ellers var det ikke blivet frigivet 
— så kunne de ikke give penge, for så ville de sige, at de havde betalt arbejderne for 
denne aktion”. 


Alfred Jensen: ”Akkurat”. 


Aksel Larsen: ”Så sagde jeg: Vil du hilse din ven Tijoskin og sige, at argumentet er 
tåbeligt, og at jeg ikke godkender afgørelsen, og at jeg er meget utilfreds med den”. 
Alfred Jensen: ”Jeg sagde det samme”. 


Aksel Larsen: ”Det er helt tåbeligt”. 
Alfred Jensen: ”Der er ingen, der kikker efter, hvad der betales her”. 


Aksel Larsen: ”Nej, men man kan da ikke forlange, at B & W-arbejderne en anden 
gang skal optræde sådan. Hvis det havde været for en kapitalist, de havde bygget, 
så havde de fået pengene. Nu vil de vel sige, ”Så vil vi kraft ædeme" hellere bygge 


7%» 


for kapitalister” ”. 


Alfred Jensen: ”Der er ikke noget at gøre ved det, for centralkomitéen har talt, 
sagde han”. 


Aksel Larsen: ”Det er anden gang, det har været i politbureauet. Første gang er det 
blevet afslået med een motivering, nemlig på Vetrovs præmisser. Anden gang er 
der en eller anden idiot, der har fundet på det andet, men det er ikke udelukket, at 

Vetrov har blandet sig i det også, for papirerne blev nemlig sendt herover, medens 
Malguine regerede”;" 


Politifuldmægtig Arne Nielsen bemærkede efterfølgende, at ”Vetrov” utvivlsomt 
var identisk med daværende sovjetiske ambassadør i København, og ”Malguine” 
med daværende sovjetiske ambassaderåd i København Malgin. Tijoskin var gi- 
vet identisk med Tjerjoskin, som arbejdede i SUKP som ansvarlig for de skan- 
dinaviske partier.” 

Aflytningsmaterialet fra den 1. juni 1954 viser, at DKP angiveligt havde fore- 
slået kommunistpartierne i Frankrig, Belgien, Holland, England, Norge, Sverige 
og Finland at afholde en kongres i København med det formål at drøfte, hvorle- 
des arbejdet mod en vesttysk oprustning kunne forstærkes og koordineres. DKP 
ønskede at afholde en hemmelig konference om emnet, hvorfor ledelsen fore- 
slog, at det internationale møde fandt sted på Martin Andersen Nexøs 85-års 
fødselsdag, der således kunne anvendes som den officielle anledning til at besøge 
Danmark. 

Om samspillet mellem DKP, SUKP og den sovjetiske ambassade faldt der 
også en del bemærkninger, som PET noterede sig. Den 4. februar 1953 omtalte 
Aksel Larsen under et besøg i Vester Søgade den daværende russiske ambassa- 
deråd i København Malgin: 


”Men hvad falder ham ikke ind. Uden at tale med mig om det går han den næste 
dag op i udenrigsministeriet og protesterer mod en påtænkt radioudsendelse, der 
rakker Stalin og Sovjetunionen ned. Til trods for han har instrukser om, at han 
ikke må blande sig i dansk politik uden at tale med os” 


Flere gange i aflytningsmaterialet refereredes der til beslutningen om at lade 
DKP indgå i samlingsregeringen efter 5. maj 1945 og om det indledte samarbejde 
med socialdemokraterne. Dette var blevet kraftigt kritiseret af, hvad PET tolkede 
som værende de ”revolutionære kredse” inden for DKP, men Alfred Jensen for- 
svarede over for sin kone den 18. oktober 1958 denne beslutning med, at ”Sovjet- 
unionen gav os den besked, at vi skulle søge samarbejde med socialdemokratiet. 


361 Ibid. 

362 Se Kurt Jakobsen, Aksel Larsen. En politisk biografi, (Vindrose, 1993), S. 458, 493. 
363 Bilag 14. 

364 Ibid. 


Stay-behind og Firmaet 


ÅFLYTNINGEN I VESTER SØHUS 


Det var for at få en garanti for, at de ikke i første omgang fik en borgerkrig i 
Danmark”; 

Materialet bekræfter også, at DKP blev holdt hen i uvidenhed, da Nikita 
Khrusjtjov på den 20. partikongres den 14. februar 1956 valgte at fordømme Sta- 
lin. Af samtaler den 2. juni og 12. september 1956 mellem Alfred Jensen og den 
i Østtyskland bosatte Charlotte Møller (se nedenfor) fremgik det, at DKP ikke 
var blevet orienteret om talen. Den 12. september udtalte Alfred Jensen således 
til Charlotte Møller, ”at det ikke var muligt for ”Land og Folk at få noget mate- 
riale direkte ad de sædvanlige kanaler, og at partiet, da alle andre diskuterede 
problemerne i Sovjet og gik til angreb på vore kammerater på arbejdspladserne, 
var nødsaget til at bringe de meddelelser, som blev tilsendt fra vestlige pressebu- 
reauer. Vi havde ikke andre kanaler”; 

På et centralkomitemøde i maj 1957 besluttede DKP at sende en partidelega- 
tion til Moskva for at forhandle med det sovjetiske kommunistparti. En hoved- 
kritik, der skulle rejses over for SUKP, var den manglende orientering af DKP 
forud for Khrusjtjovs tale på den 20. partikongres. Aksel Larsen, Alfred Jensen, 
Poul Thomsen, Einar Kruse og Willy Brauer blev valgt til delegationen. Den 26. 
juni orienterede Moskva imidlertid om, at delegationens besøg måtte udsættes 
en måned. Alfred Jensen var fortørnet over, at russerne ikke havde givet nogen 
nærmere begrundelse. Under et besøg i sovjetambassaden den 1. juli fik han en 
forklaring om, at en større udrensning i Moskva var i vente. Den 4. juli — tre dage 
senere — offentliggjordes udrensningen af Molotov, Malenkov med flere. Rejsen 
til Moskva blev derfor først foretaget i perioden fra den 6. august 1957 til den 14. 
august 1957. Forhandlingerne med russerne forløb efter Alfred Jensens vurde- 
ring ”meget utilfredsstillende”. De danske delegerede kom, som Alfred Jensen 
udtrykte det ifølge afskriften, ”ikke til at tale med nogen helt oppe i toppen”;” 
De forhandlede med Ponomarjov, Kuusinen og en vis ”Taijoskirn',;% SUKP havde 
bl.a. på grund af Willy Brauers optræden under besøget fået indtryk af den store 

368 Ponomarjov var leder af Centralkomitéens internationale afdeling. Den finske kommunist Otto 

uenighed i DKP's ledelse. Brauer stod som bekendt på den fløj, der senere gik 
over i SF. De sovjetiske værter skulle ifølge Alfred Jensens have givet udtryk for, 
”at der er 4 kommunistiske partier her i verden, der har gået og fjumset i det. Det 
er det norske, det danske, det svenske og amerikanske parti”? Alfred Jensen 
udtrykte endvidere sin utilfredshed med, at delegationen ikke havde fået svar på 
de spørgsmål, den havde besluttet at stille inden afrejsen. 

Aflytningsmaterialet viser, at DKP var orienteret om invasionen af Ungarn 
forud for dens iværksættelse i 1956. Den 2. november 1956 fremkom Alfred Jen- 
sen med en fortrolig oplysning herom. Den sovjetiske ambassadør havde under 
en samtale samme aften mellem Aksel Larsen og ham angiveligt fortalt, at sovje- 
tiske tropper ville gribe ind i Ungarn, og ”at det formentlig ville ske næste dag”.”? 
Den militære operation blev påbegyndt den 4. november. 


Partiopgøret med Aksel Larsen 


Ifølge materialet opsøgte Alfred Jensen den 13. januar 1957 den sovjetiske ambas- 
sadesekretær Kobutjko på dennes bopæl for ved hans hjælp at få et møde i stand 
med den sovjetiske ambassadør Slavin inden dennes afrejse til Moskva. Resulta- 
tet af Alfred Jensens anstrengelser blev, at et møde til sidst kom i stand mellem 
Alfred Jensen og ambassaderåden Mikhajlov. Alfred Jensens ønskede at advare 
russerne om Aksel Larsen, eftersom partiformanden, i Alfred Jensens vurdering 
af situationen, nu var nået til den konklusion, at ”hvad de laver i Sovjetunionen — 
det er forkert”, og at russerne ”skulle ikke have grebet ind i Ungarn”. Aksel Larsen 
havde endvidere gjort sig til talsmand for, at DKP fremover ikke bare skulle god- 
kende alt, hvad der kom af dessiner fra Moskva. Partiet måtte tage selvstændig 
stilling til sagerne.” Umiddelbart inden mødet med Mikhajlov fortalte Alfred 
Jensen til Johannes Hansen, at han ville fortælle ambassaderåden alt om Aksel 
Larsens Moskva-kritiske linje. PET-chefen bed i den forbindelse mærke i føl- 
gende replikskifte i renskriften: 


Alfred Jensen.: ”Ib Nørlund står på linie med mig”. 

Johannes Hansen: ”Sig mig engang, er der nogen, der ligefrem bevidst har sat en 
kampagne i gang mod dig og Ib Nørlund”. 

Alfred Jensen: ”Ja - det er jo de intellektuelle. Men jeg vil ikke sige det, men der er 
nogen, der kommer og siger til mig, at Aksel Larsen står bagved”. 


Dagen efter Alfred Jensens besøg hos Mikhajlov lagde Johannes Hansen igen 
vejen forbi Vester Søhus: 


Johannes Hansen: ”Hvordan gik det i aftes?” 

Alfred Jensen: ”Det gik sådan set meget godt. Men jeg kom ikke sådan videre frem 
ad banen, for han kunne ikke hjælpe mig på nogen måde. Det var jo sådan set det, 
man havde brug for”. 


I løbet af samtalen blev Johannes Hansen, der netop var vendt tilbage efter et 
længere ophold i Sovjetunionen, spurgt om følgende: 


Alfred Jensen: ”Hvad siger de om vores formand derovre?” 

Johannes Hansen: ”De siger ikke noget til mig. De sagde bare, at ”Taposki' kender 
jo Aksel Larsen særdeles godt, og han kunne godt sige, at han på mange måder 
forstod ham”.;” 


Den 16. april 1958 orienterede Alfred Jensen Mikhajlov om et DKP-forretnings- 
udvalgsmøde, hvor det var blevet vedtaget, at partiet skulle lade sig repræsentere 
på den jugoslaviske partikongres, uagtet DKP af SUKP var blevet informeret om, 
at SUKP ikke vil sende delegerede. Blandt de forretningsudvalgsmedlemmer, der 
havde stemt for deltagelse, nævnte Alfred Jensen: Aksel Larsen, Ingmar Wagner, 
Poul Thomsen og Svend Nielsen. Om sin egen stilling til spørgsmålet fortalte Al- 
fred Jensen: ”Jeg har da ikke noget imod at rette mig efter SUKP”5 Den 15. juni 
1958 fortalte Alfred Jensen sin hustru, at han var på vej til den sovjetiske ambas- 
sade ”for at tale med dem om Larsery, der var i Polen med en dansk folketings- 
delegation. Alfred Jensen forlod dernæst lejligheden. Ved sin tilbagekomst refe- 
rerede han en del af samtalen for sin hustru. Alfred Jensen havde tilsyneladende 
fået foretræde for den sovjetiske ambassadør.” Formålet med henvendelsen: 

”var ikke at lægge gift for Aksel Larsen, men at fastslå, at han går væk fra partiet 
…… Han kan ikke tolerere angrebet på Jugoslaviens kommunistiske parti, og han vil 
have, at vi her i Danmark bør gå ind for fuld afrustning”. 


Alfred Jensen havde ifølge udsagnet til hustruen også fortalt russerne, ”at hvis 
Larsen kan bibringes den opfattelse, at hverken partiet — CK [Centralkomiteen], 
forretningsudvalget — eller den internationale arbejderbevægelse står bag ham, 
så tror jeg, at han vender tilbage””” Ifølge PET's tolkning af afskrifterne havde 
Alfred Jensen over for den sovjetiske ambassade også nævnt muligheden for at 
rejse til Leningrad og tale med en fremtrædende repræsentant for SUKP om 
Aksels Larsens afvigende meninger og om splittelsen i DKP, som var opstået i 
kølvandet på SUKP's brud med det jugoslaviske kommunistparti. Han ønskede 
så vidt muligt, at rejsen til Leningrad skete under dække af, at der var tale om en 
turistrejse. Ambassadøren havde dog ikke taget endelig stilling til Alfred Jensens 
ønske, idet han først ville spørge i Moskva. Den 4. juli 1958 sagde Alfred Jensen 
angiveligt til sin hustru: ”Der er ikke kommet noget svar på det med Aksel. Hvis 
jeg ikke kan få noget svar, så vil jeg ikke til Leningrad. Jeg har været der før””" 
PET tilføjede her, at rejsen aldrig kom i stand. 

Mødet i centralkomiteen 23. og 24. august 1958 endte ifølge Alfred Jensen 
med et nederlag for Aksel Larsen. Alfred Jensen fortalte efter mødet Ib Nørlund, 
at han den 26. august kl. 14 havde aftalt et møde på den sovjetiske ambassade: 
”De vil jo gerne vide besked. Mikhailov sagde til mig: ”Ib Nørlund og Jensen 
er altid velkomne. Vi må holde forbindelse med jer'...”.7? Den 19. oktober 1958 
havde Alfred Jensen igen været en tur forbi Mikhajlov, hvad han fortalte sin hu- 
stru samme dag: 


”Jeg indrømmer, at jeg over for Mikhailov gav dem allesammen det glatte lag, for 
jeg synes, de alle er en stor samling idioter, men Mikhailov kendte det alt sammen. 
Han vidste meget mere om det der” 


PET gengav efterfølgende et resumé af samtalerne fra den 19. oktober 1958, som 
koncipisten (formodentlig Frommelt) havde foretaget: 

”Det fremgår i øvrigt, at det er et krav fra sovjetisk side, at Kaj Moltke skulle sus- 
penderes. Anklagen mod Moltke gik ud på, at han under sit ophold i Sovjetunio- 
nen skulle have fremsat beskyldninger mod ledende partikammerater. Der omta- 
les dog intet om, hvad disse beskyldninger gik ud på”." 


PET bemærkede i den forbindelse, at spørgsmålet om Moltkes udelukkelse fra 
DKP allerede havde været på tale i 1954 på grund af hans mulige forbindelse til 
”Furibotnn”'. Der var givet tale om Peder Furubotn, ledende norsk kommunist 
og tidligere medlem af Kominterns præsidium. Furubotn blev udstødt af NKP 
i 1950. 

Af det 39 sider lange referat af aflytningsmaterialet var det naturligt nok ud- 
sagnene om den i Østtyskland bosatte danske statsborger Charlotte Møller, der 
havde PET's største bevågenhed. Alfred Jensens forbindelse til det østtyske kom- 
munistiske partiapparat formidledes gennem de besøg, som Charlotte Møller 
med mellemrum aflagde hos Alfred Jensen. Hun var dansk statsborger, men 
havde siden 1945 været bosat i den sovjetiske besættelseszone/Østtyskland. Af 
aflytningen den 19. august 1957 fremgik det, at hun efter sin ankomst til Dan- 
mark i 1933 havde arbejdet for Ernst Wollweber, der ledede et sabotagenetværk 
i 1930'erne, og som senere blev et fremtrædende SED-medlem og i 1953 østtysk 
minister for statssikkerhed. PET havde i forvejen en lang række oplysninger om 
Charlotte Møller, som Arne Nielsen valgte at fremhæve inden selve gennemgan- 
gen af hendes besøg i Vester Søgade 78: 


”Charlotte Møller ankom første gang til Danmark i begyndelsen af 1930erne som 
kommunistisk emigrant fra Tyskland og tilsluttede sig umiddelbart efter indrejsen 
DKP. I 1935 indgik hun ægteskab med en dansk statsborger og er i kraft heraf den 
dag i dag legitimeret ved dansk nationalitetspas, som hun benytter ved sine rejser 
til Danmark. Ægteskabet var rent proforma. Hendes ”ægtefælle” udrejste få uger 
efter ægteskabets indgåelse af Danmark og døde i 1942 på et hospital i Valparaiso 
af tb. I juli 1941 blev hun anholdt som kommunist, og den 2. oktober 1943 overfør- 
tes hun fra Horserødslejren til tysk kz-lejr. Hun har ikke siden da haft fast bopæl 
i Danmark. Af en oplysning fra 1952 fremgår det, at hun på daværende tidspunkt 
skulle være ansat i KPD's arbejdsbureau. I marts 1955 oplyste en kilde, at Charlotte 
Møller i 1953 skulle have indgået ægteskab med den østtyske statsborger Max Ge- 
org Ferdinand Spangenberg, men at de var interesseret i, at dette ikke blev bekendt 
i Danmark - formentlig af hensyn til Charlotte Møllers danske paslegitimation. 

Om Max Spangenberg vides det, at han allerede i 1927 tilsluttede sig det kom- 
munistiske parti i Tyskland og arbejdede illegalt for dette i Hitlertiden. Den 11. 
marts 1939 flygtede han til Danmark, hvor han blev anerkendt og understøttet af 
Danmarks Røde Hjælp. I september 1940 blev han eftersøgt på sin bopæl, men var 
da gået under jorden. I maj 1945 meldte han sig på ny til danske myndigheder, ogi 
december samme år udrejste han til den russiske besættelseszone i Tyskland. Han 
har siden indtaget en fremtrædende stilling inden for det østtyske kommunist- 
parti. I en indberetning af 14. september 1949 omtales han som det østtyske partis 
særlige sagkyndige i skandinaviske og grønlandske spørgsmål”; 


Det var med andre ord en vigtig person i det østtyske partiapparat og efterret- 
ningstjeneste, som Arne Sejrs gruppe havde mulighed for at overvåge. Af af- 
lytningsmaterialet fremgik det, at Charlotte Møller i aflytningsperioden var en 
hyppig gæst hos Alfred Jensen, i hvis lejlighed hun overnattede under opholdene 
her i landet." Eksempelvis kan nævnes besøget 8.-16. juni 1955. Det var mellem 
Alfred Jensen og Charlotte Møller blevet aftalt, at hun udadtil skulle foregive at 
være i Danmark for at ordne noget i forbindelse med en Nexø-udstilling.;% Den 
8. juni fandt følgende ordveksling angiveligt sted: 


Charlotte Møller: ”Vi skal snakke lidt om, hvordan I ser på situationen nu her i 
landet efter tilslutningen til NATO, og hvilke kredse der er imod det. Dernæst: 
Hvordan er mulighederne for, at man bygger et eller andet op her - altså også i 
Vesteuropa … Altså hvad for kredse der kan komme i betragtning. Hvilke kredse 
der er imod genoprustningen. Det skal ikke ligefrem være partikredse, men andre 
kredse - som er sympatisører, som man siger”. 

Alfred Jensen: ”Men er det kredse eller et illegalt apparat, som har forbindelse med 
jer? Eller er det kredse, man kan henvende sig til for at få en opinion i gang?” 
Charlotte Møller: ”Nej — det er sådan - at hvis du nu hører om folk, som er imod 
Amerika — ikke?” 

Alfred Jensen: ”Ja, men det er meget om at gøre for mig at vide, om det er personer, 
som man kan henvende sig til og sige, at nu må der protesteres imod det overgreb, 
eller det er personer ..”. 

Charlotte Møller: ”Nej, det er personer, som har specielle formål — illegale formål”. 


383 Bilag 14. 

384 PET noterede på baggrund af aflytningsmaterialet følgende besøg: 11. marts - 17. marts 1955, 8. juni - 
16. juni 1955, 29. november — lo. december 1955, 28. maj - 9. juni 1956, 10. september - 13. september 
1956, 19. januar - 22. januar 1957, 17. august - 23. august 1957, 15. maj - 18. maj 1958, 11. november - 14. 
november 1958, 21. november - 25. november 1958. 

385 Det må antages, at denne oplysning stammer fra Frommelts aflytning, men det fremgår ikke direkte 
af PET's bilag 14. 


Stay-behind og Firmaet 


ÅFLYTNINGEN I VESTER SØHUS 


Alfred Jensen: ”Som er indstillet på at hjælpe. Det er straks meget vanskeligere”. 
Charlotte Møller: ”Men der skal ikke snakkes om det i øjeblikket, undtagen med 
dig. Jeg har kun lov til at snakke med dig fra partiet om det" 


PET bed også mærke i Charlotte Møllers interesse for politiske flygtninges vilkår 
og udlændinges tilmeldingspligt i Danmark. PET var af den opfattelse at Møller 
havde forsøgt at ”pumpe” Alfred Jensen for informationer, som kunne hjælpe til 
at indsende østtyske agenter i Danmark under påskud af at være flygtninge: 


Charlotte Møller: ”Nu sådanne politiske flygtninge, som kommer her til landet. 
Hvad må de have af beviser for at bevise, at de er flygtninge?” 

Alfred Jensen: ”Det ved jeg ikke”. 

Charlotte Møller: ”Kan I heller ikke finde ud af det?” 

Alfred Jensen: ”Det ved jeg ikke. Man kan jo se”;7 


Under et besøg fra 29. november til 12. december 1955 foretog Charlotte Møller 
ifølge aflytningsmaterialet et decideret hvervningsforsøg. Den 6. december fik 
hun besøg i Vester Søhus af en sekretær i Boligministeriet. Der forekom ifølge 
afskriften følgende replikskifte: 


Sekretæren: ”Jeg kan godt udvide kredsen af folk”. 
Charlotte Møller: ”Nej, det skal du ikke, og den ene må ikke vide noget om den 
anden”. 


I samtalens løb nævnte sekretæren to ”emner” til Charlotte Møller — en ansat 
ved Atlas og en kollega i Boligministeriet. Charlotte Møller spurgte sekretæren 
om de pågældendes holdning til Amerika og Sovjet. Det diskuteredes også, at 
lade ”emnet” fra Boligministeriet foretage en rejse til Østberlin. Charlotte Møl- 
ler instruerede sekretæren om at sørge for, at han i så fald ikke rejste direkte til 
Østberlin, men fulgte følgende rute: Hamburg, Vestberlin og derfra med toget 
til Østsektoren. 

PET's Arne Nielsen kommenterede ikke dette forhold nærmere, men oplys- 
ningerne indikerer, at Charlotte Møller kan have været føringsofficer for den 
pågældende sekretær i Boligministeriet. Charlotte Møller, fremgår det af de øv- 
rige citater, udnyttede typisk opholdet i København til at pleje og udbygge de 
kontakter, hun havde i byen, og til at presse forskellige informanter for oplysnin- 
ger om DKP og om danske politiske forhold i almindelighed. Hvorvidt Alfred 

Jensen har været klar over Charlotte Møllers reelle forehavende er usikkert. Det 
bemærkes, at det nævnte hvervningsforsøg skete, mens Alfred Jensen var ude af 
lejligheden." 

I det gennemlæste materiale fandt Arne Nielsen en hel del oplysninger om 
fremtrædende danske politikere — fortrinsvis socialdemokratiske — samt om en 
del navngivne tjenestemænd og et par universitetsprofessorer. Disse oplysninger 
blev fremhævet ”bl.a. på baggrund af, at disse informationer også er tilgået… 
[den allierede myndighed], der som indledningsvis anført løbende modtog en 
kopi af de på grundlag af de optagne spoler udfærdigede renskrifter”? PET af- 
stod fra at vurdere ”farligheden” af de indsamlede oplysninger, men gav som ek- 
sempel en samtale fra den 17. juli 1952 med en norsk kommunist, under hvilken 
Alfred Jensen fremkom med følgende udtalelse: 


”Hedtoft, H.C. Hansen, Rasmus Hansen og Buhl har fået gennemtvunget, at de 
militære anlæg, der skal placeres her i landet, skal godkendes af et rigsdagsudvalg. 
Det betyder i praksis, at den socialdemokratiske rigsdagsgruppe afgør, hvor de skal 
placeres. De kan selvfølgelig ikke lave det sådan, at der ingen militære baser pla- 
ceres, men det betyder altså i praksis, at når man nu ville anbringe en base for jet- 
jagere lige nord for København ved Værløse, tvinger de den væk, og sådan har de 
tvunget meget væk. Ham, der står i spidsen, hedder Smørum (Jens S., fhv. inden- 
rigsminister). Han er en gammel mand, men han er modstander af Atlantpagten, 
men han har ligesom bøjet sig for realiteten og stemt for den, men er modstander 
af den, og det er ham, der er fører for den gruppe”? 


Uanset troværdigheden af de her fremførte oplysninger kan det næppe siges at 
have været i overensstemmelse med danske suverænitetsprincipper, at informa- 
tioner om taktiske overvejelser og interne partiopgør vedrørende Danmarks for- 


388 Oplysningerne om Charlotte Møller blev tillige forelagt Aksel Larsen, da en allieret myndighed 
debriefede ham i november 1958. Jf. PET, Aksel Larsens personsag, notits 17. februar 1961. Se Kom- 
missionens beretning, bind 7. 

389 Bilag 14. 

390 Ibid. Ifølge den sovjetiske afhopper Mitrokhins materiale havde KGB i 1950'erne en række kontak- 
ter i den socialdemokratiske folketingsgruppe. KGB-residenturet i København havde blandt andre 
kontakt til Jens Smørum, som ifølge KGB-materialet var modstander af NATO. Hvilken type kon- 
takt, der har været tale om, fremgår ikke af materialet. Sandsynligvis har der blot været tale om en 
åben ”politisk kontakt”. Jf. PET, operationssag: Notat. Om Mitrokhin-materialet se Kommissionens 

hold til vestmagterne blev viderebragt af danske statsborgere i ucensureret form 
til en allieret udenlandsk tjeneste. 


De sorte breve 


Oplysningerne fra aflytningerne blev gjort til genstand for nærmere analyse på 
Arne Sejrs kontor for psykologisk krigsførelse. Her indgik de i de såkaldte ”luk- 
kede operationer”, en betegnelse, som dækkede organisationens mere offensive 
efterretningsarbejde. 

Den videre analyse af aflytningsmaterialet førte til produktionen af de så- 
kaldte ”sorte breve” det vil sige anonyme breve, der rundsendtes fortrinsvis til 
ledende kommunister. De indeholdt afsløringer af DKP's interne gnidninger, og 
forholdene blev skildret med en sådan indsigt, at læseren uvægerligt måtte få 
det indtryk, at oplysninger stammede fra partiets inderkreds. I forbindelse med 
PET's undersøgelse af Firmaet fik politiet overdraget tre sorte breve af oberstløjt- 
nant Schou." Bilagene var ikke daterede, men en efterfølgende sammenligning 
af indholdet med renskrifterne fra aflytningen viste ifølge PET, at det første brev 
var forfattet i oktober 1957 (hvilket bekræftes af en henvisning til 40-årsdagen for 
den russiske revolution), mens de to andre var forfattet henholdsvis 25. august 
og 14. november 1958. 

Et andet af PET's bilag viser fremgangsmåden ved produktionen af brevene. 
Brev-eksemplet her er fra 14. november 1958: ”En anden fraktion omkring Hart- 
vig Sørensen, Alvilda Larsen og Laurits Lynnerup Nielsen ønskede at få Villy 
Fuglsang som formand”. Dette udsagn byggede på følgende afskrift fra aflyt- 
ningsmaterialet: ”Inden for fraktioner” har der ikke været enighed om Knud 
Jespersens kandidatur til formandsposten, idet bl.a. Hartvig Sørensen, Alvilda 
Larsen og Laurits Lynnerup ønskede Villy Fuglsang valgt til partiformand”; 

Som et eksempel på, hvordan brevene udnyttedes til at skabe yderligere splid 
og had mellem den revisionistiske og stalinistiske fløj i partiet, kan citeres et 
”sort brev” fra 25. august 1958: 


391 Bilag 13, Schou, 10. september 1963. 
392 Ibid., Arne Nielsens kommentarer. 

”Gode kammerat: 

Partiet befinder sig i dag i den værste krise i sin historie. Det har længe stået klart 
for enhver, der tilstræber partiets enhed og styrke, at stridighederne i ledelsen 
måtte føre til en sådan krise. I forståelse af partiets afgørende rolle for alle arbej- 
dende og i troskab mod den proletariske internationalisme har vi stadig modar- 
bejdet visse lederes personlige ambitioner og intrigerne i ledelsen. 

Aksel Larsen har med sine revisionistiske synspunkter skabt de politiske uoverens- 
stemmelser, der i dag splitter partiet. Hans memorandum viser klart, hvorledes 
han fremover stadig ønsker at agitere for sine separate synspunkter imod forret- 
ningsudvalgets flertal. Aksel Larsen har endda ikke undset sig for at informere 
”Social-DemokraterY og ”Informatior” om partiets interne forhold i den hensigt at 
hindre centralkomitéen i at afsætte ham ved det kommende møde. Vi må slå fast, 
at hvis Aksel Larsen skal fortsætte i partiets ledelse, må han underkaste sig cen- 
tralkomiteens vedtagelser og i fremtiden overlade det til en kollektiv ledelse at føre 
partiet videre på marxistisk-leninistisk grundlag i troskab mod den proletariske 
internationalisme. 

Dette må rent konkret betyde, at han på det kommende CK-møde over for med- 
lemmerne må tage afstand fra sine revisionistiske synspunkter og klart bekende 
sig til marxismen-leninismen. 

Splittelsen går nu så dybt, at forretningsudvalget på mødet den 12. ds. sprængtes på 
spørgsmålet om hvem der i fremtiden skal lede partiet. Ved denne lejlighed opstil- 
lede både Svend Nielsen og Poul Thomsen, der hver opnåede fire stemmer. 

Ingen af disse to opportunister vil kunne samle partiets kræfter. 

Poul Thomsen har rejst rundt i landet og sået mistillid til de gamle kammerater, 
der gennem årene har ofret enhver personlig interesse for partiets sag. Hans vir- 
kelige mål har været at bygge sin egen position op på deres bekostning. Han er 
ikke den rigtige mand. Vi har ikke brug for en opportunist, der i forbindelse med 
begivenhederne i Ungarn med Inger Merete Nordentoft åbenlyst diskuterede den 
mulighed at forlade partiet, og som under partiforhandlingerne i Moskva i 1957 
sagde til vore sovjetiske kammerater, at han efter 20. partikongres ikke længere 
kunne have virkelig tillid til dem, og at han i fremtiden måtte kræve enhver med- 
delelse fra Moskva dokumenteret. 

Svend Nielsen kan partiet heller ikke bruge. 

Det var ham, der under begivenhederne i Ungarn krævede FN-observatører til 
Ungarn. 

Det var ham, der efter 20. partikongres sagde: ”Man skal ikke stole for meget på 
Moskva. 

Det var også ham, der fik gennemtrumfet, at partiet lod sig repræsentere på den 
jugoslaviske partikongres, og som bagefter var den ivrigste til at fordømme be- 
slutningen. I sine bestræbelser for at skaffe sig magt i partiet har han ikke været 
kræsen i sit valg af midler. 

Vi kan ikke bruge en mand, der ustandselig drikker sig fuld og braldrer ud med 
fortrolige oplysninger. Ingen vil misunde ham hans forskellige piger. Men man kan 
i høj grad bebrejde ham, at han for at give indtryk på dem bryster sig af sin egen 

og partiets aktivitet. Svend Nielsens åbenmundethed har antagelig voldt partiet 
stor skade. 

Både Poul Thomsen og Svend Nielsen er trods deres store ord rede til at kapitulere 
over for den revisionistiske gruppe i forretningsudvalget og har som de store op- 
portunister, de er, overladt til Børge Houmann og Carlo Hermansen at udarbejde 
den udtalelse, som på CK-mødet skal vise forretningsudvalgets svar på Aksel Lar- 
sens Memorandum. 

Det vil være CK-medlemmernes opgave at skaffe os en ledelse, der er fri for revisi- 
onister og opportunister. Skal partiet overvinde krisen og genvinde sine positioner 
i den danske arbejderklasse, må centralkomitéen vælge en erfaren partikammerat, 
som i kritiske situationer har bestræbt sig for at skabe samling om partiet, og som i 
dag kan mobilisere partiets sunde kræfter og i samarbejde med vore broderpartier 
føre DKP frem til nye sejre”; 


Som det fremgår, er brevet et forsøg på at slå på de antirevisionistiske strømnin- 
ger i partiet, der enten ønskede Aksel Larsen ekskluderet eller presset tilbage i 
en mere traditionel DKP-kurs. Brevet skulle således foregive at være skrevet af 
en person tæt på Alfred Jensen-kredsen. Bemærkningerne om Svend Nielsen 
skulle givet medvirke til, at hvad der var en politisk uenighed også udviklede sig 
til egentligt fjendskab. 

Brevenes indhold stemmer godt overens med Frommelts forklaringer til PET 
i 1963. I en rapport af 21. august 1963 fortalte Frommelt, at han, da aflytningerne 
afslørede, at det i 1958 bar hen imod et internt opgør inden for kommunistpar- 
tiets øverste ledelse, introducerede Arne Sejr for en af sine bekendte, der var 
beskæftiget som journalist ved dagbladet Information. Journalisten blev ikke 
nævnt ved navn, men det har antagelig været Knud Bidstrup eller J.B. Holm- 
gaard. Frommelt var af den opfattelse, at oplysningerne fra aflytningen om 
splittelsen i kommunistpartiet kunne udnyttes propagandamæssigt ved hjælp af 
dagbladet ”Information”. Sædvanen tro beskyldte Frommelt Arne Sejr for ikke 
at gøre nok for at udnytte denne forbindelse, hvorfor Frommelt selv lod oplys- 
ningerne tilgå journalisten på Information, der prompte udnyttede materialet.;”% 


393 Ibid. Samme og andre breve er i øvrigt opbevaret i Arbejderbevægelsens Arkiv, DKP's Arkiv, kasse 
205, mærket ,,Kontrolkommissionen: personsager + diverse%, læg ,,de sorte breve og tilknyttet kor- 
respondance", 

394 Knud Bidstrups forbindelser til Frommelt, kaldet Peter Listesko, er erindret i J.B. Holmgaard, Sket 
i livet (Gyldendal, 1990), s. 138-145. 

Arne Nielsen opdagede under gennemgangen, at Sejr og hans medhjælpere i 
den første del af aflytningsperioden havde benyttet sig af Berlingske Aftenavis i 
en propagandakampagne rettet mod DKP. Firmaet fik således avisen til at bringe 
en række artikler, som byggede på de oplysninger om interne forhold inden for 
kommunistpartiet, som organisationen havde skaffet via aflytningen af Alfred 
Jensens lejlighed.?? 


4 


Alfred Jensen og Ragnhild Andersen. Billede fra folketingsdebat i februar 1976 om borgernes grund- 


lovssikrede rettigheder, hvor Alfred Jensen og Ragnhild Andersen følger interesseret med fra tilhører- 
logen. Debatten var foranlediget af Danmarks Radios afsløring af aflytningsoperationen mod DKP's 
næstformand. DR's korrespondent i Washington, Christian Winther, fik oplysningen af tidligere stats- 
minister Jens Otto Krag (Arbejderbevægelsens Bibliotek og Arkiv). 


PET lavede en oversigt over de steder i aflytningsmaterialet, hvor det fremgik, 
at anonyme breve var blevet udsendt, og hvilken reaktion de havde afstedkom- 
met hos Alfred Jensen og andre. I renskriften for den 12. november 1953 var der 
indsat en kopi af et anonymt brev, der var angivet til at være udsendt den 11. 
december 1953. Et anonymt brev blev også afsendt efter kommunevalget, som 
blev afholdt den 2. marts 1954. Ragnhild Andersen bemærkede i den forbindelse: 

”De gavtyve, der har udsendt til medlemmerne har vel også givet det til ”Infor- 
matior” ”, hvortil Alfred Jensen replicerede: ”Det er nok folk i partiet, men det 
er også socialdemokrater”. Den 14. december 1954 modtog Alfred Jensen med 
morgenposten et nyt anonymt brev. Alfred Jensen var angiveligt chokeret over 
indholdet, der efter hans opfattelse kun kunne stamme fra partiets inderkreds. 
Han nåede dog til sidst til den konklusion, at ”det er socialdemokratiets propa- 
gandaapparat, der laver det, men oplysningerne har de ikke på 7. eller 8. hånd, 
men på 2. hånd”? 

Den 30. april 1955 diskuterede ægtefællerne nogle breve, som var blevet sendt 
til forskellige partimedlemmer øjensynlig med det formål at så splid i partiet. 
Alfred Jensen troede dog ikke på, at afsenderen havde ”adresserne fra politiets 
kartoteker”, men mente, at han havde ”en kontaktmand i toppen, der skriver de 
breve. Men det vil ikke være let at finde ham nu, fordi de i brevene indeholdte 
informationer nu er to-tre måneder gamle”. Den 20. september 1956 modtog Al- 
fred Jensen et nyt anonymt brev, denne gang om Aksel Larsen. Alfred Jensen 
ytrede i den forbindelse, at forræderen givet var at finde inden for deres egen 
kreds.” 

Den 22. oktober 1957 fik Alfred Jensen et anonymt brev, der angreb partiet for 
dets manglende forståelse og samarbejde med SUKP. Alfred Jensen fandt denne 
gang brevets indhold ”raffineret”. Ragnhild Andersen var af den opfattelse, at 
politiet havde fabrikeret skrivelsen, hvilket Alfred Jensen prompte afviste. Han 
var derimod af den opfattelse, at brevet måtte stamme fra AIC. Af renskriften 
for den 25. august 1958 fremgik det, at et nyt anonymt brev var blevet udsendt 
til DKP's medlemmer. Der var her tale om det ovenfor og i fuld længde citerede 
brev, som PET fik fra Schou i FE. En navngiven person, som var på besøg i lejlig- 
heden, forklarede, at brevet havde gjort flere partimedlemmer nervøse og usikre 
over for de ledende partifunktionærers levned og opførsel. 

Den 14. november 1958 modtog Alfred Jensen igen et anonymt brev. Om bre- 
vets ophavsmand sagde han: ”Det er én, der har gået inde på bladet. Men de må 
have et fantastisk apparat”. Ragnhild Andersen bemærkede hertil, at” Jeg er ræd- 
selsslagen over det brev. Det er frygteligt. Man forstår ikke noget af det. Det med 
at sætte folk op mod hinanden er raffineret gjort, men det betyder endnu mere 
splittelse og uro i partiet. Men det er måske også hensigten”. Den 29. januar 1959 
fik Alfred Jensen tilsendt endnu et anonymt brev, som formodentlig har været 

det sidste i kraft af ophævelsen af operation ”Buret" Set i bakspejlet kan det 
måske undre, at Alfred Jensen ikke var mere opmærksom på, at han selv kunne 
være kilden til oplysningerne. Som det fremgår af PET's analyse var der en slå- 
ende lighed mellem Alfred Jensen og Ragnhild Andersens egne udmeldinger og 
indholdet i brevene. 

PET fandt yderligere spor af Firmaets samarbejde med diverse aviser. I ren- 
skriften for den 21. april 1953 fandt PET en forbindelse til en artikel i Berlingske 
Aftenavis, der nedgjorde Svend Nielsen. Den glædede Alfred Jensen så meget, at 
han ville lade den sætte i glas og ramme. Til sin hustru sagde han angiveligt: ”Det 
kan være, de har nogle telefonsamtaler, for det er et pletskud af rang … det er første 
gang, jeg har set, de har været rigtig i centrum med deres artikler”. Efter at have 
læst den pågældende artikel i Berlingske Aftenavis med overskriften ”Alvorlige 
brydninger i kommunistpartiet. Magtkamp inden for Ledelsen. Svend Nielsen 
på vej mod magten. Alfred Jensens stilling er truet” vurderede PET's Arne Niel- 
sen i 1963, at den byggede på oplysninger indhentet via aflytningen. Den 20. maj 
1953 diskuterede Alfred Jensen med sin hustru endnu en artikel, som Berlingske 
Aftenavis dagen forinden havde bragt under overskriften ”Skærpet magtkamp i 
kommunistpartiet”. Alfred Jensen udtalte, at indholdet formentlig kunne føres 
tilbage til, hvad en journalist havde hørt fra Svend Nielsen. Sidstnævnte var efter 
Alfred Jensens opfattelse ”slem til at sidde og bavle op”. Også denne artikel, vur- 
derede PET's Arne Nielsen i 1963, byggede utvivlsomt på oplysninger, der stam- 
mede fra aflytningen. Berlingske Aftenavis bragte den 30. november 1953 under 
overskriften: ”To slags oplysninger om Kinas kultur” en artikel om forholdene 
inden for Dansk-Kinesisk Selskab. Renskriften efterlod ifølge PET det indtryk, 
at stoffet til artiklen også stammede fra Vester Søhus.” 

Den 25. august 1958 omtaltes Informations artikler om spliden i kommu- 
nistpartiet for første gang i aflytningsmaterialet. Den pågældende dag fremkom 
koncipisten, formentlig Frommelt, med følgende randbemærkning: ”At ”Infor- 
mationss artikler om partiets indre forhold og udsendelsen af brevet har bevirket 
en kraftig reaktion og har haft indflydelse på mange partimedlemmer, fremgår 
igen tydeligt”, Den 8. september 1958 omtaltes et interview, som Aftenbladet 
havde haft med Aksel Larsen. Ragnhild Andersen fortalte, at Aksel Larsen havde 
sagt, at han ikke havde betænkeligheder ved at gå til Aftenbladet, når han ikke 
kunne få sine synspunkter fremført i Land og Folk. Herefter var der ifølge PET 

indføjet en parentes i renskriften med følgende ordlyd: ”Dette forhold er blevet 
bekræftet af Holmgård på ”Information, idet denne fra en kilde på ”Aftenbla- 
det har erfaret, at Aksel Larsen personligt har henvendt sig til bladet og ønsket 
et interview offentliggjort”. Både den 16. og 27. september 1958 fandtes der nye 
referencer til artikler i Information. På sidstnævnte dato fremgår det, at Alfred 
Jensen udtrykte den opfattelse, at mindretallet i partiet havde den klare fordel, at 
Information hver dag skrev for mindretallet, mens Land og Folk ikke skrev no- 
get som helst for flertallet, hvorfor ”Informations artikler bliver accepteret som 
en støtte for Aksel Larsen og mindretallet, hvilket for så vidt også er hensigten 
med artiklerne”. Den 9. oktober 1958 oplyste aflytningsmaterialet angiveligt, at 
Informations artikel fra samme dag om et møde, der blev afholdt i Svend Niel- 
sens lejlighed på Fuglefængervej, ”fuldstændig har chokeret Alfred Jensen”. Poli- 
tifuldmægtig Arne Nielsen kunne efterfølgende oplyse, at det af det aflyttede ma- 
teriale fremgik, at Alfred Jensen havde deltaget i mødet og efterfølgende havde 
givet et fyldigt referat for sin hustru. Med andre ord havde aflytningen igen været 
kilden til avisens dækning af spliden i DKP.” 

I resumeet af de aflyttede samtaler for den 3. og 4. november 1958 anførte 
koncipisten: 


””Information's artikel den 3. november om partikongressens afslutning med for- 
lydende om, at forholdet mellem Ib Nørlund og Alfred Jensen er kølnet, får begge 
til at udtale: ”Hvor ved bladet det fra? Der står alt, altså om vores placering" Ragn- 
hild Jensen udtalte i den forbindelse: ”Jeg begynder også, som du siger, at have 
mistro til alle og enhver. Jeg mistænker både Jørgen Groth og selv Knud Jespersen”. 
Hertil føjede koncipisten følgende private bemærkning: ”Om selve det forhold, at 
partiets nyvalgte formand, Knud Jespersen, mistænkes for at være kilde til ”Infor- 
mation's oplysninger om de indre partiforhold, kan det vist siges, at derved har de 
oplysninger, 'der er sivet ud, vist deres berettigelse”? 


Koncipisten var ved udgangen af 1958 ikke i tvivl om sit eget bidrag til partiets 
splittelse gennem Informations kampagne mod DKP. Således anførte han i be- 
mærkningerne til renskriften 25. november - 3. december 1958: 


”» » 


Information's artikel den 9. oktober om hemmeligt topmøde hos Svend Nielsen 
giver Ib Nørlund anledning til at fremkomme med følgende bemærkning: ”At nu 


401 Ibid. 
402 Ibid. 


Stay-behind og Firmaet 149 


150 


ÅFLYTNINGEN I VESTER SØHUS 


må det høre op. Denne udtalelse af partiets førende teoretiker, Ib Nørlund, er uden 
tvivl det bedste bevis, som overhovedet kan opnås, på, at Information's artikler om 
de interne partiforhold og de udsendte sorte breve virkelig har udgjort en umåde- 
lig faktor ved svækkelsen af DKP"495 


På baggrund af renskrifterne er det vanskeligt at vurdere aflytningsoperationens 
betydning for splittelsen i DKP. De sorte breve bidrog til uenigheden, men i 
hvor høj grad pressedækningen fik indflydelse på partiets splittelse sammenlig- 
net med de fundamentale politiske spørgsmål, som skilte revisionister og anti- 
revisionister, afhænger formentlig af øjnene, der ser. To historikeres vurdering 
er, at ”Den aflytning medvirkede stærkt til splittelsen i DKP og Aksel Larsens 
eksklusion i efteråret 1958”, Dette synspunkt bakkes op af en ny historisk un- 
dersøgelse, der kalder desinformationskampagnen for ”en medvirkende årsag” 
og konkluderer, at ”Firmaet spillede indiskutabelt en rolle i DKP's sammenbrud 
og den ekskludering af formand Aksel Larsen, som senere førte til dannelsen af 
Socialistisk Folkeparti”,:% Spørgsmålet er, om aflytningsoperationens betydning 
for DKP's sprængning kan sidestilles med den grundlæggende uenighed i de 
vestlige kommunistpartier, som striden mellem SUKP og det jugoslaviske kom- 
munistparti, den 20. partikongres og invasionen af Ungarn medførte. 

I Italien var Palmiro Togliatti, lederen af det italienske kommunistparti PCI 
hurtigt ude med en fordømmelse af Stalin efter den 20. partikongres i 1956. Han 
anklagede Moskva for ikke at være gået vidt nok i opgøret med fortiden og op- 
fordrede dernæst til oprettelsen af en såkaldt ”polycentrisk” partistruktur, hvor 
Moskva ikke længere skulle udgøre den internationale kommunismes centrum. 
Det lykkedes på den måde at tage brodden af den revisionistiske kritik, på trods 
af at den italienske partileder må have haft et årelangt og indgående kendskab 
til Stalins diktatoriske magtudøvelse. Togliatti havde nemlig i 1930'erne haft en 
ledende rolle i Komintern.” Den italienske kommunistleders position var tillige 
godt hjulpet af, at han allerede ved hjemkomsten til Italien i 1944 havde tilken- 
degivet offentligt, at PCI ville respektere de demokratiske spilleregler. Togliatti 
formåede via sit angreb på Moskva at holde sammen på det italienske kommu- 


403 Ibid. 

404 Kurt Jakobsen og Ole Lange, ”PET FET og Den Tredje Hemmelige Tjeneste”, Information 30. okto- 
ber 1998. 

405 Peer Henrik Hansen, ”Firmaet, DKP og de sorte breve”, Arbejderhistorie. Tidsskrift for Historie, 
kultur og politik, 1, 2006, s. 1, 12. 

406 Paul Ginsborg, A History of Contemporary Italy. Society and Politics in Italy 1943-1988 (London, 
1990), S. 205. 

nistparti. En manøvre, der blot tilnærmelsesvist kunne sammenlignes med den 
italienske kommunistleders, blev aldrig iværksat af Aksel Larsen. Man kunne 
hævde, at fraværet af sådanne tiltag gjorde livet besværligt for de danske kom- 
munister. At holde opgøret om DKP's linje og alle personstridighederne inden 
for partiets egne rækker var vel nærmest en umulighed, med eller og uden Fir- 
maets påvirkningsoperationer. 

Blandt historikere skelner man traditionelt mellem forskellige forklarings- 
modeller, mellem overordnede/længerevarende og mere umiddelbare faktorer, 
og lige så sandt, som det er, at man alt for ofte undervurderer efterretningsopera- 
tioners indflydelse på politiske brydninger, lige så rigtigt er det, at de involverede 
efterretningsfolk ofte vil overdrive betydningen af deres virke. I dette tilfælde 
afhang flere personers levebrød af, at man til den allierede myndighed konstant 
leverede efterretninger, der dokumenterede den igangværende operation som en 
succes, hvorfor det ikke kan undre, når Frommelt i aflytningsmaterialet hyppigt 
gjorde opmærksom på betydningen af egne resultater. Om splittelsen i partiet 
skyldtes overordnede ideologiske uoverensstemmelser eller det kiv, som Firmaet 
yppede blandt DKP-medlemmer, må da også have været nærmest umuligt for 
Firmaets udenlandske velynder at vurdere. Men så længe udviklingen i DKP bar 
tydeligt præg af splittelse, var der ingen grund til at betvivle Sejr og Frommelts 
indsats.” 

Bedre dokumenteret er den indre splittelse i Firmaet, som brevene var med til 
at skabe. Frommelt forklarede i 1963, at ”De sorte breve” vel var et godt resultat, 
men at initiativet til disse var hans og ikke Arne Sejrs. De to havde således haft 
helt forskellige opfattelser med hensyn til vurderingen af aflytningsmaterialet. 
Frommelt nævnte over for PET, at han havde den opfattelse, at opgøret med 
kommunistpartiet i 1958 var et ægte brud fra Aksel Larsens side, hvorimod Arne 
Sejr troede fuldt og fast på, at bruddet var et aftalt spil mellem Aksel Larsen og 
Moskva. Dette førte bl.a. til, at Arne Sejr blev fortørnet over, at Frommelt lod op- 
lysningerne tilgå Information, som udnyttede dem propagandistisk og dermed 
bidrog yderligere til, at partiets splittelse blev en realitet. Desuden forklarede 


407 Det er usikkert, hvorvidt det var den allierede efterretningstjenestes intention at sprænge partiet, 
eller om den blot ønskede, at partiet befandt sig i en permanent tilstand af handlingslammelse. På 
den amerikanske ambassade i København var holdningen til spørgsmålet delt. Se NA, RG 59, CDF 
1955-59, box 3469: Ward P. Allen, AMEmbassy Copenhagen to Department of State, No. 356, 7. no- 
vember 1958, 759.001/11-758; Livingston Sattherwaite, AMEmbassy, Copenhagen to Department of 
State, No. 16, 8. juli 1958, 75.001/7-858, Om partiopgøret i DKP se også Kommissionens beretning, 
bind 6. 

Frommelt, at Arne Sejr var jaloux, bl.a. på grund af Frommelts evne til at trække 
oplysninger ud af spolerne. Denne jalousi gav sig udslag i, at Sejr lagde hindrin- 
ger i vejen, når Frommelt ville drøfte situationen med FE. Arne Sejr begyndte 
ifølge Frommelt også at blive bange for, at hans egen lederposition skulle blive 
svækket derved.” 


Lukningen af ”Operation Buret” 


Uoverensstemmelserne med Frommelt førte til, at Sejr i januar 1959 besluttede at 
lukke aflytningsposten i Vester Søgade. Sejr forklarede, at han efter fire års skæn- 
derier havde mistet lysten til at fortsætte. Desuden anførte han som begrundelse, 
at kommunistpartiet efterhånden var kommet til at spille en beskeden rolle, bl.a. 
fordi partiet havde mistet sin repræsentation i Folketinget.” Her synes hukom- 
melsen dog at have svigtet Sejr, idet kommunisterne først måtte forlade Folke- 
tinget efter katastrofevalget i 1960, det vil sige på et tidspunkt, hvor operationen 
allerede var afbrudt. På et tidspunkt i slutningen af januar 1959, da Frommelt var 
på rejse til Gran Canaria, udskiftede Sejr lejlighedens låse, således at Frommelt 
ikke kunne komme ind til aflytningsposten ved hjemkomsten. Sejr skrev derefter 
et brev til Frommelt, hvori han underrettede ham om, at han havde lukket ope- 
rationen.”” Frommelt fortalte Arne Nielsen, at han godt kunne huske brevet, og 
at han blev overrumplet af Sejrs beslutning, på trods af at forholdet imellem dem 
ikke havde været godt i lang tid. Arne Sejr havde ikke været ”sin opgave vokser”; 
hvilket var årsagen til, at Firmaet ikke havde opnået de resultater, som man med 
rimelighed kunne forlange i betragtning af de midler, gruppen havde fået stillet 
til rådighed dels af den allierede myndighed, dels fra arbejdsgiverkredse.”” 
Husfeldt var ligesom Frommelt bortrejst, da Sejr afbrød operationen. Han 
blev også underrettet skriftligt. En kopi af dette brev, hvori en række navne var 
streget ud med blæk, blev udlånt af Arne Sejr til PET i 1963. Da tjenesten foto- 
kopierede brevet, blev det imidlertid muligt at læse de overstregede navne. Det 
fremgår ligeledes af konteksten, at kodeordet ”A”, der optrådte i brevet, henviste 
til en samarbejdende udenlandsk allieret myndighed. Brevets indhold bekræf- 


408 Bilag 9, Frommelt, 25. november 1963. 
409 Bilag 16, Sejr, 12. november 1963. 

410 Bilag 23, brev fra Sejr til Frommelt. 
411 Bilag 9, Frommelt, 25. november 1963. 

tede det forhold, at Arne Sejr lukkede operationen som en slags straf over for 
Frommelt og især dennes udenlandske arbejdsgiver: ”Jeg er fuldstændig klar 
over, hvilke konsekvenser det eventuelt kan få”, skrev Sejr, som håbede på, at 
man nu kunne få klarlagt, om det arbejde, organisationen på anden måde havde 
udført, kun havde været et dække for aflytningsoperationen: ”Eksisterer arbejdet 
kun på grund af Specialoperationen [aflytningen], maa denne Side af Arbejdet 
være under en sådan kontrol, at den kommer det samlede Arbejde til gode og 
ikke er et middel til social sikkerhed for en person og fra den anden Side kun 
tjener A's specielle interesser”+” 

Andetsteds i brevet nævnes, hvad der kan have været den egentlige grund til 
afbrydelsen af samarbejdet, nemlig at Frommelt og dennes udenlandske arbejds- 
giver havde kørt Sejr ud på et sidespor. Tilsyneladende havde Sejr ikke engang 
fuld adgang til Firmaets ”biografiske afdeling”, som blev ledet af Frommelt: ”Den 
biografiske Afdeling var efterhaanden uden for enhver Kontrol. Vi vidste ikke, 
hvad der fandtes af materiale, Vi anede ikke, hvordan det var ordnet og funge- 
rede, vi havde ingen åben adgang til det. Vi havde ingen Gavn af den i det øvrige 
Arbejde og A. diskuterede aabenlyst at starte nye Operationer paa grundlag af 
Materialet uden Hensyn til den Retningslinje for Samarbejde, der var givet… Det 
var et Arbejde, der udelukkende tjente A's interesser”. Udsagnet er interessant, 
idet det indikerer, at Frommelt og den allierede udenlandske tjeneste havde sat 
sig på disse værdifulde oplysninger. Da PET henvendte sig til den pågældende 
tjeneste i 1963, benægtede den at have stoppet pengestrømmen på grund af Sejrs 
prompte lukning af ”Buret'++ Det er dog bemærkelsesværdigt, at beslutningen 
om at lukke for tilførslen af midler til Arne Sejr blev truffet umiddelbart efter, 
at Sejr havde afskåret den allierede tjeneste fra dens kilde i DKP, Alfred Jensen. 
Arne Sejr ville være herre i eget hus og måtte efterfølgende klare sig med arbejds- 
giverbidrag alene. 

I den skriftlige meddelelse til Frommelt gentog Sejr sin utilfredshed med 
Frommelts udenlandske arbejdsgiver, der havde handlet helt på egen hånd: 


”De har gennem mange Aar paa den anden Side af Vandet, uselvisk og idealistisk 
ydet os en meget stor Hjælp, og ofte kun faaet Utak som Løn. Der er ikke noget 
at sige til, hvis de er godt trætte af den Behandling og siger: Nu kan det være 
nok. Skal vi yde, vil vi ogsaa byde og nyde. Paa den anden Side tror jeg ikke det 


412 Bilag 23, brev fra Sejr til Husfeldt. 
413 Ibid. 
414 Bilag 5, Mørch, 30. september 1963. 

er en varig Linie. Det er i strid med deres ret idealistiske Natur. For mit eget ved- 
kommende maa Jeg sige. Jeg er indstillet paa Samarbejde i vid Udstrækning, men 
under behørig Hensyntagen til dette Firma som en udelelig Enhed med allieret 


uafhængig Respekteret Status”. 


Den allierede udenlandske partners nyanlagte stil med at bemægtige sig dele af 
Firmaet som en slags quid pro quo for den givne pekuniære støtte faldt ikke i 
Arne Sejrs smag. Tilsyneladende forsøgte Sejr at benytte Frommelts fravær fra 
kontoret december-januar 1958-59 til at få fat i de oplysninger, som han iføl- 
ge brevet til Husfeldt ikke længere havde ubetinget adgang til. Da han besøgte 


Frommelts kontor, fandt han imidlertid ”alle vigtige Ting fjernet og gabende 


tomme skuffer og hylder”.”' Dette blev Sejr for meget, hvorfor han ifølge brevet 
til Frommelt besluttede at lukke operation ”Buret”: ”Den forretning med Buret 
kan ikke fortsætte mere”+”7 

Om FEs rolle i lukningen fik Arne Nielsen følgende forklaring fra oberst- 
løjtnant Schou: I april 1959, da han fra Mørch erfarede om aflytningsoperatio- 
nen, blev Schou meget oprørt over oplysningen om, at udlændinge i samarbejde 
med privatpersoner skulle have rettet en aflytningsoperation mod Alfred Jensen, 
uden at Forsvarsstabens Efterretningsafdeling eller Politiets Efterretningstjene- 
ste var blevet underrettet herom. Han følte, at den udenlandske partner havde 
optrådt meget ukorrekt. Han fandt dog ikke, at der burde reageres over for den 
pågældende udenlandske allierede tjeneste, idet det måtte være helt op til Mørch 
at afgøre dette. Schou hævdede retteligt, at Mørch havde ”en meget hyppigere og 
videregående forbindelse” til denne tjeneste, end han selv havde.”” Han spurgte 
muligvis senere Mørch om, hvad han agtede at foretage sig, men huskede ikke 
længere Mørchs svar. 

Schou fastholdt denne forklaring, også efter han var blevet gjort bekendt med, 
at både kommandør Mørch og professor Husfeldt havde oplyst over for PET, at 
Mørch, da han fik besked om, at aflytningen var standset, blev vred, fordi han 
frygtede, at standsningen af operationen kunne skabe vanskeligheder i det frem- 
tidige samarbejde med den pågældende udenlandske allierede tjeneste. Schou 
havde i 1963 heller ingen erindring om, hvorvidt det mellem Mørch og ham blev 
drøftet, om oberst Lunding burde orienteres, men han mente, at både han og 


415 Bilag 23, brev til Frommelt, 25. januar 1959. Understregningen synes at være Arne Sejrs. 
416 Ibid. 

Mørch tog for givet, at Lunding under ingen omstændigheder skulle underrettes. 
Lundings reaktion var nemlig ikke til at forudse. En voldsom reaktion ville efter 
Schous opfattelse ikke have gavnet sagen, da operationen jo var afsluttet.” 

Ifølge Schou blev det i 1959 også drøftet, hvorvidt PET skulle underrettes, 
men FE besluttede sig for ikke at gøre det. Schous tvivl skyldtes, at Frommelt og 
Arne Sejr efter hans opfattelse havde begået lovovertrædelser. På den ene side 
følte han sig nødsaget til at lade sin viden gå videre til PET, på den anden kunne 
PET muligvis føle sig forpligtet til at iværksætte en egentlig efterforskning af 
sagen. Schou foretog sig derfor ingenting og undlod at underrette Lunding, PET 
eller for dens sags skyld den udenlandske allierede tjeneste. Derimod tog han en 
samtale med Frommelt for at få indblik i, hvad der var kommet ud af aflytningen. 
For et beskedent pengebeløb lovede Frommelt Schou at udarbejde et resumé 
over aflytningens indhold. Schou udbetalte Frommelt et pengebeløb, formentlig 
et sted mellem 500 eller 1.000 kr., men han modtog efter eget udsagn aldrig det 
lovede resumé. I november 1959 opgav Schou at gøre mere ved sagen. 

Schous udsagn fik dog ikke lov til at stå uimodsagt hen. Frommelt afviste 
pure, at Schou skulle have bedt ham om at foretage en bearbejdelse af efterret- 
ningsmaterialet, ligesom han benægtede at have modtaget noget forskud. Schou 
turde efterfølgende ikke afvise, at han kun havde stillet Frommelt en betaling i 
udsigt, men han fastholdt, at han havde bedt Frommelt om at få indblik i aflyt- 
ningsmaterialet.”” Frommelt forklarede endvidere, at Schou havde vist interesse 
for at få aflytningen genoptaget, hvorfor Frommelt efterfølgende spurgte en re- 
præsentant for den udenlandske allierede tjeneste, om denne var interesseret i, at 
aflytningen kom i gang igen. Den stedlige udenlandske repræsentant svarede, at 
det kun kunne komme på tale, hvis Schou og dermed FE ville stå som garant for 
aflytningen. Desuden skulle Arne Sejr holdes helt udenfor. Da Schou ikke ville 
påtage sig den garanti, faldt operationen til jorden.” 


419 Bilag 7, Schou, 21. november 1963. 
420 Ibid. 
421 Bilag 9, Frommelt, 21. august 1963. 

Elefantstok. Billede af FE's hovedkvarter bragt i Land og Folk den 17. december 1977 i forbindelse med 
den såkaldte ”Hetlersag”. Avisen mente, at ”Her har FET sit hovedkvarter hvor mange forbrydelser 
mod venstrefløjens partier og organisationer er iværksat”. Det var i denne bygning, at en intetanende 
oberst Lunding under et møde med Niels Frommelt og Vagn Randlev i 1963 blev orienteret om Firma- 
ets aflytning af Alfred Jensen (Arbejderbevægelsens Bibliotek og Arkiv). 


FE's og PET's ledelse inddrages 


Oberst Lunding forklarede under PET's afhøring i efteråret 1963, at han ikke 
kendte til aflytningen, før han i sommeren samme år blev orienteret herom.” 
Dette blev ikke modsagt af nogen af de andre afhørte personer. Oplysningen 
passer ligeledes med andre udsagn om, at Mørch sammen med Winkel suverænt 
forestod forbindelserne med den udenlandske allierede tjeneste i den umiddel- 
bare efterkrigstid. Lunding blev sandsynligvis orienteret første gang via en sam- 
tale i maj 1963 med ingeniørassistent og tidligere modstandsmand Vagn Rand- 
lev. I et brev af 29. april 1963 anmodede Randlev om en samtale med Lunding 
”vedrørende en udløbersag fra besættelsestiden”, Ingeniørassistenten hævdede 


422 Bilag 12, Lunding, 5. september og 2. december 1963. 

desuden, at ”Der synes at være en del snavs i denne sag”, og fortsatte: ”Den ender 
sandsynligvis med en oberstløjtnant som impliceret”. Oberst Lunding med- 
delte Randlev, at han ville kunne modtage ham på sit kontor enten den 7. maj 
eller den 20. maj 1963. 

Som PET's beretning gjorde opmærksom på, var forholdet sandsynligvis det, 
at Randlev ikke kendte til operationen i detaljer, før Frommelt fortalte om den på 
et fælles møde med Lunding den 1. juli 1963, og at det først var på dette tidspunkt, 
at Lunding blev orienteret om operationen. Frommelt forklarede PET, at mødet 
med Lunding ikke var sket på hans initiativ.>+ Frommelt havde fået en henven- 
delse fra Vagn Randlev, der havde meddelt ham, at Lunding gerne ville have 
en samtale med ham om forskellige ting. Frommelt var interesseret i et sådant 
møde, idet han agtede at diskutere værdien af Arne Sejrs virksomhed, som efter 
hans opfattelse var overvurderet. Ligeledes var han utilfreds med måden, hvorpå 
aflytningsmaterialet var blevet udnyttet. Under mødet med Lunding opdagede 
Frommelt til sin forbavselse, at Lunding intet kendskab havde til, hvad der var 
foregået i Vester Søgade, eller til den udenlandske allierede myndigheds udbe- 
talinger til Sejr. Ifølge Frommelt skulle Lunding på mødet have fortalt, at han en 
gang korporligt havde smidt Arne Sejr ud af sit kontor på Vesterport og havde 
forbudt sine folk at have forbindelse med Sejr. Arne Nielsen gjorde efterfølgende 
Lunding bekendt med Frommelts forklaring.”> Lunding fastholdt imidlertid, at 
Randlev, allerede inden Frommelt første gang blev inddraget i samtalerne, havde 
udtrykt kendskab til operationen.”? 

Under mødet med Lunding og Randlev gik det også op for Frommelt, at 
FE-chefen næsten intet kendte til den aktivitet, der var blevet udført af Arne 
Sejrs organisation, og at han heller ikke var orienteret om aflytningsoperationen. 
Frommelt tilkendegav over for obersten, at der var noget, han gerne ville tale 
alene med obersten om, men da Lunding ikke ønskede, at Randlev skulle forlade 
lokalet, fortalte han alligevel om aflytningen, selv om han egentlig fandt det for- 
kert, at Randlev dermed fik indsigt.” 

Dette skulle vise sig at være en fejldisposition fra Lundings side, idet Randlev 
kom til at udgøre en sikkerhedsrisiko. PET og FE frygtede med rette, at Randlev 


423 Jf. sagens bilag 3, underbilag A. N. Den nævnte oberstløjtnant er givet Schou. 
424 Bilag 9: ”Beretning?, s 34. 

426 Bilag 12, Lunding, 5. september 1963. 

ville fortælle offentligheden om, hvad han netop var blevet indviet i. Som anført 
i PET's beretning til Justitsministeriet, var der således en del personer, der havde 
kendskab til den foretagne aflytning, og dette indebar i sig selv en vis risiko for, 
at uvedkommende kunne erfare om det passerede: 


”Ingen af de foran nævnte personer er dog nationalt yderligtgående, og det er der- 
for næppe sandsynligt, at nogen af disse skulle lade tilflyde underretning til de 
kredse, som i første række ville være interesseret i at få kendskab til aflytningen. To 
af dem, der kender til sagen - nemlig Frommelt og Vagn Randlev — kunne muligvis 
ud fra andre motiver tænkes at ville udnytte deres viden”. 


I de følgende måneder og år blev Randlev ved med at rippe op i aflytningssagen 
og kæde den sammen med en historie om, at han på grund af Sejrs ondskabsfuld- 
heder var blevet forbigået til en stilling på Holmen. I et brev til forsvarsminister 
Victor Gram (S) af 14. september 1963 beklagede Randlev sig tillige over PET's 
Arne Nielsen og Mogens Jensen, og i et efterfølgende brev til Gram, dateret 30. 
oktober 1966, truede han med at gå til pressen og afsløre sin viden om Firmaet.”? 
Den 12. december samme år mødtes PET's Arne Nielsen med Randlev i et for- 
søg på at få sidstnævnte til at falde til ro. Det viste sig under mødet, at Randlev 
sad inde med oplysninger om ”Operation Buret”, men dog næppe havde nogen 
fysiske beviser for dens eksistens. Hans oplysninger om 'stay-behind”'-nettet hid- 
rørte fra den tidlige fase i opbygningen af Arne Sejrs organisation og var dermed 
stærkt forældede og uden tilknytning til det rigtige 'stay-behind”-net.? Randlev 
truede også med at indvie ”sin gode ven”, Erik Ninn-Hansen, ”der som opposi- 
tionsleder ikke kunne være uinteresseret i oplysninger, der kunne bruges imod 
den siddende regering”. Randlevs trusler om at gå til pressen blev dog ikke ført 


428 ”Beretning”, s. 39. 

429 ”Jeg lovede for et par år siden at jeg såfremt jeg kom under vejr med mere 'materiale ville aflevere 
til Dem — Dette løfte trækker jeg nu tilbage da jeg hvor bittert det end er at måtte erkende er lige 
ved at have mere tillid til gode journalister”, PET, efterforskningssag: Randlev til forsvarsminister 
Gram, 20. oktober 1966. 

430 Ibid., referat af møde på Damhuskroen med Vagn Randlev, 13. december 1966. 

431 Ibid. Randlev er sammen med Frommelt og Sejr en mulig kilde til Ninn-Hansens viden om Firma- 
ets aflytningsoperation. Se i øvrigt Erik Ninn-Hansen, Syv år for VKR (Det Schønbergske Forlag, 
1974), S. 148. 

ud i livet, og noget uventet var det en af de mest fremtrædende socialdemokra- 
tiske politikere i efterkrigstiden, Jens Otto Krag, der lækkede oplysningerne.” 


Hvem vidste besked? 


En særskilt opgave for PET var at finde ud af, hvem der vidste besked om aflyt- 
ningen og hvornår. Ledende politikeres viden herom forblev som følge af un- 
dersøgelsens tilrettelæggelse uafklaret, men tjenesten fik dog tegnet et relativt 
præcist billede af situationen blandt de personer, der havde tættest kontakt til 
Firmaet. 

Frommelt oplyste, at Arne Sejr en aften ikke så længe efter, at aflytningen 
var påbegyndt, muligvis i 1952, kom på besøg i aflytningslejligheden ledsaget af 
ingeniør T.K. Thomsen fra ingeniørfirmaet Wright, 'Thomsen og Kier. Ingeniør 
Thomsen fik ved selvsyn konstateret, hvordan aflytningsinstallationen fungere- 
de. Thomsen sad i nogle timer og fulgte aflytningen. Anledningen til Thomsens 
besøg var, at Sejr ønskede at vise et praktisk eksempel på det arbejde, der blev 
udført for de midler, som Thomsen var behjælpelig med at fremskaffe. 

Husfeldts kendskab til aflytningen kom frem under afhøringen af Arne Sejr 
den 6. november 1963. Sejr forklarede, at Husfeldt blev orienteret om aflytnin- 
gen i foråret 1954. Orienteringen skyldtes, at Sejr ønskede at drøfte de uoverens- 
stemmelser, der var opstået mellem ham og Frommelt som følge af aflytningen. 
Mødet mellem Sejr og Husfeldt førte til, at det blev besluttet at afholde et møde 
med den udenlandske allierede myndighed. Husfeldt bekræftede Arne Sejrs ud- 
lægning over for PET den 11. november 1963.'> Husfeldt fortalte, at han blev 
”meget ilde berørt” over operationen, dog ikke mere end han intet praktisk fore- 


432 Det bemærkes, at PET i forbindelse med undersøgelsen af Randlev-sagen benyttede sig af ”ufor- 
melle kontakter” til belysning af både Randlev og Frommelts økonomiske forhold. Som der stod 
at læse i et notat, var der ”rettet henvendelse til pålidelig kontakt inden for Københavns Kom- 
munes Skattevæsen, hvor det er oplyst, at Niels Arne Frommelt for året 1964 har selvangivet sin 
indkomst.” PET, efterforskningssag: Bilag i læg om Randlev-sagen. Samme formulering anvend- 
tes i forbindelse med undersøgelsen af Randlevs skatteforhold. Der synes at have været tale om 
rutineprægede undersøgelser, idet begges indkomstforhold var opstillet efter det samme skema 
vedrørende indkomst, gæld og formue. 

433 Bilag 9, Frommelt, 21. august 1963. 

434 Bilag 16, Sejr, 6. november 1963. 

435. Bilag 19, Husfeldt, 11. november 1963. 


Stay-behind og Firmaet 


159 


160 


ÅFLYTNINGEN I VESTER SØHUS 


tog for at få den afbrudt. Husfeldt dækkede sig i den forbindelse ind under, at 
han ikke havde nogen praktisk erfaring med efterretningsarbejde, ligesom han 
”følte sig trøstet ved bevidstheden om, at kommandør Mørch kendte forholdet 
og dermed dækkede operationens forsvarlighed”.+f Hermed var der lagt op til 
et krydsforhør af Mørch, idet Arne Nielsen og Mogens Jensen gik målbevidst 
efter en indrømmelse fra kommandøren om, at han havde sanktioneret aflytnin- 
gen. En indrømmelse lod imidlertid vente på sig. Ved den første afhøring gjorde 
Mørch gældende, at han først erfarede om aflytningen af Alfred Jensens lejlighed 
på et tidspunkt umiddelbart efter eller lige inden, den blev indstillet. Under en 
ny afhøring den 8. november 1963 holdt Mørch stadig fast i denne forklaring.” 

Arne Sejr var som nævnt indforstået med, at han måtte tage ansvaret for af- 
lytningen, men var efter Husfeldts udtalelser nødt til at medgive Mørchs delag- 
tighed, men han ville ikke gå længere end til at indrømme, at Mørch muligvis var 
orienteret i begyndelsen af 1953, kort efter det nævnte forretningsudvalgsmøde 
fandt sted.”? Da Arne Sejr var til fornyet afhøring hos PET den 6. november 
1963, blev han imidlertid klar over, at han muligvis var gået for langt i sine ind- 
rømmelser, og ændrede nu forklaring til, at Mørch først var blevet orienteret om 
aflytningsoperationen i forbindelse med dennes afbrydelse i 1959. 

Den 11. november 1963 oplyste Husfeldt, at han i foråret 1954 havde trøstet sig 
med, at Mørch kendte til forholdet og dermed dækkede operationens forsvarlig- 
hed. Ved nærmere eftertanke ville Husfeldt dog ikke udelukke, at: 


”hans overbevisning om, at Mørch kendte denne konkrete operation, kan have 
været baseret på det ifølge Husfeldt eneste logiske ræsonnement, at det under hen- 
syn til Mørchs snævre forbindelse såvel med…[den allierede udenlandske tjeneste] 
som med Arne Sejr samt til Mørchs centrale stilling under samarbejdsdrøftelserne 
— herunder også Mørchs rolle som ”postbud” ved overleveringen af de månedlige 
bidrag til Arne Sejr — måtte være helt klart, at Mørch og dermed forsvarsstabens 
efterretningsafdeling kendte operationen og således stod som garant for denne”? 


436 Ibid. 

437 Bilag 5, Mørch, 8. november 1963. 

438 Bilag 16, Sejr, 7. oktober 1963. 

439 Ibid., Sejr, 6. november 1963. At FE i hvert fald var orienteret om aflytningens ophør i januar 1959, 
fremgår også af oplysninger, som Kommissionen har indhentet i FE. 

440 Bilag 19, Husfeldt, 11. november 1963. 

Adspurgt, hvorvidt Mørch deltog i et møde med den allierede tjeneste om aflyt- 
ningsoperationen i 1954, svarede Husfeldt, at han ikke kunne huske dette, ”men 
han ville dog ikke udelukke, at Mørch kunne have været til stede ved mødet, 
hvori foruden ham selv også deltog Arne Sejr og Frommelt”++ 

Da Husfeldt blev foreholdt, at Arne Sejr under en afhøring den 6. november 
1963 havde gjort gældende, at Mørch ikke havde haft kendskab til aflytningsope- 
rationen før 1959, erklærede han, at Arne Sejr til ham havde fortalt noget ganske 
andet.” Dette udsagn brugte PET's Arne Nielsen til at lægge pres på Arne Sejr. 
Under en ny afhøring den 12. november 1963 blev Sejr nødt til at ændre sin tid- 
ligere afgivne forklaring.” Han fortalte nu, at forholdet rettelig var det, at han 
havde orienteret Mørch om aflytningen, endnu mens denne stod på, formentlig 
i foråret 1957, fordi ”striden med Frommelt på ny var blusset op, og ikke mindst 
fordi han havde fået en stadig stærkere følelse af, at…[den allierede udenlandske 
tjeneste] søgte at knytte Frommelt endnu tættere til sig, og at Frommelt var til- 
bøjelig til at være… [den allierede udenlandske tjeneste] følgagtig”. Sejrs henven- 
delse til Mørch havde derfor til formål at få den pågældende allierede tjeneste 
til at respektere de bestående samarbejdsaftaler. Mørch blev ifølge Sejr fortørnet 
over, at en sådan operation var blevet iværksat uden hans vidende, men ønskede 
derudover ikke at vide mere. Mørch fik blot at vide, at operationen var rettet 
mod et medlem af DKP's centralkomite, men udbad sig dog en ”karakteristik af 
det resultat, aflytningen hidtil havde givet”, Arne Sejr forklarede ham herefter, 
at de via aflytningen indsamlede oplysninger var blevet anvendt i de udsendte 
”sorte breve” hvoraf forsvarsstabens efterretningsafdeling fik overladt et eksem- 
plar. Sejr gjorde gældende over for PET, at det mellem Mørch og oberst Lunding 
bestående ”spændingsforhold” gjorde, at det var bedst, hvis Mørch ikke vidste 
for meget. Mørch blev ikke forevist nogen del af aflytningsmaterialet, og han bad 
heller ikke derom. Sejrs møde med Mørch mundede ud i, at Mørch forhandlede 
en ny aftale med den allierede udenlandske partner på plads. Herefter udskifte- 
des det medlem af den stedlige allierede efterretningsafdeling, der hidtil havde 
været forbindelsesofficer, og som havde været den, der havde været mest aggres- 
siv og pågående over for Frommelt. 


441 Ibid. 

442 Ibid. 

443 Bilag 16, Sejr, 12. november 1963. 

444 Frommelt benægtede dog under en afhøring den 25. november 1963, at den pågældende forbindel- 
sesofficer havde været specielt pågående over for ham. Jf. bilag 9, Frommelt, 25. november 1963. 

PET foreholdt Arne Sejr det faktum, at det efter de foreliggende oplysninger 
forekom endog meget sandsynlig, at Mørch havde deltaget i ovennævnte møde 
i foråret 1954 med den udenlandske allierede tjeneste. Sejr svarede, at han i dag 
ingen erindring havde herom, men han kunne på den anden side heller ikke 
udelukke, at Mørch havde været til stede.” 

Arne Sejr erklærede over for PET, at han havde handlet i direkte strid med 
Mørchs ordrer om ikke måtte modtage aflytningsudstyr fra udenlandske sam- 
arbejdspartnere. Sejr forsvarede løftebruddet med, at han ville undgå, at ”ope- 
rationen skulle komme Mørch til skade, hvis den på et eller andet tidspunkt 
skulle blive kendt af udenforstående eller på anden måde give bagslag, og det 
samtidig skulle komme frem, at Mørch havde kendt og sanktioneret operatio- 
nens gennemførelse”, I denne særegne formulering lå der muligvis en indirek- 
te indrømmelse af, at Mørch havde kendt til forholdet og muligvis sanktioneret 
det, men at det var Sejr, der skulle stå med ansvaret, såfremt arrangementet blev 
opdaget. Præcis som det var nedfældet i den allierede myndigheds referat fra 
forretningsudvalgsmødet den 16. januar 1953.7 

På baggrund af Husfeldt og Sejrs forklaringer indkaldte PET Mørch til en 
tredje afhøring den 15. november 1963. Mørch medbragte nu et notat, hvori han 
anførte, at han ikke kendte aflytningsoperationen i begyndelsen, og at han hel- 
ler ikke, mens operationen stod på, vidste, hvor den udførtes eller mod hvem, 
men ”at han på et eller andet tidspunkt, der i dag ikke kan rekonstrueres”, inden 
for den såkaldte ”sorte breve”-periode, fik kendskab til aflytningen.… Mørch 
havde imidlertid været af den opfattelse, at efterretningsresultaterne var af stor 
vigtighed for det samlede psykologiske forsvar, hvorfor han havde valgt ikke at 
gribe ind. Mørch tog derved det direkte ansvar for operationens fortsættelse ef- 
ter denne dato. Mørch ville ikke udelukke, at han allerede fra slutningen af 1953, 
da det første ”sorte brev” blev udsendt, var orienteret om aflytningen, men han 
mente dog at vide, at det først var på et relativt sent tidspunkt, at han fik kend- 
skab til operationen. Han tog det forbehold, at spørgsmålet herom måtte forblive 
åbent.9 


445 Bilag 16, Sejr, 12. november 1963. 
446 Ibid. 

447 Bilag 15, 30. september 1963. 

448 Bilag 25, Mørch, 15. november 1963. 
449 Ibid. 

En vesteuropæisk efterretningstjenestes viden om aflytningen 


Hvor den udenlandske allierede tjenestes rolle i Firmaet var relativt klar, især 
efter dennes udtømmende skriftlige besvarelse af PET-chef Mogens Jensens 
spørgsmål, udgjorde en vesteuropæisk efterretningstjenestes andel i Firmaet og 
mulige viden om aflytningen et mere dunkelt kapitel. Chefen for den pågæl- 
dende vesteuropæiske tjeneste var således lidet imødekommende over for PET's 
gentagne forespørgsler om Firmaet. Den vesteuropæiske tjeneste bekræftede, 
at den havde modtaget oplysninger stammende fra Alfred Jensen-aflytningen, 
men understregede samtidig, at den ikke aktivt havde opsøgt dette materiale. 
Materialet var blevet overdraget af en person, som tjenesten havde afbrudt for- 
bindelsen til for flere år siden. Den vesteuropæiske tjeneste nægtede, på trods af 
flere opfordringer fra PET, at oplyse navnet på den pågældende person. Mogens 
Jensen var dog overbevist om, at det måtte være en medarbejder i FE, som var 
kilden. Den vesteuropæiske tjeneste svarede, at den kun ville oplyse, at kilden 
ikke havde været ansat i FE.” Frommelt afviste at have videregivet oplysninger- 
ne.” Hvem kilden var, kom PET ikke nærmere på sporet af. 


PET undersøger PET 


Vedrørende ét bestemt forhold blev PET sat til at undersøge sig selv, nemlig i 
forbindelse med tidligere PET-medarbejder Einar Andersens udveksling af op- 
lysninger med Frommelt i aflytningsperioden 1952-59. Einar Andersen, der i 
1963 gjorde tjeneste hos Glostrup Politi, indfandt sig hos Mogens Jensen og Arne 
Nielsen i PET som en af de sidst afhørte.” 

Kriminalassistenten bekræftede, at han havde haft forbindelser til Frommelt, 
og påpegede, at han havde arkiveret en del af de modtagne oplysninger: ”Hvad 
Einer Andersen fik af materiale af denne art, lod han indgå på de respektive 
akter i politiets efterretningstjeneste”,%+ Dog erklærede han sig uvidende om, 


450. PET, efterforskningssag: E. Mogens Jensen, brev til den vesteuropæiske efterretningstjenestes øver- 
ste chef, 24. oktober 1963. 

451 Ibid., Vesteuropæisk efterretningstjenestes øverste chef til E. Mogens Jensen, 4. november 1963. 

452 Bilag 9, Frommelt, 25. november 1963. 

453 Bilag 27, Andersen, 25. november 1963. 

454 Ibid. 

hvordan Frommelts viden var indhentet, ”men han har ikke på noget tidspunkt 
haft indtryk af, at den kunne stamme fra en aflytningsoperation”.”> Dette udsagn 
stemte også overens med, hvad Frommelt tidligere havde bevidnet. Til PET's 
rapport den 21. august 1963 udtalte Frommelt, at ”han gjorde dog ikke på noget 
tidspunkt Einar Andersen bekendt med selve aflytningen, men camouflerede 
over for Einar Andersen oprindelsen til sine oplysninger på den måde, at han 
over for Einar Andersen gav udtryk for, at han fra kilder i partiet havde erfaret 
sådan og sådan?” Einar Andersen erkendte imidlertid at have modtaget en del 
skriftligt materiale fra Frommelt. Materialet, som stammede fra Alfred Jensen, 
bar synligt præg af at være samlet op fra en skraldespand eller nedfaldsskakt. 
Einar Andersen spurgte ved en lejlighed Frommelt, hvor han fik materialet fra, 
hvortil sidstnævnte svarede, at det stammede fra en inspektør eller varmemester 
ansat i Vester Søhus.” Hvad angik de oplysninger, som Einar Andersen overlod 
Frommelt, svarede Einar Andersen, at han ”som led i dette samarbejde. foretog 
en del identificeringer af personer nævnt af Frommelt, primært med det formål 
for øje at sikre, at det var den rette person, der blev talt om dem imellem, og re- 
sultatet af identificeringerne fik Frommelt som led i den almindelige udveksling 
af erfaringer og oplysninger, der foregik dem imellem?” 

Der findes således kun få oplysninger i PET's beretning til Justitsministeriet 
og i de forskellige underbilag om PET's forbindelse til Firmaet. Det skyldes ikke, 
at PET ikke interesserede sig for spørgsmålet, men at PET valgte at holde disse 
oplysninger internt i tjenesten. Der blev således den 20. september 1963 udfor- 
met et bilag om PET og Firmaet i tre eksemplarer, hvoraf de to på et tidspunkt 
blev tilintetgjort, mens det tredje eksemplar blev lagt på Frommelts personsag, 
da denne blev registreret i PET i 1977.” Hvordan bilaget har været akteret i den 
mellemliggende periode vides ikke. 

Bilaget kan ses som et supplement til det tidligere nævnte bilag 14, hvor PET 
analyserede aflytningsmaterialet fra Vester Søhus. Bilaget anfører, hvilke oplys- 
ninger i aflytningsmaterialet der synes at stamme fra PET. I renskriften af samta- 
lerne for den 19. januar 1955 var følgende sætninger indskudt af Frommelt: 


455 Ibid. 

456 Bilag 9, Frommelt, 21. august 1963. 

457 Ibid. 

458 PET, Frommelts personsag: Bilag 1, ”hemmeligt”, underskrevet Arne Nielsen, 20. september 1963 
samt kontinuation 18. oktober 1963. 

”Fra PET refereres det, at Bekker har været til middag hos Kobouchko. Da radioen 
har været meget høj, havde deres samtale været særdeles vanskelig at forstå.” 


Politifuldmægtig Arne Nielsen var ikke i tvivl om, at disse oplysninger stam- 
mede fra en af PET's overvågningsoperationer. Frommelt forklarede under af- 
høringen den 21. august 1963, at de citerede oplysninger havde han fået af Einar 
Andersen, mens denne var tjenestegørende i PET. I renskriften for aflytningen 
den 15. september 1954 var der indføjet, at ”Det erfares fra PET, at Alfred Jensen 
om aften har besøgt… [en udenlandsk repræsentant] på dennes bopæl. PET har 
fået installeret mikrofon i lejligheden [på dennes bopæl). 

Samarbejdet resulterede tillige i, at Frommelt skaffede Einar Andersen et 
medlemskartotek fra en kommunistisk domineret organisation for besættelses- 
tidens politiske fanger, med andre ord en oversigt over danske kommunister. I 
de år, Frommelt var involveret i aflytningsoperationen, gav han ”adskillige gange 
Einar Andersen oplysninger, som hidrørte fra aflytningen, uden at han dog på 
noget tidspunkt gjorde ham bekendt med selve aflytningen, idet han over for 
Einar Andersen camouflerede oprindelsen til sine oplysninger på den måde, at 
han sagde, at de hidrørte fra kilder i partiet"? Der var tale om oplysninger, som 
Frommelt ikke kunne dechifrere, hvorfor Einar Andersen med sin baggrunds- 
viden og indsigt i PET's materiale kunne hjælpe Frommelt. Det drejede sig især 
om at identificere de personer, der refereredes til under Alfred Jensens samtaler. 
Også Urban Hansen hjalp Frommelt, idet han overlod ham DKP's ”valglister”1%, 
som var et glimrende personregister til brug for dechifreringen af de samtaler, 
der førtes i lejligheden. 

Et andet sted i renskriften fandt politifuldmægtig Arne Nielsen følgende in- 
serat, som sandsynligvis var resultatet af en briefing fra Einar Andersen: 


”Fra anden side erfares, at Georg Laursen er indrejst til Danmark den 15. december 
1957. Vedkommende er ikke blevet tilmeldt Københavns folkeregister. Det er ble- 
vet oplyst, at Georg Laursen bor på adressen Holger Danskesvej 257% 


459 Ibid. 

460 Ibid. 

461 Ibid. 

462 Ibid. 

463 Sandsynligvis refererer udtrykket ”valglister” til lister over DKP's stillere. 

464 PET, Frommelts personsag: Bilag 1,”hemmeligt”, underskrevet Arne Nielsen, 20. september 1963. 

Efter gennemgang af PET's akter fandt politifuldmægtig Arne Nielsen kun få 
eksempler på sådanne udvekslinger mellem Frommelt og Einar Andersen, men 
han understregede samtidig, at en mere grundig gennemgang af det omfangsrige 
materiale givet ville have kastet flere eksempler af sig. 

Ved at sammenligne PET's egne oplysninger om Charlotte Møller med, hvad 
der var oplyst i renskriften fra aflytningen, kom Arne Nielsen frem til den klare 
konklusion, ”at til eksempel en række af de informationer, der findes i PET's sag 
beroende notits hidrørende fra kriminalassistent Einar Andersen og i øvrigt uden 
kildeangivelse, netop stammer fra aflytningen”+% Arne Nielsen understregede 
dog samtidig, at notitsens indhold på ingen måde gav indtryk af at stamme fra 
en aflytningsoperation ”og modbeviser således ikke på nogen måde Frommelts 
udtalelse om, at han over for kriminalassistent Einar Andersen camouflerede 
oprindelsen til sine oplysninger... Arne Nielsen konkluderede derfor, at ”der 
intet indicium [er] for, at kriminalassistent Einar Andersen har været vidende 
om, hvorfra Frommelt reelt har hentet sine oplysninger”” Kommissionen har i 
den forbindelse gennemgået PET's materiale om DKP, hvoraf meget er makule- 
ret. Det har ikke været muligt herigennem at få endeligt klarlagt, hvorvidt PET 
lagde oplysninger på akterne, hvor det var påført, at de stammende fra Alfred 
Jensen-aflytningen. Det skal dog bemærkes, at det var ganske normalt i 50'erne, 
at der til PET ikke indberettedes oplysninger om kildens navn eller oprindelse, 
idet tjenesten på dette tidspunkt endnu ikke opererede med kodenavne. Derfor 
ville Einar Andersen, selv hvis han havde været vidende om aflytningen, næppe 
have påført en sådan oplysning. 

Under Kommissionens afhøring i 2001 ændrede Frommelt forklaring i forhold 
til det referat af PET's afhøring, som han underskrev i 1963. Frommelt forklarede 
for Kommissionen, at Einar Andersen vidste besked om aflytningen, mens den 
stod på: ”Det var nok først fra midten af 1950'erne, at vidnet [Frommelt] fortalte 
Einar Andersen, at oplysningerne stammede fra Alfred Jensen aflytningerne”+ 
Under den følgende afhøring blev dette ændret til at, ”Einar Andersen kendte 
først noget til aflytningen af Alfred Jensen i 1956-57, hvor vidnet [Frommelt] 
fortalte ham om den. Einar Andersen var på grund af sit arbejde i PET meget 


465 Ibid. 
466 Ibid. 
467 Ibid. 
468 RB, Frommelt, 6. februar 2001. 

interesseret i aflytningen, men han har aldrig fået afskrifter af aflytningen”% Er 
disse nye oplysninger korrekte, har én PET-medarbejder, Einar Andersen, været 
vidende om, at de oplysninger han fik fra Frommelt frem til hans forflyttelse fra 
PET 1. april 1957, stammede fra en privat organisations aflytning af Alfred Jen- 
sens lejlighed i Vester Søgade 78. Der er ikke fundet dokumentation for, at PET's 
ledelse har haft kendskab til aflytningssagen, eller at PET skulle have bidraget til 
Firmaet økonomisk.” 

Det kan ikke udelukkes, at de oplysninger, som Einar Andersen gav From- 
melt, kan være blevet videregivet til en udenlandsk allieret myndighed, som 
Frommelt samarbejdede med. Frommelt kan have arkiveret sådanne oplysnin- 
ger i Firmaets ”biografiske afdeling”, som den allierede myndighed havde fri ad- 
gang til. Det er imidlertid usikkert, hvorvidt Einar Andersen var vidende om 
Frommelts forbindelse til den udenlandske allierede myndighed.” 


Aflyttede PET Alfred Jensen? 


Det er fra flere sider blevet hævdet, at PET overtog Firmaets aflytning af Al- 
fred Jensen. Hovedkilden til denne oplysning er tidligere præsident for Sø- og 
Handelsretten Frank Poulsen, der i 1960'erne var ansat i Justitsministeriets 6. 
kontor.”? Han udtalte i 1998, at han på et tidspunkt blev præsenteret for PET's 
aflytningsrapporter vedrørende Alfred Jensen, og at disse stammede fra perio- 
den, efter at DKP havde forladt Folketinget i november 1960. Er oplysningerne 
korrekte, stiller det PET i et uheldigt lys. PET blev i 1963 udpeget til at lede un- 
dersøgelsen af Firmaet, idet Forsvarsministeriet og Justitsministeriet antog, at 
PET ikke var part i aflytningssagen. 

PET måtte som en logisk følge af Frank Poulsens udtalelser have haft kend- 
skab til Firmaets tidligere aflytning. Desuden måtte PET have overtalt Arne Sejr, 
som havde fremlejet lejligheden i Vester Søhus, til enten at fortsætte operationen 
eller til at overlade lejligheden til PET, som så skulle have forestået den videre 


469 RB, Frommelt, 4. september 2002. 

470 Det skal i denne forbindelse også bemærkes, at der før 1972 ikke fandtes regler i retsplejeloven for 
politiets anvendelse af rumaflytning. Jf. Kommissionens beretning, bind 15. 

471 Jf. Spørgsmål til justitsministeren nr. 283: ”Har informationer indsamlet af PET om lovlig politisk 
virksomhed nogensinde været videregivet til en efterretningstjeneste i udlandet?” 

472 Jesper Knudsen og Niels Rohleder, ”DKP også aflyttet efter 1960”, Information, 21. november 1998. 
Se også Davidsen-Nielsen, En højere sags tjeneste, s. 72-73. 

aflytning. Det virker umiddelbart usandsynligt, at Sejr skulle have indladt sig 
på en ny rumaflytning, idet han i forbindelse med afbrydelsen af operationen 
i 1959 netop påpegede over for Husfeldt og Frommelt, at han ikke længere ville 
vide af en sådan, og han i stedet ville koncentrere sig om andre og for ham mere 
væsentlige aktiviteter inden for psykologisk krigsførelse. Frank Poulsens udlæg- 
ning modsiges tillige af Frommelt, der har fortalt, at hans ven, murer Mogens 
Christensen, reparerede og tilstoppede det hul, som mikrofonen havde været 
ført op igennem.” Historien modsiges tillige af den omhu, som PET lagde for 
dagen i undersøgelsen af den passerede aflytning. Det var således magtpålig- 
gende for PET at søge alle oplysninger, der kunne belyse, hvorvidt aflytningen 
vitterlig var blevet fuldstændigt afbrudt i 1959. Desuden ville en overtagelse af 
operationen have været ganske omkostnings- og mandskabskrævende for PET, 
og da DKP efter 1960 var marginaliseret politisk, er der grund til at tro, at PET 
prioriterede anderledes. Et vigtigt modargument er endvidere, at Alfred Jensen 
på et ikke nærmere kendt tidspunkt efter lukningen af aflytningsoperationen og 
inden den 26. september 1961 flyttede ind i en anden lejlighed på 4. sal i samme 
opgang.”" 

Nærlæser man interviewet med Frank Poulsen, fremgår det da heller ikke, 
om der var tale om en rumaflytning eller blot en telefonaflytning. Der refereres 
blot til en ”aflytning”. Måske har Frank Poulsen læst telefonaflytninger af per- 
soner, som Alfred Jensen har ringet til. Den mest nærliggende forklaring er, at 
Frank Poulsen har set den i dette kapitel analyserede aflytningsrapport, der blev 
udformet af PET den 26. september 1963, men som i virkeligheden var et re- 
ferat af Firmaets aflytning i 50'erne (jf. bilag 14). Rapporten blev fremsendt til 
Justitsministeriet sammen med PET's redegørelse og var genstand for yderligere 
granskning forud for mødet i regeringens sikkerhedsudvalg den 3. april 1964, 
hvor aflytningssagen skulle diskuteres. Frank Poulsen var netop den 1. marts 
1964 blevet konstitueret som kontorchef i 6. kontor og havde efter denne dato 
endnu tættere kontakt til tjenesten.”> Han kan derfor meget vel have set den 
pågældende aflytningsrapport efter den 1. marts 1964. Måske har datoen på af- 


473 Peer Henrik Hansen, Firmaet største bedrift, s. 209. 

474 ”I september 1961 blev det fra en kilde til politiets efterretningstjeneste oplyst, at Alfred Jensen 
skulle flytte til en ny lejlighed stadig under adressen Vester Søgade 78. Ved eftersyn i ejendommen 
den 26. september 1961 blev det konstateret, at der på en dør på 4. sal var anbragt et dørskilt med 
navnet Alfred Jensen” Jf. bilag 11, rapport af 23. august 1963. 

475 RB, Frank Poulsen, 25. januar 2001. 

lytningsrapporten (26. september 1963) samt det faktum, at den var skrevet på 
PET's brevpapir, foranlediget Poulsen til i 1998 at erindre, at det var PET, der 
stod bag aflytningen. Frank Poulsen har i en efterfølgende erklæring til Kom- 
missionen af 2. november 2006 tilkendegivet, at han ”givetvis har taget fejl, da 
han fortalte til Information, at PET havde overtaget aflytningen. Der er på den 
baggrund, der nu er oplyst, ingen grund til at tro, at det var noget aktuelt, han 
erfarede, da han så rapporterne”.”% Der er således ikke belæg for påstanden om, 
at PET overtog aflytningen af Alfred Jensen. 


PET's retlige vurdering 


PET-chef Mogens Jensens beretning til Justitsministeriet mundede ud i en vur- 
dering af, hvem der kunne pålægges et ansvar for aflytningsoperationen. Føl- 
gende personer blev nævnt: Arne Sejr, Niels Frommelt, Mogens Christensen, 
kommandør Mørch og oberstløjtnant Schou. PET fandt imidlertid ikke, at der 
var grundlag for at gøre strafferetligt ansvar gældende, men konkluderede dog, 
at ”den af kommandør Mørch og oberstløjtnant Schou i forbindelse med aflyt- 
ningsoperationen udviste adfærd må betegnes som kritisabel”,”7 Hvor PET fandt 
Einar Andersens udveksling af oplysninger med Frommelt for ”bagatelagtig”, fik 
Mørch en nådesløs, men ud fra formelle kriterier berettiget kritik: 


”Efter den mellem forsvarsstabens efterretningsafdeling og politiets efterretnings- 
tjeneste fastlagte ansvarsfordeling påhviler det politiets efterretningstjeneste at 
iværksætte det fornødne til overvågning, forebyggelse og modvirkning af sådanne 
foretagender og handlinger, som må antages at rumme en fare for rigets indre sik- 
kerhed, at holde Justitsministeriet underrettet om alle forhold af sikkerhedsmæs- 
sig betydning og specielt at holde Justitsministeriet underrettet om sager, der må 
påregnes at kunne give anledning til offentlig kritik. Det ligger principielt uden for 
den militære efterretningstjenestes ansvarsområde at iværksætte eller medvirke 
til efterretningsoperationer med den i nærværende sag omhandlede målsætning, 
også selv om operationen havde været iværksat med lovlige midler. Mørch var 
fuldt ud bekendt hermed. 


Ved at medvirke til aflytningsoperationen uden at orientere chefen for politiets 
efterretningstjeneste har Mørch derfor handlet i strid med de mellem de to efter- 


476 Kommissionens arkiv: Underskrevet referat af samtale med Frank Poulsen, 2. november 2006. 
477 ”Beretning,, s. 51. 

retningstjenester bestående aftaler og samtidig afskåret chefen for politiets efter- 
retningstjeneste fra at foretage de i sagens anledning fornødne dispositioner” 


I forhold til udenlandske allierede tjenesters indblanding i aflytningen skrev 
PET: 


”må Mørchs dispositioner have fremkaldt et ejendommeligt indtryk af de interne 
samarbejdsforhold imellem de danske efterretningstjenester. Det må således også, 
for den… [allierede] efterretningstjeneste have været kendeligt, at Mørch har truf- 
fet beslutninger på et område, der henhørte under politiets efterretningstjeneste, 
og Mørch har derved modarbejdet de af de 2 efterretningschefer i øvrigt udfoldede 
bestræbelser for specielt over for udlandet at understrege et indbyrdes godt og 
loyalt samarbejde. 

d) Man finder det særlig kritisabelt, at Mørch har meddelt medlemmer af en privat 
organisation de i sagen refererede vidtgående bemyndigelser til selvstændigt at 
samarbejde direkte med en fremmed efterretningstjeneste uden samtidig at sikre 
sig nøje indsigt i og kontrol med samarbejdets indhold og omfang. Specielt burde 
han efter at have fået kendskab til aflytningsoperationen have iværksat en nøje 
undersøgelse af såvel de nærmere omstændigheder vedrørende aflytningens etab- 
lering som af de derved indvundne resultater og disses videregivelse til den… [al- 
lierede] efterretningstjeneste. 

På grund af de af Mørch til Arne Sejr og Frommelt meddelte bemyndigelser og 
som en følge af den manglende kontrol med, hvorledes disse bemyndigelser blev 
benyttet, har Mørch direkte givet anledning til, at der i en årrække er tilflydt den… 
[allierede] efterretningstjeneste og dermed den herværende. [udenlandske] am- 
bassade en strøm af oplysninger om interne danske politiske forhold og om frem- 
trædende danske politikere og embedsmænd af en karakter og i et omfang, der 
må betegnes som ganske uforsvarligt, og som i alle tilfælde går langt ud over, hvad 
der efter herværende tjenestes opfattelse ligger inden for rammerne af en normal 
udveksling af oplysninger mellem danske og fremmede efterretningstjenester”. 


Det var magtpåliggende for PET at håndhæve dansk suverænitet, og der er ingen 
tvivl om, at PET opfattede aflytningsoperationen som endnu et eksempel på, at 
udenlandske tjenester havde optrådt aggressivt på dansk grund. I 1960 havde 
PET ved et tilfælde opdaget, at en udenlandsk allieret myndighed havde taget 
kontakt til SF's formand Aksel Larsen. PET protesterede ved den lejlighed over 
den etablerede kontakt, da den var i strid med dansk lovgivning.” 


478 Se Kommissionens beretning, bind 7. 

PET's kritik af FE's handlemåde skal givet også forstås ud fra tjenestens be- 
lastede forhold til søstertjenesten. PET har givet opfattet aflytningsaffæren som 
en kærkommen lejlighed til at manifestere sig selv over for regeringen som den 
ansvarlige og modne tjeneste. Præcis på samme måde som FE havde gjort det i 
50'erne ved at omtale sig selv som ”efterretningstjenesten” og PET som politiet. 
Selv om PET's kritik af FE formelt var berettiget, fandt den det ikke væsentligt, 
som forsøgt i nærværende fremstilling, at se Firma-sagen som en brik i et større 
udenrigs- og sikkerhedspolitisk spil, hvor det altafgørende var opretholdelsen af 
en dansk kontrol med 'stay-behind'-nettet og opbygningen af en dansk signal- 
efterretningstjeneste, der kunne øge dansk sikkerhed og råderum. Det er tan- 
kevækkende, at der intetsteds i Mørchs Arkiv eller i PET's materiale om Firma- 
sagen, på nær Frommelts og Sejrs egne udtalelser, er oplysninger, der kan tolkes 
i retning af, at Firmaets antikommunistiske arbejde var målet i sig selv. Firmaet 
skulle ud fra en dansk militær og sikkerhedspolitisk synsvinkel først og frem- 
mest forstås i sammenhæng med andre bilaterale aftaler. 

PET's kritik fik ikke indflydelse på Mørchs videre karriere. Mørch var alle- 
rede den 1. april 1960 meddelt afsked fra sin tjenestemandsstilling på grund af 
alder, og som PET skrev i sin beretning, ”han er heller ikke siden 1/4 1963 på 
anden måde tilknyttet forsvarsstabens efterretningsafdeling. Da det næppe kan 
antages, at der som følge af de foran under [punkt] a-d kritiserede forhold er be- 
gået sådanne tjenstlige forseelser, at der — såfremt forseelserne var blevet kendt, 
inden Mørch fratrådte sin tjeneste i forsvarsstaben — kunne være blevet rejst 
spørgsmål om afsked med nedsat pension, er det formentlig nu uden interesse at 
søge klarlagt, hvorvidt der ville have været grundlag for irettesættelse eller anden 
disciplinær reaktion i henhold til tjenestemandsloven”.”? PET meddelte derfor 
både Mørch og Schou, at ”de efter omstændighederne ikke ville blive draget til 
ansvar”? Det blev ligeledes tilkendegivet Arne Sejr, at hans autorisation til at 
udføre psykologisk krigsførelse og tage kontakt til repræsentanter for fremmede 
tjenester var bortfaldet.” Efter først at have indhentet godkendelse i Justitsmi- 


479 ”Beretning”, side 46. 

480 Referat, RSU, 3. april 1964, punkt 2. 

481 PET, Frommelts personsag. Jf. bilag 7, Mogens Jensen, 19. marts 1964: ”Enhver bemyndigelse, der 
tidligere måtte være meddelt ham fra forsvarsstabens efterretningsafdeling eller nogen anden dansk 
myndighed til at udføre psykologisk krigsførelse eller til at træde i forbindelse med fremmede efter- 
retningstjenester er bortfaldet, og at konsekvensen heraf vil være, at han vil blive draget til ansvar 
efter straffeloven, såfremt han iværksætter operationer af lignende karakter som omhandlet i nær- 
værende sag”. 

nisteriet tilintetgjorde Arne Nielsen sammen med en kontorbetjent i PET aflyt- 
ningsmaterialet. Makuleringen fandt sted den 24. marts 1964.” Mogens Jensen 
udfærdigede dernæst et kort referat af hele undersøgelsen, der intet indeholdt 
om ledende danske politikeres mulige kendskab til Firmaets aflytning. Referatet 
blev forelagt og godkendt i regeringsudvalget i sikkerhedsspørgsmål fredag den 
3. april 1964./% Sagen var, som Mogens Jensen havde forudset i et brev til den nye 
chef for FE, Erik Fournais, at betragte som afsluttet. 

Det bemærkes, at efterfølgende var Arne Sejr den eneste, som blev pålagt 
at underskrive en erklæring om at afstå fra yderligere efterretningsaktiviteter. 
Frommelt blev derimod blot orienteret om, hvad Sejr havde måttet underskri- 
ve.” Forskelsbehandlingen skyldtes givet, at en allieret udenlandsk efterretnings- 
tjeneste fortsat ønskede at gøre brug af Frommelt. I 1979 fattede PET begrundet 
mistanke om, at Frommelt fra sit hjem i Hellerup var involveret i en anden tek- 
nisk efterretningsoperation. Dette førte til en korrespondance mellem PET og 
Frommelts udenlandske arbejdsgiver, som oplyste, at der i november 1965, godt 
halvandet år efter at undersøgelsen af aflytningsoperationen i Vester Søhus var 
blevet henlagt, var blevet indgået en aftale med PET angående Frommelt. Den 
daværende chef for den allierede myndigheds repræsentation i Danmark havde 
truffet aftale med Arne Nielsen om, at ”Frommelt kunne ansættes som operatio- 
nel støtte af [den udenlandske allierede tjeneste]. Der var ingen indvendinger fra 
PET's side mod en ordning, hvorefter Frommelt i begyndelsen fik udbetalt ca. 50 
$ om måneden for sit arbejde” Der er ikke noget i PET's materiale, der mod- 
siger denne oplysning. Tværtimod bekræfter forskelsbehandlingen i forhold til 
Sejr forløbet. Hensynet til Frommelts udenlandske forbindelser bevirkede sand- 
synligvis, at PET's ledelse undlod at afkræve ham en skriftlig erklæring. Den 
udenlandske allierede myndighed havde derimod afbrudt samarbejdet med Sejr, 
hvorfor PET uden problemer kunne afkræve ham et løfte om aldrig mere at be- 
drive efterretningsvirksomhed. 


482 PET, efterforskningssag: Rapport, 24. marts 1964, underskrevet Arne Nielsen. 
483 Referat, RSU, 3. april 1964, punkt 2. 

484 PET, efterforskningssag: Mogens Jensen til Erik Fournais, 2. april 1964. 

485 PET, Frommelts personsag: Bilag 8, Mogens Jensen, 19. marts 1964. 

486 Ibid., notits vedr. Frommeltsagen, bilag 71, 11. juli 1979. 

Firmaets overjordiske og underjordiske aktiviteter 


Slutningen af 50'erne og begyndelsen af 60'erne blev en selvransagelsens tid for 
Firmaet. Den udenlandske finansiering ebbede ud, og de danske kommunister 
udgjorde en stadig mere ubetydelig del af det politiske billede. En udateret rap- 
port fra Sejr til Mørch, sandsynligvis forfattet i begyndelsen af 1959, var da også 
præget af en vis modløshed.” Den bekræftede, at Firmaet havde foretaget en vis 
registrering af kommunister: ”Med Hensyn til den biografiske Afdeling har vi 
skaffet os et ganske godt Overblik over vor Modstanders Styrker, Antal og Place- 
ring, samt Viden om hans Aktivitet”? Af samme redegørelse ses, hvordan den 
hemmelige organisation på forskellig vis havde forbindelse til en række ”overjor- 
diske” eller offentlige kendte organisationer, der var tydeligt antikommunistiske, 
men som ikke formelt kunne forbindes til Arne Sejrs person og de udenlandske 
og indenlandske penge, han formidlede: 


”Over flere af disse Organisationer har Firmaet opbygget og opretholdt en stærk 
kontrollerende Indflydelse. Det gælder Seminarieeleverne, Unge Hjem Bevægel- 
sen, K.U., Konservative Studenter, Liberale Studenter. Derudover har Firmaet 
udført mindre Operationer i Forbindelse med Fritidsklubbernes Organisation… 
Resultatet betyder at Firmaet har realiseret den Del af Planen, der gaar ud paa i 
ungdomslaget at sikre sig en bred Indflydelse, der hindrer Kommunisterne i at 
vinde frem ad den Vej”? 


Arne Sejr nævnte dernæst, at han havde foretaget ”udrensninger” i forskellige 
organisationer med henblik på, at disse tonede rent flag i spørgsmålet om øst- 
blokken. Disse operationer var alle tilrettelagt i Firmaet. Sejr hævdede eksempel- 
vis, at det var en Firma-operation, der i 1957 fik KFUM til at fjerne dets ”meget 
neutralistiske Sekretær Pastor Orla Møller”? Sejr nævnte også dannelsen af det 
danske Selskab for kulturel Frihed, der angiveligt blev oprettet i 1953, og som var 
en lokalafdeling af den CIA-støttede Congress for Cultural Freedom.” Firmaet 
bidrog herigennem til tidsskriftet ”Perspektiv”, som redigeredes af Jørgen Schlei- 


487 Det kan udledes af teksten, at den i hvert fald er skrevet på et tidspunkt efter Aksel Larsens brud 
med DKP i efteråret 1958 og afbrydelsen af aflytningen i Vester Søgade i januar 1959. 

488 RA, FE's Arkiv, P.A. Mørchs Embedspapirer, kasse 1, læg 14: ”Redegørelse” til Mørch. 

489 Ibid. 

490 Ibid. 

491 Den internationale antikommunistiske organisation blev oprettet af en tidligere OSS-officer i 1950. 
Se Frances Stonor Saunders, Who Paid the Piper? The CIA and the Cultural War (London, 1999). 

mann.” I en anden rapport fra slutningen af 60'erne berettede Sejr også om ak- 
tiviteterne i organisationen Frihed og Folkestyre og i Atlantsammenslutningen, 
”der har til formål gennem sin aktivitet at modvirke kommunismens fremtræn- 
gen på de indre fronter og eventuelt fortrænge den kommunistiske kontrol og 
indflydelse fra vigtige nøglestillinger og nøglegrupper i samfundet, således som 
man med held har gjort på flere områder i de forløbne år”; 

Der har været spekuleret i, hvorvidt Sejr ved siden af aflytningen i Vester Sø- 
gade foretog andre aflytninger. Hverken Sejrs redegørelse til Mørch (1959) eller 
til PET (1963) indeholder oplysninger herom. Der nævnes ”flere” enkeltopera- 
tioner, men Sejr er kun i stand til at uddybe enkelte, der i sammenligning med 
Vestersøhus-sagen synes ganske harmløse, såsom da han i 1959 angiveligt forhin- 
drede, at Danmarks Radios Pigekor deltog i Rostock-ugen.'% 

Sejr redegjorde over for PET for den virksomhed, som hans organisation i 
årenes løb havde udfoldet på det psykologiske område.” Firmaet havde angive- 
ligt udarbejdet ugentlige analyser over, hvad Arne Sejr betegnede som ”propa- 
gandaindholdet” i Land og Folk. Efter at DKP røg ud af Folketinget, blev disse 
ugentlige analyser erstattet af en månedlig analyse af Socialistisk Folkepartis 
ugeblad ”S.F” Derudover udarbejdede Sejrs gruppe kvartalsanalyser over de 
”propagandatemaer”, som kommunisterne havde kørt på i de forløbne tre må- 
neder. Sejrs andre analyser, der udsendtes halvårligt eller helårligt, diskuterede 
de temaer, som løbende behandledes i bestemte tidsskrifter, som ansås for pro- 
kommunistiske. Derudover foretog Sejr-gruppen analyser af arrangementer og 
konferencer, som ”den internationale kommunisme løbende stod for”. Sejrs folk 
holdt desuden kurser om ”kommunismens teori og praksis” for yngre lærere, 
seminarieelever, studenter, ledere fra ”Unge Hjem” -bevægelsen og for forskellige 
politiske ungdomskurser samt for officerer. Desuden producerede Firmaet ud- 
dannelsesmateriale, pjecer og lignende til Atlantsammenslutningen, flygtninge- 
organisationer, foreningen Frihed og Folkestyre og Selskabet for kulturel Frihed. 
Sejr betragtede disse organisationer som ”den åbne Aktivitet, som Firmaet di- 


492 Om Schleimann og dennes engagement i selskabet og møde med Sejr, se Sune Aagaard, For tidligt 
ude. Jørgen Schleimann. En biografi (Lindhardt og Ringhof, 2003), s. 59-61 

493 RA, Forsvarets Arkiver, Mørchs Arkiv, Kasse 172, læg Rusland-Finland-Sverige 1955-57: Stencileret 
skrivelse, uden dato og titel, Efter registraturen at bedømme er placeringen i dette læg fejlagtig. Om 
Atlantsammenslutningen se i øvrigt Sarah Von Essen, ”NATO sikrer freden”. Atlantsammenslutnin- 
gen 1950-1960, speciale (Kbh. Universitet, Institut for Historie 2003). 

494 RA, FE's Arkiv, Mørchs Embedspapirer, kasse 1, læg 14: ”Redegørelse” til Mørch. 

495 Bilag 30, Sejr: ”Redegørelse”. 

rekte har Ansvar for”. Endnu et tegn på den tætte forbindelse, der var mellem 
Arne Sejrs overjordiske og underjordiske initiativer. 

Som Sejrs rapporter angiver, lå Firmaets styrke i dets propagandavirksom- 
hed, gode forbindelser og i nogen grad kontrol med diverse borgerlige og anti- 
kommunistiske foreninger og tidsskrifter. Det var da også en ren tilfældighed, 
der gjorde, at Firmaet fik mulighed for at aflytte næstformanden i DKP, Alfred 
Jensen. Sådanne aktiviteter var der efter alt at dømme slet ikke taget højde for i 
de oprindelige trepartsdrøftelser om Firmaet og 'stay-behind'-nettet i Danmark. 
Aflytningen drev med tiden en kile ind mellem Sejr og Frommelt og bevirkede, 
da arrangementet blev opdaget, at Arne Sejr blev frataget både midler og retten 
til at drive efterretningsvirksomhed i Danmark. På den baggrund kan aflytnin- 
gen af Alfred Jensen, eller ”Firmaets største bedrift”, som den er blevet kaldt, 
næppe siges at have været en ubetinget succes.” 


Firmaet. En socialdemokratisk aflægger? 


Firmaets forbindelse til Socialdemokratiet er blevet udlagt forskelligt. En histo- 
riker har i diverse avisindlæg og i en bog om Aksel Larsen kritiseret Firmaet 
for lovovertrædelser og betegner i den forbindelse Arne Sejrs organisation som 
en ”aflægger af Socialdemokratiets virksomhed”, idet dens oprettelse skete med 
ledende socialdemokraters billigelse.” En anden historiker har omvendt rost 
Hans Hedtoft og H.C. Hansen for at have set rigtigt: ”De så den kommunistiske 
trussel og forholdt sig til den" Begge tolkninger tillægger det gamle arbejder- 
parti stor betydning for Firmaets dannelse. Der har således blandt historikerne 
været særligt fokus på forbindelsen mellem Firmaet og Arbejderbevægelsens 
Informations-Central (AIC). Ser man imidlertid på personkonstellationen 
omkring Firmaet og på de kontakter, der muliggjorde Firmaets virke på dansk 
jord, er forbindelsen til det borgerlige Danmark tydelig. Der tænkes særlig på 


496 RA, FE's Arkiv, P.A. Mørchs Embedspapirer, kasse 1, læg 14: ”Redegørelse” til Mørch. 

497 Udtrykket ”Firmaets største bedrift” er Peer Henrik Hansens. Jf. Peer Henrik Hansen, Firmaets 
største bedrift. 

498 Kurt Jakobsen, Aksel Larsen, s. 381. 

499 Interview med Peer Henrik Hansen i Charlotte Aagaard, ”Blikkenslagerbander”, Information, 
21. november 2005. 

Det Konservative Folkeparti, men også partiet Venstre og danske erhvervskred- 
se. 

Frygten for kommunister havde været latent i Socialdemokratiet lige siden 
den russiske revolution og blev givet mere konkret efter 1945, hvor Sovjetunio- 
nens militære styrke og DKP's indflydelse steg markant.” Lige så rigtigt er det, 
at Firmaet blev godkendt af ledende socialdemokrater, præcist som der udgik 
forbindelseslinjer fra Firmaet til ledende kræfter i Arbejderbevægelsens Infor- 
mations-Central, eksempelvis Urban Hansen, og Niels Matthiasen. At Social- 
demokratiets ledelse fik tæt føling med Firmaet skyldtes dog primært, at partiet 
var regeringsbærende i hele den periode, hvor Firmaet eksisterede (på nær 1950- 
1953), og dermed også ansvarlig for udenrigs- og sikkerhedspolitikken, hvor for- 
holdet til USA stod centralt. Det var primært i deres egenskab af statsministre, at 
Hedtoft, H.C. Hansen, Kampmann og Krag kom i kontakt med Arne Sejrs orga- 
nisation. Man bør samtidig huske på, at partipolitisk var Arne Sejrs organisation 
tættere på Det Konservative Folkeparti og den uformelle gruppe af erhvervsfolk, 
politikere, diplomater og embedsmænd, som er blevet kaldt for ”højrekomplek- 
set; end den var på Socialdemokratiet.”” Også kommandør Mørch, som for- 
handlede aftalen om Firmaet på plads med amerikanerne, var nærmere knyttet 
til Det Konservative Folkeparti end Socialdemokratiet.;”” Og det må ligeledes 
medtages i betragtningen, at det var under ministeriet Erik Eriksen (V), at Sejr 
blev overdraget ansvaret for psykologiske operationer i Danmark, og at det for- 
retningsudvalg, der skulle orientere regeringen, blev dannet. 

Dette var dog ikke ensbetydende med, at de borgerlige partier automatisk 
bakkede op om Firmaets anmodninger. Tværtimod. Det bemærkes, at hverken 
Socialdemokratiet, Venstre eller Det Konservative Folkeparti, på trods af Sejrs 
gentagne opfordringer, fandt anledning til at støtte Firmaet via skjulte poster på 
finansloven. Partierne mente givet, at en indirekte støtte via erhvervskontakter 
var den bedste måde at holde sig fri af eventuelle problemer på og samtidig vise 
en udenlandsk allieret tjeneste, som ifølge Mørch havde knyttet direkte kontakt 
til den øverste socialdemokratiske ledelse, at: Danmark bakkede op om de indgå- 


500 Jf. Wilhelm Christmas-Møller, Obersten og kommandøren, s. 80. 

501 Herom se eksempelvis Christmas-Møllers beskrivelse af tiden i Studenterforeningens konservative 
fraktion og sin tilknytning til Firmaet i 1952-53 som arbejdsdreng. I disse miljøer mødtes han med 
Sejr, Ninn-Hansen, Kristian Mogensen og andre. Se ibid., s. 162-165. 

502 Lektor Henning Mørch har til Kommissionen fortalt, at der var et nært forhold mellem faderen P.A. 
Mørch og Ole Bjørn Kraft. Oberst Lunding, lederen af FE, synes at have været tættere på Socialde- 
mokratiets ledelse. 

ede aftaler. Firmaet synes at have virket inden for de overordnede rammer, som 
atlantpagtalliancen mellem Socialdemokratiet, Det Konservative Folkeparti og 
Venstre havde udstukket.” 

Firmaet skal først og fremmest forstås i lyset af et kompliceret forhandlings- 
forløb mellem ME/GE og Washington, som fandt sted i perioden 1946-51. At de 
danske myndigheder endte med at acceptere Arne Sejr og Erik Husfeldts virk- 
somhed skyldtes, at Firmaet i 1951 blev radikalt omdefineret i forhold til, hvad 
man fra amerikansk side oprindelig havde tænkt sig, samt at GE opnåede vitale 
fordele på andre og for Danmark mere væsentlige områder. Det er sigende, at 
da Mørch som ovenfor beskrevet fik at vide, at aflytningen af Alfred Jensen var 
standset, blev han vred. Hans vredesudbrud skyldtes dog ikke, at en givtig kilde i 
DKP dermed var tørret ud. Hans bekymringer var et helt andet sted, nemlig hos 
de eksisterende bilaterale aftaler med en udenlandsk allieret partner. At ledende 
danske politikere fra både Det Konservative Folkeparti, Venstre og Socialdemo- 
kratiet havde forståelse for Mørchs dispositioner, siger mere om deres priorite- 
ring af råderummet for udenrigspolitikken, end det gør om deres ellers oprigtige 
antikommunistiske holdninger. 

For Mørch og de politikere, der måtte have været orienteret om aflytningen, 
har valget mellem at undgå at krænke et ledende DKP-medlems privatliv el- 
ler acceptere en krænkelse, men samtidig styrke Danmarks selvbestemmelse og 
sikkerhed på andre områder, givet været et relativt nemt valg. Firma-sagen illu- 
strerer med al tydelighed politikeres og embedsmænds dilemma i forhold til det 
civile samfund og dets moralbegreber, når der skal træffes beslutning om, hvad 
der er i landets interesse. 


503 Om den oprindelige grundlæggende konsensus i NATO-spørgsmålet mellem de tre partier se Ras- 
mus Mariager, ”Den brede enigheds ophør. Om baggrunden for det sikkerhedspolitiske opbrud i 
begyndelsen af 1980erne — og noget om socialdemokratisk exceptionalisme i dansk samtidshisto- 
rie”, Historisk Tidsskrift, 2, 2005. 

6. ABSALON OG ”OPERATION SURVIVAL” 


En privat organisation, der i lighed med Firmaet er blevet omtalt i de danske avi- 
ser, er Absalon. Årsagen til denne mediebevågenhed var en artikel i Berlingske 


,» 


Tidende den 25. november 1990, hvor et tidligere medlem af Absalon, kaldet ”Q”, 
afslørede en række sensationelle forhold vedrørende organisationens tilknytning 
til GLADIO i Danmark. Kommissionen har fundet dokumentation for, at PET 
havde en kilde i Absalon, hvorfor der er grund til at se nærmere på oplysnin- 
gerne i Q's forklaring: 


”En hemmelig dansk organisation blev oprettet af CIA i 1950'erne for at stå klar til 
straks at danne et effektivt modstandsnet i tilfælde af en kommunistisk magtoverta- 
gelse. Organisationen fik navnet ”Absalorr og var navnlig aktiv i sit antikommunistiske 
arbejde i 1960'erne og 1970'erne, indtil den opløste sig selv omkring 1978-79. Det siger 
et tidligere fremtrædende medlem af organisationen Absalon… . Ja, vi var Gladio i 
Danmark… . Der blev også oprettet en række våbendepoter rundt omkring i Dan- 
mark. Jeg vil ikke sige, hvor mange — men det er under 10… . Våbnene stammede fra 
den 'skæve våbenfordeling i forbindelse med befrielsen, hvor de militante ventegrup- 
per - ”O-grupperne - fik en god bid af de svenske våben, mens kommunisterne ikke 
fik nogen… . Absalons opløsning falder sammen med, at E.J Harder, Erik Fournais, 
Gustav Thomsen og mange gamle modstandsfolk nåede pensionsalderen. Q er ikkei 
tvivl om, at Absalon blev afløst af en ny organisation med yngre folk: ”Jeg kender intet 
til, hvad der er sket siden hen. Men det er jo rystende at se den amatøragtige måde de 
to reserveofficerer for et par år siden blev afsløret på i Polen. Det var med garanti ikke 
sket for os” siger den gamle modstandsmand”; 


Hvor Daniele Gansers standardværk om ”Operation GLADIO” finder Q's ud- 
lægning troværdig og følgelig sætter lighedstegn mellem Absalon og den danske 


504 Iver Høj, ”Også Danmark havde hemmelig hær”, Berlingske Tidende, 25. november 1990. Dette 
synspunkt er blevet gentaget i det seneste internationale værk om fænomenet GLADIO. Hermed 
besvares delvist spørgsmål til justitsministeren nr. 208: ”Hvilke organisationer blev overvåget/regi- 
streret fra regeringserklæringen i september 1968 til februar 1983?” 

afdeling af GLADIO, er Kommissionen skeptisk over for Q's fremstilling i Ber- 
lingske Tidende.” Nogle oplysninger er faktuelt forkerte, mens andre er unuan- 
cerede. 

Oplysningen om CIA kan ikke bekræftes noget sted i det indhentede ma- 
teriale og synes at stamme enten direkte eller indirekte fra en læsning af Col- 
bys bog, der, som tidligere nævnt, angiver oprettelsen af 'stay-behind'-nettet i 
Danmark til begyndelsen af 1950'erne. En oversigt over specialkartotekerne i 
PET's arkiv fra oktober 1951 viser, at PET i efteråret 1949 lå inde med oplysnin- 
ger om en organisation ved navn Absalon. Organisationen var arkiveret under 
”antikommunistiske grupper”. Det fremgår ligeledes, at Absalon havde nummer 
II-3-3A og dermed var rubriceret under II-3-3, som vedrørte ”andre nazistiske 
bevægelser”; Absalon optrådte her på en liste med andre organisationer som 
Frontkæmperne, Frie Folkeparti og Danmarks frie Ungdom. Absalon var en na- 
zistisk gruppering, for hvem den historiske figur Absalon var en dansk national- 
helt.” Det fremgår af PET's akter, at Absalon i 1949 blev indlemmet i Danmarks 
Reformbevægelse, der ville kæmpe ”de udrensedes sag”.;””? Det materiale, som 
PET indsamlede om Absalon i løbet af 1970'erne, pegede også i en højrenationa- 
listisk retning, men der ses ikke nogen sammenhæng med den Absalon-gruppe, 
der er omtalt i PET's specialkartotek fra 1949. 

PET betegnede i perioden 1974-76 Absalon som en ”ekstremistorganisation 
på højrefronter”, ligesom PET fandt oplysninger om mulige medlemmer, der 
passede med Bovrup-kartoteket fra 1946. At organisationen med tiden har 
kunnet tiltrække personer fra modstandsmiljøet, der delte dens stærkt anti- 
kommunistiske retorik, er som anført nedenfor rigtigt, men Absalon var ikke, 
som anført i Berlingske Tidende, en udløber af modstandsbevægelsen. Gruppen 
blev sandsynligvis dannet i 1973. 


505 Se Daniele Ganser, NATO'S Secret Armies, s. 168-175. 

506 PET, administrativ sag: ”oversigt over de under gruppe II hørende specialkartoteker”, 4. oktober 
1951. 

507 Som Viggo von Holstein-Rathlou skrev i National-Socialisten i 1938: ”Danmarkshistorien… har de 
forsøgt at omskrive, saaledes at det hele blev til et spørgsmaal om Sildefiskeri i Øresund og Stude- 
opdræt i Jylland — den materialistiske Historieskrivning —- mens man glemte Mænd som Absalon 
og Esben Snare”, National-Socialisten, 2. april 1938, cit. i John T. Lauridsen, Dansk nazisme. 1930-45 
— og derefter (Gyldendal, 2002), s. 77. 

508 PET, emnesag: Notits af 12. juli 1950. 

509 PET, emnesag: Notitser fra perioden 1. september 1974 til 31. august 1976. 

Absalon-gruppens skrivelser fra 70'erne viser en direkte sammenhæng mel- 
lem foreningens virke og den tumultariske politiske situation, der var forårsa- 
get af jordskredsvalget i 1973, oliekrisen, ungdomsoprøret og det deraf følgende 
opbrud på venstrefløjen. Et formentligt grundlæggende dokument for den nye 
Absalon-gruppe var manifestet ”Borg 1973”: 


”Kære landsmænd! 

Danmark er et gammelt kulturland, det ældste kongerie i Europa, det eneste land, 
som aldrig har været en del af et andet rige. 

Romerne blev holdt ude, Djengis Khan standsee uden for vore grænser, Karl den 
Store standsede vi ved Slien og Venderne, ja dem jog jeg bort fra vore kyster… 
Men nu er vi truet — som aldrig før — af ydre og indre fjender. 

Derfor, vil du - uden hensyn til politisk tilhørsforhold — medvirke til at sikre dit 
folks forsatte beståen som en fri og selvstændig nation, da gør følgende: 

Dan en kreds omkring dig, og lad denne kreds danne flere kredse med det formål 
i første omgang at neddæmpe virkningerne af den nedbrydende virksomhed og 
i fortsættelse heraf at medvirke til at hindre, at landsskadelig nedbrydende virk- 
somhed overhovedet finder sted i blandt os”510 


Målsætningen for Absalon var derfor at aktivere ”det tavse flertal” i befolkningen 
og derigennem overvåge: 


”personer, der udfører undergravende virksomhed inden for 
børne- og ungdomssektoren 

dagspressen m.v. 

den offentlige administration 

den partipolitiske sektor 

socialvæsenet, samt 

undervisnings- og kulturområdet”; 


Foreningen skulle desuden føre en aktiv kampagne gennem læserbreve, ”humo- 
ristiske indslag”, møder, plakater, mærkater og ”samtaler bl.a. med personer, der 
ubevidst lader sig misbruge — 'de brugbare naive”>” Inspirationskilden til dette 
arbejde var et dokument om ”Psykologisk krigsførelse”, der i sin trusselspercep- 
tion kan sammenlignes med, hvad Arne Sejr havde skrevet i sin afhandling fra 


510 PET, emnesag: ”Borg 1973”. 
51 Ibid., appendiks til ”Borg 1973”. 
512. Ibid. 

1949.” Et andet væsentligt referencepunkt for Absalon var en schweizisk pam- 
flet, ”Die zweite Form des Krieges”, som angiveligt var en del af en officiel schwei- 
zisk publikation udgivet i 1969. Det schweiziske skrift opfordrede befolkningen 
til sammenhold og angav samtidig de metoder, hvormed fjenden ”driver en kile 
ind mellem folk og øvrighed” En oversættelse af dette skrift blev bekostet af 
Absalon.> Hvad Absalons forskellige pamfletter, der blandt andet blev sendt ud 
blandt 3.000 studerende i Odense, ikke omtalte, var de hemmelige militære pla- 
ner, som kredsen også syslede med. 

Absalon blev landskendt, da organisationen i 1973 startede en kampagne ret- 
tet imod, hvad den opfattede som venstreorienteret tænkning på landets un- 
dervisningsinstitutioner. En del studerende modtog dette år den omtalte pjece 
om alternativ krigsførelse. Samtidig med udsendelsen af materialet var der i bla- 
det ”Nyt fra Odense Universitet” et indlæg ved professor, dr. odont. Flemming 
Nørgaard, der i sit indhold gengav skrivelsen fra Absalon, hvorfor PET rettelig 
sporede en vis forbindelse mellem de to. PET noterede sig, at pjecen var oversat 
fra tysk af en dansk bibliotekar. Bibliotekaren hævdede over for en PET-kilde, 
at oversættelsen var sket i samarbejde med den schweiziske ambassade i Dan- 
mark, mens en anden teori, som PET forsøgte at verificere blandt de studerende, 
der interesserede sig for Absalon, var, at der var tale om et samarbejde mellem 
det danske og schweiziske hjemmeværn. Enkelte studerende mente således at 
kunne spore en sammenhæng mellem oberstløjtnant Erling J. Harder (ansat i 
FE indtil 1967 og i 1973 tilknyttet Flyvestation Værløse) og Absalon. De mente, at 
det var Harder, der underskrev sig ”biskoppen”;” Som det vil fremgå nedenfor, 
bekræfter PET's overvågning, at den tidligere FE-officer var en central skikkelse 
i Absalon. 


Tropeuniformer og morterer 
PET's sagsbehandler var af den overbevisning, at organisationen havde grupper 


spredt i hele landet, der blev styret af en centralgruppe, som førte kartotek over 
medlemmerne. Baggrunden for organisationens virke var frygten for et snarligt 


513 PET, 1:818, 2398/73: ”Nedbrydende virksomhed. Psykologisk krigsførelse”. 
514 Ibid.,”Den anden form for krig”. 

515 Ibid. Pamfletten blev i øvrigt anmeldt i Linieofficeren, nr. 1, 1974. 

516 Ibid., notits, 24. august 1982. 

kommunistisk kupforsøg i Danmark. Derfor var Absalon for at kunne indtræde 
i en fremtidig illegal modstandsbevægelse opdelt i celler uden noget indbyrdes 
kendskab til hinanden. At Absalon var så velorganiseret og tilmed landsdæk- 
kende synes tvivlsomt. Muligvis har Absalon-medlemmer forsøgt at imponere 
de studerende, som PET brugte som kilder i miljøet. Faktum er, at der i PET's 
materiale ingen henvisninger er til aktiviteter uden for Odense- og Københavns- 
området. 

PET lå inde med oplysninger om, at Absalon dels underviste i ”sabotagetek- 
nik” og ”psykologisk skoling”, dels brugte tiden på studier og analyser af ”ven- 
stredrejningen” i Danske Studerendes Fællesråd. Gruppen havde, som PET poin- 
terede, en ”følelse af, at de onde kræfter (kommunisterne) er langt foran de gode 
(Absalon)”;” PET var velinformeret om Absalons virke, fordi en studerende, der 
havde en kontakt til gruppen, lod sin viden tilgå en PET-medarbejder i region 
IV. Desuden modtog Centralafdelingen oplysninger fra FE om organisationens 
forsøg på at erhverve våben til brug for et hemmeligt modstandsnet.”? 

Artiklen i Berlingske Tidende fremhæver Erling J. Harder som en vigtig 
skikkelse i Absalon, hvilket bekræftes af oplysninger i PET's arkiv. Eksempel- 
vis meddelte PET's forbindelse i Absalon, at Harder havde sat sig i forbindelse 
med en studerende på 4. Maj Kollegiet i Odense og ”bedt ham sammen med et 
par andre gode studenter starte en ”Absalon”-fraktion i Odense (under et eller 
andet navn)”;” Den pågældende studerendes far var tidligere militærattache og 
ven med Harder. Den studerende fra 4. Maj Kollegiet blev angiveligt indskær- 
pet af Harder, at han skulle ”holde klar af PET”? Den første gerning, som det 
nyudpegede Absalon-medlem ganske uafvidende foretog sig, var imidlertid at 
anmode netop den studerende, som var meddeler for PET, om at indtræde i 
Absalon, hvilket han accepterede.” Herigennem fik PET at vide, at Harder via 
en odenseansk forretningsmand ville stille økonomiske midler til rådighed for 
dels ”Liberale Studerende” dels den nye Absalon-afdeling. Det var meningen, at 
”Liberale Studerende” offentligt skulle tage afstand fra Absalon, men i realiteten 


517 Ibid. 

518 PET, emnesag: Vedrørende organisationen ”Absalory, 10. oktober 1974. 
519 Ibid., ”Absalon”, region IV til Centralafdelingen. 

520 Ibid. 

521 Ibid. 

fremføre de samme synspunkter. Desuden ville Harder træne de unge stude- 
rende i psykologisk krigsførelse. 

Da Harder som tidligere efterretningsofficer jo havde haft en vis forbindelse 
til dele af okkupationsberedskabet under den kolde krig (jf. hans rolle i Geert- 
sen-sagen), er det naturligvis nærliggende at antage, at Absalon kan have indgået 
som en privat organisation i et sådant beredskab. I så fald ville Absalon være et 
eksempel på, at efterretningstjenesterne herhjemme anvendte stærkt højreorien- 
terede bevægelser til 'stay-behind”-nettet og til at fremme bestemte politiske mål, 
som ikke kunne antages at være entydigt demokratiske. Situationen i Danmark 
ville hermed være sammenlignelig med, hvad der er skrevet om GLADIO's un- 
dergravende og antidemokratiske virksomhed i andre europæiske lande. 

Det undersøgte materiale viser, at Harder handlede på egen hånd, og at han 
på dette tidspunkt ikke længere var tilknyttet FE. Ydermere var 'stay-behind'- 
nettet på dette tidspunkt et professionelt militært foretagende, mens Absalons 
aktiviteter mere leder tanken hen på de private antikommunistiske grupper, som 
FE med møje og besvær fik bragt under kontrol i perioden 1950-53. At FE igen 
ville forsøge sig med private aktører på 'stay-behind'-området, forekommer lidet 
sandsynligt. Det væsentligste modargument følger nedenfor. 

Hvis man som Q hævder, at Absalon var en del af FE's 'stay-behind”-net, bli- 
ver det svært at forklare, hvorfor FE samarbejdede med PET i forsøget på at 
bremse Absalons aktiviteter. Det var nemlig en chef i FE's analyseafdeling, der 
orienterede PET om, at en kilde havde oplyst, ”at den højreorienterede organisa- 
tion ”Absalor” har påbegyndt undervisning i sabotageteknik for organisationens 
medlemmer”, og at den ligeledes forsøgte at erhverve våben. Undervisningen 
i sabotageteknik blev ifølge FE forestået af organisationens medlemmer samt 
af en våbenhandler.>+ FE's oplysninger til PET viste også, at våbenhandleren på 
Absalons vegne havde afgivet en bestilling til en anden våbenhandler i Køben- 
havns indre by, hvis indehaver havde kontakt til nynazistiske kredse. Ordren 
lød blandt andet på night-vision udstyr, 30-40 geværer, 120 mm morterer, 40-75 
geværer med kikkertsigte samt tropeuniformer.>”> At et hemmeligt dansk anti- 
kommunistisk 'stay-behind”-net med tilknytning til FE ville benytte sig af netop 
denne våbenhandler forekommer usandsynligt. Våbenhandleren i den indre by 


522 Ibid. 

523 PET, emnesag: Vedrørende organisationen ”Absalor”%, 10. oktober 1974. 
524 PET, personsag. 

525 PET, personsag: Notat 20. januar 1975. 

havde også hyppige kontakter til en assisterende sovjetisk militærattaché, som i 
virkeligheden var tilknyttet GRU. Hans butik var genstand for en kontraefterret- 
ningsoperation, som blev gennemført i samarbejde mellem FE og PET i samme 
periode.” 

I forbindelse med den såkaldte Hetler-sag blev flere FE-officerer afhørt om 
Absalon på grund af Hetlers offentlige afstandtagen til denne organisation i bla- 
det MINUT. Kommissionsdomstolens efterforskning pegede i retning af, at Ab- 
salon kun udgjordes af 10-15, medlemmer, at der var tidligere FE-folk indblandet, 
at organisationen var oprettet af Erling J. Harder i 1973, samt at arbejdet mesten- 
dels var af oplysende art. Blandt andet nævntes oversættelsen af den schweiziske 
publikation ”Den anden form for krig”.;” Dog nævnte ingen af de afhørte, hvad 
PET i 1974 havde erfaret fra FE's analysesektion, nemlig at Absalon også havde 
forsøgt at opbygge illegale våbenlagre. 

Under Hetler-sagen afhørte Rigspolitiets rejseafdeling ligeledes Erling J. 
Harder.” Han fortalte, at det var mens han var tjenestegørende ved NATO-ho- 
vedkvarteret, at han mødtes med Hetler. Harder modtog således den 9. januar 
1970 et brev fra Hetler, der ønskede et møde i Bruxelles. Om årsagen til mødet 
påpegede Harder, at han i perioden 1961-1966 havde været tjenestegørende i For- 
svarsstabens Personelafdeling og bl.a. sad i Forsvarschefens sikkerhedsudvalg. 
Igennem dette arbejde var han blevet interesseret i psykologisk krigsførelse. Het- 
ler havde sandsynligvis først rettet henvendelse til Forsvarets oplysningstjeneste, 
der havde henvist til Harders specielle ekspertise. Under besøget i Bruxelles fik 
Hetler overrakt et eksemplar af Harders ”memorandum af december 1964 om 
psykologisk krigsførelse”? Harder lånte ved samme lejlighed Hetler 4.500 belgi- 
ske frc., men han fik aldrig pengene igen. 


526 Den sovjetiske efterretningsofficer var en hyppig gæst i våbenforretningen og købte for anseelige 
beløb. Agenten betalte gerne overpriser og begavede våbenhandleren med spiritus og cigaretter. 
Den sovjetiske interesse gik ud på at anskaffe sig forskellige vestlige våbenfabrikanters produkter 
og underkaste dem nærmere studium. Jf. PET, personsag, notat, 3. november 1993, og notat, 14. 
november 1984. 

527 JM, ”Hetlersagery, bilag I-11, 1. april 1978: Rapport vedr. undersøgelser for Kommissionsdomstolen 
af 13. juli 1977: afhøring af officer, der har forrettet rådighedstjeneste i FE. 

528 Erling J. Harder må ikke forveksles med kommandørkaptajn Erik Harder, som havde en central 
rolle i selve Hetler-sagen vedrørende registreringsproblematikken. 

529 Redegørelsen var udfærdiget på opfordring af den konservative partileder Poul Sørensen, der hav- 
de nedsat et udvalg, der skulle se på psykologisk krigsførelse i Danmark. 

Efter hjemkomsten til Danmark var Harder kommet frem til følgende kon- 
klusion: 


”udviklingen i venstrefløjens aktiviteter med f.eks. læserbreve, aktioner mod Ver- 
densbanken var foruroligende, og han var af den overbevisning at nogle måtte 
åbne folkets øjne, ved et seriøst arbejde som f.eks. det informationsmateriale, der 
blev udfærdiget af Schweizerischer Ostinstitut. Da han ikke kunne vinde gehør i 
officielle kredse, besluttede han sig for at samle nogle nationale mennesker, der 
ville medvirke i et sådant arbejde. Dette var starten til Absalon”? 


Der synes således ikke umiddelbart at være nogen kontinuitet mellem det Absa- 
lon, der eksisterede i den umiddelbare efterkrigstid, og det Absalon, som Harder 
tog initiativ til i 1973. De eneste indicier i retning af, at Absalon-organisationen 
eksisterede i den mellemliggende periode, er, hvad en kilde anonymt har udtalt 
til den danske journalist Synne Niemann. Ifølge dette udsagn blev kilden hvervet 
af Harder til at holde et vågent øje med venstrefløjen i 60'erne. Ligeledes beret- 
ter førnævnte Q, at 18 Absalon-folk i 1960-61 deltog i et møde i Valenciennes, 
som husede NATO's hovedkvarter indtil 1967.” Man kan således ikke udelukke, 
at en Absalon-organisation har eksisteret i 50'erne og 60'erne. Dog bemærkes 
det, at på de punkter, hvor det har været muligt at efterprøve Q's oplysninger, har 
de på ingen måde harmoneret med, hvad der lå oplyst fra PET's efterforskning, 
som byggede på troværdige kilder. Oplysningerne om Absalons virke i 50'erne 
og 60'erne skal derfor tages med forbehold. 

Absalon var en højreorienteret organisation, der i kraft af sin antikommuni- 
stiske retorik var i stand til at tiltrække en mindre skare af tilhængere, som øn- 
skede en skarpere reaktion mod, hvad de opfattede som venstredrejningen i det 
danske samfund. Oberstløjtnant Harder støttede på linje med andre officerer og 
reserveofficerer Absalon, men da sympatien blev offentlig kendt, afviste Harder, 
eksempelvis til Politiken den 26. maj 1974, ethvert kendskab til organisationen, 
idet den var ”i strid med såvel hans personlige og menneskelige som politiske 
indstilling” Denne udtalelse står i skærende kontrast til de oplysninger, som 
FE og PET indsamlede om Harders engagement i organisationen. 


530 JM, ”Hetlersager”, bilag III-1, 12. april 1978: Rapport vedr. undersøgelser for Kommissionsdomsto- 
len af 13. juli 1977: afhøring af Harder. 

531  Synne Niemann, kronik, Politiken, 12. april 1995. 

532 Iver Høj, ”Også Danmark havde hemmelig hær”, Berlingske Tidende, 25. november 1990. 

533 Ole Schierbeck, ”Komik eller alvor bag Absalon”, Politiken, 26. maj 1974. 

11975 gik Harder offentligt i brechen for en skærpet antikommunistisk kamp. 
Til Aktuelt udtalte han, at der fandtes ikke mindre end 120 undergravende orga- 
nisationer på den danske venstrefløj, som man burde gøre mere for at bekæm- 
pe." Absalon havde endvidere tilknytning til Selskabet til Værn om Dansk Fol- 
kestyre, hvor Harder også var en central skikkelse. Absalon kan også ses som 
en forløber for den såkaldte ”pindsvine-bevægelse”%, som videreførte Absalons 
antikommunistiske linje. 

Absalon blev noteret sidste gang i PET's arkiv i 1982, da en række fremtræ- 
dende danske borgere af jødisk herkomst modtog truende breve med et stærkt 
antisemitisk indhold, der var signeret ”Absalon-gruppen”. PET var ude af stand 
til at verificere afsenderen nærmere, og om der var forbindelse mellem den po- 
stulerede afsender og Harders organisation. En anden mulighed, mente en PET- 
medarbejder, var, at en gruppe på venstrefløjen anvendte Absalon-signaturen i 
et forsøg på at kompromittere højrekræfter.;> 

Det undersøgte materiale viser, at der ikke kan drages nogen forbindelse mel- 
lem Absalon og det danske 'stay-behind'-net. Det danske okkupationsberedskab 
lå ikke i hænderne på en organisation, som bedømt ud fra en bestilling til en 
københavnsk våbenhandler havde tænkt sig at forsvare Danmark iført tropeuni- 
form og bevæbnet med morterer. Den tidligere FE-chef Erik Fournais afviste da 
også i Berlingske Tidende den 25. november 1990, at Absalon havde forbindelse 
til NATO eller FE: ”det var de for naragtige til”, 


PET og ”Operation Survival” 


Af de mange GLADIO-historier, som fyldte aviserne i begyndelsen af 90'erne, 
anser Kommissionen sig både berettiget og forpligtet til slutteligt at forfølge et 
spor, som blev lagt ud af MF for SF Pelle Voigt i 1990. Den 10. december 1990 of- 
fentliggjorde Pelle Voigt, som på det tidspunkt var partiets forsvarspolitiske ord- 
fører, en række dokumenter, der skulle dokumentere tidligere FE-officerers og 
tidligere souschef i PET Jørn Bros tilknytning til en privat efterretningsgruppe 
kaldet ”Operation Survival”. Pelle Voigts oplysninger skabte mediebevågenhed 


534 PET, emnesag: Avisudklip, Aktuelt. 

535. PET, administrativ sag: Politianmeldelser, 23.-24. august 1982, fra de berørte, ”Vedr. Absalongrup- 
pen” 30. august 1982. 

536 Iver Høj, ”Også Danmark havde en hemmelig hær”, Berlingske Tidende, 25. november 1990. 

og fremkaldte overskrifter som ”SF'er finder bevis for Gladio's virke” (Jyllands- 
Posten, 13. december 1990), ”FE-officerer i dansk Gladio” (Land og Folk, 11. de- 
cember 1990), ”SF: Gladio arbejdede ulovligt i Danmark” (Information, 11. de- 
cember 1990) samt ”SF-krav: Gladio frem i lyset” (Politiken, 11. december 1990). 
Land og Folk trykte tilmed et af de dokumenter, som ifølge SF's forsvarspolitiske 
ordfører dokumenterede PET's relation til ”Operation Survival” 

Kommissionen henvendte sig den 7. juni 2006 til Pelle Voigt, der beredvilligt 
stillede det materiale, som SF havde fremlagt under valgkampen i 1990, til rådig- 
hed med henblik på en en nærmere granskning. Voigt oplyste, at der var tale om 
materiale, der vist nok stammede fra Hetlers privatarkiv, og som han havde fået 
gennem en tidligere ansat ved Demos. Materialet består af et sæt fotokopierede 
dokumenter, der har en norsk statsborger bosiddende i Danmark indtil 1980 
som den gennemgående person. Materialet indeholder også korrespondance 
med en tidligere sydkoreansk ambassadør i Danmark fra marts 1979. I et brev 
stilet til Reinhard Gehlen, Vesttysklands legendariske efterretningschef, forkla- 
rer den norske statsborger, hvordan Nordeuropa, forstået som Danmark, Norge 
og Sverige, er blevet ignoreret af de større vestlige efterretningstjenester samt 
NATO. Derfor skrev han på et ubehjælpsomt engelsk til Gehlen: 


”en lille gruppe mænd har organiseret og koordineret tiltag, som er blevet kendt 
som ”Operation Survival. Disse mænd er kendt som ”Initiating Group" (IG) - i alt 
syv hæderlige mænd fra tre forskellige lande. Disse syv mænd er blevet bevidste 
om, at international kommunisme og subversive aktiviteter ikke kan bekæmpes 
gennem kendte og anerkendte parlamentariske kanaler. Det er derfor blevet be- 
sluttet at iværksætte det allerede foreslåede "Operation Survival og etablere en Pri- 
vat Efterretnings Enhed og derved også engagere sig i hemmelige operationer i og 
uden for Skandinavien”7 


Karakteristisk for de dokumenter, som er kommet i Kommissionens besiddelse, 
er, at der er tale om envejskommunikation i form af mere eller mindre fantasiful- 


537 "have a small group of men organized and coordinated action and which, have led to what is known 
as "Operation Survival. These men are known as the ”Initiating Group' (IG) — in all, seven honest 
citizens from three different countries. These seven men have realized, that International Com- 
munism and Subversive Activities cannot be fought through known and recognized parlamentary 
chanals. It has therefor been decided — to take further steps and beyond "Operation Survival in 
an attempt proposed and made, to establish a Private Intelligence Unit and thereby also engage in 
Clandestine Operations throughout Scandinavia, and beyond”. Jf. ”Proposed draft of co-operation 
— made and forwarded in diplicate to: Lt. General Reinhard Gehlen Esq”, dateret 1976. 

de forslag fra nordmanden til aktive og tidligere efterretningsofficerer i ind- og 
udland. Et eksempel er et brev til Jørn Bro, som i modsætning til den udlægning, 
teksten fik i pressen i 1990, faktisk understreger, at Bro netop ikke plejede forbin- 
delse til den pågældende nordmand, idet sidstnævnte normalt korresponderede 
med en tidligere FE-medarbejder. >" 

På baggrund af pressens sensationelle historier om den mystiske nordmand, 
der formidlede samarbejde mellem PET og GLADIO, udformede PET en notits 
om sagen den 18. december 1990. Notitsen var et resumé af cpr-oplysninger og 
af den pågældende nordmands personsag, som nu er makuleret. Det fremgår 
af PET's akter, at nordmanden var kommet til Danmark i 1974, hvor han var 
tilmeldt en adresse i Birkerød indtil 1980. Norsk politi oplyste over for PET, at 
nordmanden havde været bud ved Trondhjem Politikammer i 1942. I 1942-43 
havde han haft kontakt med Gestapo, der imidlertid ikke havde tillid til ham og 
følgelig ”tippede” ham til norsk politi. Gestapo's føringsofficer udtalte dengang, 
at vedkommende ”var en eventyrer og drømmer og en risikofaktor”. Af ukendte 
årsager blev han sendt i KZ-lejr i Tyskland i en kort periode i 1943. Efter krigen 
blev han arresteret som led i ”landssvik-opggjøret”; men blev meddelt tiltalefra- 
fald på grund af sin unge alder. I 1949 påmønstrede han et skib til USA for blot 
at blive udvist tre år senere på grund af for langt ophold. I 1953 blev han depor- 
teret fra Canada. Nordmanden blev første gang registreret i PET's arkiv i 1970, 
idet han havde taget kontakt til en FE-kilde i shippingbranchen vedrørende et 
køb af et skib, der angiveligt skulle bruges til transport til Israel af 30 nedpak- 
kede Mirage-fly. I forbindelse med registreringen af nordmanden i 1970 anførte 
politiinspektør Arne Nielsen, at ”der er ingen tvivl om, at… [den pågældende 
nordmand] er fantast og alene bør behandles som sådan”. Nordmanden rettede 
i begyndelsen af 70'erne henvendelse til herværende vestlige ambassader, som 
afviste ham. I interne notater herom blev han beskrevet som ”fantast”, ”mentalt 
forstyrret” og ”tosse”.; 

Det fremgår af notitsen, at nordmandens brev til Jørn Bro, som Pelle Voigt 
offentliggjorde i 1990, faktisk var blevet gjort til genstand for en PET-under- 
søgelse allerede i 1976. Brevet samt en række underbilag var blevet forelagt de 
amerikanske myndigheder, der var af den opfattelse, at materialet var udformet 


538 Brev fra norsk statsborger til Jørn Bro. 

539 PET, emnesag: Notits, 18. december 1990. En repræsentant for Selskabet til Værn om Dansk Folke- 
styre, der havde haft tæt kontakt til den pågældende nordmand, bekræftede over for PET, at nord- 
manden var en ”fantast uden jordforbindelse” jf. PET, administrativ sag: Notat af 5. januar 1981. 

af ”amerikanske højreekstremistiske kræfter”. PET havde ingen idé om, hvad der 
lå til grund for henvendelsen fra nordmanden til Jørn Bro, men tjenesten antog, 
at han skrev til alle mennesker, som han mente, ”havde den rette ånd”. Det frem- 
går også af notitsen, at nordmanden havde været genstand for en stor artikel i 
Ekstra Bladet den 20. august 1980 under overskriften ”Superagenten Dr. John”, 
Tilsyneladende havde Ekstra Bladet allerede den gang fået fat i den samme do- 
kumentation, som Pelle Voigt ti år senere bibragte offentligheden som en ny sen- 
sationel afsløring. Det fremgår af PET's arkiv, at ekstrabladsjournalisten ved en 
henvendelse til daværende vicepolitimester i PET Niels Schmidt i 1980 angiveligt 
indrømmede, at han var ”ganske klar over”, at den pågældende nordmand var 
”bindegal”;" Det afholdt imidlertid ikke Ekstra Bladet fra over mange sider at 
”afsløre” den hemmelige danske efterretningsorganisation og tilmed anføre, at 
Reinhard Gehlen var rådgiver for danske agenter i forbindelse med ”Operation 
Survival”; 

Ti år senere blev de samme oplysninger bragt på banen i forbindelse med 
GLADIO-afsløringen. Pressens kildekritiske sans for disse ”efterretningsdoku- 
menter” var ikke blevet synligt skærpet i den mellemliggende periode. Da PET 
af principielle grunde ikke ville kommentere pressens oplysninger, og slet ikke 
under en valgkamp, forblev påstanden om PET's engagement i GLADIO imid- 
lertid uimodsagt. Kommissionen kan korrigere dette misvisende billede af PET's 
virke. PET havde ingen forbindelse til ”Operation Survival”, som ingen tilknyt- 
ning havde til 'stay-behind”-nettet. 


540 Henrik Kruger, ”Han opbyggede spion-central i Danmark, Ekstra Bladet, 20. august 1980. 
541 PET, emnesag: Notits, 18. december 1990. 
542 ”Hitlers Spionchef rådgiver for danske agenter”, Ekstra Bladet, 22. august 1980. 

”Stay-behind-nettet og PET's rolle 


Det danske okkupationsberedskab havde sit udspring i de bilaterale samtaler, 
som den danske marinekommission førte i Washington i november 1946. Også 
briterne var involveret i 'stay-behind'-nettets udvikling, i første omgang i forbin- 
delse med en række hemmelige radio-test mellem en afsenderstation i Danmark 
og en modtagestation i udlandet. En egentlig trepartsaftale med CIA og MI6 om 
'stay-behind”-nettet faldt dog først på plads i 1951 efter længere tids forhandlin- 
ger. I den umiddelbare efterkrigstid havde 'stay-behind'-nettet primært ligget i 
privat regi hos en række genoplivede modstandsgrupper fra besættelsen, men 
fra 1950 til 1953 blev kontrollen med de antikommunistiske grupper skærpet og 
deres våben inddraget. 

1951-aftalen betød, at Arne Sejrs organisation Firmaet måtte trække sig fra 
det nye 'stay-behind'-program, som nu alene hørte under FE. Omvendt måtte 
FE acceptere en vis amerikansk og britisk medvirken ved udviklingen af net- 
tet, som udelukkende bestod af danske statsborgere. Efter indmeldelsen i NATO 
blev okkupationsberedskabet stadig mere professionelt, idet man i krigstruen- 
de situationer agtede at oprette en såkaldt krigstids-kontraefterretningstjene- 
ste (KKE) under FE. Desuden disponerede FE over feltsikkerhedssektionerne 
i hjemmeværnet. Hjemmeværnet bidrog også med mandskab til det såkaldte 
”Skjoldunge-net” der blev nedlagt i 1964. Der var fra allieret side et vist pres for, 
at KKE i krigstilfælde skulle være under direkte allieret kommando, men da det 
stred mod en gældende dansk regeringsbeslutning, forblev tjenesten under di- 
rekte dansk kommando, selv om den i krisesituation skulle samarbejde tæt med 
NATO's hovedkvarter og øverstkommanderende i Europa. 

Hjemmeværnet kom efter Danmarks indtræden i Atlantpagten til at udgøre 
en stadig vigtigere del af det danske beredskab. PET traf i 1953 beslutning om 
at udarbejde kommunistlister til hjemmeværnet til brug for en krigssituation. 

Listerne, der kun indeholdt navne på personer, der kunne tænkes at hindre ud- 
førelsen af hjemmeværnets taktiske opgaver, ville i krisetilfælde og kun efter 
godkendelse i regeringen blive udleveret til hjemmeværnet. Listerne, der opbe- 
varedes hos regionspolitimesteren, var ment som orientering, og hjemmeværnet 
måtte ikke foretage sig noget over for de pågældende; det måtte kun reagere i 
nødværge. Det billede, der tegner sig på baggrund af PET's materiale, er, at der 
var tale om en defensiv foranstaltning underlagt regeringskontrol. Nødforan- 
staltningen kan ses som et svar på, at en række lokale hjemmeværnsafdelinger 
omkring 1950 selv havde taget initiativ til at føre sådanne kommunistlister. Ny- 
ordningen skulle med andre ord hindre misbrug. 

Fra 1976 reorganiseredes 'stay-behind'-nettet med henblik på optagelse i ACC, 
hvilket skete i 1980. ACC blev nedlagt i 1991, men det danske beredskab fortsatte 
med at eksistere frem til 1999. Af særlig betydning for nettet var de hyppige kom- 
munikationsmøder med to allierede partnere. Disse fortsatte fra 50'erne og helt 
frem til tidspunktet for nettets afvikling. Vedligeholdelsen af nettet skete ved, 
at medlemmerne deltog i øvelser og instruktionsmøder. Nogle af øvelserne for- 
udså samarbejde med klandestine allierede enheder, der skulle operere på dansk 
grund i tilfælde af krig, ligesom der trænedes i escape and evasion. Meldenettet, 
som skulle holde den danske eksilregering i udlandet orienteret, bestod inden 
dets nedlæggelse i 1999 af ca. 50 danske statsborgere med en gennemsnitsalder 
på 50. Ingen af medlemmerne kendte hinanden. De var alle udstyret med avan- 
ceret radioudstyr. 

PET's tilknytning til det militære okkupationsberedskab varierede betydeligt 
over de 50 år, det eksisterede. I den umiddelbare efterkrigstid var PET opsat på at 
registrere og kontrollere A.K.-grupperne, hvilket FE opfattede som ren chikane 
og en sikkerhedsrisiko for Danmark i tilfælde af krig. FE havde nemlig opbygget 
et meldenet blandt A.K.-grupperne, der skulle virke under en eventuel besæt- 
telse af Danmark. PET's bekymring var, at FE via sådanne initiativer havde be- 
væget sig ind på kommunistregistreringen, hvilket PET efter påskekrisen i 1948 
opfattede som sit domæne, samt at A.K.-grupperne muligvis gav oplysninger 
til udenlandske efterretningstjenester. A.K.-gruppernes virke var sandsynligvis 
sanktioneret af både efterretningstjenesterne og af ledende politikere. I perioden 
1950-53 blev de fleste af disse grupper opløst og medlemmerne overført til hjem- 
meværnet. 

I tiden efter 1957 havde PET jævnlige drøftelser med FE omkring koordi- 
neringen af det danske okkupationsberedskab. PET må dog siges at have været 
lidet samarbejdsvillig i visse perioder. I begyndelsen af 70'erne var PET nemlig 
ikke nået markant videre med sine beredskabsplaner i forhold til 1957 på trods 

af gentagne henstillinger fra Wamberg-udvalget. Desuden nærede tjenesten be- 
kymring over feltsikkerhedssektionerne i hjemmeværnet, hvis funktioner PET 
ikke fandt tydeligt nok afgrænset i forhold til politiet. Med hensyn til det mili- 
tære beredskab kom PET's tilknytning mest til at bestå i, at man var behjælpelig 
med, at uvedkommende ikke blandede sig eller fik nys om de hemmelige 'stay- 
behind -øvelser. 


PET og de private antikommunistiske organisationer 


Firmaet, der blev oprettet i 1947, var trods en udbredt opfattelse om det modsatte 
ikke en del af 'stay-behind'-nettet, men organisationen kom alligevel til at indgå 
i den internationale trepartsaftale fra 1951. Med den indgåede aftale blev Arne 
Sejr reelt overdraget ansvaret for den psykologiske krigsførelse i Danmark. PET's 
Einar Andersen havde indtil 1957 kontakt til Firmaet. Sejr og Frommelt kendte 
han fra modstandsbevægelsen. Einar Andersen udvekslede oplysninger med 
Firmaets medlemmer i flere omgange i løbet af 50'erne, men det er usikkert, om 
PET-medarbejderen var orienteret om, at Alfred Jensen-aflytningen var kilden 
til flere af de oplysninger, som PET fik. Både Niels Frommelt og Einar Andersen 
benægtede over for PET i 1963, at sidstnævnte havde viden om aflytningsopera- 
tionen, men til Kommissionen har Frommelt nu tilkendegivet, at Einar Ander- 
sen var orienteret, enten fra ”midten af 50'erne” eller ”1956-7”. PET's forbindelse 
til Firmaet må under alle omstændigheder antages at have været af mindre be- 
tydning, da det var FE, der havde overopsynet med Arne Sejrs aktiviteter. Som 
tidligere nævnt er der ikke fundet spor af, at PET's ledelse har haft kendskab til 
aflytningen. Endvidere kan det fastslås, at PET ikke overtog Firmaets aflytning 
af Alfred Jensen. 

PET's rolle var først og fremmest som opklarende myndighed i forbindelse 
med den sikkerhedsundersøgelse, der blev iværksat i 1963, efter at den intetanen- 
de FE-chef, Lunding, fik nys om, at hans næstkommanderende, Mørch, havde 
sanktioneret en flerårig aflytningsoperation mod folketingsmedlem og næstfor- 
mand i DKP, Alfred Jensen. Politifuldmægtig Arne Nielsen og PET-chef Mogens 
Jensens undersøgelse varede fra august til december 1963 og mundede ud i en 
rapport, der placerede ansvaret for det hændte hos Arne Sejr. Firmaets daglige 
leder måtte dernæst underskrive en erklæring om, at han ikke måtte involvere 
sig i efterretningsvirksomhed i al fremtid. Også Mørch blev kritiseret i rappor- 
ten, men PET fandt ikke anledning til at foretage sig yderligere, idet Mørch al- 
lerede i 1960 på grund af alder var blevet meddelt afsked fra sin stilling i FE. Da 

undersøgelsen ikke omfattede afhøringer af de politikere, der havde sanktioneret 
Firmaet, eller for den sags skyld af de erhvervsfolk, der havde doneret penge til 
organisationen, kunne ansvaret reelt kun placeres hos Sejrs gruppe og de invol- 
verede FE-medarbejdere. Omvendt kunne Mørch og Sejr udnytte, at deres i øv- 
rigt plausible oplysninger om, at Firmaets aktiviteter var kontrolleret af ledende 
politikere, ikke kunne modsiges, da de sidstnævnte ikke blev afhørt. Mørch og 
Sejr understregede begge, at danske politikere havde godkendt konstruktionen. 

PET's undersøgelse af Firmaet giver et sjældent indblik i sammenhængen 
mellem politik, efterretningsvæsen og private antikommunistiske grupper i ef- 
terkrigstiden. Dog synes Firma-sagens internationale dimensioner, på trods at 
man var klar over forbindelsen til allierede udenlandske myndigheder, at have 
stået mere uklart for PET's ledelse. Mørchs embedspapirer viser, at Firmaet skal 
ses som en brik i et større sikkerheds- og udenrigspolitisk spil: Internationalt 
efterretningssamarbejde handler i vid udstrækning om at bytte en type informa- 
tioner og tjenester for en anden, og selv om hverken Mørch eller andre FE-med- 
arbejdere var synligt begejstrede ved udsigten til, at danske ”amatører” skulle 
arbejde for udenlandske interesser i Danmark, var fordelene på andre områder 
af vital betydning for dansk sikkerhed ganske klare. Her tænkes der særlig på de 
amerikanske bidrag til den tekniske udbygning af signal-efterretningstjenesten. 
Dertil kom, at Firmaet bekæmpede et parti, DKP, som de danske myndigheder 
nærede mistillid til. 

Der synes heller ikke umiddelbart at være belæg for at betegne Firmaet som 
”en aflægger af Socialdemokratiet” selv om Firmaet havde forbindelse til ledende 
socialdemokrater i AIC, regering og Folketing. Der var tale om et primært bor- 
gerligt netværk med særlig tilknytning til Det Konservative Folkeparti og danske 
erhvervskredse. Ledende politikere fra Venstre, Det Konservative Folkeparti og 
Socialdemokratiet accepterede Firma-konstruktionen, idet de havde forståelse 
for de overordnede strategiske og sikkerhedspolitiske hensyn, som efterretnings- 
tjenesten måtte tage. Dog var det, som sandsynliggjort i denne beretning, af- 
gørende, at de implicerede ministre kunne forbeholde sig retten til at gøre op- 
hævelser og overlade ansvaret til Arne Sejr, såfremt arrangementet skulle blive 
kendt. Det var derfor nødvendigt med en ”bufferzone” mellem regeringen og 
Firmaet. Den fik man med oprettelsen af et forretningsudvalg bestående af Erik 
Husfeldt, Ebbe Munck og Mørch. Sidstnævnte skulle komme med præcise anvis- 
ninger og dessiner, som Arne Sejr, den operative leder af organisationen, skulle 
tilrettelægge sit arbejde efter, mens de to første orienterede forskellige ministre 
om, hvad de mente, regeringen burde være orienteret om. 

Aflytningen i Vester Søhus 


PET analyserede i 1963 det aflytningsmateriale, som primært Frommelt havde 
produceret i perioden 1952-59. Som anført havde en udenlandsk allieret myn- 
dighed med FE's billigelse modtaget hele materialet og derved også sensitive op- 
lysninger, der vedrørte ikke kun DKP, men også holdninger generelt på Christi- 
ansborg om dansk sikkerhedspolitik. Kvaliteten i aflytningsmaterialet var, som 
PET anførte, svingende, idet der ofte forekom resumeer af samtaler i stedet for 
direkte afskrivninger. Tillige kunne det være svært for læseren at sondre mel- 
lem, hvad der stammede fra aflytningen, og hvad der var Frommelts personlige 
vurderinger. Materialet gav inspiration til de såkaldte sorte breve, der udsendtes 
til diverse medlemmer af DKP, Det kan ikke godtgøres, at denne efterretnings- 
operation på afgørende vis har bidraget til splittelsen i partiet. 

”Operation Buret”, som aflytningsoperationen blev benævnt, indebar høje 
omkostninger for Firmaets medlemmer. Den førte til en uoprettelig konflikt 
mellem Sejr og Frommelt, hvilket i sidste ende førte til, at en udenlandsk al- 
lieret myndighed indstillede bevillingen. Desuden førte aflytningssagen til, at 
Arne Sejr blev frataget den bemyndigelse, han mente at have fået af de danske 
myndigheder. 


Absalon og ”Operation Survival” 


Begge organisationer blev i 1990 sat i forbindelse med det danske 'stay-behind'- 
net eller GLADIO, som pressen fejlagtigt kaldte det. Efter at Kommissionen har 
indsamlet oplysninger om begge organisationer i PET's arkiv samt i FE, tegner 
der sig imidlertid et helt andet billede: Absalon var en ekstremistorganisation 
på højrefløjen, som modsat af hvad en anonym kilde har hævdet i Berlingske 
Tidende, hverken var oprettet af CIA eller havde rod i den danske modstands- 
bevægelse. Absalon-organisationen blev oprettet i 1973 og blev landskendt på 
grund af dens virke på Odense Universitet, hvor den gik imod, hvad den op- 
fattede som universitetets venstre-drejning. Absalon-gruppen forsøgte tillige at 
opbygge militære lagre, hvad FE og PET greb ind overfor. PET havde en kilde 
centralt placeret i den fynske del af organisationen, hvilket satte tjenesten i stand 
til at overvåge organisationens aktiviteter. FE havde tillige kilder, hvis oplysnin- 
ger tilflød PET. 

I modsætning til, hvad der hævdes i Gansers værk om GLADIO, findes der 
ingen dokumenteret forbindelse mellem Absalon og det danske okkupations- 

beredskab. Det samme gælder for ”Operation Survival”, som ud over at være 
en højreekstremistisk organisation, først og fremmest var en mentalt forstyrret 
persons private initiativ. Det viste PET's hemmelige undersøgelser fra 70'erne, 
som tillige byggede på oplysninger fra norsk politi. PET orienterede angiveligt 
Ekstra Bladet herom, men alligevel valgte avisen i 1980 at bringe afsløringer af 
”Superagenten Dr. John”. Pressen udviste heller ikke tilstrækkelig kritisk sans, da 
den ti år senere knyttede den samme historie til GLADIO. Som nævnt i indled- 
ningen var ”Operation GLADIO” kodeordet for den hemmelige bilaterale aftale, 
der blev indgået mellem italienske SIFAR og CIA i 1956. Denne aftale havde in- 
gen relevans i dansk sammenhæng. 


Retlig vurdering for så vidt angår perioden 1968-1989 
Kommissionen har ikke ved sin gennemgang af PET's virksomhed omhandlet i det- 


te bind konstateret tilfælde, hvor PET har overtrådt regler og retningslinjer fastsat 
af Folketinget eller regeringen. 

1. Upublicerede kilder 
Ministerier: 


Statsministeriet: 

Regeringens Sikkerhedsudvalg [RSU] 
Forsvarsministeriet [FM] 
Justitsministeriet [JM]: 

PO-sager 

Ujournaliserede sager 

”Hetlersagen” 


PET's arkiv, PET: 
Emnesager 
Efterforskningssager 
Personsager 
Operationssager 
Administrative sager 
Aftalemapper 


Statslige arkiver og andre institutioner: 


Rigsarkivet [RA]: 
FEs arkiv: 
P.A. Mørchs Embedspapirer 
Forsvarets Arkiv: 
P.A. Mørchs privatarkiv 

Frihedsmuseet: 
Vilhelm Hansens Arkiv 


Arbejderbevægelsens Bibliotek og Arkiv [ABA]: 
DKP's arkiv 


Kommissionens arkiv: 
Retsbøger [RB] 


Udenlandske arkiver: 
National Archives II, College Park, Maryland: 
Record Group 59, Records of the Department of State: 
Subject Numeric Files 1970-73 [SNF]: 
POL DEN 


Lot Files: 
Records of the Office of Br. Commonwealth and Northern 
European Affairs: 
Subject Files 1941-53 
Central Decimal Files [CDF] 


2. Publicerede kilder 


Officielle publikationer: 
Folketingstidende [FT] 


Aviser: 
Berlingske Tidende 
Ekstra Bladet 
Information 
Jyllands-Posten 
Land og Folk 
Politiken 
Socialdemokraten 
Weekendavisen 

Internetressourcer 


Den italienske parlamentariske undersøgelseskommission ”Commissione 
parlamentare dinchiesta sul terrorismo in Italia e sulle cause della mancata 
individuazione dei responsabili delle stragi” har lagt relevante vidneafhørin- 
ger om GLADIO ud på det italienske parlaments officielle hjemmeside: 
www.parlamento.it/bicam/terror/home.htm 

SPØRGSMÅL TIL JUSTITSMINISTEREN 


Som ministeren har undladt at besvare under henvisning til 
PET-Kommissionens arbejde, og som er helt eller delvist besvaret 
i nærværende bind 


Spørgsmål nr. 3 
Kan ministeren dementere, at der har eksisteret forbindelser mellem PET eller 
medarbejdere i PET og efterretningsorganet ”Gladio'? 


Spørgsmål nr. 200 
Hvilke organisationer blev overvåget/registreret op til oprettelsen af Wamberg- 
udvalget i 1964? 


Spørgsmål nr. 208 
Hvilke organisationer blev overvåget/registreret fra regeringserklæringen i sep- 
tember 1968 til februar 1983? 


Spørgsmål nr. 283 
Har informationer indsamlet af PET om lovlig politisk virksomhed nogensinde 
været videregivet til en efterretningstjeneste i udlandet? 


Spørgsmål nr. 420 


Hvad kan ministeren oplyse om PET's samarbejde med efterretningsenheder in- 
den for Hjemmeværnet inden for det politiske område? 

Forsideillustration: 

Beslaglagte våben hos den tidligere modstandsmand Elvin Geertsen. Både i 1952 ogi 

1957 beslaglagde kriminalpolitiet i Århus et anseeligt antal våben, herunder tyske rifler, 
Husquarna maskinpistoler, håndgranater og kasser med sprængstof. Våbnene havde Geertsen 
anskaffet med lånte penge fra en række erhvervsfolk i forventning om, at myndighederne ville 
refundere udgifterne til hans guerillahær. FE afviste imidlertid at have godkendt et sådant 
arrangement, og Geertsen blev efterfølgende ved Århus Civilret dømt til at tilbagebetale de 
lånte penge (PET's Arkiv). 


Resumé: 

En række hemmelige og illegale grupper, der havde deres udspring i de europæiske mod- 
standsbevægelser, opbyggede i tiden efter 1945 et bevæbnet net, der gik under betegnel- 
sen 'stay-behind' Der var tale om enheder, som skulle være klar til at udføre militære 
operationer bag fjendens linjer i tilfælde af en sovjetisk besættelse. Disse første grupper 
gik i Danmark under betegnelsen ”A.K.-Grupper”. 

Modstandsmanden Arne Sejr blev i den umiddelbare efterkrigstid involveret i planer 

om et dansk 'stay-behind'-net. I 1951 blev Sejr imidlertid trukket ud af nettet, men den 
tidligere modstandsmand fortsatte sine efterretningsaktiviteter i en organisation kaldet 
”Firmaet”. Organisationen indhentede oplysninger om kommunistisk virksomhed i 
Danmark, producerede antikommunistiske skrifter og aflyttede i en periode på mere end 
syv år DKP's næstformand, Alfred Jensen. PET blev i 1963 anmodet af regeringen om at 
undersøge Firmaets aktiviteter. Dette bind fortæller på baggrund af hidtil utilgængeligt 
kildemateriale historien om Firmaets operationer i 1950'erne og 'stay-behind'-nettets 


udvikling under hele den kolde krig. 


